
Limbă, cultură și credinţă. 
Repere identitare 


Aflate la cea de-a treia ediție, Colocviile revistei „Limba Română” din 
2014 s-au desfășurat sub genericul Limbă, cultură şi credință. Repere 
identitare. Amintim că ediţiile precedente, din 2012 şi 2013, au avut 
ca teme de discuţie Limbă, cultură, istorie la est de Prut. Autoidentificare 
și viitor şi, respectiv, Limba și literatura română în şcoală: didactică și 
creație. Manifestarea culturală și ştiinţifică din anul acesta a fost axată 
pe două evenimente majore din istoria şi cultura noastră: împlinirea a 
25 de ani de la aprobarea legislaţiei lingvistice a Republicii Moldova, 
precum și împlinirea a 75 de ani de la moartea primului patriarh al Bi- 
sericii Ortodoxe Române, Miron Cristea. 


În discursul său inaugural, cu titlul 25 de ani de la aprobarea legislați- 
ei lingvistice a Republicii Moldova: retrospectivă subiectivă, Alexandru 
Bantoş, directorul Casei Limbii Române „Nichita Stănescu”, a anali- 
zat situaţia limbii române la est de Prut, atrăgând atenţia asupra cau- 
zelor stagnării și a inerțiilor greu de învins. Petru Butuc, conferențiar 
universitar, doctor, Universitatea Pedagogică de Stat „lon Creangă”, 
în comunicarea De ce este neglijată legislaţia lingvistică? s-a referit la 
funcționarea defectuoasă a limbii române în anumite domenii, pre- 
cizând că legislaţia lingvistică nu a fost adoptată în condiţiile statului 
suveran național Republica Moldova, ci în condiţiile fostei Uniuni 
Sovietice, care la 31 august 1989 mai exista. „Tot ce a putut rezolva 
legislaţia din 1989 a rezolvat până la declararea independenţei. Dar 
odată cu formarea statului Republica Moldova, în 1991, trebuia să 
fie adoptată imediat o nouă legislaţie lingvistică, fapt care nu s-a în- 
tâmplat”, a concluzionat vorbitorul. Violeta Crudu, șef interimar, Di- 
recţia social-umanitară și relaţii interetnice a Primăriei municipiului 
Chişinău, a vizat Realizările și eșecurile în promovarea limbii române 
în municipiul Chişinău, aducând dovezi concludente în acest sens. 
Sosit de la Topliţa natală, a sa și a lui Miron Cristea, profesorul Ilie 
Şandru, preşedintele fundaţiei „Miron Cristea” din localitatea arde- 

leană, a prezentat comunicarea Dr. Elie Miron Cristea - „Patriarhul 
reîntregirii neamului”, în care a evidenţiat faptele de cultură și de 
credinţă ale marelui înaintaș. La rândul său, Ana Bantog, conferențiar 
universitar, doctor habilitat, Universitatea Pedagogică de Stat „Ale- 
cu Russo” din Bălţi, în prelegerea Miron Cristea, promotor al unităţii 
culturii române, s-a referit la importanţa primului studiu monografic 
dedicat lui Mihai Eminescu semnat de Elie Miron Cristea. Doamna 
profesor a analizat elementele esenţiale ale patrimoniului românesc, 
pe care Miron Cristea le-a proiectat din perspectiva creaţiei emines- 
ciene: Eminescu, făuritor al limbii literare române moderne, relaţia 
strânsă între etnie și credința în Dumnezeu, rolul creaţiei populare 
orale în formarea viitorului scriitor clasic, legătura indestructibilă 
între forța adevăratului talent și modul de gândire al poporului său. 
A fost menţionată preocuparea constantă a lui Miron Cristea pen- 
tru învățământul în limba română și pentru unitatea de neam prin 
cultură, — toate argumentând necesitatea unei mai bune cunoașteri a 
marelui înaintaș în toate spaţiile locuite de români. În debutul comu- 
nicării sale Limba italiană — limbă a artelor, a emigraților și a imigran- 
ților, Doina Arpenti, Universitatea „Aldo Moro” din Bari (Italia), a 
menţionat: „Migraţia și mobilitatea socială reprezintă fenomene care 
vor schimba în mod ireversibil harta etnico-lingvistică a Europei și, în 
scurt timp, vor duce la revizuirea unor idealuri ale Revoluţiei franceze 
(1748), conform cărora, unitatea statală se identifică, plenar, cu unita- 
tea lingvistică şi cea naţională. Aceste fenomene, inedite pentru Italia 
(dar nu și pentru statele ex-colonii ca Franța, Marea Britanie, Olanda 
etc.), produc schimbări neașteptate în structura ei socială și o transfor- 
mă dintr-o țară de emigraţi în una de imigrați. În noua societate italia- 
nă multietnică, didactica limbii italiene ca limbă nematernă a ridicat o 
stringentă problemă de stat, care se materializează prin intervenţii de 
natură legislativă şi socială. Conform unei teorii recente, didactica lim- 
bii italiene pentru alolingvi este asociată cu fenomenul imigrației; în 
realitate, această disciplină nu este deloc nouă, ci, dimpotrivă, etalează 
o tradiţie pluriseculară.” 


În cea de-a doua parte a lucrărilor Colocviilor au fost prezentate 
cărțile: Solomon Marcus, Limba română — între infern şi paradis (Edi- 
tura Spandugino, Bucureşti, 2014); Diana Vrabie, Constantin Chirilă, 
Declinul istoric al Basarabiei și Bucovinei în mărturii şi imagini; Constan- 


Ana Bantoş, moderatoare a şedinţei Colocviilor 


Profesorul Ilie Şandru Violeta Crudu, şef interimar 
la Primăria mun. Chişinău 


E 


Margareta Curtescu și Diana Vrabie, profesoare la universitatea bălțeană 

Întrunirile de la CLR - o punte de legătură cu cei de acasă 

tin Şchiopu, Cecilia Stoleru, 210 compuneri și teste rezolvate. Limba și 
literatura română (Ghid practic pentru examenul de BAC, Editura Teo 
Educaţional, Chișinău, 2014); Constantin Şchiopu, Marcela Vâlcu, 
Comunicarea: greșeli şi soluții (Editura TOCONO, Chişinău); Mar- 
gareta Curtescu, Iubirea altfel (Editura Cartier, 2013); revista „Limba 
Română, nr. 3 şi nr. 4, 2014. 


Mulţumind participanţilor pentru implicarea în dezbaterea probleme- 
lor ce ţin de destinul limbii, al literaturii și al culturii române la ora 
actuală, moderatoarea Ana Bantoș a propus ca în ediţia viitoare a Co- 
locviilor să fie aprofundate dezbaterile temelor legate de situația lim- 
bii, literaturii, culturii române şi de rolul pe care îl au intelectualii în 
promovarea acestor domenii vitale pentru societatea noastră bazată pe 
cunoaștere. 


La şedinţele Colocviilor au participat reprezentanţi ai Universităţii Pe- 
dagogice de Stat „Alecu Russo” din Bălți, ai Universităţii de Stat din 
Moldova, ai Universităţii Pedagogice de Stat „Ion Creangă”, ai Univer- 
sităţii „Aldo Moro” din Bari (Italia), scriitori, ziariști, studenți. 


Propunem atenţiei cititorilor noştri câteva din comunicările şi prezen- 
tările de carte susținute la Colocviile revistei „Limba Română”, ediţia 
a III-a. 

Alexandru BANTOŞ 
25 de ani de la aprobarea legislaţiei 
lingvistice a Republicii Moldova: 
retrospectivă subiectivă 


Sfârşitul lunii august 1989 aduna la Chişinău, 
în Piaţa Marii Adunări Naţionale, circa 700 
mii de cetăţeni, veniţi aici din toate colțurile 
Republicii Moldova să susțină, prin prezen- 
ţa lor masivă, adoptarea unor acte legislative 
de importanţă excepţională pentru destinul 
limbii române dintre Prut şi Nistru. Decizia 


AB. — editor şi publicis, parlamentară însă avea să însemne, după cum 

redactor-şef al revistei se va vedea ulterior, abia începutul unei lungi, 

„Limba Română, directorul extenuante, perverse şi inegale bătălii pen- 

Casei Limbii Române tru repunerea în drepturile sale a atributului 
„Nichita Stănescu”. ; B: o 

esențial al statalității Republicii Moldova — 

limba română. Legile „Cu privire la statutul 

limbii de stat a R.S.S. Moldovenești”, „Cu 

privire la funcționarea limbilor vorbite pe te- 

ritoriul R.S.S. Moldovenești” şi „Cu privire la 

revenirea limbii moldovenești la grafia latină”, 

votate de ultimul for legislativ sovietic, deși 

plăteau tribut unor compromisuri inerente 

complicatei conjuncturi politice de moment, 

erau considerate totuși instrumente juridice 

de mare oportunitate, menite să resusciteze 

forţa latentă a graiului matern şi capacitatea 

recuperatorie a identităţii noastre naționale. 

Consecinţă a unor ample acţiuni de renaş- 

tere şi emancipare națională, desfășurate pe 

parcursul câtorva ani de către un însemnat 

segment al populaţiei autohtone, noile do- 

cumente luau sub protecţie „una 


dintre premisele fundamentale ale ACTELE LEGISLATIVE 
: : , T i ALE R.S.S. MOLDOVENEŞT 
existenţei naţiunii moldoveneşti în CU PRIVIRE LA DECRETAREA 
a a z LIMBII MOLDOVENEŞTI 
ioi i LIMBA DE STAT 
cadrul formației sale național-statale ȘI REVENIREA EI LA GRAFIA LATINA 
suverane, al asigurării funcționării 
ei în toate sferele pe teritoriul R.S.S. PAKO MOAAABCROR CCP 
3 O NPHAAHHH MOJIMABCKOMY A3bIKY 
c YIAPCTB H ) 
Moldoveneşti . CT NMS A TO CVA i HHoOrc 
JATHHCKOR TPAPHKU 


Dar euforia, entuziasmul, optimis- 
mul acelor zile memorabile s-au 
stins treptat, iar problemele de na- 
tură etnolingvistică au servit drept 
motiv pentru declanșarea unui du- 
blu proces secesionist, în estul şi 
în sudul republicii, proces care a 
culminat cu izbucnirea conflictului e At 
armat de pe Nistru din primăvara 
anului 1992, conflict „gestionat” de Unicul volumaş în care sunt publicate 


Kremlin si care a urmărit estompa- actele legislaţiei lingvistice a apărut 
i la începutul anului 1990 


rea şi chiar lichidarea românismului 
în stânga Prutului. „Diversiunea” s-a extins, sub diferite forme, pe toată 
perioada de după declararea independenței Republicii Moldova, cu 
participarea unor cunoscuţi sau anonimi actori politici, în căciulă ro- 
mânească de cârlan sau cu ușancă rusească de ondatră, dar care au avut 
scopul să deturneze mersul nostru firesc în orizontul lumii europene, 
să dezinformeze cetăţenii, să compromită echilibrul social și să menţi- 
nă un climat al discordiei și al urii interetnice. Abia acum, peste ani, se 
profilează rolul negativ pe care l-au avut în acest sens unii „patrioți de 
meserie”. Dar încă nu a fost estimat prejudiciul enorm produs de falșii 
„salvatori” ai neamului, nimeni nu a calculat deocamdată cât de mult 
au fost debusolate sentimentele basarabenilor, care au crezut (unii și 
acum mai cred!) cu naivitate în lozincile lor „patriotice”, inclusiv cu 
„revendicări” lingvistice, după care s-a ascuns profitul personal, inte- 
resul de partid sau de gașcă. Fac oare bine limbii române campaniile 
de lustruire a imaginii unor pseudoapărători şi promotori ai identității 
noastre, de fapt nişte fanfaroni certaţi cu legea? Oare nu despre aseme- 
nea indivizi Eminescu spunea că „vorbe mari aruncă” și „numai banul 
îl vânează și câștigul fără muncă”. 

Indiscutabil, legislaţia lingvistică aprobată la 1989 răspundea, în fond, 
exigenţelor timpululi. Să nu uităm: Republica Moldova mai făcea parte 
din componenţa fostei Uniuni Sovietice, iar legile despre limbă trasau 
o perspectivă salvatoare graiului nostru neglijat, umilit, dominat și tot 
mai mult înghesuit de limba rusă. Atitudinea față de legislaţie ar fi tre- 
buit să fie schimbată în regim de urgență, după 1991, când Republica 
Moldova a devenit independentă și când rolul limbii române se ampli- 
fica, urmând să exercite (contrar prevederilor legislaţiei lingvistice încă 
în vigoare!) funcţiile de principal și unic mijloc oficial de comunicare 
în societate. Aşadar, după 1991 se impunea modificarea substanţială a 
actelor legislative sau cel puţin a unor articole menite să avantajeze și 
să faciliteze extinderea ariei de utilizare a limbii române, condiţionând 
cunoaşterea limbii de stat de către fiecare cetățean. Remarcăm, în acest 
context, faptul că aproape toate fostele republici sovietice au operat în 
două-trei rânduri modificări la legile lor despre limbă, creând un cadru 
juridic adecvat, energizând caracterul funcțional, practic al limbilor 
naţionale. Or, în republica noastră asemenea modificări nu s-au făcut. 
Promovată cu timiditate, cunoscută doar în mediul unor specialiști şi 
funcționari, legislaţia lingvistică, inclusiv statutul de iure şi de facto al 
limbii oficiale, denumirea ei corectă, științifică, mai continuă să gene- 
reze animozităţi. Politizată până la refuz, limba română a fost transfor- 
mată de către unele formaţiuni politice într-o sursă „inepuizabilă” de 
capital electoral, într-o armă ideologică de intoxicare și manipulare a 
maselor. 


Analizând retrospectiv procesul de implementare a legislaţiei 
lingvistice, trebuie subliniată tergiversarea, neglijarea şi chiar sabo- 
tarea importantelor documente de către anumite instituţii şi o parte 
dintre funcţionarii statului. Clasa politică de la noi nu a avut curajul 
să se implice în anevoiosul proces de depistare a soluţiilor, excepţie 
fiind poate temerara decizie prezidenţială de a fonda, în august 1992, 
Departamentul de stat al limbilor. 


Creată sub presiunea exercitată de societatea civilă, noua şi „bizara” 
subdiviziune guvernamentală urma „să asigure executarea legislaţiei 
în vigoare cu privire la limbi și să efectueze controlul asupra realiză- 
rii Programului complex de stat pentru asigurarea limbilor vorbite pe 
teritoriul Republicii Moldova”. Numit în funcţie de director general 

al acestei instituţii, profesorul Ion Dumeniuk (avându-i în calitate de 
adjuncţi pe Nicolae Cobâleanschi şi subsemnatul) a reușit să formeze 
o echipă de redutabili juriști, lingviști, ziarişti, care au organizat nu- 
meroase controale asupra respectării legislaţiei lingvistice, au elaborat 
programe de atestare a cadrelor de conducere și a celor din sfera soci- 
ală, au publicat articole de analiză a situaţiei lingvistice la diverse în- 
treprinderi, organizaţii, instituţii de stat şi private, fapt ce a sensibilizat 
puternic opinia publică. Departamentul de stat al limbilor a devenit 
în scurt timp un veritabil focar de promovare a limbii de stat în toate 
sferele vieții economice, sociale și politice. Omniprezența manifestă 
a tânărului colectiv a amplificat resentimentele „moldoveniștilor” față 
de misiunea atribuită departamentului, ca, de altfel, și față de utilita- 
tea legislaţiei lingvistice. Astfel, după alegerile parlamentare din 27 fe- 
bruarie 1994, primul act emis de noul legislativ, dominat de agrarieni, 
socialiști şi interfrontişti, a fost desființarea Departamentului de stat al 
limbilor. Drept urmare, cei 30 de colaboratori ai instituţiei, consideraţi 
de putere „elemente destabilizatoare”, au fost disponibilizaţi şi, prin- 
tr-o circulară de uz intern, le-a fost îngrădit dreptul de a fi angajaţi „la 
stat”. Unul dintre parlamentarii bine informaţi acum două decenii, tot 
el figură cu pondere și în actualul legislativ, declara că departamentul a 
fost lichidat „pentru a nu provoca tensiuni în societate”. După suprima- 
rea acestei entități guvernamentale, politicienii au adoptat o atitudine 
circumspectă în „diferendul lingvistic”, destinul limbii oficiale a statu- 
lui suveran și independent Republica Moldova intrând într-un con de 
umbră, iar legislaţia lingvistică — în zodia hazardului. 


Majoritatea republicilor ex-sovietice, Ţările Baltice în primul rând, 
au anihilat dezastrul social-economic și lingvistic de sorginte sovie- 
tică, deoarece, uniţi, au fost perseverenţi în elaborarea unor proiecte 
de durată, susținute și de către instituţiile și organizaţiile internaţio- 
nale. În Lituania, de exemplu, a fost realizat, imediat după declararea 
independenţei acestei țări, pe parcursul a 5-6 ani, un program lingvis- 
tic evaluat la circa 7 milioane de dolari și care, graţie filologilor, ju- 
riştilor, sociologilor, ziariştilor de acolo, sprijiniți de politicieni, și-a 
atins obiectivul. ONU, prin PNUD, a încercat să găsească o instituție 
capabilă să implementeze şi în Republica Moldova un proiect iden- 
tic, misiune încredințată Casei Limbii Române din Chişinău (CLR). 
Încheierea primului an de program însă a coincis cu venirea, în 2001, 

a neocomuniștilor la putere. Întrebarea care mi s-a adresat la o șe- 
dință convocată special la guvern a fost: „Cum de s-a pomenit Casa 
Limbii Române, purtând în titulatură numele limbii altui stat, să fie 
responsabilă de problema «limbii moldoveneşti»?”. Activând din 
1998, Casa Limbii Române, filialele ei ce se deschideau în raioane 
acumulase experienţă și forță de creaţie pentru a-și asuma responsa- 
bilitatea derulării unui proiect lingvistic de anvergură, pentru moni- 
torizarea şi promovarea limbii de stat în întreaga republică. Echipa 
noastră, alcătuită din cunoscuți lingviști şi pedagogi, lucra intens la 
elaborarea unor manuale, a unor emisiuni radio, tv, organiza cursuri 
pentru sute de alogeni; instituţia achiziționase o mini-tipografie, 
procurase mobilă, mașini și echipament de birou etc., într-un cuvânt, 
existau toate condiţiile pentru ca programul să se desfășoare în cel 
mai satisfăcător mod. Guvernul, care coordona din oficiu proiectul, 
aborda altfel problema: Casa Limbii Române va avea dreptul să con- 
tinue implementarea programului PNUD doar dacă i se va schimba 
denumirea. 


Evident, am ales ca instituția să poarte numele autentic al limbii, ac- 
ceptând calea cea mai sinuoasă şi mai dificilă. Refuzul de a schimba 
titulatura a însemnat pierderea proiectului și începutul unei perioade 
mai puțin „optimiste”: pentru că nu ne-am conformat indicaţiilor „de 
sus”, colectivul CLR a fost luat în colimator, localul fiind profanat în 
mai multe rânduri și chiar incendiat, directorul denigrat în presă, iar 
instituția supusă unor numeroase controale... 


Actele adoptate la 1989 nu au efectul planificat şi pentru că o bună 
parte dintre „luptătorii pentru limbă” au considerat că, odată ce avem 
legi, necazurile vor dispărea de la sine. Puţină lume a conștientizat 
că legislaţia solicita din start efortul conjugat al întregii societăți, dar 
mai ales al segmentului aflat în directă legătură cu chestiunea în ca- 


uza. 


Mă refer, mai întâi, la cercetătorii din domeniu, la cadrele didactice, 
la scriitori și ziarişti. Or, filologia de la Chişinău poartă, și acest lucru 
suntem datori să-l recunoaștem, în mare parte povara eşecurilor noas- 
tre lingvistice. Cine poate, de exemplu, explica de ce în decursul celor 
25 de ani nu s-au afirmat nume noi în domeniul cultivării limbii, com- 
partiment indispensabil pentru promovarea limbii literare standard? 

Numărul volumelor cu această tematică editate pe parcurs este extrem 
de mic, deşi nivelul de scriere şi vorbire al cetăţenilor scade continuu. 
Institutele de profil, facultăţile de Litere, catedrele specializate, cu rare 
excepţii, au neglijat acest aspect. Numeroșii doctori și doctori habili- 
taţi, lansați pe banda rulantă, nu au ca obiectiv „sănătatea” limbii ro- 
mâne, lucrările acestora fiind dedicate unor compartimente teoretice, 
lipsite de efect aplicativ. Sub ochiul indiferent al „specialiştilor”, limba 
română este ameninţată, ca și până la 1989, de pericolul degradării și al 
perpetuării erorilor de tot soiul. 


Situaţia în care se află limba română în Republica Moldova, lucru 
despre care se discută și acum, în preajma apropiatelor alegeri, re- 
clamă noi măsuri de protejare şi promovare a ei. Se impune o nouă 
legislaţie lingvistică pe potriva aspirațiilor democratice şi a perspec- 
tivelor europene ale Republicii Moldova. Includerea în Constituţie a 
numelui corect al limbii oficiale ar pune punct unui fals conflict şi con- 
cept identitar, ar readuce încrederea maselor în izbânda limbii române. 
Or, această falsă dilemă - teoria bolşevică a celor două limbi şi popoa- 
re — este o pistă identitară greșită, o periculoasă capcană ideologică în 
care se zvârcolesc mulți dintre conaționalii noştri. Vor putea oare con- 
ştientiza acest dezolant adevăr deputaţii din viitorul parlament? 


Să luăm aminte: a venit timpul să înaintăm în capul țării oameni care 
respectă acest stat şi însemnele lui esenţiale și existenţiale — tricolorul, 
imnul și limba română — casă a fiinţei şi a rezistenţei noastre ca neam. 

Violeta CRUDU 


Realizări și eșecuri în promovarea 
limbii române 


Subiectul la care mi-am propus să mă refer 
este mult mai complex decât mi-am imaginat 
anterior. Complex pentru că, dacă aș face un 
simplu calcul matematic şi aş scădea 25 de ani 
din existența mea, m-aș duce cu gândul la fru- 
LL > moasa și zbuciumata mea copilărie. Frumoa- 
ÀA £ să - pentru că atunci idealurile și visele mele 


vV. 
V.C. — şef interimar, Direcția  întreceau imaginarul, zbuciumată — pentru că 
social-umanitară şi relaţii A 
anea a SU fost martorul ocular al deşteptării popo- 
municipiului Chişinău. rului nostru, al revenirii neamului la tot ceea 
ce presupune limbă, alfabet, istorie şi tradiţii. 
Credeam atunci, parcurgând împreună cu 
părinţii mei până la Chişinău zeci de kilome- 
tri, că scandările noastre din Piaţa Marii Adu- 
nări Naţionale sunt auzite dincolo de mări şi 
oceane, eram mândri că participam ca mar- 
tori oculari la evenimente cu adevărat istorice 
pentru acest popor chinuit și bătut de soartă... 
Credeam cu adevărat că tot ceea ce făceam 
avea să ne reabiliteze printre popoarele care 
au ştiut să-și recapete, dar și să-și păstreze cu 
demnitate adevăratele valori. 


Constat cu durere astăzi, după atâţia ani de 
frământări şi zbucium, că merg deja cu copiii 
mei pentru a scanda aceleași lozinci și conti- 
nuăm să milităm pentru aceleași idealuri. Mă 
întreb retoric, evident, cine se face vinovat, 
cine nu a avut voinţă să ducă unele lucruri 
până la capăt, cui i-a fost frică să spună ade- 

vărului pe nume. Mai mult: descopăr că astăzi o mare parte dintre lup- 
tătorii de altădată sunt exponenţii puterii. De mulţi dintre noi depind 
decizii luate, politici elaborate, strategii formulate. 


Mă voi referi în continuare la unele aspecte ce țin de coordonarea tex- 
telor în municipiul Chişinău, ce presupune acest aspect şi de ce orașul 
continuă să fie invadat de texte agramate. 


La nivelul municipiului Chişinău, Direcţia social-umanitară și relaţii 
interetnice este responsabilă de controlul legislaţiei lingvistice în toate 
sferele de activitate. 


Coordonarea textelor a reînceput în anul 2009, după aprobarea deci- 
ziei Consiliului municipal Chișinău din 22 august cu privire la aproba- 
rea Regulamentului Comisiei municipale pentru respectarea legislaţiei 
lingvistice. Conform prevederilor Regulamentului menţionat, Comi- 
sia e obligată să monitorizeze corectitudinea scrisului și aspectul tutu- 
ror textelor expuse în municipiu. Astfel, secretarul Comisiei coordo- 
nează textele de publicitate, aplicând ştampila coordonat. De menţionat 
că textele trebuie să „răspundă” la rigorile mai multor legi: cu privire 
la funcţionarea limbilor, cu privire la publicitate, cu privire la protecția 
consumatorului, cu privire la protecţia mărcilor etc. 


Între timp, în mun. Chișinău au fost verficiate / coordonate după cum 
urmează: în anul 2009 — 214 texte, în 2010 — 1.007 texte, în 2011 — 877 
de texte, în 2012 — 1.151 de texte, în 2013 — 885 de texte. 


Cu regret, se constată că nu toate textele panourilor publicitare, titu- 
latura firmelor etc. sunt coordonate cu experţii Primăriei, deoarece 
agenții economici își plasează „reclama” fără acordul administraţiei pu- 
blice locale. Secţia respectivă din cadrul Direcţiei Arhitectură, respon- 
sabilă de anumite aspecte, autorizează, de obicei, locul amplasării, dar 
nu și corectitudinea textelor, ceea ce contribuie la apariția panourilor 
care conţin greșeli. 


Cu regret, menţionăm că limba rusă continuă să prevaleze în inscripți- 
ile din interiorul unităţilor de comerţ și prestări servicii. Posterele, me- 
niurile, indicatoarele de preț și alte informaţii sunt expuse, de cele mai 
multe ori, într-o singură limbă. Acest fenomen mai este susținut și de 
prevederile Legii cu privire la publicitate, care stipulează că „în locurile 

de comerț și de prestări servicii, folosirea de către agenții activităţii de 
întreprinzător în interior şi exterior a elementelor de design ce conțin 
emblema firmei, marca comercială, orice altă informaţie ce corespunde 
profilului întreprinderii nu se consideră publicitate și se efectuează fără 
autorizarea autorităților APL”. Evidenţiem intenționat acest articol din 
lege, pe care administrația publică îl consideră sursa tuturor greșelilor 
gramaticale de care ne ciocnim, din cauza cărora ne revoltăm, dar îm- 
potriva cărora nu prea avem soluţii. Modificările recomandate la acest 
articol, odată cu intenţia de a revizui Legea cu privire la publicitate, țin 
tocmai de introducerea noţiunilor de genul „toate informaţiile plasate 
în interior și exterior urmează a fi coordonate cu APL’. 


Sperăm că, după intrarea în vigoare a modificărilor propuse, nu vom 
mai avea surprize atunci când vom merge la peață, sau la un cosmeto- 
log pentru impunjerea urechelor sau la o frezerie pentru o manechiură. 
Exemple de acest fel pot fi aduse într-un număr regretabil de mare. 


Modificările Legii cu privire la publicitate sunt aşteptate atât de noi, 
funcţionarii, cât şi de către cetăţenii cărora le pasă de soarta oraşului 
și de imaginea lui. Dovadă sunt și petiţiile din partea locuitorilor, în 
care aceștia ne atenționează asupra greșelilor gramaticale depistate și 
asupra faptului că pe diverse panouri și afişe domină alte limbi în defa- 
voarea limbii române. În acest context, administraţia publică contează 
şi pe spiritul civic al oamenilor, şi pe responsabilitatea fiecăruia dintre 
noi. 


Modificări esenţiale și stringente reclamă și Legea cu privire la 
funcţionarea limbilor pe teritoriul R.S.S.M., depășită nu doar ca vârstă, 
denumire, dar și concept. O lege care se identifică cu o ţară ce nu mai 
există, o lege în care limbii române nu i se spune pe nume, o lege care, 
deşi se vrea demult schimbată, mai stârneşte discuţii, dar și rezistență 
din partea celor care au toată puterea s-o modifice, însă, cu regret, nu 
fac acest lucru. 

lie ŞANDRU 


Dr. Elie Miron Cristea — 


„Patriarhul reîntregirii neamului” 
75 de ani de la trecerea la cele veşnice a întâiului 


Patriarh al Bisericii Ortodoxe Române şi al României 


|.Ş. — publicist şi istoric 
literar. Preşedintele 
Fundaţiei Culturale, Miron 
Cristea” Semnează: Pe 
urmele lui Octavian 


C. Tăslăuanu (1987, 2012 


Un nume pentru istorie: 
Patriarhul Miron Cristea 


(1998, în colaborare 
Oameni şi locuri în Căliman 


(2000), Binecuvântată a 


fost clipa... (roman, 2002 
Basarabia iarăşi şi iarăş 

(2003), Patriarhul Miron 


Cristea (2008), Vremuri ş 
destine (2011) ş.a 


i 


S-a născut la poale de Carpați, în Toplița Ro- 
mână, în acea împărăție de frumuseți eterne 
ale Călimanilor, munți încărcați de istorie şi 
spiritualitate românească. Era 18 iulie 1868, 
iar în familia țărănească a soţilor George și 
Domnița Cristea venea pe lume cel de-al trei- 
lea fiu. Bucurie mare, dar și multă îngrijora- 
re, fiindcă ceilalți doi fraţi ai săi s-au stins din 
viaţă înainte de vreme. De aceea s-au grăbit 
ca peste două zile, 20 iulie, când s-a întâm- 
plat să fie și sărbătoarea marelui prooroc Ilie 
Tesviteanul, să-l ducă în faţa altarului, spre a fi 
creştinat. Părintele Toader Popovici l-a bote- 
zat, cu numele marelui prooroc, iar nașul său 
de botez, ciobanul loan Herţa, din Săliștea 
Sibiului, l-a luat în braţe și i-a făcut urarea: să 
crească mare, să fie sănătos și popă să se facă! 


Aşa avea să se şi întâmple: finul său, Ilie Cris- 
tea, a crescut mare, a fost sănătos și popă s-a 
făcut. Şi încă ce popă! „Închinându-mă, acest 
cioban la sfânta icoană, m-a menit să ajung și 
eu păstor cu turmă mare şi iată că am devenit 
azi păstorul neamului”. Dar până să devină 
„păstorul neamului”, a trebuit să treacă prin 
multe momente, unele plăcute, altele mai 
puţin plăcute, însă ele l-au însoţit pe drumul 


COLOCVIILE REVISTEI „LIMBA ROMÂNĂ” D 


mereu ascendent, care avea să-l ducă spre „cea mai înaltă treaptă bise- 
ricească, la care ajunge un om pământean”. „Vezi tu pe dl Cristea, deși 
merge pe drumul șes, mie îmi pare că merge urcând mereu în sus”. Așa 
i-a spus, într-o zi, diaconul Ilie Moga, unui prieten al său, ambii pro- 
fesori la Şcoala superioară de fete din Sibiu. Iar la cuvintele acestuia 
aveau să se adauge altele, rostite de mitropolitul Miron Românul, com- 
pletându-le fericit, ca o previziune: „Țineți minte! Din tânărul acesta se 
va alege ceva”! 


Şi, într-adevăr, „s-a ales ceva”, ceva la care tânărul diacon și secretar ar- 
hidiecezan al Mitropoliei Ortodoxe a Ardealului nici nu se putea gândi. 
Începutul avea să-l constituie construirea noii Catedrale ortodoxe din 
Sibiu, la finalizarea şi pictarea căreia Elie Miron Cristea a avut o contri- 
buţie importantă. „Zidirea Catedralei ortodoxe române din Sibiu mi-a 
dat avânt pentru studiul meu, întreținându-mi munca în speranţa că 
voi reînvia tradiţia trecutului ortodox şi românesc, atât de înfloritoare 
odinioară”. 


Depunând apoi o susținută, vastă şi permanentă activitate în cadrul 
Asociaţiunii, convins fiind că numai „înrolându-ne, de la vlădică 
până la opincă, în munca pentru cultura românească, putem asigura 
viitorul poporului nostru”; în cadrul învățământului românesc din 
Transilvania, pe care l-a considerat „talpa casei naţionale, sarea pă- 
mântului, piatra cea din «capul unghiului», pe care se clădește vii- 
torul neamului nostru”, dr. Elie Miron Cristea s-a afirmat repede ca 
unul dintre liderii de seamă ai românilor transilvăneni, chiar dacă „a 
pornit în viață ca un simplu copil de țărani din Topliţa, îmbrăcat cu 
ițari şi suman, fără neamuri sus-puse, fără un nume consacrat și fără 


protectori”. 


Aşadar, nu a fost o întâmplare, nici nu a mai mirat pe nimeni când, în 
21 noiembrie 1919, dr. Elie Miron Cristea a fost ales episcop al istori- 
cei Episcopii a Caransebeşului. Aceasta, în ciuda opunerii cu îndârjire 
a guvernului de la Budapesta, recunoaşterea venind după luni bune de 
aşteptare şi numai după ce noul ales a făcut vreo 12 drumuri la Buda- 
pesta! „Ziua de 21 noiembrie va fi şi va rămâne o zi epocală în istoria 
bisericii noastre din Ungaria și Transilvania”*, scria Nicolae Ivan, ase- 
sor consistorial, viitor episcop al Clujului. 

Ceremonia hirotoniei întru arhiereu a noului episcop al Caransebe- 
şului s-a desfășurat în cea de-a treia zi de Paşti, marţi, 3 mai 1910, în 
Catedrala mitropolitană din Sibiu, iar instalarea în scaunul episcopal a 
fost duminică, 8 mai 1910. „De mult nu s-a mai văzut la noi izbucniri 
de bucurie mai sincere și mai însufleţite ca la sfinţirea și instalarea no- 
ului episcop Cristea. Lumea românească a făcut din ele niște sărbători 
naţionale dintre cele mai frumoase”. 


Ca episcop al Caransebeşului s-a pus serios pe treabă, convins că 
munca și credinţa sunt cele două pârghii importante ale vieții, iar ele 
trebuie să constituie „evanghelia viitorului” pentru neamul nostru ro- 
mânesc. Rolul său în renașterea naţională bănățeană a fost imens, prin 
sprijinirea culturii românești, prin înființarea de biblioteci parohiale şi 
publice; a învățământului teologic și primar românesc, prin înființarea 
de şcoli noi şi încadrarea a peste 300 de învăţători; a credinţei străbune, 
prin sădirea în sufletele educatorilor tinerei generaţii a iubirii de neam 
şi biserică şi construirea de noi biserici și mănăstiri, fiindcă „nouă nu 
ne trebuie oameni învățați și fără credinţă, căci aceștia pot deveni mai 
răi decât fiarele sălbatice, care te sfâșie la marginea codrului”. 


Sunt prea multe înfăptuirile episcopului dr. Miron Cristea în cei nouă 
ani cât a stat în fruntea Episcopiei Caransebeşului pentru a putea fi cu- 
prinse într-un articol. Voi aminti doar că acolo avea să-l găsească ma- 
rele act istoric din 1 decembrie 1918, de la Alba Iulia. Trebuie însă să 
amintesc că, la câțiva ani înainte, în pastorala dată de sfintele sărbători 
ale Naşterii Domnului din 1913, el avea să rostească niște cuvinte pro- 
fetice, care anunțau ceea ce avea să se întâmple în 1918: „Sus inimile! 
Căci dacă nu mâine, dar desigur nu peste mult timp, ceea ce este al 
nostru trebuie să ni se dea!” 


Adevărul este că ceea ce era al nostru nu ni s-a dat de nimeni, ci a fost 
obţinut prin voința unanimă de „a ne uni cu toţii cei care suntem de 
un neam și de o limbă, iar uriașa adunare de la Alba Iulia nu a fost 
altceva decât „expresia deşteptării unui popor viguros, trezit de ideea 
libertății” 


Ca o urmare firească a venit apoi evenimentul din 31 decembrie 1919, 
când, la București, Colegiul Electoral Bisericesc trebuia să aleagă noul 
mitropolit primat al Ungro-Vlahiei și primat al României. Singurul 

candidat: dr. Elie Miron Cristea, episcopul Caransebeşului. Şi a fost 
ales cu 435 de voturi, din cele 447 de voturi exprimate. Ajuns în aceas- 
tă înaltă demnitate bisericească, de la bun început, noul mitropolit-pri- 
mat și-a propus „să recâștige, spre binele țării, vechea strălucire ce cu 
adevărat i se cuvine acestei instituţii divine şi naţionale”. Şi nu a uitat 
nici de îndemnul regelui Ferdinand I de a munci cu spor „pentru or- 
ganizarea temeinică și unitară a Bisericii române”. Acesta era de fapt 
dezideratul suprem al acelei vremi, când ţara şi-a reîntregit hotarele 
până la cele firești, până unde se întindea limba poporului român, prin 
alipirea vechilor provincii istorice care au format dintotdeauna vetrele 
românismului. 


Organizarea unitară a Bisericii Ortodoxe Române a devenit o nece- 
sitate obiectivă, ținându-se seama că la vechea Mitropolie a Ungro- 
Vlahiei se adăugau atunci celelalte mitropolii, cea a Ardealului și Bu- 
covinei, precum şi Arhiepiscopia Basarabiei, ridicată şi ea, ulterior, la 
rangul de mitropolie. Această organizare unitară avea să se finalizeze 
în 1925, odată cu adoptarea de către Parlamentul României a Legii și 
Statutului de organizare a Bisericii Ortodoxe Române, având la bază 
Statutul Organic al Mitropoliei Ardealului, conceput de sfântul mi- 
tropolit Andrei Şaguna. Acestea au fost sancţionate prin Înalt Decret 
Regal cu nr. 1402, din 4 mai 1925 şi publicate în Monitorul Oficial 
nr. 97, din 6 mai 1925. În noua sa organizare, BOR cuprindea: Mi- 
tropolia Ungro-Vlahiei; Mitropolia Moldovei şi Sucevei; Mitropolia 
Ardealului, Banatului, Crişanei şi Maramureşului; Mitropolia Buco- 
vinei şi Mitropolia Basarabiei. Pentru prima dată a fost înființată şi 
Episcopia Armatei (1925). 


Acestora li s-au adăugat multe alte realizări, din perioada în care dr. Mi- 
ron Cristea era mitropolit-primat al României. Între acestea: înființa- 
rea Institutului Biblic Ortodox (1920), aducerea în țară și reinhumarea 
osemintelor lui Constantin Brâncoveanu, domnul martir al Ţării Ro- 
mânești (1688-1714); implicarea directă în desfăşurarea ceremoniei 
încoronării regelui Ferdinand I şi a reginei Maria la Alba Iulia; înființa- 
rea a două seminarii teologice, la Craiova și Câmpulung-Muşcel (pen- 
tru orfanii de război) etc. 


Noua situaţie ivită după reîntregirea neamului și organizarea unitară 
a BOR impuneau înălțarea acesteia la rangul de Patriarhie. Aceasta a 


EET ROIMIÂINIĂ 


devenit o necesitate istorică în condițiile apariției unor schimbări radi- 
cale în Europa de Est, după Primul Război Mondial. Amintim aici pră- 
bușirea Bisericii Ruse în urma victoriei revoluției proletare și instalarea 
puterii bolșevice, care a desfiinţat biserica. În al doilea rând, cele 15 
milioane de români ortodocși, uniţi într-un singur stat național, repre- 
zentau o forță în Estul Europei și între popoarele creştin-ortodoxe, din 
cadrul Bisericii Răsăritului. Fără îndoială, la alegerea celui ce trebuia să 
fie înălțat în scaunul patriarhal a contat marele prestigiu pe care și l-a 
câștigat dr. Miron Cristea în fața regelui și a personalităților politice de 
dincolo de Carpaţi, în primul rând, prietenia sa cu Ion I. C. Brătianu, 
prim-ministru al României, prietenie ce dăinuia încă din 1906, de la 
marea expoziție etnografică de la București, la care au participat și ro- 
mânii ardeleni, în frunte cu Miron Cristea. 


Astfel, după instalarea sa ca mitropolit-primat al României, în timpul 
unei întrevederi dintre cei doi, Miron Cristea i-a spus lui Ion I. C. Bră- 
tianu: „Sunt sigur, că ai atâta bunăvoință față de mine și atâta încredere, 
încât — dacă s-ar putea și ar mai fi vreo treaptă mai înaltă — ai stărui să 
fiu ridicat şi acolo... Dar nu se mai poate. Am ajuns culmea!” 


După Hotărârea Sfântului Sinod de „înființare în 'Ţara-Românească 
pentru Biserica ortodoxă autocefală română demnitatea de Patriarh” şi 
„ÎPS D. D. Miron, actualul Arhiepiscop şi Mitropolit al Ungro-Vlahiei, 
devine, în calitatea sa de Primat al României, Patriarh al Bisericii orto- 
doxe române”, a urmat Hotărârea Camerelor Legiuitoare (la Senat, joi, 
12 februarie 1925; la Cameră, marţi, 17 februarie 1925). Investitura 
a avut loc la 1 noiembrie 1925, când regele Ferdinand I i-a înmânat 
dr. Miron Cristea cârja de Patriarh, spunând: „Îţi încredințez cârja de 
Patriarh, pentru a păstori turma Patriarhiei Române”. 


Nu mult după aceea, la o întâlnire dintre cei doi, Ion I. C. Brătianu, 
aducându-și aminte de cuvintele rostite de mitropolitul-primat, i-a 
spus acestuia, glumind: „Vezi că s-a putut și că a mai fost o scară înaltă!” 


Nu voi mai arăta decât faptul că în urma renunțării la tron a principelui 
moștenitor, Carol, și instituirea Regenţei, în 1927, Patriarhul Miron Cris- 
tea a devenit membru al acesteia, alături de principele Nicolae și George 
Buzdugan, preşedintele Înaltei Curți de Casaţie și Justiţie. Regența şi-a 
continuat activitatea până în 1930, când Carol al II-lea s-a reîntors pe 

tron. După mai puţin de un an, în februarie 1938, când Carol a deve- 
nit „noul cap al statului”, în conformitate cu noua Constituţie, Patriarhul 
a fost numit în fruntea noului guvern aflat în subordine totală față de 
rege. A deținut această funcţie până în ziua morţii sale, 6 martie 1939, 
la Cannes, pe țărmul sudic şi însorit al Franţei, unde s-a dus să-și trateze 
o banală răceală. Boala a avut însă o evoluţie galopantă și după numai o 
săptămână, în ziua de luni, 6 martie, la ora 21:45, Patriarhul dr. Miron 
Cristea şi-a dat obştescul sfârșit. Avea 70 de ani, şapte luni și 17 zile. 


La aflarea acestei triste vești, țara întreagă s-a umplut de durere. „A 
început jelania cea mare a clopotelor şi a pornit, din inima curată a 
poporului drept credincios, noianul lacrimilor și rugăciunilor de po- 
menire”. Trupul neînsufleţit a fost adus în ţară, iar în ziua de marţi, 
14 martie 1939, la orele 12:30, sicriul a fost coborât în cripta săpată 
în pronaosul Catedralei Patriarhale, ce adăposteşte, întru eternitate, 
corpul întâiului Patriarh al Bisericii Ortodoxe Române și al României. 
Inscripţia de pe piatra tombală este simplă: „Aici doarme-n Domnul, 
așteptând învierea, întâiul patriarh al României, fiu de țărani din Topli- 
ţa de pe Mureș, 20(?) iulie 1868 — 6 martie 1939”. 


Moartea sa atât de neașteptată a ridicat multe semne de întrebare. Dacă 
ea a fost sau nu cauzată de o mână criminală, probabil că acest lucru nu 
se va şti niciodată. Adevărul zace îngropat în cripta din pronaosul Ca- 
tedralei Patriarhale din București de şapte decenii și jumătate, alături 
de rămășițele pământești ale celui care a fost întâiul Patriarh al țării, 
dr. Elie Miron Cristea. 


Note | ! Miron Cristea, Din Cuvântul rostit în Camera Deputa- 
ilor, în ziua de 17 aprilie 1925, cu ocazia votului unanim, 
într-o atmosferă de înalt entuziasm, pentru înălțarea în 
scaunul patriarhal. 

2? Dr. E. M. Cristea, Iconografia și întocmirile din interiorul 
bisericii răsăritene, Sibiu, 1905, p. 18. 

3 Vasile Netea, Omagiul Patriarhului dr. Miron E. Cristea, 
ediția a Il-a, Reghin, 1999 (îngrijită de I. Şandru). 

* Revista „Ţara noastră”, nr. 47, din 1909. 

5 Oct. C. Tăslăuanu, în „Luceafărul”, nr. din 16 mai 1910, 
Sibiu. 

* I. R. Abrudeanu, Patriarhul dr. Miron Cristea, Editura 
Cartea Românască, București, 1929. 

7 „Apostolul”, anul XVI, nr. 5-6, 1-31 martie 1939. 

Ana BANTOŞ 


Miron Cristea, promotor al unităţii 
culturii române 


AB. — conf. univ, doctor 
habilitat în filologie, 

atea de Stat „Alecu 


Russo" din Bălţi, Catedra 


de 
un 

iteratura română şi 
iversală. Direcţii de 
literatura română, 


literatura universală şi 

literară. Semnează volumele: 
Reabilitarea autenticului. 


Cul 
studii crit 


egere de articole și 
ice, Chişinău, 2006; 


Deschidere spre universalism. 
Literatura română din 
Basarabia postbelică. 

Monografie, Chişinău, 2010; 

Literatura basarabeană şi 
modelele literare europene, 


Bucureşti, 2013. 


Militant asiduu pentru emanciparea româ- 
nilor din Transilvania, ieromonahul Miron 
Cristea are multiple merite evidenţiate cu pri- 
lejul evocărilor, la Topliţa lui natală, deveni- 
te tradiționale, fapt pentru care se cuvine să 
adresăm cuvinte de înaltă apreciere toplițeni- 
lor. Căci omagiindu-ne înaintașii, ne punem 
pe noi înșine în valoare. Iar manifestările pri- 
lejuite de Zilele „Miron Cristea” contribuie la 
descoperirea valorilor culturii românești și a 
faptelor rămase în memoria neamului, fapte 
care, în cazul lui Miron Cristea, certifică, în 
primul rând, credinţă sa în Dumnezeu şi în 
soarta poporului său. 


Autorii, nu puţini la număr, care au descris şi 
analizat opera de o viaţă a lui Miron Cristea, 
s-au referit la multiplele sale fațete, din diver- 
se unghiuri de vedere. În cele ce urmează vă 
propun să zăbovim o clipă în preajma acestui 
destin de excepţie, reflectând asupra lui din 
perspectiva promovării unităţii de neam prin 
cultură. Şi trebuie spus că Elie Cristea chiar 
din start se manifestă ca un adept înflăcărat 
al ideii de emancipare prin cultură. Autor al 
primei monografii despre Mihai Eminescu, 
Luceafărul poeziei româneşti. M. Eminescu, în 
baza unui doctorat susținut la Budapesta în 
1895, în limba maghiară, Elie Miron Cristea, 
după cum atestă și Î.P.S. Mitropolit Antonie 

Plămădeală, a folosit pentru prima oară sintagma „Luceafărul poezi- 
ei românești”. Acest „studiu laborios pentru epoca în care a apărut” 
(Gh. Bulgăr, 1981, 1 iulie , în „Telegraful Român”) a fost realizat cu 
eforturi mari din partea autorului care făcea următoarea afirmaţie: 
„Nici până acum nu a fost publicată ediţia critică a întregii opere emi- 
nesciene, din care cauză nu este ușor să ne formăm o părere clară des- 
pre întreaga lui activitate literară” (p. 60). Însă meritele deosebite ale 
acestei prime lucrări monografice despre Eminescu au fost evidenția- 
te de către Elena Stan, Gheorghe Bulgăr, Ilie Şandru, Nicolae Băciuţ, 
Prea Fericitul Antonie Plămădeală și, mai recent, Î.P. Daniel, patriarhul 
Bisericii Ortodoxe Române. 


Scopul lui Elie Miron Cristea reiese, după cum menționează şi domnul 
Ilie Şandru în monografia intitulată Patriarhul Miron Cristea (Mier- 
curea Ciuc, 2008), din dorinţa de a informa elita intelectuală din Bu- 
dapesta „asupra operei unui poet de geniu al literaturii române, care 
se ridica, prin valoarea artistică a operei sale, la nivelul marilor poeți 
europeni”. Astfel, chiar de la bun început, demersul său în apărarea 
integrităţii şi unităţii culturii românești s-a aflat sub semnul lui Emi- 
nescu. Căci Elie Miron Cristea, autorul monografiei despre Eminescu, 
evidenţiază mai întâi elementele esenţiale ale patrimoniului românesc, 
care, proiectate din perspectiva creaţiei eminesciene, coincid cu limba 
şi credinţa în Dumnezeu. Şi după aceea îl compară pe Eminescu cu 
poetul francez Beranger, încadrându-l pe autorul nostru în familia spi- 
rituală din care fac parte poeți precum Lenau, Petofi, Schiller, Arany, 
accentuând că formarea lui Eminescu se află sub înrâurire dublă: pe de 
o parte, a fost influenţat de creaţia folclorică românească, iar pe de altă 
parte, de filozofia lui Schopenhauer. 


Amplasându-l pe Eminescu în contextul culturii, al literaturii europe- 
ne, autorul primului studiu monografic era pe un făgaş dovedit în timp 
foarte actual, căci el nu făcea altceva decât să înscrie cultura, literatu- 
ra română în context european, pledând pentru identificarea culturii 
Patriei sale în corul celei europene. De fapt, am putea vorbi despre o 
contribuţie la consolidarea identității europene din care face parte şi 
cultura românească, a cărei contribuţie la crearea identităţii culturale 
europene nu poate fi pusă la îndoială. Cât priveşte caracterul avansat 
al concepţiilor autorului studiului pus în discuţie, Mitropolitul Ardea- 

lului, Antonie Plămădeală, avea să-l caracterizeze, în cuvântarea pri- 
lejuită de împlinirea a 60 de ani ai Patriarhiei Române, drept „mare 
diplomat, mare om de cultură, un modern. O bună intrare a Bisericii 
noastre în epoca modernă”. De observat că Elie Miron Cristea mergea 
pe urmele înaintașului său, Eminescu, pe care îl caracteriza ca pe un 
adept al progresului poporului său. Astfel, analizând patriotismul lui 
Eminescu, din poeziile La Bucovina, Din străinătate, Ce-ţi doresc eu ție, 
dulce Românie, La moartea lui Aron Pumnul, el menţionează următo- 
rul lucru: „Numai că poetul nu strigă în gura mare că își iubeşte țara, 
fiindcă nu a fost autor de vorbe goale. În schimb, el s-a străduit din tot 
sufletul pentru progresul poporului său, pe care îl iubea cu o dragoste 
nemărginită (...)”, Acest sentiment, exemplar și contagios, este evocat 
în continuare în cuvinte simple, directe și convingătoare: „Există oare 
în toată lirica românească o poezie care să se compare cu Doina lui 
Eminescu?... Pot spune cu tărie că nu! (...) Care român nu cunoaște 
acest poem, cine nu l-a admirat și nu s-a simţit însufleţit, citindu-l”, se 
întreabă autorul, plasând cu suficientă claritate unitatea românilor sub 
stindardul creaţiei eminesciene. 


Contribuţia lui Elie Miron Cristea la înființarea Băncii Culturale „Lu- 
mina”; participarea sa la reuniunile „Asociaţiei pentru cultura și litera- 
tura poporului român din Transilvania” (Astra), fiind, din 1905, pre- 
şedintele „Despărțământului Sibiu”; susținerea înființării „Muzeului 
etnografic și de artă” din Sibiu și a „Societăţii pentru crearea unui fond 
de teatru român”; participarea la înființarea, tot la Sibiu, a „Reuniu- 
nii române de muzică”, al cărei președinte a fost; publicarea colecției 
de proverbe, strigături și zicale românești; inițierea conferințelor în- 
vățătoreşti, precum şi corespondenţa amplă pe care a întreţinut-o cu 
oameni de cultură din toate ţinuturile locuite de români, inclusiv cu 
marele filantrop basarabean și prieten apropiat Vasile Stroescu, împre- 
ună cu care a ctitorit și salvat numeroase biserici şi şcoli româneşti din 
Transilvania, — toate acestea îl caracterizează ca pe un mare patriot, al 
cărui destin se contopește cu destinul țării sale, pe care a slujit-o cu 
credinţă. 


În preajma Marii Uniri de la Alba Iulia el va argumenta că „numai din 
unirea tuturor românilor de pretutindeni vor putea răzbi astfel de pro- 
ducte și manifestațiuni ale geniului nostru naţional, care prin însușirile 

lor specifice românești să contribuie la progresul omenimei” (apud: 
Ilie Şandru, Inima timpului, Târgu-Mureş, 2010, p. 46). 


Dar să reținem, în continuare, care sunt elementele esenţiale ale patri- 
moniului românesc, pe care Elie Miron Cristea le proiectează din per- 
spectiva creaţiei eminesciene. În primul rând, este evidențiată comoa- 
ra lingvistică promovată de către Eminescu. Fac o paranteză pentru a 
aminti în acest moment cuvintele Preafericitului Daniel dintr-un stu- 
diu publicat în revista Academiei Române „Academica”: „Făuritor al 
limbii romane literare moderne, Eminescu a înţeles că, între multe da- 
ruri moştenite de la înaintași în patrimoniul spiritual al neamului roma- 
nesc, cel mai mare dar este limba națională în care ne exprimăm iden- 
titatea și comuniunea între generaţii, în care chemăm pe Dumnezeu în 
rugăciune, în care descriem frumuseţile locurilor natale și ale sufletului 
românesc”. Autorul primei monografii despre Eminescu menționează 
spiritul eminescian ironic al cărui ţintă sunt scriitorii contemporani, a 
căror creaţie era „fără conţinut, lipsită de ideal şi scrisă într-un limbaj 
stâlcit”. Un alt element este credinţa în Dumnezeu. Eminescu a fost 
un apărător al Bisericii Ortodoxe, pe care a numit-o „maica spirituală 
a neamului românesc, care a născut unitatea limbei şi unitatea etnică a 
poporului (...)” Legătura strânsă dintre etnie şi credința în Dumnezeu 
este accentuată de Eminescu prin afirmaţia: „Cine combate Biserica și 
ritualele ei poate fi cosmopolit, socialist, nihilist, republican universal 
şi orice i-o veni in minte, dar numai român nu este!” (apud „Acade- 
mica”, ...). Un alt moment important ce ţine de patrimoniul culturii 
românești este creaţia populară orală. Astfel, Elie Miron Cristea remar- 
că faptul că „școala în care Eminescu s-a format a fost poezia populară 
(...) simplă, sinceră, naturală, plină de învățăminte”. 


Lirica de dragoste și cea în care poetul evocă peisajul românesc sunt 
strâns legate, căci, conchide autorul aceluiași studiu, „nu există poet 
român la care natura cu fenomenele ei să joace un rol atât de impor- 
tant ca la Eminescu”, afirmaţie vădind rolul important acordat terapiei 
peisajului, acesta din urmă, în care a copilărit şi i-a fost educată sensi- 
bilitatea poetică, făcând parte și el din patrimoniul cultural al țării care 
a dat lumii un poet ca Eminescu. (Între paranteze voi spune că astăzi 
francezii, bunăoară, îşi promovează tot mai insistent peisajele țării lor 
ca pe o valoare culturală. Și un alt exemplu: la Grădina botanică din 

New York, pe care am vizitat-o în vara anului 2013, există un loc îndră- 
git de vizitatori — un spaţiu aparte unde sunt cultivate specii de flori și 
plante cântate de Shakespeare, peisajul fiind perceput ca valoare cul- 
turală prin excelenţă. De aceea, cred că nu ar trebui trecut cu vederea 
acest „detaliu” ce ţine de corelaţia existentă între poezia eminesciană 
și peisajul românesc, care ar merita să fie promovat și el ca valoare cul- 
turală.) 


Un alt moment important al lucrării ţine de încadrarea lui Eminescu 
în curentul european al romantismului, precum și în familia de spirite 
din care fac parte poeţii europeni: Heine, Schiller, Petofi şi alții. Com- 
parându-l pe Eminescu, cel care ne-a lăsat 96 de poezii, cu poetul fran- 
cez Beranger, care „a scris doar un singur volum de poezii ce datorită 
formei lor excepţionale i-a inițiat nu numai pe poeţii francezi de mai 
târziu, ci şi pe cei mai mari maeștri ai liricii internaționale (Heine, Pe- 
tofi și alții)” (p. 62), îl plasează, de fapt, pe poetul român pe o orbită 
transnaţională. Iar reliefarea lirismului, izbucnind din versurile emi- 
nesciene „ca niște suspine de ușurare', a influențelor folclorice scoate 
în evidenţă modul în care însuși tânărul Elie Cristea concepe forța ade- 
văratului talent, care, în opinia sa, este indestructibil legat de modul de 
gândire al neamului din care face parte. Iată ce scrie în acest sens: „El 
a ştiut să se confunde total cu modul de gândire al neamului său și să 
simtă împreună cu el, fapt ce reiese și din cele patru poezii scrise sub 
formă de balade populare, și în care redă, cu o rară forță artistică, par- 
ticularităţile creației populare. Citind acele poezii, parcă am auzi vocea 
poporului” (p. 62). Menţionez în acest context faptul că influența lui 
Eminescu asupra poeţilor basarabeni, în special asupra lui Grigore Vi- 
eru, vine anume pe filiera folclorică, pentru ei fiind foarte importantă 
conexiunea cu rădăcinile cele mai adânci ale poporului, rădăcini pe 
care le redescopereau ghidaţi de Eminescu. Afirm acest lucru pentru a 
atrage atenţia asupra faptului că în peisajul literar din Basarabia postbe- 
lică nu putem vorbi despre un eventual naționalism comunist, care să fi 
exagerat valorile folclorice, fenomen la care se referă istoricii literari lu- 
ând în obiectiv literatura română din România postbelică. În Basarabia 
postbelică, dacă a existat o suprasolicitare a folclorului, apoi a fost doar 
în sensul departajării românilor de o parte și de alta a Prutului. Altmin- 
teri, folclorul era persecutat la fel ca și toate elementele culturale care 
constituie fundamentul comun al tuturor românilor. lată de ce eviden- 

ţierea laturii folclorice din creaţia lui Eminescu ține și ea de promo- 
varea unităţii culturii românești, din perspectiva creaţiei Luceafărului 
poeziei româneşti. Și trebuie spus că însuși Elie Miron Cristea, aidoma 
lui Eminescu, a știut să se confunde total cu modul de gândire a neamului 
său. Drept dovadă, revenit la Sibiu și luându-și postul de la Mitropolie 
în primire, la 1 iulie 1895, el manifestă o grijă deosebită față de învăță- 
mântul în limba română, aceasta devenind „o preocupare constantă”, 
după cum menționează Ilie Şandru. Astfel, promovarea culturii ro- 
mânești prin activitatea sa în Astra, implicarea în apărarea drepturilor 
naționale, inclusiv în presa periodică, au drept obiectiv consolidarea 
conștiinței de sine, la baza căreia, în viziunea lui Miron Cristea, se află 
unitatea graiului românesc, „unitatea noastră culturală, contribuind la 
deșteptarea noastră națională”, care „a fost înainte mergătoarea unității 
noastre naţionale și politice”. În discursurile sale va sublinia, de fiecare 
dată, importanţa duhului bisericii: „Cei ce cunosc mai de aproape is- 
toria neamului nostru, din toate veacurile, știu bine, că istoria acestui 
popor, vieaţa voievozilor lui, biruinţele lor, slova românească, litera- 
tura, cultura și arta lui, nici închipui nu se pot fără duhul acestei bise- 
rici” (Cuvântarea Înalt Preasfinţitului Mitropolit Primat dr. Miron E. 
Cristea, rostită la discuţia generală a proiectului de Constituţie, „Foaie 
diecezană”, 1923, 12 martie). Preocuparea pentru unitatea politică a 
neamului românesc risipit în diferite părți, din perspectiva consolidă- 
rii conştiinţei naționale, aşa cum e promovată cu mult curaj în artico- 
lele sale publicistice, ne face să resimţim spiritul înaintaşului nostru 
din Ardeal foarte aproape de ceea ce se întâmpla și se mai întâmplă în 
extremitatea estică a românităţii, în Basarabia, Eminescu fiind pavăza 
împotriva înstrăinării noastre sufletești. Lucrul acesta l-a reliefat atât 
Miron Cristea încă din zorii tinereţii sale, din perspectiva extremității 
vestice, cât şi un alt autor din extremitatea românească estică, anume 
Constantin Popovici, care a scris prima monografie dedicată lui Emi- 
nescu în Basarabia postbelică, în condiţiile unei ideologizări excesive a 
discursului literar în totalitarism, perioadă în care valorile literare cla- 
sice românești erau cu greu aici acceptate. Menţionez această lucrare, 
ţinând cont de următoarea afirmaţie a doamnei Irina Mavrodin: „Nu-i 
normal ca eu, scriitor și filolog român, să nu fi știut până acum că există 
o importantă monografie despre Eminescu, scrisă de Constantin Po- 
povici, academician, de mare prestigiu, din Republica Moldova. Ţin, 

în sfârşit, în mână această carte care se afla la a V-a sa ediție, revăzută 
şi completată, și despre care autorul ei poate să spună: «Drumul par- 
curs de peste o jumătate de secol alături de Eminescu mi-a îmbogățit 
mintea, mi-a înălțat sufletul și m-a ferit de lucruri de ocară». Precizez 
că monografia Eminescu. Viața şi opera, semnată de Constantin Po- 
povici, a cunoscut patru ediții apărute în 1974, 1976, 1982 (în limba 
rusă, pentru că lucrările de doctorat, în acea vreme în Basarabia (fosta 
R.S.S.M.) erau perfectate în rusă) și în 1988 (în limba română). Ulti- 
ma ediție din 2001, apărută la o distanţă de 12 ani «primenită într-o 
haină nouă - grafia latină». Această exegeză urmărește cele două pla- 
nuri, biografia și opera, care se alimentează unul din celălalt, «relație 
analizată cu multă fineţe, acribie critică, dar şi pe baza unor probe de 
necontestat, care fac apel, între altele, și la variantele păstrate în ser- 
tar>” (Irina Mavrodin, Constantin Popovici. Eminescu. Viaţa şi opera, în 
„Convorbiri literare”, 2005, septembrie). 


Parafrazând-o pe Irina Mavrodin, aş putea spune că întâlnirea dintre 
aceşti doi autori, Miron Cristea și Constantin Popovici, care şi-au legat 
soarta de destinul creaţiei lui Eminescu, demonstrează o extraordinară 
vocaţie şi fidelitate față de cauza literaturii române, emblematic întru- 
chipată prin geniul eminescian. Închei accentuând că într-adevăr ar fi 
bine ca în cât mai multe biblioteci, din România și din Basarabia, să se 
găsească aceste cărţi, ce contribuie la consolidarea unității românilor, 
a unităţii culturale pentru care a optat pe parcursul întregii sale vieți 
patriarhul Miron Cristea, a cărui imagine necesită să fie promovată mai 
insistent în toate spaţiile locuite de români. 

Constantin ŞCHIOPU 


Despre paradisul și infernul 
limbii române şi nu numai... 


Matematician ca formare, dar autor al multor 
cercetări în semiotică, lingvistică, filozofie sau 
istoria ştiinţei, academicianul Solomon Mar- 
cus semnează o recentă lucrare intitulată pe 
cât de sugestiv, pe atât de provocator: Limba 

i română — între infern şi paradis (Editura Span- 
CŞ.- conf.univ.dr,  dugino, Bucureşti, 2014). 


Facultatea Jurnalism şi 
Ştiinţe ale Comunicării, Constituit din câteva capitole („Limba ro- 


Catedra jurnalism, U.S.M, mână între infern și paradis”, „A locui azi 
„ profesor-cumulard de fn limba română”, „Un semnal de alarmă: 
limba şi literatura română : i PIN 
l © < revista «Limba Română»”), volumul este 
la Liceul de Creativitate şi A i _ 
Inventică „Prometeu-Prim” mai degrabă o culegere de reflecții pe mar- 
din Chişinău. Lucrări recente: ginea câtorva întrebări-probleme pe care și 
Metodica predării literaturii le pune autorul şi anume: „Ce se întâmplă 


Omang, Editura Carminis, cu limba română în condițiile integrării eu- 
Pitești, 2009; Arghezi, Barbu, nalea 
Blaga. Poezii comentate. Op: RR aE 80- 
Pentru elevi, studenti, balizării de orice 
profesori, Editura ARC,  natură?”, „Rămâ- 
Chişinău, 2010; Manualede ne limba română SOLOMON MARCUS 
limba şi literatura română Aumai un instru- 
pentru clasa a IX-a (coautor FI , EI 
Vlad Pâslaru), a X-a (coautor ment de comuni- 
A cu-Schi care practică sau 
Marcela Vâlcu əchiopu), a Pp j ROTANA, 
Xl-a (coautor Marcela Vâlcu- reuşim s-o salvăm ÎNTRE INFERN ȘI PARADIS 


Şchiopu), a XII-a (coautor şi s-o transmitem 


MibeliCitiiPei). oilor generaţii cop 
în toată splendoa- 


rea ei culturală și 
. . v » 

spirituală?”, „Ce 

înseamnă a locui 


Spandugino 


ERT ROMIÂINIĂ 


în limba română?”, „De ce este nevoie să locuim temporar și în alte 
limbi?”, „Cum să facem față ofensivei vulgarului care se manifestă în 
practica lingvistică zi de zi, pe stradă, în mass-media ca urmare a pro- 
pagării fenomenelor de incultură şi semianalfabetism, consecință a 
eşecului educațional?”, „În ce măsură suntem capabili să menţinem 
sau să recuperăm în perioadele următoare ale vieţii capacitatea de a 
ne mira, de a ne întreba, de a ne nedumeri, de a nu ne lăsa atrași de gă- 
urile negre ale folosirii necontrolate a limbajului, ale situaţiei în care 
alții vorbesc prin gura noastră?” Problemele în cauză sunt abordate 
din perspectiva relaţiilor limbii române cu vorbitorii ei din România, 
cu românii din diasporă, cu procesul de globalizare, cu internetul și 
telefonul mobil, cu manualul școlar. Evident, aşa cum sugerează și 
titlul cărții, reflecţiile autorului se axează pe două dimensiuni esen- 
ţiale ale limbii române actuale: cea paradisiacă şi infernală. Având 
convingerea că limba română „se află azi în fața unor provocări, poate 
nu fără precedent”, că există scriitori cu o contribuţie foarte puterni- 
că la configurarea părții de paradis a acestei limbi, Solomon Marcus, 
în urma unei incursiuni în trecutul său, insistă asupra câtorva nume: 
Mihai Eminescu, Ion Creangă, Tudor Arghezi, Ion Barbu, Nichita 
Stănescu, scriitorii care l-au făcut „să trăiască îmbogățirea limbii ro- 
mâne cu noi posibilități, sub aspectul creativităţii lor lingvistice”. Dar 
paradisul limbii îl aflăm nu doar la scriitori, susține autorul. Trigono- 
metria lui Gheorghe Lazăr, primul autor de manuale şcolare în limba 
română în Țara Românească, este nu numai un monument de limbă 
română de o semnificaţie istorică și culturală imensă, dar și o demon- 
strare a faptului că în orice domeniu de creaţie, de activitate profe- 
sională, la orice nivel de accesibilitate pot fi identificate comori de 
limbă română. Mai mult. În opinia lui Solomon Marcus, Gheorghe 
Lazăr şi Gheorghe Asachi au înlăturat îndoiala că limba română ar fi 
atât de primitivă, de rudimentară, încât va rămâne exclusiv un mijloc 
de comunicare între ciobani. 


Cea mai mare provocare la adresa limbii române, în viziunea autorului, 
o reprezintă azi internetul, unde oricine poate găsi toate splendorile, 
dar şi mizeriile ei, de obicei ascunse după anonimat, în comentarii ve- 
ninoase. Infern şi paradis deopotrivă, internetul este comparat de au- 
tor „cu o metropolă, în care convieţuiesc culmi ale artei și ştiinţei ală- 
turi de derapajele cele mai respingătoare ale fiinţei umane”. În această 

ordine de idei, autorul ne îndeamnă „să cunoaștem această realitate 
lingvistică, întrucât ea nu e decât oglinda unei realități umane, sociale, 
pe care nu o putem ignora’. 


Standardizarea excesivă a vocabularului tinerilor vorbitori, sărăcia, 
stereotipia exprimărilor, folosirea exagerată a abrevierilor, evitarea în 
educaţie a stărilor, atitudinilor interogative, de căutare, de îndoială, de 
mirare, de nedumerire, de contemplare, de extaz, de umor și ironie etc. 
se reflectă nemijlocit în sărăcia practicii vorbirii și scrierii. Or, această 
sărăcie verbală, comunicarea dintre părinţi şi copii redusă la schimbul 
de sintagme, silabe, interjecţii, fraze trunchiate, lipsa unei biblioteci în 
casele oamenilor, care i-ar oferi copilului paradisuri de limbă română, 
alunecarea excesivă în argou nu pot decât să dăuneze, să adumbrească 
splendorile ei. La acestea se mai adaugă manualele școlare, în parte din 
ele (matematica, fizica, chimia, istoria, geografia), limba română, prac- 
tic, fiind eliminată, simbolurile, figurile geometrice, formulele, sche- 
mele etc. substituind-o în exclusivitate. 


Fascinat de dulceața moldovenească a limbii române din Republica 
Moldova, autorul constată în același timp că „românii de la stânga Pru- 
tului au simțit tot timpul că limba română este marca identităţii lor”, că 
„limba română contează pentru ei nu numai și nu în primul rând prin 
funcţia ei utilitară, instrumentală, ci prin valoarea ei istorică, naţională, 
culturală”. 


Considerând globalizarea o condiţie inevitabilă a lumii în care trăim, 
Solomon Marcus reflectează asupra câtorva aspecte destul de impor- 
tante ale problemei în cauză: comportamentul nostru ca vorbitori de 
limbă română în fața globalizării, strategia lingvistică adoptată de noi 
în procesul de globalizare, consecinţele lingvistice ale amestecului de 
populaţii, româna învățată ca limbă străină etc. 


Să-i dăm Cezarului ce este a Cezarului. Solomon Marcus, în 2013, 
când revista „Limba Română”, părăsită de cei care ar trebui s-o sprijine, 
risca să moară, a manifestat spirit activ, făcând un apel către autoritățile 
competente din Republica Moldova și din România, către noi toți, ci- 
titorii acestei publicaţii, întrebând într-un emoţionant mesaj: „Putem 
asista indiferenți la încetarea apariţiei revistei «Limba Română» de 
la Chișinău, exact într-un moment în care este o tot mai mare nevoie 

de ea?” Reacţia susținătorilor revistei n-a întârziat. Zeci de intelectuali 
de pe cele două maluri ale Prutului și-au exprimat opinia pe marginea 
articolului Un semnal de alarmă: „Limba Română”, semnat de distinsul 
om de ştiinţă şi cultură Solomon Marcus, acestea fiind incluse de autor 
în cartea sa Limba română — între infern şi paradis (capitolul III), ca 
un argument ferm la reflecțiile dumisale pe marginea destinului limbii 
române, în general. 


În paragraful intitulat „De la o întrebare de ieri la una de azi”, autorul 
îşi încheie cugetările cu o altă întrebare („Va fi limba română capabilă 
să facă față interacțiunii crescânde cu alte idiomuri, nu dizolvându-se 
în acestea, ci descoperindu-şi şi manifestându-şi mereu o nouă identi- 
tate?”), care îndeamnă cititorul să cugete, îi stimulează interesul de cu- 
noaștere. De fapt, întreaga lucrare Limba română — între infern şi para- 
dis de Solomon Marcus provocă cititorul prin atitudinile interogative, 
de contemplare, de îndoială, de mirare etc. ale autorului. 


Nota redacţiei: Volumul Limba română — între infern şi paradis a fost lansat vineri, 29 
august 2014, şi la Galeria Dialog a Primăriei sectorului 2, Bucureşti, în deschiderea Târ- 
gului de carte „Iubim limba română” din cadrul Zilelor Limbii Române, scrie presa din 
România. 

Criticul literar Gabriel Dimisianu a apreciat că volumul este foarte important pentru 
toţi vorbitorii de limba română, acesta fiind dedicat în special locuitorilor din Basarabia. 
„Cartea pe care o avem în faţă este o carte despre limba română, despre importanţa lim- 
bii române, atât pentru noi, cei care o vorbim în ţară, cât şi pentru cei care o vorbesc în 
afara ţării, care o vorbesc în Basarabia, aşa-numita Republica Moldova, şi care sunt in- 
teresaţi de ea și de care profesorul Solomon Marcus s-a ocupat întotdeauna. (...) Cartea 
este dedicată vorbitorilor de limba română din Basarabia, în special, fiindcă au nevoie 
să fie ajutaţi să înțeleagă și să vorbească corect şi frumos limba lor, limba naţională”, a 
afirmat Gabriel Dimisianu la lansarea cărții. 

Revista „Limba Română” exprimă și pe această cale domnului Solomon Marcus senti- 
mentele de gratitudine pentru sprijinul moral acordat publicaţiei noastre, pentru intere- 
sul manifest faţă de soarta Limbii Române ca axă şi marcă a identităţii românilor. 

Gheorghe C. PATZA 
Doi autori, două teritorii românești 


Declinul istoric al Basarabiei și Bucovinei — 
mărturii şi imagini (laşi, 2014) este semnată 
de Diana Vrabie şi Constantin Chirilă. Doi 
autori aparținând unor generaţii diferite, cu 
un parcurs intelectual diferit, pe care îi unește 
marea dragoste pentru Basarabia și Bucovina, 


cele două teritorii românești care au pătimit 
Gh.CP — avocat în cadrul atât de mult de-a lungul istoriei. 
Baroului Suceava, membru 
în Comitetul de direcţie Diana Vrabie, tânăr istoric și critic literar, 


al Societăţii Scriitorilor conferenţiar universitar la Catedra de litera- 
n 


Bucovineni (Suceava) și o Ai a ; o ER ; 
a ( “2 tură română şi universală a Facultăţii de Lite- 
al Asociaţiei Scriitorilor și 3 H 


Artistilor din Tara Dornelor Te din cadrul Universității „Alecu Russo” din 
(Vatra Dornei) membru Bălți, basarabeancă de origine, este licențiată 


al Ligii Scriitorilor din în litere la Universitatea „Al. I. Cuza” din 


România, Filiala laşi. Autor Jaşi și doctor în filologie din anul 2004. Este 
a 17 cărți, dintre care: 


Pământul $ar (roman), 
Întoarcerea lui Dracula 
(roman), Robe cu molii 
(proză scurtă, premiul SSB AA T, j . îs 
Suceava), Mânzul (proză aparținând generaţiei vârstnice, patriot şi mi- 
scurtă, premiul Fundaţiei  litant pentru refacerea spirituală şi unitatea 
Culturale Bucovina), culturală a populaţiei de pe cele două maluri 

Camarazii şi alte povestiri ale Prutului. 

(proză scurtă, premiul SSB 

Suceava), Din Bucovina Pentru Constantin Chirilă timpul are mai 
(studii etnografice), Glasuri 
bucovinene (critică literară) 
ș.a. 


membră a Uniunii Scriitorilor din Republica 
Moldova și din România. 


Constantin Chirilă este un intelectual român 


puţină răbdare, de unde evocările patetice ale 
evenimentelor şi scurtele reportaje însuflețite 
despre scenele istorice la care a participat 
după anul 1989. 


Volumul constituie un recurs la memorie, o 
antologie cuprinzând mărturii şi imagini din 

devenirea basarabenilor ultimului sfert de veac, ca şi a bucovinenilor 
din Bucovina de Nord. În acest sens declinul istoric trebuie înţeles nu ca 
o întunecare a orizontului devenirii, ci ca o luptă pentru înlăturarea pie- 
dicilor puse din exterior, dar și din interior, în calea refacerii relaţiilor 
spirituale şi unităţii culturale românești, multă vreme obstrucționată 
de forțe ostile. Căci Basarabia şi Bucovina sunt destine sub vremi, după 
cum apreciază Diana Vrabie, printr-o fericită metaforă, într-un consis- 
tent text introductiv [p. 7-21]. 


Urmează o trecere în revistă a procesului de rusificare și a situaţiei 
Bucovinei după anexarea din 1775. Trebuie subliniat faptul că Diana 
Vrabie dă dovadă de un remarcabil spirit de sinteză, punctând cu 
multă precizie jaloanele istorice ale celor două teritorii, dar și cu sen- 
sibilitate, făcând apel la texte clasice, precum Drumuri basarabene de 
Mihail Sadoveanu, sau contemporane, cum ar fi Din Calidor de Paul 
Goma. 


E amintit masacrul celor trei mii de bucovineni de la Fântâna Albă din 
1940, sunt trecute în revistă abuzurile asupra populaţiei, deportările, 
incendierea așezămintelor culturale, crimele împotriva umanității, te- 
roarea permanentă asupra civililor, anihilarea intelectualității, ca fiind 
piedica principală în calea rusificării. 


Participantă la mai multe simpozioane desfășurate sub genericul „Ex- 
perimentul Piteşti”, Diana Vrabie prezintă opere ale unor scriitori ca 
Nicolae Costenco, sancționat prin ani grei de detenţie dincolo de Cer- 
cul Polar și pe care l-a actualizat în conştiinţa publică. 


Sunt menţionate numele lui Grigore Vieru și Ilie Ilașcu, patrioți capa- 
bili să potenţeze conștiința unității de neam și a mândriei naţionale. 


De la general la particular acum: capitolul „Unitate de neam și unitate de 
limbă” dezbate o serie de manifestări culturale, prezintă reviste de cultu- 
ră şi asociaţii de același profil. Pe lângă textele lui Constantin Chirilă, îl 
citim pe profesorul Grigore Bostan (Basarabia și Bucovina — șanse ratate) 
şi pe Nicolae Dabija (Oglinzi bolnave), ambii nemulțumiți de evoluţia 
relaţiilor dintre România și Republica Moldova de după 1989. 


Se distinge prin echilibru și sobrietate discursul Dianei Vrabie, in- 
titulat Revista Limba Română - tribuna culturii românești şi rostit cu 

prilejul unei aniversări a revistei „Limba Română” de la Chișinău 


[p. 62-64]. 


Următorul capitol, „Detenţii şi masacre politice — mesaje pentru post- 
eritate” [p. 69-124], este dedicat unor evenimente dramatice pentru 
basarabeni și bucovineni și unor personalități ce au avut de suferit în 
gulag pentru ideile și patriotismul lor, dar și tragedia românilor trans- 
nistreni: „Fântâna Albă — Katyn-ul românesc”, poeziile Fântâna Albă 
şi Trenul morţii, ambele avându-l autor pe Vasile Bâcu, preşedintele 
Societăţii Culturale „Mihai Eminescu” din Cernăuţi (ultima dintre ele 
dedicată memoriei celor deportaţi), lecţiile de patriotism ale Natali- 
ei Ilaşcu, mama eroului Ilie Ilașcu [p. 103-115], acestea reprezentând 
texte și comunicări aparținând lui Constantin Chirilă. Se distinge din 
nou Diana Vrabie, prin obiectivitate şi spirit ştiinţific, cu ale sale co- 
municări prilejuite de edițiile XI, XII şi XIII ale simpozionului „Ex- 
perimentul Piteşti — reeducarea prin tortură. Literatură de detenţie 


v» 


anticomunistă. 


Tânăra autoare semnează recenzii la volumele Călătorii în jurul omului 
de Alexei Marinat și Din bezna temniţei... Scrisori din Gulag de Nicolae 
Costenco, autori basarabeni practic necunoscuţi, din păcate, în Româ- 
nia. 


Ultimul capitol, „Figuri de valoare ale culturii românești din Basara- 
bia” [p. 127-167], profilează contribuţia culturală a unor ilustre perso- 
nalităţi, precum Grigore Vieru, Eugeniu Coșeriu, Paul Goma ș.a. 


Bogata iconografie a volumului îi aparţine lui Constantin Chirilă, un 
pasionat al aparatului de fotografiat. 


Îmbinare a unei valoroase teorii de critică și istorie literară (Diana 
Vrabie), cu spiritul practic, cu acţiunea (Constantin Chirilă), volumul 
constituie o reușită în activitatea de descifrare a devenirii istorice a Ba- 
sarabiei și Bucovinei. 

Angela MIRON 
210 compuneri și teste rezolvate. 
Limba și literatura română - 

un pas sigur spre un BAC de succes 


Moto: „O carte este o ușă care vă aşteaptă să o 
deschideţi. Dincolo de ea sunt promisiuni și certitudini. 
Dacă aţi deschis-o, pășiţi cu încredere mai departe, fără 
să uitaţi că fiecare pas în plus în cunoaștere presupune, 
în același timp, efort şi bucurie. Bucuria de a reîntâlni 
ceea ce aţi învăţat în anii de dinainte de a descoperi lu- 


| cruri şi perspective noi, texte și elemente noi de comuni- 
A.M. — profesoară de limba care, aşa cum au fost pregătite și adunate între pagini de 
și literatura română, Liceul carte școlară, pentru a servi preocupărilor și aşteptărilor 
„Prometeu-Prim”, grad celor care acum învaţă.” 
didactic |. Corneliu Crăciun 


Examenul de bacalaureat, ca probă de eva- 
luare finală, reflectă o situație care obligă la 
constatări, analize şi identificarea soluţiilor 
în vederea asigurării unei educaţii de calitate. 
Rezultatele din ul- 
timii ani confirmă 
necesitatea strin- 
gentă a unei pre- 
gătiri conştiente, 
riguroase, metodi- 


ce pentru a susține 
examenul de baca- COMPUNERI 


z š ȘI TESTE REZOLVATE 
laureat la Limba și 


. N LIMBA ȘI LITERATURA 
literatura română. ROMÂNĂ 


În acest sens, ne bu- sto 


cură apariția unei 

cărți-sinteză a activităţii didactico-metodice desfăşurate de către profe- 
sorii Constantin Şchiopu și Cecilia Stoleru, 210 compuneri și teste rezol- 
vate. Limba şi literatura română, apărute la Editura TEO-Educaţional, 
2014. 


Constantin Şchiopu, doctor, conferenţiar universitar, profesor de lim- 
ba şi literatura română, un bun și competent coleg la catedră, este auto- 
rul a peste 100 de lucrări: manuale școlare (Literatura română, manuale 
pentru clasele a X-a; a XI-a; a XII-a), ghiduri (Comentarii literare. Ghid 
pentru examenele de bacalaureat și de admitere), studii critice (Poezia lui 
Stefan Augustin Doinaș: între mitic şi baladesc), antologii (Slove de foc şi 
slove făurite. Antologie de poezie românească interbelică) etc., lucrări de o 
reală utilitate pentru studierea limbii și literaturii române. 


Lucrarea 210 compuneri și teste rezolvate. Limba și literatura română 
este concepută ca un ghid recapitulativ, unitar și sintetic pentru pregă- 
tirea examenului de bacalaureat, alcătuită în conformitate cu cerințele 
curriculumului și cu prevederile Ministerului Educaţiei din Republica 
Moldova privind proba scrisă a examenului de bacalaureat la disciplina 
Limba şi literatura română. 


Cartea pornește de la ipoteza că, prin cunoaşterea / înțelegerea / exer- 
sarea / interpretarea conceptelor-cheie, elevii își vor forma și dezvolta 
competențele specifice disciplinei şi, de fapt, vor răspunde Cadrului 
European Comun de Referinţă pentru Limbi, care consideră comuni- 
carea în limba maternă „o abilitate de a interacționa într-un mod adec- 
vat în cadrul întregii game a contextelor sociale și culturale”. 


Prin conţinutul său lucrarea are ca scop să răspundă la un șir de între- 
bări, pe care și le pune fiecare dintre candidaţii la bacalaureat şi profe- 
sorii de limba și literatura română la orele de curs. 

Cartea este alcătuită din șase părți şi anume: 

Partea I-a — Proza; 

Partea a II-a — Dramaturgia; 

Partea a III-a — Poezia; 

Partea a IV-a — Caracterizarea personajului literar; 

Partea a V-a - Noţiuni de teorie literară; 


Partea a VI-a- Compuneri de utilitate socială și compuneri-corespondenţă. 

Lucrarea cuprinde mai multe tipuri de subiecte: 


e compuneri-eseuri de tip structurat, pornind de la un fragment dintr- 
o operă literară, de la o aserțiune critică sau având o anumită temă; 


e caracterizări de personaje; 
e includerea unei opere într-o specie sau într-un curent literar; 


e comentarea titlurilor etc. 


De exemplu: Caracterizaţi, într-un eseu structurat de 2-3 pagini, persona- 
jul principal dintr-un roman realist studiat. 


Cerinţe: 

e definiți realismul; 

e indicaţi 4 trăsături caracteristice acestui curent literar; 
e prezentaţi evoluţia personajului ales; 

e indicaţi mijloacele de caracterizare utilizate de autor; 


+ reliefați semnificaţiile acestui personaj. 


Testele din volumul prezentat oferă sugestii de rezolvare, modele-su- 
port pentru a susține cu succes examenul final, facilitând înţelegerea, 
interpretarea și comentarea fragmentelor din operele literare. Aceste 
modele îi ajută pe elevi la rezolvarea subiectelor I și II ale probei scrise. 


Partea a VI-a a respectivei lucrări: Compuneri de utilitate socială şi 
compuneri-corespondență (Cererea; CV-ul; Procura; Anunţul; Scrisoarea 
de felicitare; Scrisoarea de intenţie etc.) ghidează elevul spre rezolvarea 
celui de-al III-lea subiect al testului. 


Persoanele interesate vor găsi în această carte explicarea și exemplifi- 
carea noţiunilor de teorie literară: figuri de stil, tipologii de personaje, 
elemente de structură și compoziţie etc. 


În concluzie, lucrarea este eficientă în dezvoltarea competenţelor spe- 
cifice obiectului Limba și literatura română, oferind posibilități de 
atingere a succesului școlar prin examenul final — bacalaureatul, pre- 
cum şi de formare a unei personalități multilateral dezvoltate. 

Natalia RUSICA 


O carte de incontestabilă utilitate 
Comunicarea: greșeli și soluții. 
Problemar la limba română 


de Constantin Șchiopu, Marcela Vâlcu-Șchiopu 


În procesul de optimizare a tehnologiilor di- 
dactice universale şi potrivit tendinței Uniu- 
nii Europene de a asigura buna funcționare a 
limbilor, de o mare importanţă este corectitu- 
dinea comunicării. În această ordine de idei, 
nu trebuie uitat faptul că pentru a vorbi corect 
o limbă nu avem nevoie de toate cuvintele 


N.R. — profesoară de limba acestei limbi, însă, în mod obligatoriu, va tre- 
şi literatura română, Liceul ui să l ticale 
PrometeuPrimi ui să cunoaștem toate normele grama 

fundamentale ale ei. S-a subliniat în repetate 
rânduri în literatura de specialitate că nu pot fi 
asimilate la un nivel satisfăcător cunoștințele, 
noțiunile, categoriile și conceptele cu care 
operează diferite discipline de învățământ 
fără cunoaşterea 
limbii materne, S santin SCHOR U Marcsla VĂLCU:SCHIORU 
deoarece activi- 
tatea de învățare 
este condiționată 
de capacitatea de 
înțelegere şi de 
exprimare a ceea 
ce elevii citesc şi | 
ascultă. Studiul 
limbii române 
are o importanţă 


incontestabilă în 

procesul de formare multilaterală a elevilor. Fără însușirea corespunză- 
toare a limbii materne, care pe bună dreptate este considerată „sufletul 
învățământului”, nu poate fi concepută evoluţia intelectuală viitoare a 
elevilor, pregătirea lor corespunzătoare la celelalte discipline, precum 
şi pregătirea pentru activitatea ulterioară. 


Cartea recent apărută Comunicarea: greșeli şi soluţii. Problemar la lim- 
ba română, semnată de Constantin Şchiopu și Marcela Vâlcu-Șchiopu, 
este binevenită acum, când trebuie depuse mult mai multe eforturi 
pentru predarea — învățarea eficientă a limbii române. Adresată unui 
public larg, cartea vizează, în primul rând, profesorii şi elevii, deoare- 
ce şcoala este atelierul de bază al predării — învăţării limbii, aici elevii 
au modele de exprimare corectă, doar în școală elevii pot să-și verifice 
corectitudinea construirii unei fraze, a exprimării unui gând. De aceea, 
după cum susţin autorii, „primul obiectiv al lucrării constă în a-i ajuta 
pe vorbitori să-şi soluţioneze aceste probleme și să-şi formeze deprin- 
deri de gândire și de vorbire corectă” şi al doilea: „a-l feri pe vorbitor 
de greșeli de gândire şi de comunicare, iar dacă le-a comis, a-l deprinde 
să le identifice și să le corecteze”. Astfel, ajutând cititorii „să cunoască 
mai bine limba română şi să-și ridice nivelul de cultură a comunicării”, 
cartea îi va influenţa cu adevărat pe cei pentru care limba română şi 
cunoaşterea acesteia este o necesitate vitală. 


Totodată, lucrarea este de apreciat şi pentru gama diversităţii proble- 
melor de cultură a vorbirii pe care le abordează. Autorii propun spre 
analiză enunțuri cu greșeli, începând de la cele constând în prolixitate, 
pleonasme și tautologii, greşeli de punctuație, după care urmează un 
şir de paragrafe în care se propun enunțuri cu greșeli gramaticale frec- 
vente. Anexele prezentate la finele cărții vizează utilizarea semnelor 
ortografice, reguli de ortografie a cuvintelor compuse și de folosire a 
majusculei, conform prevederilor DOOM-ului. 


Problemarul la limba română poate fi comparat cu un ghid salvator, 
structurat într-un asemenea mod, încât te poţi orienta cu uşurinţă: în 
prima parte a acestuia sunt atestate enunţurile cu greșeli, oferindu-i 
cititorului oportunitatea „să identifice, să comenteze şi să corecteze 
erorile”. Iar dacă cititorul întâmpină dificultăți în acest joc al depistării 
şi corectării greșelilor din enunțurile propuse de către autori, atunci el 
va putea găsi răspunsurile corecte şi soluţiile în partea a doua a lucrării. 

Relevantă pare și intenţia autorilor de a însoţi răspunsurile prezentate 
de comentarii utile ce facilitează înțelegerea materiei expuse. Deosebit 
de valoroasă este tendinţa autorilor de a explica, înainte de toate, tipul 
greșelilor, cauza acestora, consecinţele asupra comunicării, fapt ce fa- 
cilitează depistarea și corectarea lor. Autorii urmăresc şi menţionează 
faptul că respectiva muncă are „menirea să-l pregătească pe solicitant 
mai întâi teoretic, după care acesta, prin diverse exerciţii, îşi va forma 
deprinderi practice de a rectifica greșelile de tipul celor abordate în 
compartimentul respectiv”. 


Astfel, utilitatea Problemarului este incontestabilă, deoarece oferă po- 
sibilitatea de a exersa şi, totodată, de a verifica instantaneu dacă tipul 
respectiv de greșeli a fost „asimilat” de către utilizator. În acest sens, 
cartea merită toată lauda, pentru că, acceptând provocarea lansată de 
către autori, cititorul este implicat cu adevărat în identificarea şi corec- 
tarea greșelilor din enunţurile propuse și, astfel, culegerea „se perso- 
nalizează” de fiecare dată, transformându-se în propriul caiet de note 
al utilizatorului, ceea ce-i conferă unicitate. În acest sens, culegerea re- 
spectivă poate fi recomandată tuturor elevilor, de gimnaziu și de liceu, 
ce urmează să susțină examenul de BAC la Limba și literatura româ- 
nă, mizând pe faptul că le va fi un adevărat îndrumător în cunoaşterea 
limbii române. Culegerea va fi de un real folos şi celor care se ocupă 
de elaborarea și revizuirea textelor — redactori, jurnaliști —, precum și 
tuturor celor care se îngrijesc de nivelul lor de cultură a comunicării. 

Ana CIOBANU 
l Scut în depăşirea „probei de foc” 


„Limba Română” este una dintre revistele a 
cărei menire constă în a instrui și a promova 
aplicarea corectă a normelor limbii române 
standard în scriere şi vorbire şi, totodată, în 
a prezenta rezultatele unor cercetări asupra 
limbii, din punct de vedere morfologic, sin- 
tactic, lexical, ortografic etc. 


A.C. — lector universitar, 


Catedra de limbă 
română și terminologie  dispensabil de lucru pentru cadrele didactice, 


medicală, Instituţia Publică un ajutor eficient pentru toți cei interesaţi de 


Revista a devenit în timp „un instrument in- 


Universitatea de Stat de cunoaşterea temeinică a limbii materne” 
Medicină și Farmacie 


" 


„Nicolae Testemițanu". 


În contextul susținerii examenelor de absolvi- 
re, revista a realizat o ediție specială, concepută 
ca suport didactic-orientativ pentru subiecții- 
obiecții educației lingvistice şi literar-artistice: 
elevi, profesori şi 


toți cei interesați. 
Textele, semnate 
de cunoscuți spe- 
cialişti în domeniu, 
îşi propun să con- 


ANA 


tribuie „la optimi- 
zarea procesului 
de predare, dar şi 
la creșterea randa- 
mentului orelor de 


> 


română. 


map limba RO M 


Prin urmare, nu- 
mărul trei al publi- 

caţiei, din 2014, constituie, în acest sens, un ajutor esenţial pentru cei 
care urmează să susțină examenul de bacalaureat la limba și literatura 
română, ideea fundamentală fiind redată chiar în titlul editorialului: 
BAC-ul, oglindă a şcolii şi a societății (autor: Alexandru Bantoş, p. 7-9). 


Şi pentru că bacalaureatul reprezintă „proba de foc”, un adevărat scut în 
depășirea acesteia îl prezintă varietatea şi diversitatea textelor ce vin să 
pună în lumină dificultăţile întâmpinate în procesul de pregătire pentru 
examene și susținerea acestora. Astfel, deosebit de sugestive și tot atât de 
recomandabile sunt studiile şi analizele grupate la rubrica Evaluare. Re- 
marcăm, aici, Testul pentru examenul de bacalaureat: posibile erori și mo- 
dalități de rezolvare (p. 10-19), în care Constantin Şchiopu atrage atenția 
cititorilor asupra unui șir de greșeli ce ar putea fi comise la rezolvarea 
testelor pentru examenul de bacalaureat, oferind în același timp sugestii 
utile. 


Dat fiind faptul că lectura este o condiţie sigură a reușitei elevului, con- 
tribuind la dezvoltarea gândirii prin asigurarea suportului evoluţiei in- 
telectuale, ea „trebuie urmărită ca finalitate de bază atât a educaţiei, în 
general, cât și a educaţiei lingvistice și literare, în particular”. Pe această 
direcție de gândire se încadrează și articolul Metode și tehnici de evalu- 
are autentică a competenţei de lectură (p. 20-30), în care Maria Hadârcă 
propune o serie de tehnici şi metode formative și formatoare de apre- 
ciere a competenţei de lectură: observaţia, dialogul euristic, itinerarul 
de lectură, autoevaluarea. 


În structura acestui volum, un amplu spaţiu este acordat receptării şi 
interpretării textului în procesul predării literaturii, fapt concretizat 
și în studii ca: Opera dramatică. Comedia. „O scrisoare pierdută” de Ion 
Luca Caragiale (Marin Iancu, p. 69-75), Receptarea romanului „Ultima 
noapte de dragoste, întâia noapte de război” de Camil Petrescu (Maria 
Abramciuc, p. 56-68), Textul literar din perspectiva psihologiei procesului 
de creaţie (Ana Ghilaș, p. 89-97), Repere teoretico-metodologice în abor- 
darea stilului individual al scriitorului (Lilia Răciulă, p. 121-126). Arti- 
colele pun la îndemână un set de instrumente didactice, analizează pe 
larg, dar simplu, operele literare, fiind de un mare folos la interpretarea 
textului, la înțelegerea rolului operei și al scriitorului din perspectivă 
istorico-literară, la identificarea structurilor narative și la analiza perti- 
nentă a mijloacelor artistice. 

Un compartiment de interes deosebit, cu referire la corectitudinea 
lingvistică, este Limbă, comunicare şi educaţie lingvistică. Preocuparea 
pentru cultivarea limbii rămâne mereu în actualitate, căci sunt încă 
destul de numeroase abaterile de la limba română corectă, manifestate 
preponderent atât în vorbire, cât și în scris. În consonanţă cu cele men- 
ţionate anterior, remarcăm articolul Despre unele greșeli de exprimare a 
relației sintactice de coordonare de Marcela Vâlcu. 


Un alt articol privind educaţia lingvistică îl constituie și studiul Dimen- 
siuni pedagogice ale cultivării limbii române în Republica Moldova (sem- 
nat de Vlad Pâslaru, p. 135-142), în care se menţionează că „primul 
lucru în legătură cu predarea limbii române în şcoală este înțelegerea 
faptului că timpul didactic n-ar trebui consumat exclusiv pentru stu- 
diul sistemelor limbii, care reprezintă forma abstractă a acesteia, ci ges- 
tionat cu pricepere şi eficiență pentru valorificarea limbii în funcțiune”, 
realizarea acestui demers fiind posibil prin intermediul a trei coordo- 
nate: individuală, comunitară şi educativ-didactică. 


Vom întâlni, în cadrul rubricii Atelier de scriere și citire, o serie de cri- 
terii, metode şi tehnici de o mare utilitate în procesul de elaborare a 
propriilor texte. 


Parte integrantă a vieţii culturale, pictura este prezentată în acest vo- 
lum prin articolul Între speranţe și capcane (semnat de Tudor Zbârnea, 
p. 127-129), ce are rolul de „a pune în valoare expoziția Comandă soci- 
ală și rezistență prin artă”. 


În încheiere, menționăm că revista Limba Română, nr. 3, 2014, prin 
problematica abordată, devine un reper util şi important în formarea 
viitorilor absolvenţi ce au de trecut și de învins „proba de foc” — baca- 
laureatul. 

Diana VRABIE 
Iubirea altfel sau plânsul ca ofelizare 


Cu intermitențe conștiente şi asumate, tra- 
iectul creativ al poetei Margareta Curtescu, 
consolidat prin volumul de debut Prinsă între 
clamele speranței (1997) şi fortificat ulterior 
prin ciclul de poeme Simple bluesuri (2003), 
cunoaște o nouă repriză prin simptomaticul 
volum Iubirea altfel, apărut la finele lui 2013, 

D.V. dr. conf. univ, Ja Editura Cartier. Dialogul interior, pe care 
Universitatea „Alecu RUSSO, 4] identifica, motivat, criticul Dan Mănucă, 

Bălți, Catedra literatura , 

română si ubiversală, ÎN volumul de debut, este perpetuat printr- 

Autoarea volumelor Urme un act de fidelitate față de propria structură 


pe nisip (2005), Cunoaştere  lăuntrică. Sfidarea emfazei prin intermediul 
și autenticitate (Premiu 
Didactica al Salonului 


Internaţional de Carte, laşi, | a A | 
2009), Literatura pentru . al poetei, menţinându-se într-un registru de 


copii (Premiul Ministerului  tranșanță confesivă. 


Educaţiei la Salonul de , , i 
Carte pentru copii, Chişinău, Dispuse pe portativul unui jurnal poetic, con- 


2010). Membru al Uniunii ceput în timp, fără grabă, cu responsabilitatea 

Scriitorilor din Republica celui pentru care 

Moldova şi din România. scrisul e înainte de, ""9eta Curtescu 
toate trăire, şi abia 
după aceea facere, 
poemele din actua- 
lul volum al Marga- 
retei Curtescu rele- 
vă nu doar o iubire 
altfel, ci şi un scris 


purității şi a marilor gesturi, prin ingenuitate, 
continuă să alimenteze stilul suav, răscolitor 


bir ea altfel 


altfel — unul mai cu 
nerv, mai nemângâ- 
iat, cu inflexiunile 

specifice unei conștiințe interesate în permanenţă de propria-i desco- 
perire, dar şi de descoperirea Celuilalt: „dincolo de toate viața mea ca 
o apă tulburată de vânt /viaţa ta ca o sabie cu tăișul întors spre mine” 
(dincolo de toate). 


Scrisul, fără falsă ostentaţie, se revoltă acum împotriva viermelui sub- 
teran, care este literatura, dizgrațioasă ființă, pentru că se lasă violen- 
tată de metaforele unduioase: „miros a literatură și îmi displace (ol- 
factiv-1), se confesează poeta. Vechea revoltă împotriva literaturii este 
convertită la autoare într-un strigăt de întoarcere la nerostit, la tăcere, 
la introvertire, pentru a evita profanarea inefabilului. Asemenea erou- 
lui Virginiei Woolf din Valurile, care se arată siluit de frazele ce se aşază 
„cu eleganţă pe pământ și merg cu un pas foarte sigur”, clamând nece- 
sitatea unei singure silabe ca acelea ale copiilor, a unui geamăt, a unui 
țipăt, Margareta Curtescu, debusolată de cuvintele ce se înghesuie lân- 
gă mână, visându-se toate mirese, optează pentru melodia continuă a 
vieții interioare, melodie care dăinuie invizibilă, sugerând — „dincolo 
de toate viața mea” (dincolo de toate). 


Aşa cum „între lucruri și scrierea lor există un drum învăluit de o ceață 
lăptoasă” (ploaie de week-end), poezia Margaretei Curtescu nu trebuie 
ascultată, ci privită şi inhalată olfactiv. Poemele au iz de salcâm, de pla- 
tani gârbovi, de crini, măceș, iasomie, fluvii de roze, iriși, violete, dumi- 
trițe, toate prinse într-o cavalcadă ce face să vibreze epiderma. Dacă în 
Simple bluesuri floarea de vâsc, ca metaforă a singurătăţii și austerității 
roditoare, domina luxurianţa vegetală, după cum remarca într-o cro- 
nică Nicolae Leahu, în prezentul volum, măceșul pare a fi elementul 
vegetal dominant, în accepţia sa de simbol cosmic, cu trimitere la cele 
cinci elemente esenţiale — focul, apa, pământul, aerul şi lemnul: „plâng 
eu acum frângând ca într-un vis urât tufele de măceş ce ne-au împânzit 
casa” (pisica noastră cea albă). 


Fibrele cromatice îşi dispută întâietatea, într-o tentativă de transcende- 
re a universului: „în februarie căldurile desfac în văzduh franjuri oliv”; 
„o aromă violetă de regina-nopţii”; „dimineaţa străpunge blocuri gri”, 
iar „cerul toamnei grizonat” este prins „în jocul toamnei de-a berbe- 
leacul”. „Ochiul” şi „mirosul” declanșează un sistem de corespondențe 
prin diferite asociaţii datorate superochiului eului: „toate zările arămii 
răsfrânte în iriși lunecau peste roci dezgolite”. Tuşele bacoviene dezgo- 

lesc însingurarea christică, captivitatea existenţială, vibraţiile mistice 
şi trimit la un sfârşit de lume, în care „ca o mantie textul cade moale 
pe foaie ca o mantie” (un fel de fiertură din renunțare şi alte ingrediente). 
Atunci când olfactivul îi perverteşte simţirea, se vede nevoită să apele- 
ze la senzaţia textilă: „a nins și aceste senzaţii textile m-au prins tocmai 
când traversam strada hotin” (ninsoare în martie). Culoarea ninsorii 
este un însemn al deznădejdii, culoarea care acoperă totul, inclusiv 
speranțele. Raporturile dintre „senzaţie” şi „emoția estetică” se află, în 
poemele Margaretei Curtescu, într-o legătură indisolubilă, reliefând 
trăirea intensă. Percepția tactilă subliniază o dată în plus natura esteti- 
zantă a autoarei, care investighează epidermic vâscozitatea coconului 
ţesut din arome violete sau bietele moluște gelatinoase, într-o interac- 
ţiune intimă cu vegetalul. 


Revin obsesii mai vechi, cum ar fi (auto)exilul, în sens de paradis ca- 
muflat, accesibil doar pentru cei inițiați, lacrimile și plânsul, departe 
de accepţia de fericire de nesuportat și, mai degrabă, de ceea ce Ba- 
chelard numește ofelizare, umbra, în sens blagian, de reflex al eterni- 
tăţii, tăcerea, ca linişte şi ne-spus în același timp: „dar am tăcut când 
mi-ai zis că îţi plac poemele mele apoi ţi-am tot vorbit în mine până 
la miezul nopţii” (un fel de fiertură din renunțare şi alte ingrediente). 
Semnul trecerii sau al punților este recurent, ca imagine, stare sau ati- 
tudine: „zilele au trecut sperioase ca niște șopârle lăsându-și cozi- 
le” (un poem ca o zdreanţă) sau „drumurile toate pe care-am trecut 
se-ncovoaie se-ncolăcesc de durere” (pisica noastră cea albă). Vocea 
lirică rosteşte incantaţii magice pentru a chema din trecut iubirea, iar 
imaginarul romantic recuperează simbolul pierdut al cuplului ideal: 
„ne priveam până când simțeam cum din vieţile noastre ca din ra- 
muri de viță-de-vie tăiate începea să picure ceva aidoma sevei” (anul 
şarpelui). Erosul este marcat de emoția primei iubiri, a cărei experi- 
enţă menține subiectul în pragul revelaţiei: „imi amintesc cum toate 
viețile m-au părăsit când tu m-ai atins” (tu). Dincolo de retrospecţii- 
le senzuale, iubirea are acum și alt nume - e „vârtejul cald”, care intră 
în oase și străpunge măduva. Trăind prin emoție implicări materne, 
cu fulminaţii de iubire, până la desființare de sine („mă retrag dintre 
gânduri dar toate vin lângă mine mă înconjoară și strigă în cor ma- 
rius unde eşti marius unde ești marius unde ești”) (poem), poeta îşi 
dezvăluie feminitatea explozivă, totală: „sunt femeie am ţipat” (pa- 

rietale), urmând o traiectorie labirintică cu împliniri şi neîmpliniri 
feminine inerente. 


Mediul amniotic al poeziei este dominat de tristeți şi melancolii îm- 
pinse în pragul durerii metafizice: „colcăie în mine plânsul cu apele lui 
dezmăţate noapte şi zi” (plânsul). Sub urzeala voit discretă a sensurilor 
se zbate clocotind viaţa matură, întrebătoare, neresemnată („ce e viața 
noastră doamne nu cumva un priveghi nu cumva” (elegie)), din care 
răzbat elementele unui soi de biografism resimţit organic: „fiul meu e 
la vârsta bicicletei cu două roți...” (frică de noapte). Eul profund estom- 
pează eul biografic, întrucât confesionalul Margaretei Curtescu atinge 
mai puțin temele personale, de pură emergenţă biografică, făcând loc 
discreţiei poetice care trădează un fond sufletesc sensibil. Destinul, 
perceput ca fundament al demersului liric, nu poate fi doar o biografie 
a persoanei, ci una a spiritului, e cea care se întrupează prin cuvânt şi 
care devine o expresie vie a plenitudinii și durerii deopotrivă. Eroina 
se autoportretizează, relevându-și sensibilitatea hipertrofiată, printr-un 
gest de denudare criptică: „dar eu nu sunt decât un sarcofag umplut 
cu resturi de sentimente de palpitaţii nervoase cu reziduuri de spas- 
me” (când nimic nu mai e de spus şi lumea se ţine de tabieturi). Sincerita- 
tea la Margareta Curtescu e mod de ființare — „nimic nu voi omite din 
poemul ce se adună sfios în jurul trupului meu” (iarna mieilor), dar și 
terapie în același timp: „toate bibelourile de porțelan mă privesc nedu- 
merite dar eu scriu cel mai sincer poem” (cel mai sincer poem). 


Poezia se pare că rămâne, în viziunea Margaretei Curtescu, o institu- 
ţie mântuitoare („acest poem îmi înfășoară inima precum un bandaj”) 
(poemul de seară), chiar dacă eficacitatea sa priveşte mai mult o inefa- 
bilă ordine lăuntrică, protejată prin sângerare de sine. 


POESIS A 


Į Margareta CURTESCU 


M.C. — pseodonim literar 
al Mariei Abramciuc, poet, 
critic literar, eseist. Dr. conf. 
univ., Catedra de literatura 

română şi universală, 
Facultatea de Filologie, 
Universitatea „Alecu Russo 
din Bălți. Membră a Uniunii 

Scriitorilor din Republica 

Moldova şi a Uniunii 
Scriitorilor din România. A 
publicat versuri, articole 
de critică literară, eseuri 
în reviste din ţară şi de 
peste hotare: Basarabia", 
„Contrafort", „Dacia literară", 
„Semn"„Poezia", „Convorbiri 
iterare",„ Familia”. Cărţi 
publicate: Prinsă între 

clamele speranței (1997), 

Simple bluesuri (2003), 
Eternul Orfeu (2005), lubirea 
altfel (2013). 


" 


ploaie de week-end 


între lucruri şi scrierea lor există un drum în- 
văluit de o ceață lăptoasă din care ies mereu 
alta 


nu sunt una singură aminteşte-ți de mine cea 
de o clipă în urmă și ritmuri de blues ca niște 
flăcări albe îţi vor înfășa trupul 

în casa mea ropotul ploii induce jerbe de pace 
ca într-un zbor de confetti stropi amestecați 
cu soare lucesc și îmi inundă până și spaima 
nu voi reuşi vreodată să scriu cartea informă 
a ploii pe urmele ei merg trasă la față mimând 
surâsul căci între lucruri și scrierea lor există 
un drum învăluit într-o ceață lăptoasă din care 
ies mereu alta 


je suis moi 


ziua nu prevesteşte nicio boare de vânt o li- 
nişte ca de peșteră îmi schingiuiește timpanul 
iar tu îţi aduni grijuliu cărțile îți treci palmele 
peste copertele lor şi taci 

să scriu mai bine despre tandra mea eşarfa 
maronie cu care mă-nfășor în zilele gri pe chi- 
ciură şi vânt când lunec printre oameni repe- 
tând je suis moi şi vieţile mi se refac din bucăţi 
aidoma unor puzzle colorate zile şi nopţi re- 

vin uluite în jurul meu cu miresme de salcâm colinde de crăciun cânta- 
te pe la geamuri cu sora mea mai mare mi se revărsă prin vene cu sculaţi 
sculați boieri mari şiruri de chipuri uitate se întrupează mi se înghesuie 
în odaie vocile lor se îngemănează într-un vaier prelung 

je suis moi e tot ce pot scrie acum când tu mângâi coperte reci afară 
păsări negre zboară paralel și lângă bloc plopi schilozi străjuiesc tăceri 
je suis moi 


când nimic nu mai e de spus 
și lumea se ține de tabieturi 


când nimic nu mai e de spus și lumea se ţine de tabieturi mâncând 
dulceţuri sorbind rom bând votcă tot ce se vede se ştie se aude eu mă 
retrag în odaia unde spaima zumzăie printre lucruri 


nu e doar o poveste e adevărul curat scriu și toate cuvintele mi se în- 
ghesuie lângă mână și toate cuvintele se vor mirese defilând pe podium 
în lumina verzuie a inimii 

dar eu nu sunt decât un sarcofag umplut cu resturi de sentimente de 
palpitaţii nervoase cu reziduuri de spasme 

când nimic nu mai e de spus și lumea se-ncântă de propriul chip scriu 
şi fața mi se umflă ca de plâns şi cearcăne se adâncesc sub ochii mei 
incolori devin perfect de urâtă sunt liniştea femeilor frumoase 


sunt 


ninsoare în martie 


a nins peste bălți cu fulgi cât pana de gâscă zăpadă umedă tocmai bună de 
curățat covoare orășenii şi-au dezgolit casele au scos afară preșuri cu flori 
maronii cergi din lină de capră scoarţe roase de molii păretare vărgate 


să le-mbibe cu răcoare cu mana căzută din cer pe pajiști albe rămân 
dâre roşii-verzui de vopsele urme de vieți trecute pe alte tărâmuri 

a nins şi aceste senzaţii textile m-au prins tocmai când traversam strada 
hotin printre liceenii de la mihai eminescu mergând alene la vale pe 
sub platanii gârbovi printre pâraiele dezgolind insulițe insalubre 


şi mâinile mele purtau suveica printre urzeală implantau în ea firul de 
bătătură alegeau culori pentru mănunchiul de ocheșele 


simţeam durerea din mădularele bunicii nadia tuşeam astmatic pe pa- 
jişti multicolore urzeam vieți după vieți 


de la bălți la bolzano înainte și înapoi 


şi va fi noapte şi ziuă va fi şi iarăşi noaptea va veni cu orele ei strivite 
sub şine 

şi viața-mi va glisa pe drumuri anvelopele mașinii vor luneca turbate 
iar eu voi aştepta dimineaţa a doua când pe la şase voi saluta munții 
antici 


și după două mii de ani cuvintele se vor îmbrăţișa în sintagme buon 
giorno italia! cuomo vai? io sono maria 

şi prima mea străbunică mă va îmbrăţişa şi primul meu străbunic îmi 
va face cu mâna 

şi cei de acasă vor tresări prin somn în dimineaţa cu ciripit de vrăbii 
moldave pe când mașina c-ab 123 va intra în tunel ca în craterul unui 
vulcan stins de două mii de ani 


iubirea altfel 


îmi retrag mâna din palma ta ca dintr-un cuib de lăstuni pun lespedea 
la gura nebuniei care era cât pe ce să ne piardă ca două lujere biciuite 
de cineva în adâncuri ţâșnim ambii în lumina străzii din fundacul unde 
tu o clipă în urmă vroiai să rămânem 


va trebui să-mi irizez nervii cu oxibral vreo zece zile apoi un anotimp 
să freamăt mărunt ca o ploaie de toamnă să mă prefac că-ţi vorbesc să 

aleg personaje să rezum acţiuni să narez paralel acronic eliptic să tac în 
pauze să tac un secol și să-mi treacă 


în februarie căldurile desfac în văzduh franjuri oliv tufe de liliac doldo- 
ra de avortoni tânjesc după iarna cu gerul ei nespus de liniștitor întâm- 
plările toate poartă numele tău ninsorile își lasă tandrețea peste alte 
stradele îmi potrivesc fulgarinul pe umeri curând va să plouă 


un fel de fiertură din renunțare 
şi alte ingrediente 


dimineaţa picătura de cinism în ceaiul de plante mă revigorează îmi 
dezlănţuie cuvintele 

dar am tăcut când mi-ai zis că îți plac poemele mele apoi ţi-am tot vor- 
bit în mine până la miezul nopții 

despre cum caut o dietă sănătoasă un fel de fiertură din renunțare şi 
alte ingrediente că eu nu știu să profit de orele împietrite în inima ta 
altcineva le-ar fi șlefuit demult și-ar fi făcut din ele o salbă de zile mari 
că piesa ta începea cu ești o proastă a mea se încheia cu știu 


ca o mantie textul cade moale pe foaie ca o mantie 


lanţul de sânge 
lui em. g.-p. 


înlănțuirea dezlănţuitelor lanţ de sânge cu vârful limbii gustat sintaxă- 
hidră despicând cu 
trupu-i lucios apele-n două 
retezi un cap răsar trei 
retezi trei răsar nouă 


retezi nouă răsar nouăzeci şi nouă 

înlănțuite dezlănțuitele înhămate la sângele nostru înhămate la carul ce 
duceconduceinduceseducereduce sângele meu sângele tău sângele nostru 


cu tot cu muguri cu ramuri cu pâlcuri de arbori călătorind prin artere 
cu felii de viață şi moarte cu tot 


a treizecea zi la bolzano 


desfac pumnul să mi se extindă răbdarea peste iarba în care s-alintă 
pătlagină și trifoi ca pe la noi aș scrie dacă ar fi să caut o rimă ca pe la noi 


umbra cireşului mă trădează pete de soare îmi joacă pe braţe dar eu 
scriu mai departe în caietul cu negre coperte la vita e dolce in bolzano 
aerul are trup răcoros să te lipești de el ca de un ultim amant să nu 
te mai desprindă nici chiar vârtecușul iscat de vreun gând venit de pe 
aiurea 

din văi urcă spre cer norii ca niște regrete și eu stau sub cireşul-mascul 
care nu ştie cum e să naști fructe şi salamandre vin să mă vadă la vita e 
dolce in bolzano 

Şi toţi se jură: 
lupi în piei de oaie... 


Strămoșii noştri dorm sub bătătură 

Şi multă apă-a curs de-atunci în gârle, 
Când zeii-i preschimbau în şerpi, șopârle 
Să nu-i demaște: zei cu raţa-n gură. 


Urmași flămânzi visează la cocârle. 
Modernii zei le pun căluşu-n gură 
Să nu-i declare la ANAF că fură 
Ce-a mai rămas din țara cu trei târle. 


Şi toţi se jură: lupi în piei de oaie, 
Cioroi în voaluri, urşi — blăni de cârlan, 
Că au să curgă-aici — ca-n Canaan — 

Şi laptele, şi mierea în şiroaie. 


Ce-s Schengenul, nonvizele, UE 
Pe lângă raiul pe pământ: RM? 


Canari și noi, vânduți 
pe trei parale 


Legat în lanţuri cobză de catarg 

Să nu mă fure cântul de sirene, 

Sub trilurile tale indigene 

Şi munţi de fiare-aş fi putut să sparg. 

Acum te zbaţi ca apele-n avene 

În colivie,-n doping un La Fargue, 
Doar glasul tău răsună ca în larg 

De dor de zbor, de boarea din morene. 


Canari și noi, vânduți pe trei parale, 
În ţarc închişi ca morții-n ţintirim, 
Doar cântul nostru sfânt de dor și jale 
Ne-a ajutat să supraviețuim. 


Şi, liberi azi, aripile ni-s pale, 
Orbecăim, dar Ţara n-o găsim. 


Iar sângele, că-i verde sau de maur 


Un om cu minte, sincer şi modest, 
Ar fi, în toate,-un neofit chitit. 
Romanii au gravat-o în granit: 

Et semper homo bonus tiro est*. 


Urmașii lor au dat-o pe cotit: 

„Cum sincer, ager, iute? Ce onest? 

Ba prost de-a-ntregul. Totul. Fără rest.” 
Şi-l mână între-apus și răsărit. 


Conducătorii lui, de sânge-albastru, 

Cu capu-n nori de morgă și prostie, 

Nu ştiu că-n braţul lor creşte-un jugastru 
Şi în răbdare-un pud de semeţie, 


Iar sângele, că-i verde sau de maur, 
Ar izbucni,-ntr-o zi, sălbatic taur. 


* Et semper homo bonus tiro est (lat.) — Şi omul bun mereu e debutant. Aici: debutant — de 
treabă; conştiincios; sincer. 

Să avem o cruce şi-un mormânt 


De m-ai prinde hoţ la vreo răscruce 
Ori tâlhar cu capul pe butuci, 

Să mă răstigneşti, Te rog, pe-o cruce, 
Nu mă răstigni pe două cruci. 


De-o să-mi cânte cucul într-o seară, 

Să nu-mi cânte-n luncă și-n pripor. 
M-am născut, cum știi, doar într-o ţară 
Şi-ntr-o Ţară, Doamne,-aş vrea să mor. 


Uite nouri corbii cum se lasă 

Pe pământul nostru şi se-mbuib. 
Adu Basarabia acasă 

Şi românii într-un singur cuib. 


Să avem o cruce şi-un mormânt 
Şi-un pământ nemuritor şi sfânt. 


Doamne,-adună-mă în una 


Cică mă eliberase, 

Când, de fapt, m-a ocupt. 
Munţi şi mare îmi luase, 
Fără Ţară m-a lăsat. 


Nu-ţi pierzi mama-n joc de dame, 
Nu poți graiul să ţi-l schimbi. 
M-a făcut cu două mame, 

M-a făcut cu două limbi. 


Var nestins a pus pe rouă, 
Gard de sârmă peste râu. 


Mi-a tăiat inima-n două, 
Să-mi ţin simţurile-n frâu. 


Doamne,-adună-mă în una: 
Suflul, limba, Țara, muma. 


Și nici tu remușcare sau județ 


Se cască ape tulburi iar la Nistru. 

În dorne ştiuci au prins iar să urzească 
Noi planuri de croială moschicească 
Şi unul decât altul mai sinistru. 


Nu-i zi ca urzitorii să nu-și ţeasă 

Câte-un pichet pe pod, câte-un burmistru. 
Să fii tu preşedinte, prim-ministru, 

Că tot nu treci, fără permis, acasă. 


Trecând să-şi ia, pe mal vecin, mireasă, 
Un transnistrean nu-l vede pe vagmistru. 
Acesta — țac! — parc-ar cânta la sistru. 
Dintr-o rafală-l face praf-pucioasă. 


Şi nici tu remușcare sau județ: 
Sunt liberi șoimii, puii — în cotet. 


Stejarii mor ca socluri statuare 


Pe mal, în doliu, sălcii plângătoare 

În luciul apei chipurile-și cată 

Şi-şi plâng, amar, surata retezată 

De-un cancer crud şi-o crâncenă vâltoare. 

Pe pisc, gorunul chica nu-și mai gată. 
Stejarii mor ca socluri statuare 

Şi nu-i furtună-n stare să-i doboare 
Nici după moarte, cât de-nverşunată. 


Am fost, în viaţă, mare liniştită, 
Corabie-n derivă, val în spume, 
Fragilă salcă, frasin, tei în floare, 


Aripi în nouri, pasăre rănită, 
Dar când o fi să plec din astă lume, 
Gorun m-aş vrea, pe creastă, în picioare. 


DIALOGUL ARTELOR MJ 


Mariana POPA 


Saloanele Moldovei (ediția a XXIV-a), 
2014, Bacău - Chişinău 


Saloanele Moldovei se prezintă, şi anul aces- 
ta, ca o expoziţie itinerantă între cele două 
țări românești, una de-a dreapta, cealaltă de-a 
stânga Prutului. Este o legătură de suflet, nu 
unică, dar cu siguranță cea mai puternică, cea 
mai durabilă în timp. 


MP — manager Complexul Manifestare expoziţională competitivă, a fost 
Muzeal „lulian Antonescu”, inspirat relansată (începutul se află în anii Pri- 
Bacău.  mului Război Mondial, la Iași) sub influența 
transformărilor petrecute pe continentul eu- 
ropean în 1989-1991, în ideea de a înlesni şi 
de a promova schimburile artistice intense pe 

care aceste evenimente le-au făcut posibile. 


Ajunsă la ediția cu numărul 24, manifestarea 
nu încetează să promoveze valori, să evidenţi- 
eze provocările din artă şi societate, încercând 
să se impună și ca sursă identitar-pedagogică, 
prezentând artiști cu exprimări extrem de va- 
riate, descoperitori de noi şi complexe moda- 
lităţi plastice, cu subiecte inedite şi inspirate 
abordări, specifice fiecărui gen plastic. 


Surpriza fiecărei ediții constă în cutezanța 
de a expune operele unor nume deja noto- 
rii alături de altele semnate de artiști aflați la 
început de carieră, îngăduind vecinătăți su- 
gestive, stimulând interesul, resuscitând di- 
alogul. Aceste racorduri necesare și eficiente 
revalorizează ansamblul artei contemporane 


EEE PT ROMIÂINIĂ 


românești după criterii motivate strict profesional și subliniază totoda- 
tă ideea dezvoltării libere a creaţiei plastice. Desigur, în orice selecție 
artistică există și o doză de subiectivitate, dar prezenţa în juriu a unor 
personalități de prim rang ale criticii plastice conferă certitudinea unor 
evaluări cât se poate de corecte. 


Fără schimbări radicale, cu scuza raţionalităţii şi a adaptării la realitatea 
socio-politică, încercăm ajustarea, din mers, a croielii organizatorice. 
În pofida cârcotaşilor, a veşnicilor nemulţumiţi, oamenii cu mintea 
deschisă, adevăraţi profesionişti, pun în valoare acest proiect cu încân- 
tare și sunt solidari cu toţi cei care construiesc sub semnul valorii. 


Sperăm, ca de fiecare dată, că impactul pe care manifestarea Saloanele 
Moldovei, devenită deja o tradiţie, îl are asupra emulaţiei creatoare a 
breslei artistice, dar şi asupra publicului din ambele țări românești, va fi 
an de an memorabil, în ciuda limitelor financiare impuse de prea lunga 
criză economică. 


Căci Saloanele Moldovei reprezintă pentru participanţi, fie ei expo- 
zanţi, organizatori sau pur și simplu iubitori de frumos, o bucurie trăită 
şi asumată împreună. 


Saloanele Moldovei continuă! 


Inaugurarea expoziţiei la Bacău 

Tradiţie şi talent 
Participanți la 
Saloanele Moldovei, 2014 


Timotei Bătrânu (Chişinău), La fățare, ulei pe pânză, 102x112 cm 

Florin Morun (laşi), Google Map, acril pe pânză, 80x100 cm 

Constantin Grigoruţă (Bucureşti), Primăvara, tehnică mixtă pe pânză, 
50x50 cm 

Florina Breazu (Chişinău), Noi, ulei pe pânză, 131x132 cm, 2014 

Ilie Cojocaru (Ungheni), Suprapoziționare, ulei, tempera pe carton, 
140x120 cm 


RIOIMIÂINIĂ 


Sergiu Coţofan (Chişinău), Gânduri, tempera, ulei pe pânză, 
120x86 cm 

ânză, 


A 


Sergiu Bădrăgan (Chişinău), Motiv cu pat vechi şi scaun, ulei pe p 


50x40 cm 

Constantin Tofan (laşi), Amintirile vacanței, diptic, acril pe pânză, 
2x50x70 cm 


Eugenia BOJOGA 

Eugeniu Coșeriu 
și Școala lingvistică de la Tübingen! (1) 


E.B. — profesoară de lingvis- 
tică la Facultatea de Litere a 
Universităţii Babeș-Bolyai" din 
Cluj. Publicistă, traducătoare, 
membră a Société Internatio- 
nale de Linguistique Romane. 
A colaborat la proiecte 
naţionale și internaţionale, 
printre care Eugenio Coseriu — 
Erfassung und Publikation 
unveröffentlichter Manuskripte 
Universitatea „Karl Eberhard” 
din Tübingen). Autoare a 
numeroase studii și articole, 
publicate în ţară și în străină- 
ate. A editat, în colaborare, 
První mezinarodni symposium 
české rumunistiky. Primul Sim- 
pozion internațional de studii 
românesti din Cehia (2006), 
Eugenio Coseriu: Perspectives 
contemporaines, vol. |-ll (2013) 
şi volumul Limba română — 
„Între paranteze"? Despre 
statutul actual al limbii române 
în Republica Moldova (2013). 


= 


„Eugenio Coseriu a fait école. Ceux qui font partie 
de Lecole et qui ont fait, sous les yeux critiques, mais 
bienveillants du maître, les premiers pas dans la 
linguistique, se felicitent d'avoir été à bonne école” 
(Harald Thun) 


Faire école 


1. În Faire école, un text emblematic publicat 
în 1981, Harald Thun îşi declara pentru prima 
dată în mod explicit apartenența la Şcoala lui 
Eugeniu Coșeriu. Prin prisma concepției ling- 
vistice pe care tocmai și-o asumase, el interpre- 
ta expresia faire école ca pe un exemplu proto- 
tipic de discurs repetat, referindu-se nu doar 
la sine, ca model ideal de discipol, ci şi la alți 
colegi de-ai săi întru ucenicie. Având conştiinţa 
puternică a faptului că se înscrie în tradiția unei 
şcoli lingvistice viguroase, H. Thun remarca, 
pe de o parte, spiritul critic al Maestrului, pe de 
altă parte, orizontul teoretic foarte vast al aces- 
tuia. Totodată, elevul făcea aluzie la carisma in- 
telectuală a lui E. Coșeriu și la vocaţia lui peda- 
gogică înnăscută: „E. Coseriu a su garder cette 
fraîcheur d'idées et cette largeur de vues qui 
font impression sur son interlocuteur comme 
sur son auditeur et sur son lecteur”?. Pe scurt, la 
altitudinea anului 1981, când Eugeniu Coșeriu 
împlinea 60 de ani, H. Thun se referea la școa- 
la întemeiată de Maestrul său ca la o mişcare 
ştiinţifică ferm consolidată și solid afirmată. 

Între timp și alţi discipoli şi-au declarat profesiunea de credinţă, unii 
vorbind despre partea acroamatică a învățăturii lui Eugeniu Coșeriu 
(Jürgen Trabant), alţii despre principiile sale ştiinţifice (Reinhard 
Meisterfeld) şi pedagogice (Heidi Aschenberg) sau despre manus- 
crisele sale nepublicate (Johannes Kabatek). După trecerea la cele 
veşnice a Maestrului, Jörn Albrecht trasa cu acribie sarcinile fiecărei 
generaţii de discipoli în vederea continuării paradigmei științifice a lui 
E. Coșeriu’. Cât priveşte semnificaţia de ansamblu a experienței lor 
formative, Nelson Cartagena a surprins-o astfel: 


„Şcoala lingvistică de la Tübingen înseamnă pentru mine tot ce am 
învăţat de la Eugeniu Coșeriu: cunoștințele acumulate, activitatea sa 
didactică, cursurile și seminariile pe care le-a ţinut de-a lungul anilor 
și pe care le-am frecventat cu mare interes, concepţia sa lingvistică și 
grupul de discipoli adunaţi în jurul său, care, fiecare în parte, s-a dedi- 
cat ulterior unui domeniu particular al edificiului teoretic dezvoltat de 
Maestru. Unii s-au ocupat de gramatică sau de semantică, de semiotică 
sau de traducere. Alţii s-au specializat în spaniolă sau portugheză, în 
română sau italiană, în catalană sau franceză, în galiciană sau occitană. 
Indiferent însă de specializarea fiecăruia, învățătura lui Coșeriu este 
cea care ne defineşte pe toţi şi ne uneşte sub același numitor comun. 
(...) Chiar şi cei care nu vor să recunoască acest lucru sunt impregnați 
de conceptele sale, de modul său de a interpreta faptele lingvistice, de 
postura sa științifică în ansamblu”*. 


2. În 2008, la o distanță de 27 de ani de la publicarea textului lui Harald 
Thun, expresia faire école va fi folosită de Claudia Mejia Quijano în vo- 
lumul său Le cours d'une vie. Portrait diachronique de Ferdinand de Saus- 
sure. Importanţa pe care autoarea o acordă acestui proces transpare din 
faptul că un capitol al cărții este intitulat chiar aşa, Faire école. Drept 
condiţii necesare pentru a crea o şcoală sunt considerate trei aspecte pe 
care le regăsește la F. de Saussure. În primul rând, este vorba de latura 
activă a învăţării / învăţăturii. Maestrul este un gânditor care nu trans- 
mite doar informaţii, ci însuși elaborează o doctrină proprie. Pentru 
confirmare, autoarea aduce ca argument afirmaţiile lui An. Meillet: „F. 
de Saussure était, en effet, un vrai maître: pour être maître, il ne suffit 
pas de réciter devant des auditeurs un manuel correct et au courant; 
il faut avoir une doctrine et des méthodes et présenter la science avec 
un aspect personnel. Les enseignements particuliers que l'étudiant re- 

cevait de F. de Saussure avaient une valeur generale, ils préparaient à 
travailler et formaient Lesprit; ses formules et ses définitions se fixaient 
dans la mémoire comme des guides et des modeles”$. În al doilea rând, 
este vorba de afecțiune. Pentru a le putea transmite elevilor pasiunea 
pentru disciplina sa, pasiune care să constituie un fel de fundament 
pentru crearea şcolii, Maestrul trebuie să fie iubit, admirat, respectat 
şi... temut. Ca mărturie, este citat Murat: „Il y [la Ecole Pratique des 
Hautes Etudes] enseigna pendant une dizaine d'années avec un éclat 
et une autorité incomparables et, parmi tant de maîtres éminents, fut 
Pun des plus écoutés et des plus aimés. Nous admirions dans ses leçons 
l'information large et solide, la méthode rigoureuse, les vues générales 
alliées au détail précis, la parole d'une clarté, d'une aisance et d'une 
élégance souveraines”€. În al treilea rând, Cl. Mejía Quijano subliniază 
capacitatea de muncă a Maestrului, altfel spus, tenacitatea Maestrului 
trebuie să aibă rol de model pentru elevii săi, nu doar în sensul unui stil 
aparte de a-şi desfășura activitatea, ci prin aptitudinea ieșită din comun 
de a munci. 


Luând ca linii directoare aceste trei condiţii / premise remarcate de 
Cl. M. Quijano, vom urmări în continuare în ce măsură pot fi ele re- 
perate și în cazul Şcolii de lingvistică întemeiate de Eugeniu Coșeriu. 


Latura activă a învățăturii 


1. Prima condiţie evidenţiată de Cl. Mejía Quijano reclamă ca Profeso- 
rul, pe lângă faptul de a le transmite cunoștințe unor tineri pasionaţi de 
materia sa, să fie în acelaşi timp un adevărat savant care să aibă propria 
sa concepţie în domeniul lingvisticii. Condiţie sine qua non pentru în- 
temeierea şcolii, doctrina sa trebuie să le ofere discipolilor un punct de 
reper, teoretic şi metodologic, la care aceştia să se raporteze de fiecare 
dată în studiile lor proprii. 


În ceea ce îl priveşte pe E. Coșeriu, la momentul sosirii sale la Universi- 
tatea din Tübingen, el le oferea studenţilor cursuri despre individuali- 
tatea fiecărei limbi romanice în parte, dar și o confruntare aprofundată 
cu istoria gândirii lingvistice și cu principalele orientări ale lingvisti- 
cii contemporane. Ambele demersuri erau făcute de pe poziţia unei 
concepţii temeinice asupra limbajului, prin care postula o „schimbare 
radicală a perspectivei” în cercetarea lingvistică și inițierea unui proces 

„de reconstrucţie, din temelii, a întregii discipline, pe baza unei viziuni 
coerente şi unitare asupra limbajului ca activitate creatoare”. 


Originalitatea concepţiei — pe care o va prezenta și susține în cadrul cur- 
surilor și a seminariilor speciale de-a lungul activității sale la Universita- 
tea din Tübingen — se bazează la nivel epistemologic, în opinia lui Mircea 
Borcilă, pe trei premise filozofice fundamentale. Cea dintâi vizează natura 
creativă a limbajului și posibilitatea abordării acesteia ca obiect autonom 
al cunoașterii științifice și filozofice („demersul lui Coșeriu furnizează o 
reîntemeiere teoretică a autonomiei obiectului cercetării lingvistice, în 
complexul ştiinţelor umane contemporane”). Cea de-a doua premisă 
epistemologică se referă la locul și statutul demersului teoretic în cadrul 
cunoașterii științifice şi raporturile teoriei cu cercetarea lingvistică empi- 
rică („Coşeriu defineşte, pentru prima oară, în mod clar, statutul legitim, 
relativ autonom, al teoriei limbajului, ca fundament preliminar și cadru 
general al investigaţiei, precizându-i relația constant dialectică cu studiul 
descriptiv”). A treia premisă esenţială pentru evaluarea aportului global 
al operei lui E. Coşeriu ţine, în opinia lui M. Borcilă, de implicarea ne- 
cesară și organică a istoriei gândirii lingvistice în perspectiva elaborării 
unei teorii unitare sau integrale asupra limbajului, care să servească drept 
fundament pentru cercetarea empirică. 


În acord cu această evaluare de ansamblu, ideea primordială din care 
s-a dezvoltat curentul lingvistic de la Universitatea din Tübingen a fost 
cea a importanţei studiului integral al limbajului și al limbilor particu- 
lare. Or, marile proiecte şi realizările reprezentanţilor acestei şcoli ilus- 
trează cu brio orientarea sa teoretică de principiu. De la bun început, 
discipolii adunaţi în jurul lui E. Coşeriu au adoptat, ca viziune comună, 
necesitatea și posibilitatea unei noi perspective, pornind de la răstur- 
narea principiului lui F. de Saussure conform căruia langue ar constitui 
obiectul de studiu al lingvisticii: 


„no hay que explicar el hablar desde el punto de vista de la lengua, 
sino viceversa. Ello porque el lenguaje es concretamente hablar, acti- 
vidad, y porque el hablar es más amplio que la lengua (...). En nuestra 
opinión, hay que invertir el conocido postulado de F. de Saussure: en 
lugar de colocarse en el terreno de la lengua, hay que colocarse desde 
el primer momento en el terreno del hablar y tomarlo como norma de 
todas las otras manifestaciones del lenguaje (incluso de la lengua). (...) 

Desde nuestro punto de vista, el estudio de la lengua es el estudio de 
un aspecto del hablar, que no es abstracto ni exterior al hablar mismo 
y que, naturalmente, es fundamental, pues el hablar es siempre históri- 
co: es siempre hablar una lengua”. 


În acest demers integrator, pe lângă planul limbilor istorice, explorat 
de structuraliști, apar recuperate de la bun început și celelalte două 
planuri ale limbajului — planul universal, care corespunde vorbirii în 
general, și cel particular, care corespunde discursului sau textului. În- 
ţelegerea aprofundată și integrală a tuturor aspectelor limbajului uman 
(deci şi a limbilor particulare) legitimează din capul locului Şcoala de 
la Tübingen din punct de vedere conceptual-teoretic și metodologic. 
Într-o aproximare generală, se poate afirma că valoarea aportului aces- 
tei școli constă în înscrierea convergentă a investigațiilor particulare, 
desfăşurate pe o imensă arie faptică, în perspectiva realizării unei vizi- 
uni integratoare asupra limbajului. În acest sens, coerenţa de adâncime 
a lucrărilor reprezentanţilor acestei şcoli — lucrări elaborate sub forma 
unor teze de doctorat sub îndrumarea Prof. E. Coșeriu — se dezvăluie 
printr-o unitate conceptuală fundamentală, conferită de statutul privile- 
giat al lingvisticii ca ştiinţă a culturii şi de principiile sale ontologice — 
principiul obiectivității, al umanismului, al tradiţiei, al antidogmatismului 
şi cel al binelui public sau al responsabilități social-culturale”. 


2. Impactul acestei concepţii asupra studenţilor din Germania a fost 
unul imediat şi profund, tinerii remarcând din capul locului noutatea 
cursurilor și a seminariilor Profesorului E. Coșeriu. În acest context, 
Rudolf Windisch mărturisește: 


„Cu toate că eram un începător în domeniul lingvisticii romanice (...) 
m-am dus la cursul lui Coşeriu din simplul motiv că îmi dădusem sea- 
ma — atât eu, cât și colegii mei — că de la el puteam învăţa lingvistică 
la modul serios. Anterior cunoscuserăm și alți profesori de filologie 
romanică nu doar din Germania, ci şi din Franța și Italia. Or, în compa- 
raţie cu aceştia, E. Coșeriu mi s-a părut cu totul excepțional. În afară de 
pregătirea sa didactică, de nivelul teoretic al cursurilor sale, așa cum 
am putut noi compara şi estima la vremea respectivă, am înţeles că el 
era şi cel mai mare savant în domeniul lingvisticii romanice”. 


Referitor la activitatea didactică tumultuoasă a lui E. Coşeriu din acei 
ani de început, Wolf Dietrich ne oferă alte amănunte concludente: 

„Profesorul Coșeriu ne impresionase pe toți prin varietatea tematică 
a cursurilor pe care le-a propus din start. Pe lângă prelegerile sale ma- 
gistrale de lingvistică şi de romanistică, el ţinea seminarii de portughe- 
ză, franceză, spaniolă, sardă, provensală, de istorie a limbii române ş.a. 
m. d. Totodată, el ne oferea o viziune teoretică largă asupra fenomenelor 
lingvistice”. 


Horst Geckeler, care la sosirea Profesorului Coşeriu la Tiibingen toc- 
mai îşi luase licenţa în limbile romanice cu Prof. Wandruszka, a remar- 
cat caracterul riguros al metodei lui Coșeriu și perspectiva sa amplă 
asupra fenomenelor lingvistice: 


„O noutate absolută pentru noi a fost rigoarea lingvisticii lui E. Coșe- 
riu, rigoarea teoretică a doctrinei, dar și a metodei sale. Profesorii nog- 
tri de până atunci erau preponderent de orientare istoricistă, în sensul 
că făceau lingvistică tradițională, comparativă. Într-adevăr, E. Gamillscheg 
sau G. Rohlfs erau nume mari în lingvistica romanică. Cu toate aces- 
tea, nu păreau deloc interesaţi de ceea ce se făcea la ora respectivă în 
lingvistica teoretică, în reflecția asupra limbajului, ei fiind preocupaţi 
doar de fenomene punctuale ale limbilor romanice. (...) De aceea, în 
comparaţie cu acești profesori ai noştri, E. Coșeriu ne-a impresionat de 
la bun început prin faptul că avea concepţia sa proprie nu doar în se- 
mantică, ci și în lingvistica generală. El nu era un profesor obișnuit care 
să transmită doar informaţii discipolilor săi, ci avea o doctrină proprie 
bine închegată și bine articulată”. 


Conform mărturiilor discipolilor săi, în primii ani de activitate didac- 
tică la Universitatea din Tiibingen, în domeniul lingvisticii generale, 
E. Coșeriu făcea o introducere în structuralism — lua în dezbatere fun- 
damentele filozofice şi conceptuale ale acestui curent — şi în grama- 
tica generativ-transformaţională, arătând posibilităţile, dar şi limitele 
teoretico-metodologice ale acestora. Un alt curs magistral era cel de 
istorie a filozofiei limbajului, în care recupera gândirea lingvistică din 
Antichitate până în prezent. Aceste cursuri magistrale se predau în ger- 
mană, deoarece erau adresate unui public foarte larg, frecventate nu 
doar de studenţii de la romanistică, ci şi de către cei de la slavistică, 
germanistică şi alte specializări. 


E. Coșeriu avea venia legendi — adică drept obţinut prin abilitare în sis- 
temul academic german - atât pentru lingvistica generală, cât și pentru 

lingvistica romanică. Cum proceda Profesorul? De obicei, lua o temă 
de lingvistică generală sau de lingvistică romanică pe care o propunea 
spre dezbatere. De fiecare dată, el îmbina teoria cu cercetarea empirică, 
descrierea concretă a faptelor de limbă cu o viziune conceptuală te- 
meinică. De altfel, Harald Thun va recunoaşte această particularitate a 
învățăturii lui E. Coșeriu: „Iniţial lingvistica romanică mi s-a părut cam 
plictisitoare. De aceea îmi spusesem că poate aşa o fi fiind domeniul 
filologiei, mai bine să studiez altceva. Când însă am ajuns în preajma 
lui Eugeniu Coșeriu, mi-am dat seama că lingvistica poate fi diferită și 
cu adevărat captivantă. Diferenţa consta în faptul că pentru Coşeriu nu 
exista o teorie lingvistică pură, fără exemple din limbile concrete, fără 
o aplicare directă la realitatea lingvistică. Poate că cea mai mare „des- 
coperire” a mea a fost tocmai aceasta: să constat că Profesorul gândea 
pornind de la limbă, de la faptele concrete de limbă, nu plana deloc pe 


deasupra lor”"*. 


Cât priveşte seminariile / cursurile speciale, acestea abordau teme punc- 
tuale din întreaga Romania şi erau ţinute, de fiecare dată, în limba re- 
spectivă. În acei ani, mărturisesc elevii săi, E. Coșeriu era unicul Profesor 
din Germania care făcea lingvistică romanică în sensul larg al cuvântului, 
adică nu se focaliza doar asupra limbii franceze sau a celei italiene, ci cu- 
prindea toate limbile romanice — de la spaniolă la română - inclusiv pe 
cele dispărute. În acest sens, G. Narr vine cu următoarele detalii: „Îmi 
amintesc că în acei ani a trebuit să studiem din scoarță în scoarță singu- 
ra carte despre dalmată a lui Mateo Bartoli (Das Dalmatische). Fireşte, 
Eugeniu Coșeriu nu cerea de la noi să învăţăm dalmata pentru a o vorbi. 
Tot astfel, nu eram obligaţi să învăţăm sarda sau megleno-româna ca să 
putem conversa în aceste idiomuri. Scopul Profesorului era să ne ofere o 
imagine de ansamblu asupra acestor limbi: diferenţele istorice, dar și si- 
militudinile structurale între Romania Occidentală şi Romania Orientală. 
(...) Pe scurt, cursurile lui Coșeriu erau atât de interesante şi de o noutate 
absolută, încât, nu întâmplător, foarte repede s-a răspândit vestea în toată 
Germania că la Universitatea din Tiibingen a sosit un Profesor străin, de 
origine română, care e un mare lingvist şi un mare romanist”. 


Cu privire la amplitudinea viziunii panromanice a lui E. Coșeriu și la 
metoda sa de predare, aducem spre confirmare afirmaţiile regretatului 
Horst Geckeler: 

„Alt aspect care m-a impresionat atât pe mine cât și pe colegii mei a 
fost că Profesorul Coșeriu ţinea, în aceeași zi, cursuri în mai multe 
limbi: un curs în italiană sau în spaniolă, altul în portugheză sau în ro- 
mână. Aşa ceva nu mai făcuse nici unul dintre profesorii noştri. Recu- 
nosc că şi Prof. Wandruszka era un bun cunoscător și un bun vorbitor 
al limbilor romanice, însă toată viața a predat doar în limba germană. 
Probabil că la vremea respectivă în Germania încă nu exista tradiția — 
pe care a impus-o E. Coșeriu — de a ține cursurile de fiecare dată în limba 
respectivă: dacă era vorba de lingvistica franceză, cursul se ținea în 
franceză, dacă preda istoria limbii portugheze, seminarul decurgea în 


portugheză ș.a.m.d."€. 


Ca o concluzie pe marginea acestor mărturisiri, putem observa că 
studenții Universităţii din Tübingen l-au perceput pe E. Coșeriu, prin 
cuvintele lui G. Narr, ca pe un altfel de profesor, ca pe un autentic ino- 
vator: „Cel puţin noi îl vedeam atunci ca pe un adevărat deschizător de 
drumuri. Dar cred că şi colegii mai în vârstă, adică acei profesori de 
la universităţile din orașele vecine (Stuttgart, Konstanz sau Freiburg) 
care veneau la cursuri de rând cu noi l-au perceput la fel. (...) E. Coşe- 
riu a propus foarte multe cursuri cu o tematică total nouă, inedită, iar 
noi, studenții, eram de-a dreptul entuziasmați. De aceea, foarte repede 
am devenit discipoli ai lui Coșeriu şi adepții concepției sale”. 


3. Cât priveşte procesul de transmitere a cunoștințelor, acesta era in- 
vestit de Coşeriu cu două atribute fundamentale: creativitate şi alteri- 
tate. Din capul locului între profesor şi discipoli trebuia să se fi instituit 
o stare de comuniune inefabilă, ce înlesnea o comunicare de ordin su- 
perior. Profesorul ştia să-i motiveze pe discipoli, întrucât el le cunoștea 
preferinţele și se plia pe orizontul lor de aşteptare. Starea de empatie 
sau cunoaşterea intuitivă a celorlalți conferea autenticitate acestui pro- 
ces de învăţare. Deloc întâmplător, unul dintre principiile sale peda- 
gogice a fost chiar acesta — a ține cont de ceea ce îl interesează pe fiecare 
student în parte — văzut ca manifestare a generozităţii (B. Laca) sau a 
alterității intelectuale (H. Aschenberg). 


În calitate de Profesor, E. Coșeriu a exercitat o mare putere de atracţie 
asupra studenţilor, fascinându-i de-a dreptul pe tinerii săi interlocu- 
tori. El le-a deschis o poartă nu doar spre cunoașterea lingvisticii, dar 
și spre cunoașterea de sine. Care ar fi secretele lingvisticii romanice? 

Cum poţi deveni pasionat de studiul limbajului? Erau întrebări pe care 
le formulase Profesorul pentru a-și provoca discipolii. 


În acest sens, învățarea era pentru Coșeriu inter-activă, dimensiunea 
dialogică fiind constitutiva metodei sale didactice. Adept al paideii cla- 
sice, el repeta mereu că atât în filozofia clasică germană, cât și la Ate- 
na, ştiinţa era deopotrivă și Bildung, adică formare”. „Cursurile sale nu 
constituiau doar o expunere a unor concepte sau teorii străine, ci erau 
totodată o introducere în gândirea maestrului, adică în lingvistica lui 
E. Coşeriu (...) Noi, studenții, aveam întotdeauna impresia că intrăm 
într-un univers fascinant — o iniţiere în adevărata lingvistică — şi că Pro- 
fesorul ne facilitează accesul într-un domeniu unde totul a fost deja 
pus la punct. Prelegerea pornea, aproape de fiecare dată, de la un punct 
de vedere contrar pe care îl explica și apoi îl confrunta, fără prea mul- 
tă milă, cu propriile sale idei. La sfârșit prezenta un „edificiu” teore- 
tic foarte convingător pentru noi (...). Or, prelegerile lui Coşeriu erau 
altfel şi prin acest aspect polemic foarte pronunţat care, pe moment, 
ne-a atras mai curând ca un joc. Adevărul e că am avut nevoie de mult 
timp pentru a ne da seama că, în realitate, este vorba de un joc foarte 
inteligent, foarte serios, bine construit din punct de vedere retoric și 
pedagogic. La început el ne capta interesul cu fel de fel de triade, de 
concepte, cu doctrine ispititoare. Dar era prea inteligent și prea exigent 
încât să se mulțumească cu atât. Vroia să ne facă pe noi capabili de un 
dialog cu dânsul, vroia să devenim partenerii lui de discuție”. 


Astfel, dimensiunea dialogică a învăţării era pentru Coșeriu funda- 
mentală. Cum iis ipsis docemus discamus, principiu paidetic în Antichi- 
tate, a constituit crezul său pedagogic. De altfel, Profesorul mărturisea 
că, de fiecare dată când împărtășește altora din învățătura sa, învăţa și 
el însuşi: „Trebuie avut în vedere şi faptul că, de câte ori predai ceva, în- 
veți și tu ceva odată cu discipolul şi astfel vezi ce nu se înțelege imediat, 
ce este neclar, negândit până la ultimele consecinţe” În același interviu 
acordat lui E. Munteanu, E. Coşeriu declara: „Acest proces al învăţării 
active trebuie înțeles ca un dialogos, un fel de obiectivare în celălalt, 
însoțită de o revenire la sine, printr-un proces repetat. Pedagogia, ca și 
limbajul însuşi, este o activitate creatoare”"?. 


4. Dată fiind deci această „irepresibilă nevoie de a-i învăţa pe alții ceea 
ce el știe” (E. Munteanu), contactul direct cu discipolii — sau latura 

activă a învăţării — i-a fost indispensabil lui Coșeriu pentru constitui- 
rea Şcolii de la Tiibingen. Altfel spus, a fi în preajma Maestrului era o 
condiţie pentru a-i deveni discipol, pentru asumarea şi conştientizarea 
acestei funcţii. Dar, în același timp, studenții i-au fost absolut necesari 
lui E. Coșeriu şi pentru elaborarea propriilor sale studii, a propriei sale 
concepții. Între profesor şi discipoli a existat o colaborare întru desă- 
vârșirea Operei totale, a lingvisticii integrale. Discipolii, ca ascultători, au 
asistat la germinarea ideii, la elaborarea progresivă a intuiţiei în timpul 
predării. Parafrazând-o pe H. Aschenberg, în timpul prelegerii Profe- 
sorul lucra la text, iar studenţii, ca ascultători, erau invitaţi să participe 
la parcurgerea aceluiași drum, doar că în direcţie inversă: de la cuvinte 
la idee. 


Aspecte ale acestui proces inițiatic de ascultare și participare — sau de 
complicitate intelectuală — au fost surprinse și de Jürgen Trabant. Pe 
urmele lui Platon, Trabant crede că adevăratul proces de cunoaștere se 
produce în dialogul viu și că alături de învățătura Maestrului, transmisă 
prin scris, mai există şi o altă învățătură, nescrisă, orală, la care au avut 
acces doar cei care i-au frecventat cursurile”. Or, această parte a învăță- 
turii lui Coșeriu a fost încredinţată doar ascultătorilor săi direcţi, adică 
doar celor „iniţiaţi”. Tocmai de aceea elevii săi au devenit „akroatai', 
ascultători şi, prin aceasta, persoane care își amintesc de o învăţătură 
care a rămas în unele privinţe „acroamatică”, în sensul că n-a fost încă 
divulgată și altora din afara cercului lor restrâns. Totuși, spre deosebire 
de Platon — precizează Trabant —, Coșeriu nu era un adversar al scrierii, 
el nu vedea în scriere un pericol pe calea descoperirii adevărului. Drept 
dovadă, multe texte, prevăzute inițial doar pentru prelegeri orale, au 
fost publicate între timp de către elevii săi ca manuscrise de curs ela- 
borate. Prin urmare, aceste cursuri, după ce au fost audiate şi asimilate, 
au fost răspândite şi sub forma tiparului, adică au fost împărtășite şi 
„divulgate” marelui public. 


Pe cale de consecinţă, „se poate afirma că — exceptând lucrările timpu- 
rii — întreaga operă a lui Coșeriu se bazează pe transpunerea în scris, de 
către ascultători, a expunerilor sale orale. Chiar și articolele, al căror 
caracter oral nu este la fel de evident ca acela al transcrierii cursurilor, 
au fost întotdeauna dictate unui asistent care își făcuse doctoratul cu 
Coşeriu, adică unui ascultător care înţelege despre ce este vorba. [...] 
Pentru a scrie, Coșeriu avea nevoie de vocea sa și, evident, avea nevoie 

de un ascultător, de un „acroates”, care devenea apoi cel care notează 
în scris cele auzite / audiate. În acest sens, opera scrisă a lui Coşeriu 
este în esență „acroamatică”, adică deopotrivă şi opera ascultătorilor 
săi. Acest complicat mecanism / proces de transpunere în scris, oral în 
fond, conservă caracteristicile esenţiale ale limbii apropierii (a limbii 
vorbite între cei doi — n. trad., E.B.), lucru care se întâmplă, în special, 
în cazul cărților care își au originea în transcrierea cursurilor. Or, com- 
ponenta „acroamatică” a acestor texte le sporeşte şi mai mult intensi- 
tatea”?! 


5. Gestul discipolilor lui Coșeriu de a-i publica volumele — de a le pre- 
zenta / a le face cunoscute marelui public — arată încrederea lor imensă 
în învățătura Maestrului. Graţie strădaniei și devotamentului lor, au 
văzut lumina tiparului multe din cursurile lui Coșeriu. Aceştia au avut 
convingerea fermă că, elaborând notițele de curs, multiplicându-le sau 
editându-le, salvează o învăţătură extrem de valoroasă. 


Iniţiativa le aparține lui Gunter Narr şi Rudolf Windisch. „Dat fiind 
că eu întotdeauna am notat totul, cuvânt cu cuvânt — rememorează 
R. Windisch —, am avut ideea de a bate la mașina de scris cursurile prof. 
Coșeriu. Imaginaţi-vă, cu mijloacele tehnice de atunci, când nu existau 
nici măcar aparate de fotocopiat (...). Deci am colaţionat notițele mele 
cu cele ale lui Gunter Narr, le-am verificat, le-am dactilografiat şi le-am 
multiplicat. În felul acesta, a apărut mai întâi Einführung in die struktu- 
relle Linguistik, apoi Einführung in die transformationelle Grammatik. A 
treia carte a fost Die Geschichte der Sprachphilosophie von der Antike bis 
zur Gegenwart. Eine Ubersicht. După ce am constatat interesul foarte 
mare printre studenții de la Tiibingen, ne-am zis: ce-ar fi să difuzăm 
aceste reproduceri și în alte centre universitare? În acest sens am în- 
ceput să facem publicitate pe la alte universități germane și am primit 
foarte multe comenzi. Ca să vedeţi, a existat o perioadă când aproape 
zilnic aveam trei-patru comenzi, astfel încât în fiecare zi împachetam 
cărţile solicitate și le expediam prin poştă” ”. 

Această întreprindere a lá Saussure / a lá Charles Bally, Albert Seche- 
haye şi Albert Riedlinger s-a bucurat de succes, iar volumele litografiate 
s-au răspândit imediat în toată Germania. G. Narr explică succesul prin 
faptul că „aceste volume umpleau un gol în bibliografia academică. Nu 
existau studii pe tema respectivă, iar studenţii aveau nevoie de manu- 

ale, de bibliografie serioasă și de ultimă oră la acest capitol. În general, 
Geschichte der Sprachphilosofie a reprezentat o noutate absolută, până 
atunci neexistând un astfel de curs universitar, cu atât mai puţin sub 
formă de carte! În al doilea rând, volumele erau foarte ieftine, adică 
accesibile oricărui student”. Dincolo de aceste aspecte, „E. Coşeriu 
a devenit cunoscut dintr-odată la toate universitățile din Germania. 
Imaginaţi-vă, la acea vreme (în 1966-1967) Profesorul publicase puţin 
în germană. Cărţile sale fundamentale erau scrise în italiană și spani- 
olă, iar studiile de semantică fuseseră redactate în franceză. Or, prin 
volumele pe care le-am multiplicat noi în limba germană, am facilitat 
instantaneu accesul tuturor la opera şi concepţia lui E. Coşeriu”%*. 


Modalitatea de a publica notele de curs ale lui E. Coșeriu, elabora- 
te şi completate, s-a răspândit foarte repede printre discipolii săi. 
Exemplul lui Windisch şi Narr a fost preluat imediat de către Dieter 
Kastowsky (care a pregătit pentru tipar Strukturelle Semantik), apoi de 
Hansbert Bertsch (editor al volumului Das romanische Verbalsystem) 
şi Jörn Albrecht (Textlinguistik). Ceva mai târziu, tot în baza însem- 
nărilor de la lecţiile lui Eugeniu Coșeriu, Heinrich Weber va publica 
Sprachkompetenz, iar Rienhard Meisterfeld va elabora primul volum 
din Geschichte der romanischen Sprachwissenschaft, vol. 1: Von den An- 
fângen bis 1492. 


Poate fi o dovadă mai sugestivă de coparticipare a discipolilor la con- 
solidarea Școlii lingvistice de la Tübingen decât implicarea lor directă 
în publicarea operei lui Eugeniu Coșeriu? 


Note | 


1 O versiune prescurtată a acestui text, intitulată Coseriu war ein attraktiver Lehrer sau Eu- 
geniu Coșeriu în memoria discipolilor săi, a apărut în „Anuar de lingvistică şi istorie literară”, 
T. LI, 2011, Număr special (coor. de Eugen Munteanu): Lucrările Colocviului Internaţional 
Eugeniu Coșeriu — 90 de ani de la naştere (laşi — Bălţi, 27-29 iulie 2011), p. 21-33. 

2? Harald Thun, Faire école / Logos semantikos. Studia linguistica in honorem Eugenio Cose- 
riu, Hrsg. Von H. Geckeler, B. Schlieben-Lange, J. Trabant und H. Weydt, 5 Bde, Berlin- 
New York - Madrid, 1981, v. III, p. 7. 

3 J. Albrecht, El paradigma incompleto de E. Coseriu: tarea pendiente para la tercera ge- 
neración, in Jesús G. Martínez del Castillo (ed.), Eugenio Coseriu in memoriam, Odisea. 
„Revista de estudios Ingleses”. Numero extraordinario, 2003, nr. 3, 41-54. 

+ Întâlnirea cu Eugeniu Coșeriu a fost decisivă pentru tot restul vieții mele. Interviu cu Prof. 
Dr. Nelson Cartagena (Universitatea din Heidelberg, Germania) realizat de E. Bojoga, 
în „Limba Română’, 2011, nr. 11-12, p. 95. 

5 Cl. Mejía Quijano, Le cours d'une vie. Portrait diachronique de Ferdinand de Saussure, 
Editions Cecile Defaut, 2008, p. 253. 

é Ibidem, p. 254. 

7 M. Borcilă, Eugeniu Coșeriu şi orizonturile lingvisticii, în „Revistă de lingvistică şi ştiinţă 
literară”, 1996, nr. S, p. 43. 

3 Ibidem, p. 44-45. 

” E. Coseriu, Determinación y entorno. Dos problemas de una lingüística del hablar, in „Ro- 
manistisches Jahrbuch”, VII. Band, 1955-1956, p. 32. 

1 Pentru alte evaluări exegetice de ansamblu, facem referire la M. Borcilă (2006), C. Vil- 
cu (2011), E. Tămâianu (2001) etc. 

1 E. Coșeriu a aprins în noi flacăra cunoaşterii. Interviu cu Rudolf Windisch (Universi- 
tatea din Rostock, Germania), realizat de E. Bojoga, în „Contrafort”, anul VIII, nr. 3-6 
(martie-iunie) 2001, p. 31. 

"2 Prof. E. Coșeriu a inaugurat o panoramă vastă de studii la Universitatea din Tübingen, 
Interviu cu Prof. Dr. Wolf Dietrich (Universitatea din Miinster, Germania), în „Limba 
Română”, nr. 4-8, 2001, p. 85. 

B Dacă studiile fundamentale ale lui E. Coșeriu ar fi fost traduse la vremea lor în engle- 
ză, astăzi lingvistica ar fi arătat cu totul altfel. E. Bojoga în dialog cu Hosrt Geckeler 
(Universitatea din Münster, Germania), în „Limba Română”, 2010, nr. 9-10, anul 
XX, p. 25. 

14 Prof. E. Coșeriu schimba tematica cursurilor de la un semestru la altul. E. Bojoga în dialog 
cu Prof. Dr. Harald Thun (Universitatea din Kiel, Germania), în manuscris. 

18 Am înființat editura din dorința de a-i publica studiile lui E. Coșeriu. Dialog cu Gunter 
Narr, directorul ed. Narr din Tübingen, Germania, realizat de E. Bojoga, în „Observator 
cultural”, nr. 585, 28 iulie 2011, p. 11. 

16 Dacă studiile fundamentale ale lui E. Coșeriu ar fi fost traduse la vremea lor în engleză, 
astăzi lingvistica ar fi arătat cu totul altfel. E. Bojoga în dialog cu Hosrt Geckeler (Univer- 
sitatea din Münster, Germania), în „Limba Română”, 2010, nr. 9-10, anul XX, p. 23. 

17 A se vedea excelentul interviu realizat de E. Munteanu, Eugeniu Coșeriu despre idealul 
paidetic, în „Cronica”, nr. 11 (1-15) aprilie 1992. 

18 Scoala făcută la Eugeniu Coșeriu m-a pregătit pentru alte experiențe sublime. Dialog cu 
Manfred Ringmacher realizat de E. Bojoga (în manuscris). 

E, Munteanu, Eugeniu Coșeriu despre idealul paidetic, în „Cronica”, 1992, nr. 11 (1-15 
aprilie). 

% J, Trabant, Akroamatische Aspekte der Coseriuschen Lehre, în „Eugenio Coseriu als Pro- 
fesor an der Universität Heidelberg”, Tübingen 1997, p. 18-22. 

2 J, Trabant, Vor-Bemerkungen, dreißig Jahre danach, în E. Coseriu, Geschichte der Spra- 
chphilosophie. Von den Anfängen bis Rousseau. Neu bearbeitet und erweitert von J. Albre- 
cht, Tübingen. Basel, A. Francke Verlag, 2003, p. XI. 

? Eugeniu Coșeriu a aprins în noi flacăra cunoaşterii. Interviu cu Prof. Dr. Rudolf Windis- 
ch (Universitatea din Rostock, Germania), realizat de E. Bojoga, în „Contrafort”, Anul 
VIII, nr. 3-6 (martie-iunie) 2001, p. 31. 

* Am înființat editura din dorința de a-i publica studiile lui E. Coșeriu. Dialog cu Gunter 
Narr, directorul ed. Narr din Tübingen, Germania, realizat de E. Bojoga, în „Observator 
cultural”, nr. 585, 28 iulie 2011, p. 11. 

Cristinel MUNTEANU 


Din nou despre noematologie: 
contribuţia lui Nicolae I. Apostolescu 


N 


Cr.M. — dr. în filologie (magna 
cum laude) al Universităţii 

„Al. I. Cuza” din laşi şi lector la 
Universitatea „C. Brâncoveanu” 
din Piteşti. Domenii principale 
de interes: filozofia limbajului, 
teoria limbii, semantica, 
frazeologia, lingvistica 
textului, ştiinţa comunicării, 
discursul publicistic. A publicat 
Sinonimia frazeologică în 

limba română din perspectiva 
lingvisticii integrale (2007), 
Lingvistica integrală coșeriană. 
Teorie, aplicaţii şi interviuri 
(2012), Frazeologie românească. 
Formare şi funcţionare (2013), 
Discursul repetat între alteritate 
și creativitate (2008, ca editor), 
Tobias Peucer, De relationibus 
novellis / Despre relatările 
jurnalistice |Leipzig, 1690] 
(2008, ca editor) şi B.-P Hasdeu, 
Studii de ştiinţa limbii (2013, 

ca editor); este, de asemenea, 
autorul a peste o sută de 
articole şi comunicări. 


0. De ştiinţa noematologiei m-am ocupat și cu 
alte ocazii: o dată într-un articol intitulat Noe- 
matologia lui B. P. Hasdeu: o anticipare a skeolo- 
giei lui E. Coșeriu (având la bază o comunicare 
din 2013) şi, a doua oară, mult mai amănun- 
tit, în studiul meu introductiv la B. P. Hasdeu, 
Studii de ştiinţa limbii (Institutul European, 
laşi, 2013)!. Însă informaţiile descoperite 
recent mă obligă să revin asupra subiectului, 
mai ales că acestea îmi confirmă astăzi unele 
supoziţii pentru a căror verificare textul has- 
deian, singur, nu îmi oferise suficiente dovezi. 
Este vorba despre contribuţia unui discipol al 
lui Hasdeu, Nicolae I. Apostolescu, care, cel 
puţin în privința noematologiei, a reușit să-și 
depășească magistrul, mergând — așa cum se 
şi cuvenea — cu Hasdeu dincolo de Hasdeu. 


1. Pentru început, voi reaminti ce este no- 
ematologia. Într-un studiu scurt și foarte 
dens — Un nou punct de vedere asupra ramifi- 
cațiunilor gramaticei comparative (publicat în 
primul număr din 1882 al revistei „Columna 
lui Traian”) — B. P. Hasdeu propune printre 
disciplinele gloticii / gramaticii comparative 
şi ştiinţa noematologiei: „o doctrină separa- 
tă pentru ceea ce Breal a numit atât de bine 
«idei latente»; o doctrină căreia, în lipsă de 
alt termen, noi îi vom zice noematolo- 
gie, de la vânua «cugetare intențională»” 

(Hasdeu 2013: 131). Imediat, Hasdeu subliniază și însemnătatea dis- 
ciplinei respective, discutând despre ea la modul superlativ („această 
importantisimă doctrină a subînţelegerii”). 


2. Interesant este că termenul noematologie a fost reinventat, acum câți- 
va ani (se pare), de către unul dintre cercetătorii germani care se în- 
deletnicesc cu exegeza fenomenologiei lui Husserl (vezi Rother 2005: 
205-310). Poate că lucrul acesta n-ar trebui să ne surprindă prea mult, 
de vreme ce Edmund Husserl a fost preocupat de distincția dintre no- 
eză (< gr. noesis) şi noemă (< gr. noema). Cam jumătate din cartea sa 
neîncheiată, Idei privitoare la o fenomenologie pură... (apărută în 1913 şi 
cunoscută sub titlul de Ideen I), tratează despre noemă și despre sensul 
noematic. Husserl simte nevoia să facă, în privinţa intenționalităţii, o 
deosebire „absolut fundamentală: aceea dintre componentele propriu-zi- 
se ale trăirilor intenționale, pe de o parte, şi corelatele lor intenționale, 
respectiv componentele acestora din urmă, pe de altă parte” (Husserl 
2011: 332). Altfel și mai clar explicat, „variatele date ale conţinutului 
real sau noetic îşi au corespondentul într-o altă varietate de date, care 
pot fi scoase la iveală în modul unei intuiţii cu adevărat pure şi care țin 
de un «conținut noematic»> corelativ sau, pe scurt, «noemă»” (ibid.: 
333). Dată fiind insistența cu care vorbeşte filozoful german despre no- 
emă, se justifică pesemne şi dorinţa lui Christian Rother de a crea (?) 
și întrebuința nemţescul Noematologie. Din ce mi-am putut da seama, 
noematologia hasdeiană şi noematologia husserliană nu au în comun 
decât faptul că ambele pleacă de la problema „cugetării intenționale”, 
exprimată sugestiv de termenul vechi grecesc noema. În consecință, voi 
pune punct aici referirilor la Husserl, nu înainte de a puncta întâietatea 
lui Hasdeu în ceea ce privește inventarea termenului noematologie. 


3. Reîntorcându-mă la N. I. Apostolescu, sunt dator să precizez care 
erau supozițiile mele anterioare despre teoria lui Hasdeu, a căror con- 
firmare am găsit-o abia la discipolul său. Pentru aceasta, cer îngăduința 
cititorilor de a reproduce un lung citat din partea finală a articolului 
în care am comparat noematologia hasdeiană cu skeologia coșeriană: 
„În mod cert, sensul lipsit de expresie, despre care am vorbit până acum, 
ne-ar putea îndemna [...] să ne întrebăm dacă nu cumva sensul în cauză 
cuprinde şi «sensul» în accepție coşeriană, în calitate de conţinut al 
unui text / discurs, act concret de comunicare ş.a.m.d. (vezi Muntea- 

nu 2007: 40 şi, în special, Munteanu 2012a: 356), adică sensul care 
face obiectul hermeneuticii pe care Coșeriu a numit-o (încă din anii 
'50) lingüística del texto. Se pare că nu (sau doar parţial). Nimic din 
cele afirmate de Hasdeu (și de Bréal) nu ne îndreptățește să susţinem o 
asemenea ipoteză. Iar la Coșeriu, obiectul lingvisticii textului și obiec- 
tul skeologiei lingvistice sunt bine delimitate. Aceasta nu înseamnă 
că cele două «obiecte» se exclud reciproc. Dimpotrivă. În realitatea 
complexă a vorbirii, sensul (unui text literar, bunăoară) nu se poate 
naște și nici nu poate fi revelat fără aportul cunoașterii «lucrurilor» (și 
a opiniilor / ideilor despre «lucruri» ). După cum ne învaţă Coșeriu, 
într-un discurs / text sensul apare (sau este înțeles) datorită combinării 
semnificatelor de limbă cu desemnarea. Altfel spus (dat fiind faptul că 
limbajul este dublu semiotic), a vorbi, în acest caz, de un sens lipsit 
de expresie (adică de semnificant) nu ar fi în întregime corect, fiindcă 
semnificatele se convertesc, la un nivel superior, în «semnificantul» 
asociat sensului. În schimb, sensul lipsit de expresie / formă la care se 
referea Hasdeu reprezintă cunoaşterea cu privire la «lucruri», adică 
exact obiectul skeologiei coşeriene” (Munteanu 2013: 92-93). 


După cum se poate vedea, eram întrucâtva contrariat de faptul că 
Hasdeu (probabil, și din dorinţa de a rămâne fidel concepției lui Bréal) 
nu invocase și literatura ca loc de manifestare a „subinţelesurilor”, cu 
atât mai mult cu cât era chiar el autor de beletristică. De altminteri, 
când citisem prima dată studiul lui Hasdeu (mai sus menționat), îmi 
închipuisem că avem de-a face, pur şi simplu, cu acel conţinut lingvistic 
pe care Coșeriu (în cadrul distincţiei sale tripartite, desemnare — sem- 
nificaţie — sens) îl numise sens (vezi Munteanu 2007: 40 şi Munteanu 
2012a: 356). Până și termenul noematologie mi se părea cam vag ori 
susceptibil de a fi întrebuințat și într-o altă accepţie: „În încheiere, câte- 
va cuvinte şi despre cei doi termeni, noematologie şi skeologie. Este greu 
de hotărât care este mai potrivit. Observ, totuși, că termenul propus de 
Hasdeu poate induce «neinițiații» în eroare, pe de o parte, fiindcă gr. 
nóema denumea în vechime o figură de sens (deci, ne trimite iarăşi spre 
lingvistica textului); pe de altă parte, fiindcă în limba română există 
deja cuvântul noimă (< ngr. nóima, urmaș al gr. nóema) a cărui sem- 
nificaţie ne duce cu gândul tot la hermeneutică / lingvistica textului.” 


(ibid.: 93). 

Descoperirea, pe cont propriu, a unui studiu scris de N. I. Apostolescu 
mi-a prilejuit un real sentiment de satisfacție, întrucât mi-a dovedit că 
felul în care înţelesesem, la întâia mea lectură, cele spuse de Hasdeu 
ar fi putut căpăta aprobarea lui Hasdeu însuşi. Dar toate la timpul lor. 
Până să pornesc la drum pentru a demonstra ipoteza formulată, cred 
că se cuvine să facem cunoștință cu N. I. Apostolescu. Consider că me- 
rită să prezint apoi și relaţia dintre el și Magistrul său. 


4. Nicolae I. Apostolescu (1876-1918) reprezintă azi o personalitate 
aproape uitată a culturii române. Născut la Alexandria, ajunge, odată 
cu mutarea întregii familii, la București (în 1891), unde îşi va continua 
studiile liceale și va urma Facultatea de Litere și Filozofie, obținând 
(în 1899) licenţa în ştiinţe filologice (cu menţiunea magna cum lau- 
de). La universitatea bucureșteană i-a avut ca profesori pe B.P. Hasdeu, 
Titu Maiorescu, Gr. Tocilescu, Ion Bianu şi alţii. La 9 februarie 1899, 
este numit profesor secundar la Liceul „I.C. Brătianu” din Piteşti, unde 
va rămâne până la sfârșitul vieții. În 1905, luând parte la un concurs 
inițiat de Ministerul Instrucțiunii Publice, câştigă (din fondul „Iosif 
Niculescu”) o bursă de studii la Paris, pentru a urma cursuri de se- 
mantică și literatură comparată?. Sub îndrumarea lui Emile Faguet, îşi 
ia doctoratul în litere în 1909, la universitatea parisiană, cu două teze 
(publicate în Franţa în acelaşi an): L'Influence des romantiques frangais 
sur la poésie roumaine şi L'Ancienne versification roumaine. Este unul 
dintre primii comparatişti ai literaturii române şi este recunoscut drept 
unul dintre cei mai buni specialişti ai noştri în problemele versificaţiei. 
Deşi era îndreptăţit, prin activitatea şi competența sa multilaterală, 
să primească o catedră universitară (în domeniul istoriei literaturii 
române şi al esteticii literare), aceasta nu i-a fost încredințată decât 
în 1918, la Universitatea din Iaşi, cu puţină vreme înainte de a muri, 
pe neaşteptate, din cauza unei pleurezii?. Figura şi opera sa au fost 
scoase dintr-o relativă uitare mulțumită eforturilor lui Ion M. Dinu 
care, în 1983, a publicat atât o monografie despre Apostolescu, cât şi 
o antologie conținând unele studii şi articole ale acestuia (vezi Dinu 
1983 şi Apostolescu 1983). 


Relaţia dintre Hasdeu și Apostolescu a fost una de un tip special din 
ambele direcţii. Într-o scrisoare din 1904, Profesorul declara următoa- 
rele: „Din sutimi de elevi, în interval de vreo trei decenii din cariera 

mea universitară, cel mai nou ești dumneata, domnule Apostolescu, 
cel mai modest şi totodată cel mai forte, şi apoi mai puţin pasionat de- 
cât magistrul, căci mărturisesc eu însumi că am fost purure prea pasio- 
nat dar nu ştiu dacă pasiunea — o pasiune dezinteresată — este un viciu 
sau o virtute. Aproape de marginea vieții pământești, eu mă bucur că: 
în privinţa întregei mele activități literare și ştiinţifice te las pe dum- 
neata unicul meu urmaș direct: nimenea nu m-a înţeles mai bine, mai 
complet și mai controlat” (apud Dinu 1983: 38). 


După dispariţia lui Hasdeu, Apostolescu i-a făcut acestuia un reușit 
portret literar (Hasdeu, în Apostolescu 1983: 180-193; vezi și cap. VIII, 
Les Hasdeu, în Apostolescu 1909: 331-397). Totuşi puternica influen- 
ță pe care Magistrul a exercitat-o asupra elevului reiese cel mai bine, 
presupun, dintr-un paragraf care se găseşte într-un portret dedicat lui... 
Delavrancea. În 1905, călătorind cu trăsura de la gara din Câmpina 
spre „castelul” în care Hasdeu îşi trăia ultimii ani, Apostolescu este ui- 
mit să constate că în minte i s-au strecurat, în acele momente, câteva 
reflecţii despre literatura lui Barbu Ştefănescu-Delavrancea: „Citirea 
și răscitirea operelor lui Hasdeu m-au încredinţat — şi pe zi ce merge 
cred lucrul mai cu tărie — că omul acesta a fost un «cineva» de care 
trebuia să te apropii cu un respect aproape religios, şi nu mă sfiesc să o 
spun: ori de câte ori mi-a fost dat să-i vorbesc, să stau împreună cu el 
câteva ceasuri ori câteva zile, sau chiar numai când l-aș fi zărit, simţeam 
o adâncă și supremă emoție. E de închipuit dar mirarea, uimirea care 
m-a cuprins ca în minutele când mintea întreagă mi-era stăpânită de 
personalitatea cea măreaţă a lui Hasdeu să mai găsesc un loc pentru un 
alt scriitor, ba încă să cuget câteva minute — cum mi s-a întâmplat — la 
frumuseţea expresiilor din operele d-lui Delavrancea” (Delavrancea, în 
Apostolescu 1983: 283). 


5. După aceste consideraţii mai mult sau mai puţin introductive, însă 
necesare după părerea mea, avem acum libertatea deplină de a examina 
pe îndelete contribuţia autorului nostru. 


5.1. Studiul Limbajul şi înfățișările lui sociale (reluat şi în Apostolescu 
1983: 86-144) a fost, într-o primă formă, o conferinţă intitulată Des- 
pre cuvânt (ţinută, la 14 mai 1900, la „Societatea istorică a studenţilor 
în litere”), apărând (cu acest titlu) atât în revista „Tinerimea română” 
(serie nouă, vol. IV, fasc. 1-2)5, cât și ca extras (în broşură“) în același 

an. Apostolescu o va include (cu minime adăugiri) într-o antologie a 
propriilor lucrări, Studii. Literatură, estetică, filologie (Institutul de arte 
grafice „Eminescu”, București, 1904, p. 99-137). Limbajul şi înfățișările 
lui sociale conţine secțiunile: Originea limbajului după diferiți cugetători; 
Graiul şi arta; Ideile latente — noematologia; Semasiologie şi noematologie; 
Corupţia fonetică; Numele proprii; Legea regresiunii memoriei — derivarea 
părților de cuvânt. 


5.2. Judecat în ansamblul său, materialul de care ne ocupăm este — cu 
unele excepții notabile (între care şi chestiunea noematologiei) — lipsit 
de originalitate, mai ales în privința faptelor lingvistice vehiculate, 
lucru explicabil dacă ne gândim că a fost destinat, în primul rând, 
studenţilor în litere de la „Societatea istorică”. Aşadar, „studiul” aduce, 
mai curând, cu un curs universitar în care Apostolescu, folosindu-se din 
abundență de citate preluate de la autorităţile în domeniu şi rezumând 
diverse concepții, înfăţişează o serie de aspecte esenţiale ale limbajului 
omenesc. Setea de cunoaştere a acestui profesor de liceu trebuie să 
fi fost extraordinară, fiindcă nu se mulţumeşte să menţioneze doar 
părerile lingviştilor şi ale filologilor (A. H. Sayce, Max Müller, M. Bréal, 
A. Darmesteter, W. D. Whitney, B. P. Hasdeu, A. Lambrior, L. Şăineanu, 
A. Philippide, O. Densusianu etc.), ci se referă şi la naturalişti (printre 
care Ch. Darwin, desigur), istorici, sociologi, filozofi ş.a.m.d. Nu 
lipsesc nici trimiterile la scriitori (Lucretius, Anatole France, 
B. Şt.-Delavrancea) sau specialişti în estetică şi literatură (cum este 


C. Martha, de pildă). 


5.3. Încă de la început, Apostolescu insistă asupra caracterului social al 
limbii. Impresionează, totodată, atenţia pe care conferenţiarul o acordă, 
de la primele pagini, raportului dintre limbaj şi artă (în secțiunea 
Graiul şi arta): „Cu nicio altă manifestare socială nu e în mai strânsă 
legătură vorbirea decât cu arta, cu care unii o şi confundă sau cel puțin 
o împreună în mai multe puncte” (Apostolescu 1983: 91)”. Faptul că 
autorul nostru, discutând teme lingvistice, are în minte în permanență 
(datorită înclinațiilor şi a pregătirii sale) dimensiunea artei, în general, 
şi a literaturii, în special, îşi va dovedi însemnătatea la un anumit 
moment al expunerii. Fireşte, nu îmi propun să prezint şi să comentez 
aici conţinutul integral al „studiului'. Consemnarea principalelor teme 
tratate este de ajuns. Fără îndoială, unele idei ale ştiinţei lingvistice de 

atunci nu mai pot fi susținute astăzi, dar nu evidenţierea acestora m-a 
interesat, ci scoaterea în reliefa intuițiilor excelente pe care Apostolescu 
le-a avut cu privire la aria de cuprindere a noematologiei. lată de ce, 
în cele ce urmează, voi analiza, cu precădere, paginile din cele două 
secțiuni rezervate acestei discipline: Ideile latente — noematologia şi 
Semasiologie şi noematologie. Chiar şi (numai) aşa, trebuie precizat 
că cele două secțiuni constituie aproape o treime din spaţiul întregii 
lucrări. Ba chiar se mai pot adăuga şi câteva paragrafe (ibid.: 119, 123 şi 
127) din secţiunea Corupţia fonetică, în care Apostolescu explică unele 
mutații semantice tot cu ajutorul sensurilor latente. 


În ce constă, în definitiv, contribuţia lui N. I. Apostolescu? Prin ce 
anume îl depăşeşte el pe Hasdeu când vine vorba de noematologie? 
Aş spune că Apostolescu are cel puţin două merite în această privință: 
(1) faptul de a fi legat problema subinţelegerii, aşa cum a formulat-o 
Hasdeu, şi de artă (sau de literatură, mai cu seamă); (2) faptul de a fi 
utilizat noematologia şi noțiunea de «idee latentă» în mod explicit în 
discuţiile de natură etimologică. În afara acestora, Apostolescu a mai 
făcut unele observaţii despre planul «sensului» a căror importanţă o 
voi sublinia la locul cuvenit. 


5.3.1. Să ne reamintim că, pregătind propunerea referitoare la doctrina 
noematologiei, Hasdeu afirmă următoarele: „Graiul este un mijloc 
de înțelegere mutuală. O înțelegere mutuală se operă nu numai prin 
sensul cel expres care constituie obiectul semasiologiei, ci mai 
mult încă printr-un sens ascuns, lăsat fără expresiune, subînțeles, care 
se manifestă mai cu deosebire în sintaxă” (Hasdeu 2013: 130). Sensul 
neexprimat, pe care insistă Hasdeu, este — o zice chiar el imediat — 
„ideea latentă” teoretizată de Bréal. Apostolescu ştie prea bine lucrurile 
acestea, fiindcă citează din (şi face trimitere la) ambele studii: cel al lui 
Hasdeu din 1882 (despre diviziunile gramaticii comparative) şi cel al 
lui Bréal, Les idées latentes du langage (bazat pe o conferință din 1868). 
Mai mult decât atât, spre deosebire de Hasdeu, Apostolescu oferă 
şi unele exemple româneşti (pe lângă o serie de ilustrări franțuzeşti 
preluate de la Bréal) „pentru a lămuri şi mai bine importanţa acestei 
doctrine a noematologiei”: „Dar în româneşte sufixul -ie are aceeaşi 
valoare în pescărie de la pescar şi în olărie de la olar? Aci numai ideile 
latente pot explica rostul acestor sufixe. Trebuie să avem, zice Bréal, o 

subînţelegere a unor relaţii de natură concretă şi de o speţă particulară, 
pe care mintea noastră le ghiceşte mai mult decât le vede în vorbele 
exprimate” (Apostolescu 1983: 103). După cum am arătat (vezi 
Munteanu 2013), «ideile latente» fac şi obiectul skeologiei propuse 
de Coşeriu. Numai că nu tot ce ţine de noematologia hasdeiană 
redimensionată / reconfigurată de Apostolescu aparţine skeologiei 
coşeriene. O porţiune a noematologiei — aşa cum (repet!) o vede 
Apostolescu — aparține, mai degrabă, hermeneuticii. Cum se susține o 
asemenea aserțiune? Voi încerca să răspund în continuare. 


5.3.1.1. În secţiunea intitulată chiar Ideile latente — noematologia, până 
să vorbească despre ideile latente ale lui Bréal şi de noematologia lui 
Hasdeu, Apostolescu porneşte nu de la limbaj, ci de la artă în general. 
Şi ascultătorului, şi privitorului, şi cititorului — spune el dintru început — 
artistul trebuie să le ofere posibilitatea („să [le] lase deschise porțile 
şi să [le] întindă punți”) de a descoperi, „prin asocieri de idei, părțile 
subînţelese”: „E o anumită discreţie pe care trebuie să o posede oricare 
artă şi un anumit substrat, un subinţeles pe care trebuie să-l aibă orice 
cuvânt” (Apostolescu 1983: 101). Mai departe, el expune unele idei şi 
exemple luate îndeosebi din cartea lui Constant Martha, La délicatesse 
dans l'art (1884, ed. I), din capitolul, La discrétion dans l'art et les sous- 
entendus (ibid.: 101-102). Martha inventariază diverse cazuri (din pictură, 
din literatură, din muzică, dar şi din viaţa de toate zilele) în care acționează 
forța sugestiei, în care, graţie unor asocieri de idei, ni se deşteaptă 
subînţelesuri: un chip îngrozit, o floare uscată, sunetul clopotului, mirosul 
fânului cosit sau al unui parfum etc. pot declanşa o adevărată iluminare 
în conştiinţa celor care le experimentează prin simţuri. În plan discursiv 
(„în vorbire”), generatoare de subînțelesuri sunt şi metafora, simbolul, 
alegoria, hiperbola, ironia ş.a.m.d. (ibid.: 102). 


Rezumând unele paragrafe din volumul lui C. Martha (la care, de 
altminteri, trimite foarte exact în subsolul paginilor), Apostolescu dă 
impresia, la o privire neatentă, că traduce mot-ă-mot din franceză. Şi 
totuşi... Reproduc, în paralel, două citate (din originalul lui Martha şi 
din sinteza lui Apostolescu): 


(a) „Lart d'écrire n'est le plus souvent que l'art de suggérer d'idees et de 
sentiments qu'on nen exprime. [...] Tantôt par un image, tantôt par un 
seul mot ils nous découvrent un monde” (Martha 1907: 115%. 

(B) „Arta de a scrie ca şi arta de a vorbi nu sunt de cele mai multe ori 
decât arta de a sugera idei şi sentimente, neexprimate, dar subînțelese 
[subl. mea, Cr.M.]. Adesea printr-o singură vorbă, printr-o imagine ni 
se descopere [sic!] o lume întreagă” (Apostolescu 1983: 102). 


Se observă lesne că Apostolescu (în „traducere”/rezumat) a adăugat 
de la sine cuvintele „arta de a vorbi” şi „dar subînţelese”, nu doar pentru 
a completa cele spuse de Martha, ci pentru a pregăti terenul discuţiei 
referitoare la ideile latente şi la noematologie, intenţie care se vădeşte 
şi din inversiunea realizată, menită să deplaseze accentul de pe imagine 
pe cuvânt (să se compare structura „printr-o singură vorbă, printr-o 
imagine” cu orig. fr. „tantôt par un image, tantôt par un seul mot”). 
Într-adevăr, imediat după aceasta, Apostolescu apelează la Breal și la 
Hasdeu, iar discuţia ia o turnură preponderent lingvistică, chiar dacă 
paralela artă - limbaj continuă să se menţină: „Ca şi în artă, în vorbire 
ideile acestea latente, subînțelese sunt o condiţie necesară a progresu- 
lui cugetării omenești” (ibid.: 102-103)”. 


5.3.1.2. Astfel, cu subtilitate (după cum vom vedea şi ceva mai încolo), 
Apostolescu lărgeşte sfera noematologiei, incluzând printre ideile (sau 
sensurile) latente şi sensurile operelor artistice (cu precădere cele ale 
textelor literare). Bun cunoscător al operei lui Hasdeu şi pasionat de 
literatură, nu se putea ca el să nu lege în mod fericit sensul „ascuns, lăsat 
fără expresiune, subînţeles” (vezi supra, 5.3.1.) de sensul operei de artă, 
cu atât mai mult cu cât considera (contrar unor teorii actuale) că arta, 
ca şi limbajul, este un fenomen social. De altfel, cu câteva pagini înainte, 
în secțiunea Graiul şi arta, autorul îşi anunţa obiectivele: „Dacă graiul 
e social, cu atât mai mult ni se prezintă arta ca atare [...]. Cercetând 
paralel unele manifestări ale artei şi ale vorbirii, se va lămuri şi mai 
bine această asemănare a celor două fenomene psihice în modul lor de 
producere ori de exprimare. Putinţa sau imposibilitatea artistului sau a 
unui simplu vorbitor de a exprima tot ceea ce simte, tot ceea ce vrea — e 
punctul în jurul căruia se vor grupa elementele acestei discuţii” (ibid.: 
93; cf. şi 98-100). 


5.3.2. Mutând analiza pe terenul limbii, Apostolescu se opreşte la 
„unul din cele mai frumoase exemple de evoluare a unui cuvânt 
graţie sensurilor latente”. Este vorba despre felul în care mulțumesc, 
provenind din urarea „la mulți ani, a ajuns să însemne ceea ce 

înseamnă azi (după ce şi-a modificat forma fonetică, se pare, şi sub 
influenţa lui mulțime): „Trecerea de la un sens la altul s-a făcut graţie 
subinţelesului. Zicându-i-se cuiva: «să trăieşti mulți ani», cu vremea 
lumea s-a gândit că era numai o mulțumire, un răspuns la o salutare; 
s-a gândit adică numai la ideea subințeleasă, nu la cea exprimată. Cu 
timpul, sensul latent a luat locul celui exprimat - probabil totodată 
şi cu schimbarea fonetică al cărei rezultat a fost contopirea ambelor 
cuvinte într-unul” (ibid.: 104)". Acest exemplu şi cele care urmează 
în secțiunea Semasiologie şi noematologie conturează foarte adecvat 
obiectul noematologiei ca skeologie lingvistică. Reamintesc că, pentru 
Coşeriu, skeologia are ca sarcină cercetarea contribuţiei cunoaşterii 
«lucrurilor» (şia opiniilor sau credințelor despre «lucruri» ) la vorbire. 
Or, tocmai aceste aspecte doreşte să le pună în lumină şi Apostolescu, 
reinterpretând în grilă noematologică — dacă pot spune aşa — câteva 
dintre investigaţiile etimologice ale lui Hasdeu, pe care savantul le 
publicase în „Columna lui Traian” la scurt timp după ce tratase (în 
aceeaşi publicaţie) chestiunea noematologiei. Este surprinzător însă că 
în respectivele articole — Şugubăț şi şugubină (1882), Creştet şi urzică 
(1882), Scornesc şi stârnesc (1883) (vezi Hasdeu 1988, II) — Hasdeu 
nu apelează nici măcar o dată la conceptele (sau termenii) de «idee 
latentă» ori «noematologie»"?. În consecinţă, demersul lui Apostolescu 
este cu atât mai lăudabil. 


5.3.2.1. Printre altele, el caută să arate (amestecând propriile 
observaţii cu explicaţiile lui Hasdeu) „cum partea semantică şi partea 
noematologică” au condus la semnificaţia actuală a cuvântului şugubină. 
Cred că este instructiv să vedem cum procedează. Din sl. şugubina, 
însemnând inițial în paleoslavă “pierdere de suflet, termenul a intrat în 
româneşte cu sensul de “legătură sexuală ilicită, „orice relaţie nelegitimă 
între bărbat şi femeie fiind considerată “pierdere de suflet, din punctul 
de vedere al canoanelor bisericeşti” (Apostolescu 1983: 105). Prin 
metateză, duşegubină > deşugubină, ceea ce a urmat explicându-se 
printr-o „dublă etimologie poporană”, deoarece s-a crezut: „1) că 
avem a face cu două cuvinte, din care primul e prepoziţia de iar al 
doilea, şugubină; 2) că vorba şugubină — proprie în acest fel numai 
limbii române - înseamnă ‘mauvaise plaisanterie’, belea, întâmplare 
ciudată” (ibid.). Pentru a aduce discuţia în sfera noematologiei, 
Apostolescu reformulează analiza lui Hasdeu astfel: „Duşegubina era 

în vechea legislație română o “legătură sexuală nepermisă, iar în genere 
poporul da acest nume “crimei, după cum rezultă din textele citate 
de Hasdeu în studiul său. Cel care făcea o asemenea faptă nepermisă 
trebuia să plătească, să dea o despăgubire. A plăti duşegubina — mai 
apoi de şugubina — adică a plăti crima, păcatul, ca o răscumpărare, a 
luat în mintea poporului înțelesul de “a plăti o amendă, a da o plată, 
cu alte cuvinte, duşegubina sau de şugubina a luat însemnarea de 
amendă, despăgubire. Aci intervine ideea latentă: a plăti o amendă 
însemna “a da de o belea. Aceasta era ideea subințeleasă, care, ajutată 
şi de forma de exprimare <a da duşegubină», schimbată cu vremea 
în <a da de şugubină», folosindu-se şi de etimologia poporană care 
alătura cuvântul nostru de şuguesc, ne-a dat sensul actual de ‘mauvaise 
plaisanterie’, belea, întâmplare rea” (ibid.: 105-106). 


Într-adevăr, numeroase asemenea cazuri de „combinare de fenomene 
semasiologice şi noematologice” (după cum le caracterizează Apostolescu) 
ar putea fi invocate. Este destul să pătrundem în domeniul frazeologiei, 
cercetând originea unor expresii ca a-şi aprinde paie-n cap (cf. Şăineanu 
1999: 232-234 şi Dumistrăcel 2001: 294295), a da bir cu fugiţii (cf. 
Dumistrăcel 2001: 46) şi altele, pentru a întrevedea posibilele foloase pe 
care le-ar aduce noematologia, aplicând „reţeta” lui Apostolescu. 


5.3.2.2. Discipolul lui Hasdeu, stimulat de lucrările acestuia, Creştet şi 
urzică şi Scornesc şi stârnesc, se arată interesat îndeosebi de etimologia 
populară, încercând să determine în ce constă mecanismul mental prin 
care se produce o atare transformare: „Un lucru mai rezultă din analiza 
procedeului urmat de popor în mânuirea etimologiei acesteia proprie 
lui: el atribuie noţiunii-cuvânt nişte note pe care vorba nu le posedă, 
nemulțumit cu sensul prea vag, prea nelămurit pe care îl prinde la 
prima dată. Dorind să-şi explice originea şi înrudirile cuvântului — 
pe care n-are putinţa a le cunoaşte în mod ştiinţific —, el îi atribuie 
o descendență oarecare, bazându-se de obicei pe o întâmplătoare 
asemănare fonetică” (Apostolescu 1983: 107). 


Ceea ce găsim în continuare în discursul lui Apostolescu mi se pare 
foarte important, fie şi ca intuiție: „Această tendință pe care o are 
poporul de a-şi satisface curiozitatea etimologică se întinde de la 
un singur cuvânt la o bucată literară întreagă. Unui cuvânt i se caută 
semnificarea şi originea de către oricine: de primul vorbitor în feluritele 

ocazii care i se prezintă în viaţă la pronunţarea acelei vorbe sau la citirea 
ei. Cel care va avea însă şi o cultură literară va căuta — în mare — să 
prindă cât mai bine sensul unui vers, unei poeme, unui roman, unei 
drame, unei doctrine filozofice” (ibid.: 107-108). 


De ce cred că Apostolescu rosteşte ceva de mare însemnătate aici? 
Pentru că dovedeşte ceea ce s-ar putea numi „atitudine hermeneutică”. 
El intuieşte faptul că „totul este interpretare”. Hans-Georg Gadamer 
(2001: 714-715) s-ar referi în acest caz la „universalitatea hermeneuticii”, 
Interpretăm nu doar texte, ci şi situaţii prezente ori istorice. Şi facem 
acest lucru cu ajutorul limbajului exprimat (exteriorizat) sau numai 
gândit. Nici nu are relevanță mereu dacă rezultatul interpretării este 
unul adevărat ori fals. În oceanul de sensuri în care trăim, „adevărurile” 
verificabile ştiinţific nu reprezintă decât o insulă (vezi Dewey 1963: 4-5). 


Printre rândurile dedicate chestiunilor lingvistice, conform obiceiului 
său, Apostolescu inserează şi alte meditații legate de literatură. Vorbind 
despre sensul unei opere (fie aceasta dramă, poezie sau doctrină 
filozofică), el afirmă: „Se va întâmpla însă, de cele mai multe ori, ca 
să o socotească ca pe o canava necomplet brodată, în care el va pune, 
peste tot, idei de ale lui. Astfel, această lucrare se va prezenta minţii a 
o sută de indivizi în o sută de feluri, după punctul de vedere din care 
a privit-o, a completat-o, a priceput-o fiecare. [...] Şi lucrul acesta este 
explicabil. Chiar fără a căuta sensul mai adânc al unei bucăţi literare sau 
fără a dori găsirea etimologiei unui cuvânt, oricine va fi încurcat când 
i se va cere lămurirea notelor unei noțiuni” (Apostolescu 1983: 108). 


Hermeneutica sensului, aşa cum a teoretizat-o Eugeniu Coşeriu, are 
ca obiect revelarea sistematică şi justificată a conţinutului unui text 
sau al unui discurs. Când are în vedere „sensul mai adânc al unei 
bucăţi literare” ori „sensul unui vers, unei poeme, unui roman, unei 
drame, unei doctrine filozofice”, Apostolescu se apropie foarte mult 
de accepţia pe care o dă Coşeriu sensului. Cum se face însă că autorul 
nostru stabileşte o relaţie analogică între ceea ce urmăreşte într-un text 
un critic literar, de pildă, şi ceea ce caută un simplu vorbitor cu privire 
la originea unui cuvânt sau a unei expresii? 


5.3.3. Pentru a arăta în ce măsură este îndreptăţită analogia lui 
Apostolescu, voi da un exemplu din frazeologie. Expresia a-şi aprinde 

paie în cap desemna acțiunea prin care, după tipicul oriental, se 
făcea o reclamaţie, adică i se atrăgea atenţia unui demnitar cu privire 
la o anumită nedreptate prin purtarea, deasupra capului, a unei 
rogojini aprinse. Dar acţiunea în cauză se putea întoarce împotriva 
reclamantului: „De la a atrage luarea aminte asupra unei nemulțumiri 
sau plângeri până la a întărâta pe cineva din pricina acestei jeluiri — 
distanța nu-i mare” (Şăineanu 1999: 234). Cum de şi-a schimbat 
semnificaţia această expresie? În niciun caz prin metaforă! Vorbitorul 
a evaluat o situaţie desemnată, de regulă, prin sintagma respectivă şi a 
ajuns la concluzia (bazată pe cunoaşterea „lucrurilor”) că „a-ţi aprinde 
paie-n cap” în vremurile acelea a ajuns să însemne altceva decât se 
credea (ori se spera) iniţial. Altfel spus, simplul vorbitor a prins tâlcul 
unei situații (repetabile), a avut o iluminare asemănătoare celei care 
îl încearcă pe cineva care a priceput o glumă („s-a prins de poantă”, 
cum se zice) sau celei pe care o experimentează un critic literar care a 
înţeles o poezie dificilă. Când Apostolescu se referă la acea „combinare 
de fenomene semasiologice şi noematologice”, ne dăm seama că avem 
de-a face, la rigoare, cu o combinare a semnificației cu desemnarea. Aşa 
ne spune Coşeriu că ia naştere sensul unui text. Fie şi numai în minte 
(ca discurs interior), aşa se produce şi sensul unei situații interpretate 
(gândite lingvistic). 


6. Fireşte, interpretările pot cunoaşte diverse grade de ştiințificitate. 
Vorbitorul, în naivitatea sa, poate greşi atunci când vrea să-şi explice, 
bunăoară, originea unui cuvânt. Astfel apar, într-adevăr, cazurile 
de etimologie populară. Bun sau rău, „sensul înhăţat”!* de vorbitor 
reprezintă o explicaţie (or, una dintre accepţiile termenului hermeneia, 
din greaca veche, era chiar aceea de explicaţie”). Şi, după cum observă 
Apostolescu, la fel i se poate întâmpla şi celui care caută „sensul adânc” 
al unei opere literare. Astăzi am zice că literatura este spaţiul în care 
interpretările eronate („decodările aberante”, după U. Eco) se întâlnesc 
cel mai frecvent (vezi Munteanu 2012b). 


Pornind de la studiile sau cărțile lingviştilor preferaţi, N. I. Apostolescu 
oferă şi alte exemple de evoluţii semantice prin care sensurile latente, 
motivate de condiţii istorice specifice, au înlocuit semnificaţiile proprii 
ale unor cuvinte. Poate că nu întotdeauna justificările sale (apelând 
la logica lui John Stuart Mill, de pildă) sunt cele mai potrivite. Pe 

alocuri, el pare că face confuzie între (ceea ce numim astăzi) «lexic 
comun» şi «lexic specializat» (sau «terminologie» ), deşi intuiţia 
de la care pleacă nu este în sine greşită (cf. şi Munteanu 2011b). Însă 
modul (agreat de Hasdeu) în care dezvoltă şi duce mai departe cele 
deprinse de la Magistrul său mi se pare impresionant. Pentru aceasta, 
Apostolescu merită întreaga noastră prețuire. 


Note | 


1 Vezi Munteanu 2013 şi Hasdeu 2013: 58-85. Fără a trata chestiunea în detaliu, mă mai 
referisem la noematologia lui Hasdeu, în raport cu unele idei coșeriene, în 2007 și în 
2011 (vezi Munteanu 2007: 40; idem 201 la: 32, preluat şi în idem 2012a: 347-369). 

? Ion M. Dinu, cel mai bun cunoscător al vieţii şi operei lui Apostolescu, precizează că ar 
fi fost vorba de cursuri de „Semantică, Noematologie [sic!] şi literatură comparată” (vezi 
Dinu 1983: 5), dar nu ni se spune de unde are această informaţie. În rest (vezi, de pildă, 
Faifer 2004: 206 şi chiar I.M. Dinu, în prefața la Apostolescu 1983: 6), nu se menţionea- 
ză decât cursurile de semantică şi de literatură comparată. La Paris nu se făceau, în niciun 
caz, cursuri de noematologie, deci, trebuie să fi fost, la mijloc, recomandarea lui Hasdeu 
sau a cuiva care știa că, încă din 1900, Apostolescu discutase despre noematologie. 

3 Pentru mai multe detalii despre viaţa şi opera lui N. I. Apostolescu, vezi, în special, 
Dinu 1983. 

+ Scrisoarea este datată la 9 august 1904 (cf. şi prefața lui I.M. Dinu la Apostolescu 1983: 
9). Nicolae I. Apostolescu o va reproduce în „precuvântarea” la volumul său de studii din 
1904, alături de recomandările făcute de Gr. Tocilescu și de G. Ionescu Gion. 

5 Ion M. Dinu (1983: 58) notează că s-ar fi publicat (iarăși?) tot în „Tinerimea română”, 
vol. VI, fasc. 1-2, în schița Gr. Tocilescu, Istoria românilor. Nu am putut verifica dacă este 
vorba despre o completare sau o continuare a primei versiuni. 

é Scoasă la Tipografia „Corpului didactic C. Ispășescu şi G. Brătănescu”, București, 1900 
[totalizând 36 p.]. 

7 Într-adevăr, este suficient să mergem la Estetica lui B. Croce (apărută în 1902), pentru 
a ne convinge că o atare opinie era curentă în acea epocă. 

8 Pentru o analiză a lucrării lui M. Bréal (1868/1882), vezi şi studiul meu introductiv la 
Hasdeu 2013: 70-74. 

? Ediţiile ulterioare ale cărţii lui C. Martha sunt, de fapt, retipăriri ale ediţiei princeps 
din 1884. Am consultat ediția a IV-a, din 1907. Apostolescu face trimitere, în studiul său, 
la o ediţie din 1897, iar apoi, în teza sa de doctorat, utilizează chiar prima ediţie (vezi 
Apostolescu 1909: 4). 

10 Apostolescu trimite, într-o notă de subsol, la studiul lui Bréal. Nici la pagina indicată, 
dar nici în restul lucrării lingvistului francez nu găsim, desigur, vreo referire la artă. La fel, 
nici C. Martha nu-l menţionează pe M. Breal în vreun loc din cartea sa. 

1 Apostolescu citează frecvent și din lucrările lui Şăineanu. În Semasiologia acestuia se 
mai găsește un exemplu similar care ar fi meritat amintit: „Bogdaproste sau bodaproste 
“Dumnezeu să vă ierte (păcatele), formulă de mulțumire a cerșetorilor, care, mereu re- 

petată, devine o monotonă flecărie, de unde locuţiunea: a umplea [sic!] pe cineva de bog- 
daprosti ‘a-l ameţi cu gura” (Şăineanu 1999: 194). 

12 De altfel, nu am găsit nicio altă lucrare în care Hasdeu să fi întrebuințat ulterior cele 
două noţiuni. Cât despre ideologic (utilizat în sintagme precum „ciocnire ideologică” 
ş.a.m.d.) sau ideologie, acestea se datorează influenţei lui Schleicher, neînsemnând altce- 
va decât ‘semantic’ (ori 'semasiologic”), respectiv ‘semantică’ (ori 'semasiologie”). 

'3 John Dewey defineşte adesea chiar aşa procesul înțelegerii: „to understand is to grasp 
meaning. 

Alexandru Ovidiu VINTILĂ 

un poet substanțial 

agroturistic. Doctor în ştiinţe 


socioumane. 

„|. G. Sbiera” din 


Suceava. 


Cărţi publicate: caricatura de 
cretă (2003), miezonoptice. 
tradiția rupturii (2008), 
cartea lui koch (2009), 


viaţa preschimba 


tă (2011), 


Demersul dialogic. Semne ale 
unei experienţe a înţelegerii 
(2011), Traian Brăileanu. 

idei, teritorii ale realității 

din interbelicul bucovinean 
(2012), monografia Traian 


Brăileanu. Diale 


ctica unei 


istorii personale (2013). 


Lăsat să doarmă în biblioteci, cum spunea, la 
un moment dat, despre Gellu Naum, Mircea 
Ghiţulescu, referindu-se la dramaturgia aces- 
tuia, Constantin Nisipeanu (n. 1907, Craio- 
va — m. 1999, Bucureşti) este în continuare 
prea puţin cunoscut în spațiul autohton al 
literelor. Deși toate cărţile i-au apărut cu nu- 
mele său real, semnează şi sub pseudonimul 
C. Olteanu. Născut la Craiova, poetul supra- 
realist debutează în anul 1928, în liliputana 
revistă „Bilete de papagal”, fiind susținut de 
Felix Aderca. În acelaşi an, în urbea natală, 
fondează revista avangardistă „Radical. În 
paginile efemerei publicaţii vor semna nume 
precum Eugen Ionescu, Ionathan X. Uranus, 
Geo Bogza sau Camil Petrescu. Peste ani, aflat 
la vârsta senectuţii, Constantin Nisipeanu 
mărturiseşte că din articolul de fond publicat 
în numărul inaugural al periodicului craio- 
vean își mai aminteşte doar o frază: „O revistă 
fără program este ca o vacă fără macaz, căreia 
cineva i-a tăiat şnurul cu foarfeca și a rămas 
bearcă”. Pe lângă revista menţionată, Nisipea- 
nu a mai editat şi condus „Ostaşii luminii” (un 
singur număr, în 1933). 


Cartea cu grimase este volumul cu care va de- 
buta în 1933, la Editura Radical, de al cărei di- 
rectorat se îngrijea. În 1938 devine absolvent 
al Academiei de Înalte Studii Comerciale şi 

Industriale din București. Fire aventurieră, va duce o viață pe măsu- 
ră, schimbând mai multe slujbe, dintre care le enumerăm doar pe cele 
de casier, contabil sau director. Apropiat al lui Sașa Pană, Nisipeanu 
va colabora vreme de mai mulţi ani la revista „Unu”. Datorită aceluiași 
prieten, poetul craiovean îl va cunoaște pe Nicolae Iorga. Despre acel 
moment, Constantin Nisipeanu spune: „Eram presat de prejudecățile 
vremii să-mi ameliorez studiile, eu neavând dreptul, conform cerin- 
ţelor legii de atunci, să absolv bacalaureatul. Amicul Sașa Pană mă ia 
şi mă duce în audienţă la Iorga, atunci prim-ministru. Fusese anunțat 
mai întâi Sașa — dar Iorga, când îl vede, îl întreabă: «Bine, dar eu știam 
că te numești Alexandru Binder!?>. Saşa i-a răspuns mucalit: «Nicio 
problemă, domnule prim-ministru; eu sunt şi Binder, şi Sașa Pană!». 
Montat, Iorga continuă: «Şi de ce scoţi revista aia trăsnită, „Unu'?>. 
«Pentru că dacă n-o fac acum, la tinerețe, mai târziu s-ar putea să gân- 
desc şi eu ca alţii», i-a răspuns Saşa cu o înțepătură. În fine, m-a pre- 
zentat pe mine, i-a explicat că eu, pentru că nu aveam studiile cuvenite, 
nu aveam dreptul să dau bacalaureatul, și i-a cerut sprijin. Adică, să-mi 
aprobe susținerea examenului. «Nu pot, i-a răspuns Iorga, că nu mă în- 
teleg cu Argetoianu, care-mi face şicane». Dar spre sfârșitul discuţiei 
s-a răzgândit și a aprobat să dau nişte diferențe pentru care urma să 
frecventez un curs pregătitor'. 


Perioada de la „Unu” se dovedeşte a fi deosebit de prolifică pentru 
Constantin Nisipeanu. La Editura Unu vor vedea lumina tiparului pla- 
chetele de versuri intitulate Metamorfoze (1934), Spre țara închisă în 
diamant (1937) şi Femeia de aer (1943). Această etapă a creaţiei sale 
este, fără discuţie, de orientare avangardistă. Încă de la volumul de de- 
but Cartea cu grimase, Ion Pop, în Dicţionarul scriitorilor români (Editu- 
ra Albatros, București, 2001), observa „versuri cu aer nonconformist, 
reținând ecouri ale avangardei din imediata apropiere, oscilând între 
ironizarea sentimentalismului romantic și o anume brutalitate senzua- 
lă, ce amintește de poemele din anii '30 ale lui Geo Bogza”. Alte versuri, 
tot din acest volum, trimit la Arghezi. Nu întâmplător criticul literar 
Pompiliu Constantinescu aştepta „propria fizionomie lăuntrică” a po- 
etului. Deși înzestrat cu evident talent, Constantin Nisipeanu încă nu 
este suficient de original. Eclectismul poeziei autorului originar din ca- 
pitala Olteniei se menţine și în volumul Metamorfoze. Cu toate acestea, 
ecoul cel mai pregnant al versurilor din acest op vine din sfera imagis- 

mului care se practica la revista „Unu”. De remarcat că poemul Proto- 
zoar a fost compus în timpul unui acces de malarie, cum precizează 
însuși autorul, la îndemnul unui anumit medic. Versurile acestui poem 
sunt absurde, amintind într-o anumită măsură de literatura practicată 
de Urmuz: „Am în sânge un patruped / Cu trei plopi în barbă / Ziua 
paşte ca un ied / Soarele și melcii în iarbă”. După părerea lui Ovidiu 
Morar: „Poate că textul cel mai interesant din acest volum este cel pu- 
blicat chiar în debutul lui, intitulat Umbra unei clipe, care, prin fantasti- 
cul imaginilor sale quasionirice, neliniștitoare și prin refuzul încifrării 
metaforice à la Ilarie Voronca, anticipează deja scriitura suprarealiști- 
lor din al doilea val (a lui Gellu Naum, în primul rând) [...]”. Așadar, 
același exeget afirmă că în poemul Umbra unei clipe putem vorbi des- 
pre suprarealismul genuin: „Din pământ ies mâini verzi / Care stră- 
pung aerul în coaste / Sunt scheletele unor monștri de fier / Ascunși în 
humă ca-ntr-o cetate / Acum pământul e limpede ca o sticlă / Privesc 
prin el lumea din lăuntru / Cum se frământă printre filoane metalice / 
Cu sufletul fumegând în buze ca o ţigară / Mâinile se încolăcesc pe 
gâtul furtunii / Şi îl strivesc ca pe un bulgăr de sare / În cazanul mărilor 
uriaşe / Unde peştii şi-au creat metropole”. 


Următoarele volume ale lui Constantin Nisipeanu, Spre țara închisă în 
diamant şi Femeia de aer, sunt considerate de către critica literară ca 
fiind cele mai reprezentative. Ion Pop situează aceste două plachete de 
versuri „în centrul imaginarului suprarealist”. „Asociaţiile insolite, ge- 
nerate de tehnica dicteului automat, întăresc atmosfera straniu-onirică 
deja conturată în cărțile anterioare, dându-i un plus de tensiune”. 


Până şi George Călinescu, despre care se ştie că privea cu reticență 
avangarda, la apariţia cărţii Spre țara închisă în diamant, se arată încre- 
zător în evoluţia poeziei autorului suprarealist: „Nisipeanu a făcut o 
evoluţie din cele mai interesante şi se revelă acum ca cel mai tulbură- 
tor dintre uniști prin purismul său şi prin efectele de adâncime pe care 
ştie să le scoată din el. Fondul poeziei sale, ca al celor mai autentici 
suprarealiști, este absurdul, un absurd însă plin de semnificaţii ascunse 
şi tulburătoare”. 


În fine, de o primire şi mai entuziastă din partea criticii literare s-a bu- 
curat volumul Femeia de aer, carte considerată a fi cea mai ilustrativă 
pentru arta sa poetică. Nu mult de la apariția tomului pe piaţa litera- 

ră, Ion Caraion declara răspicat, fără ocolişuri, că volumul este „cea 
mai bună carte a anului”, În timp ce Virgil Ierunca precizează că prin 
această carte autorul „reabilitează poezia actuală”, Pompiliu Constan- 
tinescu nu ezită să susțină faptul că opul este tipărit „atât de somptuos, 
într-o vreme când plăcerea estetică a înfățișării cărții este din ce în ce 
mai rară” În Femeia de aer, carte alcătuită doar dintr-un singur poem 
şi două desene ale autorului în maniera lui Victor Brauner, publicate 
în „Unu”, regăsim, după cum declara Ion Pop, „mitul suprarealist, de 
origine romantică, al femeii mediatoare, feerice (vezi A. Breton, P. Elu- 
ard)”. Eroina volumului este Ranna, o prezenţă feminină cu trupul de 
aer, despre care Constantin Nisipeanu zice: „O, Ranna, niciodată nu 
te-am presimţit / Atât de frumoasă / Și niciodată n-am bănuit că te vei 
naşte / Din visul meu ca dintr-o scoică”. Femeii cu trupul de aer poe- 
tul îi închină un adevărat imn, un superb poem erotic. În versurile lui 
Nisipeanu totul este posibil, apar tot felul de asocieri, care mai de care 
mai insolite, lumea se metamorfozează: „Dintr-o vitrină manechinele 
au plecat la plimbare / Lăsând imprimată pe geam umbra lor care a 
devenit un pian / La care trecătorii se opresc să cânte game”. „Sângele 
este vinul îndrăgostiţilor / Iar dragostea este ozonul care primenește / 
Aerul sângelui”, spune Nisipeanu în acelaşi poem. Înainte de „marea tă- 
cere”, poetul își pregătește „jobenul și batista pentru dragoste”. Atunci 
„Ranna se îndreaptă în vârful picioarelor / Către inima ei / Păsări săl- 
batice izbucnesc din inimă. / Inima este ridicată în amândouă mâini- 
le / Până la înălțimea ochilor. / Ce frumoasă eşti Ranna! / Trupul tău 
curge pe lângă mine ca o apă, / Vocea ta e o ventuză / Care se aprinde 
în fiecare floare”. 


În privinţa acestei cărți-poem, Miron Radu Paraschivescu concluzio- 
nează că: „Oricum ar fi Femeia de aer rămâne, cred, până azi opera de 
căpetenie şi de maturitate a lui Constantin Nisipeanu”. 


Cum în perioada postbelică în România suprarealismul nu a mai putut 
fi practicat, Constantin Nisipeanu schimbă partitura, limbajul utilizat 
fiind mai puţin temerar. Astfel, opera postbelică a autorului „unist” 
(din care enumerăm Moș Ioniță Făt-Frumos, 1956; Cartea cu oglinzi, 
1962; Să ne iubim visele, 1967; Stăpâna viselor, 1968; Păstorul de umbre, 
1971; O lăută de frunze, 1977; Păsări de fum, 1982; Arbori cu aripi de 
harfe, 1986; Fata pescăruşului, 1988), cum afirmă critica literară, este 

marcată într-o mai mică măsură de acel suprarealism situat între pri- 
mul şi al doilea val al mișcării. Dar și așa, poetul craiovean nu renunță 
în totalitate la idealul suprarealist din tinereţe, ci rămâne fidel univer- 
sului imaginar care l-a consacrat și din care nu lipsesc visul, erosul, ab- 
surdul. 


Pentru a întregi panopticul operei literare a lui Constantin Nisipeanu, 
nu putem omite faptul că autorul a scris, pe lângă versuri, și piese de 
teatru. Este vorba despre poemul dramatic în patru acte intitulat Stăpâ- 
na viselor, apărut, împreună cu o serie de poeme din volumele trecute, 
în anul 1968, la Editura pentru Literatură, Bucureşti. Cartea a bene- 
ficiat de o prefaţă a lui Miron Radu Paraschivescu, fiind ilustrată cu 
un portret realizat de Julles Perahim. Despre literatura din perioada în 
care a scris Stăpâna viselor, Miron Radu Paraschivescu susține că poate 
fi caracterizată prin faptul că „tehnica suprarealistă a fost turnată în for- 
ma fixă a iambului, dar viziunea poetului rămâne una de vis şi perma- 
nentă invenţie, continuând, într-un fel, filonul liric din Femeia de aer”. 


Din ultima etapă a creaţiei lui Nisipeanu, cel mai valoros volum a fost 
considerat Păsări de fum (Editura Cartea Românească, București, 
1982). Acesta din urmă, din punct de vedere axiologic, a fost urmat 
îndeaproape de Arbori cu aripe de harfe (Editura Cartea Românească, 
București, 1986) şi Fata pescărușului (Editura Cartea Românească, Bu- 
cureşti, 1988). 


În Dicţionarul General al Literaturii Române (Editura Univers Enciclo- 
pedic, Bucureşti, 2005), apărut sub egida Academiei Române, Emil 
Moangă, semnatarul fişei despre viaţa și opera lui Constantin Nisipea- 
nu, conchide că aceste culegeri de versuri din anii '80 „readuc în aten- 
ţie un poet substanţial”. 


Prin opera sa, privită în ansamblu, Constantin Nisipeanu se remarcă 
drept un autor de neocolit pentru oricine se arată interesat de literatura 
de avangardă din spaţiul românesc. 

Lina CODREANU 
| Proverbul şi epigrama (II)* 


L.C. — profesor la Colegiul 
Naţional,,Cuza Vodă” 

din Huşi, jud. Vaslui. 
Publicist, documentarist. 
Semnează un Dicţionar al 
personalităților huşene (în 
colab), apărut în monografia 
Istoria Huşilor (Galaţi, 1995), 
studii ştiinţifice în vol. Alma 
mater husiensis (laşi, 2008) 
ş.a. În curs de apariţie, 

vol. Theodor Codreanu. 
Biobibliografie critică, sub 
egida Bibliotecii Municipale 
„B.P. Hasdeu” din Chişinău. 


Conţinuturi. Aria tematică a celor două spe- 
cii nu cunoaște limite, are o lărgime tot atât de 
amplă precum dimensiunile existenței umane. 
Adevărurile din proverbe sunt iterative, rever- 
sibile, devenind aplicabile în multe momente 
de viaţă. Sentința formulată este verificată de 
experienţă, de pățaniile vieții: Prietenul la nevo- 
ie se cunoaște sau Cine ştie carte are patru ochi. 
În epigramă şfichiuirea cade rapid, biciuitor- 
curativă ori generatoare de haz, dar se stinge cu 
oarece ușurință, fiind meteorică. Conținuturile 
au, de cele mai multe ori, un caracter aplicativ, 
sunt la obiect, au „sare şi piper”, vizează o „ţin- 
tă” perenă ori cotidiană, un anumit tip de per- 
soană, o hibă de moralitate, peripeții ridicole 
de la un eveniment etc. Din această perspecti- 
vă, epigramele sunt cu „dedicaţie” personaliza- 
tă ori de natură generalizatoare: 


„Poet scump, pe frunte porți mândre foi de laur, 


Căci singur, până astăzi, din plumb făcut-ai 
aur” (Al. Macedonski, Lui G. Bacovia). 

Sau: 

„Amândoi avem talentul 

Să ucidem biata lume. 

Eu cu stihuri şi cu glume, 

Dumneata cu... tratamentul! (George Topâr- 
ceanu, Doctorului Argetoianu). 


f * Continuare. Partea I în nr. 4, 2014, p. 57-64. 

„In comuna lor natală, 
La măicuţa ce suspină, 
Vin mereu cu mâna goală 


Şi se-ntorc cu traista plină” (Valerian Lică, Fiii satului). 


Niciun aspect existenţial nu scapă spiritului pătrunzător al epigramis- 
tului, începând de la proverbiala soacră până la perfidul politicianism, 
încât îi dăm dreptate lui Mihai Sălcuțan când constată: 

„[...] O viaţă nu-i doar epigramă, 

Dar epigrama este viață” (Credo) 8. 


În amintita colecție, Proverbele românilor, I. A. Zanne” face o clasifi- 
care a creaţiilor populare vizate în funcție de „natura fizică” (cosmicul 
şi terestrul), animale, omul, viaţa socială, viaţa intelectuală şi morală 
etc. Pe de altă parte, la Cincinat Pavelescu” epigramele sunt grupate în 
funcţie de dedicați, Ion Arieşanu și Ion Velican” fac o selecție pe prin- 
cipii valorice, Giuseppe Navarra și George Zarafu „reunesc epigramele 
scriitorilor şi nu ale epigramiștilor propriu-ziși ”, iar Efim Tarlapan” 
le antologhează după principiul cronologic. Desigur, sunt criterii vari- 
ate, fiindcă au fost editate peste 40 de culegeri / antologii de epigrame. 
Cel mai aprofundat studiu despre epigramă aparține infatigabilei Elis 
Râpeanu, care și-a susținut teza de doctorat pe această temă”, de altfel, 
autoare a multor culegeri și antologii de epigrame. 


De-a valma, eroi” ai proverbelor și ai epigramelor sunt prostănaci, ca- 
nalii, lipsiți de talent, fățarnici, palavragii, leneși, trădători, hoţi, dema- 
gogi, lacomi, beţivi, infatuaţi, zgârciți, imorali ș.a. Aici, tonul și fondul 
stilistic sunt polivalente, fie grav, moralizator, sentenţios, fie ironic, sa- 
tiric, dezaprobator. Să urmărim: 

„Vrabia mălai visează și calicul comândar. 

Mâţa cu clopoței nu prinde șoareci. 

Un nebun aruncă o piatră în baltă şi zece înţelepţi nu pot s-o scoată”. 


Dar şi: 

„Nu e bai că se sărută 

Azi, în public, slut cu slută; 

Baiu-i că, după sărut, 

Se mai naște încă-un slut..” (Efim Tarlapan, Demografică). 

Pe de altă parte, „eroi” se află şi printre cei naivi, încornoraţi, încre- 
zători, nevinovaţi, trădaţi, tăcuţi, înşelaţi... De data aceasta, atitudinea 
autorilor îmbracă sens dojenitor, şugubăţ, solidar cu „păţitul”, cu sub- 
înţelesuri la vedere sau cu subtilități rafinate, când tonul se mlădiază 
conciliant. Pentru observare: 

„Capul plecat sabia nu-l taie. 

Nu tot ce zboară se mănâncă. 


Fă-te frate cu dracul până-i trece puntea”. 


Sau: 

„Eu, care sunt o fire pătimașă, 

Pân'am ajuns să-mi cuceresc femeia, 

Am cheltuit răbdare uriașă, 

Dar infinit mai multă dup-aceea!” (Mircea Pavelescu, Unei soții). 


Structural, nu există inflexiuni de tonalitate, deoarece se împletesc în 
creația populară și în cea cultă, vizate de noi, sentimentul vioi de 
„deşteptare”, agilitatea observaţiei și a gândirii cu amărăciunea că me- 
tehnele lumii nu dispar, că deşteptăciunea nu este molipsitoare: 

„O epigramă e un joc matur 

Al cărui scop mi-e lesne să-l explic: 

De eşti deştept, te scapă de-un cusur, 


În caz contrar... nu poți păți nimic” (Francisc Gavrileţ). 


În mod vădit, la ambele tipuri de texte, în discurs există un anume ape- 
tit tematic (bonom, umoristic ori satiric) spre ceea ce trebuie vindecat, 
sancționat, înlăturat şi e mai firavă aplecarea către lauda virtuţilor. Chi- 
rurgul are prioritate în fața psihoterapeutului, ca să spunem așa, fapt 
lămurit aici: 

„Cine n-ascultă de povaţă nimic nu-nvaţă'. 

şi aici: 

„De gândeşti cum se cuvine, 

Vei trăi împărătește, 

Dar trăieşte mult mai bine 


Prostul care nu gândește” (Elis Râpeanu, Amendament”*). 


Elementele comune de conţinut, de la pățania izvoditoare până la sco- 
pul urmărit, sporesc afinitățile dintre proverb și epigramă. Posibil, de 

aceea multe dintre epigrame poartă, în titlu ori în versuri, inserate pro- 
verbe ori fragmente din proverbe, prin care se fortifică sensurile. De 
exemplu”: „Corb la corb...” (Mihai Cosma), Trepte: „Râde hârb de oală 
spartă” (Ion Diordiev), Proverb: „...Să nu sapi groapa altuia, nepoate!” 
(Gheorghe Leu), Unui elev leneș...: „Lenea e cucoană mare” (Giuseppe 
Navarra), „Ai carte, ai parte...” (Nichi Ursei) etc. 


Prins de grija „marii treceri”, aproape fiecare epigramist a avut în aten- 
ţie autodefinirea printr-un epitaf, manifestând o predispoziţie generoasă 
şi pentru semeni. Într-o primăvară-vară (2007), în cadrul Festivalului 
„Duiliu Zamfirescu”, organizatorii focşăneni („pârcălab” - Gheorghe 
Neagu) au propus ca o parte din dezbateri să aibă loc într-un cadru ine- 
dit — curtea Mânăstirii din Soveja. Ne-am folosit de acest prilej pentru a 
trece prin cimitir şi a nota câteva din epitafurile de pe monumentele fu- 
nerare, în ale căror texte domina sentimentul dureros al despărțirii. E de 
remarcat jocul semantic al cuvintelor, calamburistic, ce deşteaptă con- 
știința celor rămași în viaţă, precum: Trecătorule, oprește-te şi cugetă: ce 
eşti am fost, ce sunt vei fi! Dincolo de fiorul tristeţii, răzbate încurajarea şi 
tonul hazliu al celor rămași în astă lume. În toate cimitirele, moartea lasă 
speranţă vieţii, chiar dacă Cimitirul vesel de la Săpânța se singularizează, 
deoarece, reconstituind firescul curgerii vieţii, cu bune, cu rele, textele 
încrustate pe crucile mormintelor împletesc durerea cu optimismul, do- 
rul cu umorul: „[...] Și cât vă uitaţi la noi / Aci veţ veni şi voi” 

„[...] Caii mult mi[-]a plăcut mie / Şi ne[-]a mai plăcut una / La bufet 


» 


la masă a sta / Cu nevasta altuia [...] 
Ori: 


„[...] Pe pământ cât am trăit / Am jucat și am horit / Şi viața mi-am 
trăit”. 

Avertismentul dictonului că „Pe lumea cealaltă nu iei nimic cu tine”, nici 
măcar năravul, ar putea sta la originea multor (auto)epitafuri livreşti, 
semn că epigramiștii n-au rămas indiferenți. Spre pildă, în vizorul unui 
catren satiric poate fi oricine și orice din mediul familial, intim, senti- 
mental, amical, livresc, socioprofesional etc.: 

„Doamne, piatra asta-i grea! 


Dar nu-i grea că stă acuma 

Ea pe mine, ci-i grea numa! 


Că nu pot sta eu pe ea” (G. Coşbuc). 


„Aici doarme Păstorel, 

Băiat bun şi suflet fin, 

Dacă treceţi pe la el, 

Nu-l treziţi că cere vin” (Aurelian Păunescu”). 


„Aici zace Mihăiescu. 

L-a pus naiba și-a mâncat 

Pe poetul Pavelescu 

Şi-a murit intoxicat” (N. Mihăiescu-Nigrim). 


Încheiem discuţia despre epitaf cu o definire metaforică prinsă într-un 
distih umoristic memorabil: 

„Epitaful, aşadară, 

E-o colivă literară” (Francisc Gavrileţ, Epitaf). 


Autor — receptor. Între instanţele textuale — autor și receptor — rapor- 
tul este de inerenţă, ca între subiect și predicat, unul îl presupune și, 
simultan, depinde de celălalt element. Deși ambele specii ascund un 
înţeles fundamental moralizator, autorii îl abordează în tonalități dife- 
rite: fiindcă la proverb modulaţia gravă este predominată, oralul e golit 
de emoția personală, în timp ce la epigramă tonul mușcător, ironic, in- 
dividualizat iese în evidenţă. Anonimul n-a premeditat asupra poveţei, 
ci a rostit-o spontan, îndată ce contextul s-a ivit, către ceilalți din apro- 
piere, pentru ca aceştia să nu păţească la fel, să ia aminte. 


Ipostaza anonimatului permite o detaşare a subiectului de obiect, păs- 
trând funcţia cognitivă. Cele mai multe învățături pot avea parte de 
improvizații, dar mijlocul lingvistic rămâne persoana a III-a, a neim- 
plicării: 

„Rădăcina mică răstoarnă carul mare. 

Boii ară, şi caii mănâncă”. 

Nu e mai puțin adevărat că numeroase proverbe atestă lingvistic emi- 
tentul şi colocutorul prin prezenţa unor adresări directe: vocative, con- 

strucții imperative, verbe și forme pronominale la persoana I și II-a, 
interjecţii, structuri exclamative: 

„Nu sălta poalele până ce nu treci apa. 

Na-ţi-o frântă că ţi-am dres-o. 

Ce ţie nu-ţi place altuia nu face”. 


Epigramistul e artist cu meșteșug răbduriu. Receptorii lui sunt necu- 
noscuți, au reacții imprevizibile, pot fi năzuroşi, adică „elitişti” preten- 
ţioşi. Epigrama lui poate deveni săgeată-bumerang contra propriului 
spirit, căci aglutinează în țesătura interioară și ceva despre sine. De 
aceea meșteșugul lui tinde către actul artistic conștientizat. Nucleul 
tematic şi forma concentrată întăresc convingerea că epigrama este o 
fărâmă de gând întrupată în formă lingvistică. E gândul-scânteie, care 
poate schimba dispoziţia sufletească ori în amărăciune, dacă cititorul 
se simte „atins”, ori în bună dispoziţie, dacă cititorul gândește că alt 
semen e în vizorul autorului. Cert este că epigramistul aduce cititorul 
în ipostaza de partener de intenţie, îl supune unei cazne morale ori îl 
binedispune. Reușita unei epigrame depinde de reacţia receptorului, 
ca la susținerea unei scenete, și nu întâmplător unii epigramiști preferă 
schimbul de replici (Constantin Manea”, de ex.), autorii înșiși susți- 
nând, în reciprocitate, savuroase dueluri epigramatice (Al. Clenciu — 
N. Ghiţescu, alt ex.). 


În orice ipostază ar fi autorul, el trebuie să-și coordoneze efectul de 
emiţător cu cel de receptor, tot așa cum dramaturgul nu scrie o piesă 
pentru lector, ci pentru spectator, a cărui reacție o „vede”, o regizează. 
Epigramistul trebuie să-și acordeze lira pentru a surprinde lumea în 
cel puţin două dimensiuni. Mai întâi, sub atitudinea detaşată de vicii 
şi modul de a privi „de sus”, va prezenta spectrul ridicolului, mai apoi, 
sub lumina conciliantă, va afișa nota de înțelegere și speranţa în în- 
dreptarea slăbiciunilor umane. 


Ager şi talentat, epigramistul poate avea în faţa textului un cititor in- 
teligent, dar şi unul inocent, de aceea în jocul de cântar al cuvintelor 
trebuie să se prindă ambii. Tot atât de limpede se-nţelege că efectul e 
diferit, în funcţie de norma interioară a fiecăruia. Oricum ar fi, miezul 
ironic duce spre efectul moralizator, educativ, de surpriză binefăcătoa- 
re. În timp ce într-o minte agilă versurile epigramei vor declanșa râsul 

estetic (ce nu-l exclude ca victimă a poantei nici pe autorul însuși), 
într-o minte greoaie se declanșează doar râsul ca pedeapsă, dar direcți- 
onat... către ceilalți, vorba neamului: 

„Frunzuliță de dudău, 


Tare-i bine, când... nu-i rău!” 


Poanta. Aproape fiecare proverb are în spate o mică legendă din care 
s-a transmis doar deznodământul, adică „vorba cu tâlc” şi, la rândul 
lor, epigramele sunt micronaraţiuni care se sfârșesc într-o poantă-dez- 
nodământ. În unele interpretări critice, poanta corespunde punctului 
culminant al istorioarei hazlii, noi credem însă că e mai aproape de 
deznodământ. În fond, poanta atinge momentul-culme al suspansului 
prin haz, dar oferă și dezlegarea epică prin efect. Chiar dacă autorul nu 
spune întreaga povestioară, nici nu se simte lipsa, deoarece receptorul 
improvizează mental una, imaginându-și o întâmplare trăită ori posi- 
bilă. Iuliu A. Zanne în monumentala lucrare însoţeşte unele proverbe, 
zicători... de legende, istoric, explicaţii: 

„Nu toate muștele fac miere. 

Nici câinele turcului nu mânca pere pădurețe”. 

Ori: 

„Cât e lumea și pământul, / Pe cuptor nu bate vântul”. 


Unii epigramiști dirijează imaginaţia lectorului prin ample dedicaţii 
reconstitutive crono-topic, aşa cum se pot citi în cartea lui Cincinat 
Pavelescu: „Lui Caragiale, care voind să atragă pe Goga la ziarul «Ro- 
mânul>, îi spunea că scriitorii mari sunt mecanisme de lux, care trebuie 
unse bine”*. 


Unul dintre comentatorii acestei specii literare afirma că într-un catren 
epigramatic primele trei versuri sunt de umplutură, greul revenindu-i 
ultimului, care propune un final ghiduș. E ca zorul dintr-un stup: albi- 
nele trudesc pentru matcă și astfel se asigură o rostuire existențială pen- 
tru ambele. Destule catrene prin care se defineşte specia întăresc ideea 
că, pentru un epigramist, supliciul este găsirea acestui cuvânt-cheie: 
poanta. În limbaj epigramatic, subtila sintagmă a fost văzută drept o ze- 
itate minionă a esenţelor („pe terezie trage două grame”), „chintesență 
inspirată”, „(î)nţepătoare ca săgeata”, care-și „trage seva din nămol”, dar 

„iese-n zbor din beznă / Pe o poantă de lumină!”, cu vădit rol justiţiar 
fiindcă, deși pare îngăduitoare („te alintă-ncet”), în realitate „cârpeşte”, 
„loveşte”, „trăsnește”, „face rană” ori „ucide victima cu coada”. 


Pentru expresivitatea lor, alegem câteva dintre catrenele epigramatice 
pe această temă: 

„Epigrama-i muza calmă, 

Care-atunci când se ivește 

Te alintă-ncet cu-o palmă 

Şi cu alta te cârpeşte!” (Dimitrie Jega). 


„E un monstru vesel, care 

Îşi înhaţă prada-n cleşte 

Şi, proptit în trei picioare, 

Cu al patrulea loveşte!” (Mircea Trifu). 


„Cică epigrama bună 

E ca ploaia cu furtună: 

Câmpul râde, holda crește, 

Dar... pe cineva trăsnește!” (Emil lanuș). 


„Prin patosu-i adesea bizar 

Cu care-adulmecă ea prada 

E scorpionul literar: 

Ucide victima cu coada..” (Elena Bassu). 


Formă și prozodie. Din punctul de vedere al formei sub care se trans- 
mite, conţinutul proverbului, asemenea celui al epigramei, este „de 
esenţă”, comprimat în strictul necesar. Unele proverbe conţin o grupa- 
re versificată, adesea în distihuri, forme ritmice sau rimate: 

„Ce ţie nu-ţi place 

Altuia nu face”. 

Sau: 

„Când pisica nu-i acasă, 


Şoarecii joacă pe masă”. 

Spre deosebire de jocul rimat și muzical al proverbelor, epigramele au 
exigenţe foarte mari din punct de vedere prozodic, pentru că orice sila- 
bă trebuie atent cumpănită, pentru un echilibru fără cusur. Nu întâm- 
plător, Marcel Breslașu atrăgea atenţia asupra formei și fondului unei 
asemenea creaţii: 

„Proporţiile unei epigrame 

Nu sunt o scuză, ci o exigenţă: 

Pe terezie trage două grame, 

Dar gramele acestea sunt: esență!” 


Structura strofică nu e tabu, dar e de observat că, în „copilăria” ei, 
epigrama românească era mai amplă, conţinea și 6-8 versuri, specia 
nefiind bine individualizată. Catrenul, ales în cele mai multe ca- 
zuri de către autori, stă alături, în bună amiciţie, cu distihul, terţina, 
cvinaria şi polimorfele. Unii scriitori valorifică emistihul pentru a 
da o mai accentuată subtilitate poantei. Chiar dacă aveau dedicaţii, 
vechile texte epigramatice urmau condiţia celor satirice, așa încât 
poanta putea să fie vizibilă ori nu. Privind evolutiv, măsura unor 
texte macedonskiene, de ex., era de 15 silabe, însă a contemporani- 
lor noştri e redusă cam la jumătate, apropiată de măsura creaţiilor 
populare. 


Nici astăzi poanta nu este peste tot în ipostaza unei închideri şocante 
a excursului liric. În ce priveşte ritmul, iambul și troheul au priorita- 
te şi dau cadenţa necesară pentru ivirea cuvântului / sensului final cu 
schepsis. Au fost experimentate toate formele rimei, domină cea încru- 
cişată, dar se urmăreşte ca rima să fie perfectă. 


Spre comparaţie, redăm texte din epoci literare diferite: 

„Ai dorit odinioară, dacă astăzi n-ai uitat, 

Versuri care să descrie casa ce-ai edificat... 

Da... dovezi ne dai destule de măreaţă isteţime 

Şi salonul dumitale ne-ntrecut e prin nălțime, 

Dar de când ridici toaste, efore, cu prea mult zel, 

Prea înalt îți văd tavanul şi prea mic te văd sub el” (Al. Macedonski, 
Lui Blaremberg). 

„Medicul, mai toţi o ştiu, 

Poate fi şi iscusit: 

Chiar din mort te face viu, 

Dacă... încă n-ai plătit” (Gheorghe Bâlici, Filantropică)). 


Ori: 

„Chişinău şi București — 

Două state românești, 

Ar fi foarte fericite, 

De-ar fi... STATELE UNITE!” (Efim Tarlapan, Statele”). 


În loc de concluzii. În cercetările literare s-au găsit similitudini între pro- 
verb şi maximă, între proverb și alegorie, între epigramă și satiră ori strigă- 
tură etc. Ceea ce am surprins în acest studiu comparatistic este un infim 
aport la identificarea rostului celor două specii — proverbul şi epigrama — 
în literatura română. Intenţia noastră nu a abordat alte literaturi, având în 
obiectiv doar speciile din literatura română. Apropierile și deosebirile din- 
tre proverb și epigramă nu fac decât să arate cititorului, într-o lumină nouă, 
legătura indestructibilă dintre aceste tipuri de texte, unite prin aplecarea 
spre fondul de înțelepciune, dar și spre umorul dătător de optimism ale ro- 
mânilor dintotdeauna, ambele sporind în intenţia de a înlătura slăbiciunile 
omenești. Dacă am privi per ansamblu, am vedea că există puţine deose- 
biri, însă într-un bilanţ sintetic am observa că le sunt comune vechimea și 
frecvenţa, cauza și intenția conţinuturilor, atitudinea gravă și nota veselă, 
forma minionă și persistenţa în istoria literaturii române. 


Note | 18 Mihai Sălcuţan, Zbor cu parapOanta. Epigrame vesele şi 
triste, Editura Editgraph, Buzău, 2012. 
2 I, A. Zanne, op. cit, ediţia anastatică. 
2 Cincinat Pavelescu, op. cit. 
Dansul săbiilor: o panoramă a epigramei româneşti con- 
temporane. 
* Epigramişti cu sau fără voia lor, p. 9. 
* Marea antologie a epigramei românești. 
% Elis Râpeanu, Epigrama în literatura română (studiu de 
istorie, critică şi teorie literară), Editura Dealul Melcilor, 
2001. 

% http://epigrame.citatepedia.ro/de.php?p=7&a=Elis+ 
R%E2peanu [accesat 01.04.2013]. 

% Efim Tarlapan, op. cit. 

7 http://www.samaelwings.com/sapanta/selfrm.html 
[accesat 09.04.2013]. 

*%În Note la antologia Epigramiști cu sau fără voia lor 
(1983), alcătuitorii Giuseppe Navarra şi George Zara- 
fu corectează eroarea în atribuirea acestei epigrame lui 
Al. O. Teodoreanu, zis Păstorel, stabilind că-i aparţine, în 
fapt, lui Aurelian Păunescu. 

* Satana... în mini-jup, Editura Fundaţiei „Chemarea”, 
Iași, 2000. Antologie a umoriştilor vasluieni, apărută sub 
egida Casei de Cultură „Constantin Tănase” din Vaslui. 
3 Cincinat Pavelescu, op. cit., p. 38. 

3 Efim Tarlapan, Pro-scris, Editura Cartimpex, Cluj-Na- 
poca, 2005, p. 206. 

Simularea ca metodă didactică: 
repere teoretico-metodologice 

(coautor C. Şchiopu). 


Comunicarea reprezintă un proces de inter- 
acţiune între persoane, grupuri, ca relație mij- 
locită prin cuvânt, imagine, gest, simbol sau 
semn. În procesul comunicării, indivizii fac 
schimb de cunoștințe, experienţe, interese, 
atitudini, idei etc. Privită ca proces, comuni- 
carea constă în transmiterea și schimbul de 
mesaje între oameni. Printre principiile defi- 
nitorii ale comunicării, numite şi „postulate”, 
care „creează un cadru determinativ general 
valabil pentru orice relaţionare intercomuni- 
cativă” [2, p. 8], menţionăm și următoarele: 
comunicarea este inevitabilă (orice persoană 
are nevoie vitală de comunicare și comunică 
chiar şi fără cuvinte); comunicarea se dezvoltă 
pe două planuri: planul conținutului și planul 
relației (planul conţinutului include informa- 
țiile cognitive cu care se operează, iar planul 
relației presupune atitudinile, sentimente- 
le, stările afective transmise / formate, adică 
ceea ce numim dimensiune interpersonală a 
comunicării); comunicarea este un proces ire- 
versibil (nu putem să anulăm ceea ce am co- 
municat). 


Arta de a comunica nu este o abilitate cu care 
ne naștem. Omul învaţă să comunice chiar 
din primele clipe ale vieții, din necesitatea de 
a intra în relație cu semenii. Comunicăm pen- 
tru a explica ceva, pentru a ne exprima sau a 

asculta o opinie, pentru a informa sau a ne informa, pentru a (ne) edu- 
ca etc. Participanţii la actul comunicării urmăresc anumite scopuri: să 
fie auziţi / receptaţi, să fie înţelegi, să fie acceptaţi, să provoace o reacţie 
(o schimbare de comportament, de atitudine) [4, p. 1]. 


Deoarece societatea este constituită din grupuri care comunică între 
ele, „domeniul educațional este un compartiment esenţial al organi- 
zării sociale și al culturii și este firesc ca determinaţiile comunicării 
general-umane să se regăsească în funcționalitatea interacțiunii de tip 
şcolar” [2, p. 9]. Prin urmare, comunicarea educațională este o parte 
componentă a comunicării general-umane și urmărește, în mare par- 
te, aceleași obiective. În acest sens, şcolii / domeniului educațional îi 
revine un rol esenţial în influențarea și schimbarea comportamentală 
a individului, adică în formarea / educarea unor personalităţi care să 
manifeste autonomie acţională şi interacțională. 


Savantul Sorin Cristea definește ramura pedagogică a comunicării în 
felul următor: „Comunicarea pedagogică este un principiu axiomatic 
al activității de educaţie, care presupune un mesaj educaţional elaborat 
de subiectul educaţiei (profesor), capabil să provoace reacția formati- 
vă a obiectului educației (a preșcolarului, elevului, studentului etc.), 
evaluabilă în termen de conexiune inversă externă și internă” [| 1, p. 47]. 
În aceeași ordine de idei, menționăm că obiectivul de bază al comuni- 
cării pedagogice este formarea competenţei de comunicare, definită de 
Larisa Sadovei ca „un ansamblu de comportamente comunicative de 
elaborare / transmitere / evaluare a discursului didactic și de asigurare 
a unor rețele comunicaționale productive în context educațional” [3, 


p.41]. 


O metodă eficientă în procesul de comunicare pedagogică, în context 
universitar, o constituie simularea didactică. Eficiența ei rezidă anume 
în faptul că fi atribuie studentului un rol activ în procesul de instruire. 


Simularea / jocul de roluri se bazează pe imitarea unor activități reale, 
urmărindu-se, în principal, formarea de comportamente profesionale, 
în cazul dat — formarea la studenți a competenţei de comunicare peda- 
gogică. Această activitate relaționează exercițiile / situațiile, propuse 
pentru a fi jucate, la experiențele trecute sau potențial-viitoare ale par- 
ticipanților. 

Pornind de la faptul că prin competența de comunicare pedagogică se 
are în vedere un ansamblu de comportamente comunicative ale pro- 
fesorului, exprimate în context educaţional prin realizarea schimbu- 
rilor informaţional şi interpersonal, prin exerciţiile de simulare se va 
putea urmări / estima cum viitorii profesori ştiu să realizeze transferul 
de conţinuturi didactice (informaţionale) și afectiv-atitudinale (inter- 
personale), folosind un limbaj științific adecvat şi în conformitate cu 
normele limbii literare, precum și în ce măsură ei ştiu să folosească lim- 
bajul atitudinilor. 


Prin exerciţiile de simulare, experienţa și dezvoltarea personală a stu- 
dențţilor sunt valorificate în sala de curs. Acestora li se pot propune, 
pentru stimulare, diverse situaţii de comunicare pedagogică, cum ar 
fi: prezentarea unui discurs, de 3 min., care ar fi rostit la prima oră 
de dirigenţie; simularea unei situații de captare a atenţiei la o lecţie 
de limba română, de exemplu, la unitatea de învăţare Cartea, obiect 
cultural; simularea unei situaţii de predare sau de consolidare a te- 
mei noi; explicarea conceptului de valoare elevilor din clasele mici, 
folosind, în fiecare caz, diferite strategii discursive (definirea, descri- 
erea, explicația, argumentarea) şi un limbaj ştiinţific adecvat; simu- 
larea unei situații de comunicare cu un elev care nu și-a făcut tema 
de acasă; simularea unei conversații telefonice cu părintele unui elev 
exemplar, căruia să-i comunice că fiul / fiica lui a fost desemnat/ă de 
administrația şcolii să plece, în vacanţă, într-o excursie în România 
sau cu părintele unui elev care are multiple încălcări de disciplină (de 
asemenea, în acest caz se va urmări și în ce măsură sunt respectate 
rigorile unei conversații telefonice - formulele specifice acestui tip 
de comunicare, structura (salutul, prezentarea (15 sec.); enunțarea 
scopului apelului (20 sec.); expunerea, discutarea problemei (150 
sec.); formularea unor concluzii (35 sec.); exprimarea mulțumirii, 
formula de rămas bun (20 sec.). Astfel vor putea fi înlăturate anumi- 
te lacune de exprimare, ca, de exemplu „vă deranjează doamna Po- 
pescu, diriginta băiatului Dvs’, „mă numesc / sunt doamna Rodica”, 
„scuzaţi pentru deranj” etc. În toate aceste cazuri, „actorilor” li se va 
cere să folosească cât mai eficient toate formele de limbaj: limbajul 
verbal, nonverbal şi paraverbal, demonstrând competenţe de comu- 
nicare informațională și interpersonală. 

Ştiind că limbajul verbal este, în mod preponderent, folosit pentru 
transmiterea informaţiilor, în timp ce limbajul nonverbal transmite ati- 
tudini interpersonale, stări afective, studenţii vor căuta să îmbine / să 
utilizeze cât mai eficient toate formele de comunicare (verbală, non- 
verbală, paraverbală) şi vor exersa să-și moduleze / să regleze volumul 
vocii, tonul, tempoul, timbrul, în funcție de diverşi factori, vizați în si- 
tuaţiile de comunicare propuse pentru a fi jucate. 


Totodată, se va pune accentul și pe factorul spontaneităţii. Celor care 
vor juca rolul de elevi li se va cere, de asemenea, să intre cât mai bine în 
rol: să intervină cu întrebări, cu replici, să ceară explicaţii suplimenta- 
re, să interacționeze cu „profesorul', creându-se, astfel, o atmosferă cât 
mai naturală și mai asemănătoare celei din şcoală. 


Propunându-li-se studenţilor diferite situaţii pentru a fi imitate / juca- 
te şi, ulterior, discutate din perspectiva modului în care au fost inter- 
pretate rolurile, acestora li se oferă posibilitatea să se implice activ în 
învăţare, să-şi actualizeze / să folosească şi să-şi valorifice experienţa 
de fost elev, precum și propriile observaţii făcute în această postură, 
revizuindu-le şi reevaluându-le acum dintr-o altă perspectivă — cea de 
cadru didactic, rolul căruia trebuie să-l joace. Această activitate duce 
la formarea unei gândiri independente, creatoare, sporeşte interesul și 
imaginația studenţilor, ei acumulând, astfel, şi cunoştinţe sigure. Vom 
remarca, în acest sens, că nu o dată studenții (filologi) au mărturisit că 
doar în timpul stagiului de practică, în procesul pregătirii și al predării 
(deci când au trăit pe viu momentul) au reușit să înțeleagă şi să însu- 
şească temeinic anumite noţiuni sau teme de gramatică. 


Trebuie menţionat faptul că studenţii se angajează cu multă plăcere 
în asemenea activități, dându-le o importanță majoră. Ei se transpun 
cu toată seriozitatea în rolul de profesor, se străduiesc să joace cât mai 
bine acest rol, sunt încercaţi de emoţii și recunosc că nu este deloc uşor 
să te afli în faţa unei „clase de elevi”, chiar dacă, la moment, aceasta o 
formează colegii de grupă. 


În concluzie, subliniem că metoda simulării are un şir de avantaje, prin- 
tre care pot fi menționate următoarele: ea oferă un feedback imediat; 
sporeşte implicarea participanţilor; aceştia au, de asemenea, oportuni- 
tatea de a învăţa atât din comportamentele proprii, cât şi din reacţiile 

celorlalți, înainte de a experimenta într-o situaţie reală. Prin jocul de 
roluri, studenţii au posibilitatea să-şi revizuiască activitatea, să o com- 
pare cu cea a colegilor, învățând astfel atât din propriile greșeli, cât și 
din greșelile sau reușitele celor care joacă același rol. În această ordine 
de idei, este important ca fiecare prezentare să fie însoţită de o discu- 
ţie-analiză, în care se vor examina anumiţi indicatori, apriori stabiliți 
de către profesor. Menţionăm că această metodă își poate găsi aplicare 
nu doar la orele din cadrul cursului de comunicare pedagogică. 


Cuvinte-cheie: comunicare, comunicare pedagogică, competenţă, 
principii, limbaj verbal, limbaj nonverbal, metodă, simulare, avantaje. 


Bibliografie | 1. Sorin Cristea, Dicţionar de termeni pedagogici, Bucu- 
rești, 1998. 
2. Liliana Ezechil, Comunicarea educațională în context 
școlar, Bucureşti, 2002. 
3. Larisa Sadovei, Ludmila Papuc, Maia Cojocaru, Teo- 
ria şi metodologia instruirii. Didactica generală, Tipografia 
UPS „Ion Creangă”, Chișinău, 2009. 
4. Nicki Stanton, Comunicarea, trad.: Cristina Anisescu, 
Mihaela Constantinescu, Rodica Stoenescu, Augustiniu 
Mihăilă, ediţie revăzută, Editura Ştiinţă și Tehnică, Bucu- 
reşti, 1995. Titlul original: Communication. 

Constantin ŞCHIOPU 


Principii de abordare a literaturii 
ca disciplină şcolară 


Obiectul Literatura română ocupă un loc în- 
semnat în sistemul disciplinelor școlare. Im- 
portanţa lui este determinată, în primul rând, 
de specificul conţinutului său, precum și de 
contribuţia deosebită pe care o aduce la rea- 
lizarea obiectivelor instructiv-educative ale 
şcolii. Or, spre deosebire de alte forme ale 
cunoașterii umane, literatura, ca ramură a ar- 
tei, ce valorifică funcţia expresivă a limbii (ex- 
presivitatea rezultă mai ales din folosirea lim- 
bajului mediat, cu înveliș senzorial, capabil 
să emoţioneze), se adresează preponderent 
sensibilităţii, declanșează efecte emoţionale, 
estetice. Având ca scop obținerea unui efect 
estetic, această funcție (expresivă / hedonis- 
tă) a operei nu se dezvăluie decât în relaţie 
cu receptorul. Adresându-se unor destinatari 
potenţiali (în cazul nostru elevilor), textul ar- 
tistic îşi exercită şi alte funcţii ale sale: referen- 
țială (transmite o viziune a scriitorului despre 
realitate, despre lume), cognitivă / informativă 
(„opera ne comunică informaţii artistice or- 
ganizate într-un mesaj specific și transmise 
printr-un cod” [3, p. 124], educativă / forma- 
tivă („opera literară își formează un subiect 
capabil să recepteze, care se lasă influențat 
de ea, contribuie la formarea conștiințelor, a 
convingerilor, la dezvoltarea sensibilităţii, a 
gustului estetic” [1, p. 18]. Coordonatele de 

bază ale funcţiei formativ-artistice însumează spirit de receptivitate 
față de nou, cultivarea motivaţiei cognitive şi a interesului pentru cu- 
noaștere, dezvoltarea mobilităţii și a creativităţii, formarea unor temei- 
nice deprinderi de muncă intelectuală, a unor valori morale. 


Preocupările învățământului privind cultivarea funcției formativ-artis- 
tice în predarea literaturii sunt orientate nu numai în direcţia a ceea ce 
trebuie să ştie elevul, ce trebuie să înveţe, ci mai ales cum receptează și 
exprimă el semnificaţia și valoarea literară a textului, cum reacționează 
el spontan și independent, în contact cu literatura. Deschiderea spre 
un învățământ formativ are ca imperativ „formarea şi dezvoltarea mo- 
tivaţiilor și a atitudinilor (conştientizarea apartenenței la o cultură na- 
ţională modernă în contextul celei universale prin motivaţia intrinsecă 
de însușire a valorilor limbii și literaturii române; conturarea unui uni- 
vers afectiv şi atitudinal manifestat prin receptarea valorilor de limbă 
şi literatură; cultivarea necesităţii interioare de deschidere spre multi- 
şi interculturalitate etc.), a gândirii critice prin interiorizarea valorilor 
literare / estetice / culturale etc., a gustului estetic pentru literatura 
de valoare, a unui stil intelectual propriu de comunicare în educaţie, 
convergent libertăţii de interpretare a textelor literare” [1, p. 8]. Cali- 
tatea de cititor antrenează implicit dezvoltarea percepţiei, imaginaţiei, 
a gândirii artistice a elevului, valorificarea și dezvoltarea potenţelor de 
creativitate literară. Ţinând cont de aceste deziderate, subliniem că atât 
în procesul de predare, cât și în cel de receptare a literaturii e necesar să 
se țină cont de anumite legităţi, principii, specifice, în primul rând, li- 
teraturii ca artă. Dar, în afara de acestea, se impune şi respectarea unor 
reguli / principii de natură didactică / metodologică. Esteticianul Mi- 
chael ]. Gelb, studiind operele și scrierile lui Leonardo da Vinci [4], a 
reușit să extragă șapte principii aplicabile omului Leonardo și rezulta- 
telor muncii sale. În cele ce urmează, vom încerca să oferim anumite 
repere teoretice şi sugestii practice privind predarea / receptarea tex- 
tului literar în școală, având în vedere câteva dintre principiile în cauză 
(adaptându-le, evident, la predarea literaturii). 


Primul principiu se referă la abordarea literaturii în maniera unei cu- 
riozităţi nestăvilite şi permanente, precum și a unei căutări neobosite, 
cu scopul de a cunoaşte și de a învăţa. Or, elevul nu va ajunge la sensu- 
rile şi semnificaţiile profunde ale operei artistice, decât dacă se va lăsa 

condus de această sete mistuitoare. „Prin ce se deosebeşte opera ce ur- 
mează a fi studiată de cea studiată deja?”, „Cum se rezolvă conflictul?” 
„Ce tip uman reprezintă personajul?” sunt câteva dintre întrebările pe 
care şi le poate pune elevul. Deci a-l face pe acesta să-şi pună cât mai 
multe întrebări și să caute permanent răspunsuri la ele, a-l face curios 
este una dintre sarcinile de bază ale predării. Pentru realizarea acesteia 
pot fi folosite diverse procedee de lucru, cele mai la îndemână fiind și 
următoarele: 


a) jurnalul de notițe / book-notes-ul. Elevul notează (nu i se impune 
un algoritm / o mostră / schemă anume) în mod regulat impresii, gân- 
duri, observaţii, întrebări etc. imediat ce apar fie înainte / în procesul 
şi / sau după lectura textului, fie în timpul discuţiei din cadrul lecţiei 
sau în afara ei. Totodată el va suplimenta carneţelul cu diferite materi- 
ale (desene, citate, pasaje, fotografii etc.) din ziare, reviste, internet pe 
care le descoperă accidental sau intenționat. Ulterior, aceste însemnări 
vor fi folosite de elevi cu diferite ocazii. 


b) asaltul de idei (brainstormingul). E necesar ca elevul să exerseze 
cât mai des scriind fără să ridice tocul de pe hârtie, timp de măcar zece 
minute, orice cuvinte și asocieri de cuvinte care îi vin în legătură, de 
exemplu, cu titlul, cu finalul operei, cu comportamentul personajului 
etc. Evident, el poate debita multă informaţie redundantă, dar acesta 
este semnul obișnuinţelor de superficialitate a gândirii. Perseverând, 
va ajunge la semnificaţii profunde și la înțelegerea unor relaţii comple- 
xe ale lumii operei. 


c) Contemplaţia, care îl deprinde pe elev să acorde timp și atenție 
gândurilor, emoţiilor, sentimentelor proprii, să le urmărească desfășu- 
rarea, să le înțeleagă / conștientizeze aşa cum sunt, fără a le deforma 
prin impulsul și reacţia inerente oricărei mișcări sufleteşti. În acest caz, 
elevul va fi îndemnat de profesor să-și observe emoţiile provocate de 
lectură, apărute în timpul discuţiei colective asupra operei etc. („Ce 
emoții ai trăit citind textul?”, „Ce anume i-a provocat aceste emoții”, 
„Când / în ce moment ai realizat că trăieşti cea mai profundă stare?”, 
„Când ai mai trăit asemenea stări?”, „Ce le-a provocat?” etc.), să le nu- 
mească scurt şi concis (tristeţe, iritare, bucurie). Or, din conştientizare 
decurg asumarea („Eu simt aceasta...) şi acceptarea („E bine să simt 
aşa / e o stare firească, pentru că ..”)). 

Cel de-al doilea principiu pe care Michael Gelb îl observă ca fiind unul 
dintre firele ce străbat activitatea lui Leonardo da Vinci este testarea 
cunoașterii prin experiență. Raportat la receptarea literaturii, acest 
deziderat impune tipul de învăţare prin descoperire. Inclus în diverse 
activități de cercetare, dirijat de profesor (ex: 1. „Pregătiţi o relatare 
de maximum cinci minute despre: a) situația politică a Ţării Moldovei 
din secolul al XVII-lea (1679); b) situaţia social-economică; c) situaţia 
culturală din aceeași perioadă. 2. „Selectaţi din romanul Zodia cance- 
rului... de M. Sadoveanu detalii ce contribuie la crearea imaginii Mol- 
dovei şi a locuitorilor ei din timpul domniei lui Duca-vodă — 1679”; 
3. „Comparaţi informaţia culeasă din izvoarele istorice cu cea din ope- 
ra sadoveniană. Ce a încăput în roman din realitatea atestată istoric 
şi ce a rămas dincolo de atenţia scriitorului?”. 4. „De ce Sadoveanu a 
preferat să acorde credit anume acestor aspecte ale realității secolului 
al XVII-lea?”), elevul, într-un final, va fi în stare el însuși să găsească 
soluţia, să-şi formuleze punctul propriu de vedere asupra problemei / 
operei literare, să-şi argumenteze opinia, el va putea deosebi valoarea 
de nonvaloare, renunțând la propoziţiile-stereotip extrase din diferite 
ghiduri, manuale, culegeri, monografii, pe care de cele mai multe ori 
le reproduce fără a le conştientiza. Utilizarea experienţei estetice şi de 
viață a elevilor în noi situaţii („Ce sfat i-aţi da lui Ștefan Gheorghidiu 
în momentul când, gelos și obosit, e dominat de gândul unui eventu- 
al divorţ, având în vedere și faptul că personajul nu-și poate închipui 
viitorul fără Ela, nevastă-sa? Cum veţi proceda în locul lui?” „Imagi- 
naţi-vă că aţi fost martor în momentul când Goe le numeşte pe mătuși 
proaste. Scrieţi câteva replici pe care i le veți spune lui Goe”), a ree- 
valuării prin stabilirea de noi raporturi între cunoștințe, a apropierii 
problemelor operei literare de cele care îi frământă pe ei, prelucrarea 
informaţiilor prin adoptarea unor altor scheme operaționale generează 
noi informaţii, favorizează producerea unor noi cunoştinţe, ce nu exis- 
tau la punctul de pornire. Menţionăm că, încercând să rezolve proble- 
ma, elevii vor apela la cunoştinţele lor despre natura faptelor morale, la 
experienţa lor de viață. Selectând una dintre multiplele soluţii posibile 
ori formulând alta, ei o vor compara cu valorile, idealurile, viziunile 
lor. Momentul acestei corelaţii generează nu numai o analiză rațională 
a modalităților, a căilor posibile de comportare a personajului literar, 
dar şi atitudinea emotivă a elevului față de aceste modalități. În acest 

proces de analiză elevul ajunge să înțeleagă că experienţa de viaţă nu-i 
este suficientă pentru a rezolva problema. Mai mult decât atât, el simte 
necesitatea de a căuta o soluţie ce l-ar satisface. Luarea unei hotărâri 
capătă un caracter pur personal, devine unul dintre motivele activităţii 
de cunoaștere a elevului. Locul acestui motiv se afirmă mai întâi în sis- 
temul motivațional al lui. Astfel, spiritul independent îl va face să pună 
la îndoială teoriile și chiar unele dogme. 


Una dintre trăsăturile limbajului artistic este opacitatea — „o cortină care 
îţi barează pătrunderea în scenă și, prin atributele deosebite ale construc- 
iei sale, îţi impune s-o priveşti cu atenţie, pentru ca, în liniștea contem- 
plaţiei, să poţi asculta ecourile vagi de dincolo de ea” (2, p. 68). Aşadar, 
pe măsură ce elevului îi este trezită puterea curiozităţii, pe măsură ce el 
îşi probează profunzimile experienţei și îşi ascute simţurile, poate ajunge 
să se confrunte cu necunoscutul. În această „ipostază, secretul cel mai 
mare al dezlănţuirii potenţialului creativ este a menţine starea de recepti- 
vitate, iar cheia acestei descătușări este dorința de a trăi întru ambiguita- 
te, de a îmbrățișa paradoxul şi nesiguranța (cel de-al treilea principiu de 
care se conducea Leonardo da Vinci). În această ordine de idei, Lucian 
Blaga, adeptul cunoașterii luciferice, menţiona: „Eu mă bucur că nu știu 
şi nu pot să ştiu ce sunt eu și lucrurile din jurul meu, căci numai așa pot 
să proiectez în misterul lumii un înțeles... Omul trebuie să fie creator, de 
aceea să renunţe cu bucurie la cunoașterea absolutului”. Deci profesorul, 
renunțând la ideea că un text trebuie înțeles doar într-un singur fel și la 
banala întrebare „Ce a vrut să spună autorul în această poezie?” formu- 
lând diferite sarcini, va menţine, aşa cum subliniam anterior, starea de 
receptivitate a elevilor. Mai jos propunem câteva procedeele de lucru / 
exerciţii-sarcini prin intermediul cărora poate fi realizat scopul respectiv: 


1. „Reveniţi la lista de întrebări / sarcini (cele mai importante) din ca- 
drul descifrării semnificaţiilor textului. Care dintre ele v-a generat / 
continuă să vă genereze senzația cea mai puternică de nesiguranță 
ori de ambivalență? Încercaţi să desenați sau măcar să schematizaţi, 
în agendele voastre, acest sentiment de nesiguranță pe care vi l-a dat 
întrebarea respectivă. Improvizaţi niște gesturi care să exprime senti- 
mentul. Ce melodie aţi alege pentru asemenea gesturi?”. 


2. „Descrieţi în agendă, pe scurt, una, două sau trei situaţii cu care v-aţi 
confruntat sau vă confruntaţi în procesul descifrării textului / scrierii 

eseului etc. şi în care musteşte ambiguitatea. Descrieţi sentimentul în 
agendă. Daca ar avea o forma, o culoare, un gust, un sunet, care ar fi 
acelea?”. 


3. „Citiţi detașat orice poezie / fragment în proză (la alegere) sau pri- 
viţi o reproducere după o pictură celebră, fără să analizați. Notaţi în 
caiete ideile şi sentimentele care vă stăpânesc (posibil, dezamăgire, 
nesiguranță, neputinţă, siguranţă etc.). Reveniţi la lista de întrebări 
din cadrul lecţiei, la situaţiile pe care le-aţi descris. Răspundeţi la une- 
le din întrebări / situaţie din perspectiva stărilor pe care le-aţi trăit în 
momentul noii lecturi / contemplări a reproducerii. Ce-aţi remarcat 
în ceea ce priveşte modul vostru de gândire, de rezolvare a problemei. 
Reveniţi la textul studiat în clasă, la întrebările și situaţiile pe care le-aţi 
rezolvat mai înainte sau la care n-aţi făcut faţă. Analizaţi-le din perspec- 
tiva stărilor, ideilor pe care le-aţi notat în caiete după contemplarea re- 
producerii sau după lectura textului ales de voi. Formulaţi concluziile 
de rigoare”. 


Perfecționarea și rafinarea permanentă a simţurilor (un alt principiu) 
este o modalitate de îmbogăţire a existenţei umane. Modul, în special, 
al artistului de a privi lumea / realitatea înconjurătoare / natura îi per- 
mite să surprindă subtilități fără precedent. „Omul obişnuit priveşte 
fără să vadă, ascultă fără să audă, atinge fără să simtă, mănâncă fără să 
guste, se mișcă fără să fie conştient de asta, inspiră fără să simtă mi- 
rosul ori parfumul și vorbește fără să gândească”, susținea Leonardo 
da Vinci. În această ordine de idei, amintim și celebrul vers al simbo- 
listului francez Paul Varlaine, prin care este definită poezia:, Parfum, 
culoare, sunet se-ngână și-și răspund”. Deci a-l face pe elev să simtă, 
să pătrundă în armoniile textului artistic şi să le înțeleagă, să sesize- 
ze predilecţia scriitorului pentru o anumită culoare, pentru o gamă de 
sunete, rolul și semnificaţiile imaginilor auditive, ale cromaticii este o 
condiţie inerentă interpretării / receptării literaturii. „Care este cel mai 
frumos lucru pe care l-ai văzut vreodată?” „Care este sunetul minunat 
ce te-a făcut să tresalți?”, „Care este cea mai rafinată și tandră atingere?”, 
„Imaginează-ţi un gust sublim şi o aroma îmbietoare!', „Cum afectează 
un simţ modul în care tu experimentezi un altul sau le experimentezi 
pe celelalte?”, „Ce sunet l-a făcut pe scriitor să tresalte”, „Ce place cel 
mai mult scriitorului în momentul contemplării naturii?”, „Ce a afectat 

simțurile scriitorului?” etc. — iată un început de discuţie pe marginea 
unor opere literare (de exemplu, Lacul, Peste vârfuri de M. Eminescu, 
Plumb de G. Bacovia). Totodată, în vederea dezvoltării simţurilor ele- 
vilor, profesorul le poate propune, înainte sau după lectura, de exem- 
plu, poeziei Iarna de V. Alecsandri / Lacul de M. Eminescu să priveas- 
că în tăcere cel puţin trei-patru reproduceri după lucrările unor pictori 
celebri, cu imaginea unui lac / a iernii și, făcând abstracţie de titlul 
picturii, de ceea ce ştiu despre ea, să-și noteze impresiile, momentul 
şi motivul apariției acestora, să le împărtășească apropiaților, colegi- 
lor. Ulterior, impresiile respective vor fi comparate cu acelea trăite în 
timpul lecturii operei şi notate în book-notes-ul lor. Următoarea etapă 
presupune analiza tabloului de natură desprins din opera literară în ra- 
port / comparaţie cu imaginile de pe reproduceri. Un procedeu destul 
de interesant, care poate fi utilizat atât în vederea dezvoltării simțurilor 
elevilor, cât şi a descifrării semnificaţiilor imaginilor auditive atestate în 
text, este „Ascultarea pe straturi” Interpretând, bunăoară, poezia Sara 
pe deal de M. Eminescu din această perspectivă, elevii vor fi îndemnați 
să asculte, să audă și să remarce sunetele cele mai puternice („buciu- 
mul sună”, „toaca răsună mai tare”, „clopotul vechi umple cu glasul lui 
sara”). Apoi, după ce le-au conștientizat („Identificaţi în poezie indicii 
gramaticali care v-au determinat să consideraţi că sunt cele mai puter- 
nice sunete”, „Ce efect au ele asupra omului / eului liric?”, „Ce semni- 
ficații comportă ele în operă”), trec la următorul strat: sunetele mai 
domolite: „scârțâie-n vânt cumpăna”, „fluiere murmură'”, „apele plâng. 
Pentru a le conştientiza și pe acestea, elevii pot compara perechile „bu- 
ciumul sună” — „fluiere murmură', „toaca răsună — apele plâng”. Urmă- 
torul strat este cel al sunetelor pașilor („pasul spre tine grăbeşte”), al 
declaraţiei de iubire („spune-ţi-voi cât îmi eşti dragă”), al surâsului („şi 
surâzând..”), al bătăilor inimii („Astfel de noapte bogată, / Cine pe ea 
n-ar da viața lui toată?”). Elevii pot asculta și pauzele dintre cuvinte, 
dintre versuri și în aşa mod vor descoperi bogăţia și farmecul acestei 
dimensiuni auditive şi, în ultimă instanţă, sensibilitatea poetului. 


Arta, ştiinţa sunt, în definitiv, două forme de activitate prin care omul 
îşi afirmă modelele mentale, simbolurile — fie ele artistice sau matema- 
tice — reflectând aceleași schimbări la nivel de înțelegere și reprezenta- 
re a realităţii care îl înconjoară. Leonardo da Vinci scria în tratatul său 
de pictură că „aceia care devin îndrăgostiți de artă, fără să se fi aple- 

cat asupra studiului științific al părților ce o compun, pot fi comparați 
cu marinarii care ar pleca să navigheze pe mare fără cârmă şi busolă și 
care, astfel, n-ar putea să fie siguri că ajung în portul dorit”. Prin urma- 
re, dezvoltarea deopotrivă a laturii ştiinţifice a individului / elevului şi 
a celei artistice, a logicii și a imaginaţiei, necesitatea echilibrului dintre 
ele este o legitate / un principiu / un imperativ al formării personalită- 
ţii. Pentru atingerea acestui deziderat, profesorul, prin diverse sarcini, 
exerciții propuse elevilor, îi va obişnui să fie riguroşi, să dea atenție 
detaliilor, să analizeze, să stabilească anumite relaţii între lucruri, le 
va forma abilitatea de a vedea în forme, obiecte obişnuite o infinitate 
de alte lucruri şi scântei de idei. Exerciţiile de comparare, de asocie- 
re, de analiză, experimentul de gândire etc. („Realizaţi o reprezentare 
grafică a conflictului psihologic al lui Apostol Bologa”, „Decodificaţi 
printr-o formulă matematică mesajul textului”, „Asociaţi dezechilibrul 
sufletesc al personajului cu un fenomen al naturii / cu orice altceva şi 
argumentaţi-vă opţiunea”) contribuie în mare măsură la dezvoltarea 
gândirii logice a elevilor. 


Ca principiu al activităţii lui Leonardo da Vinci, Michael Gelb men- 
ţionează, de asemenea, recunoașterea și aprecierea interrelației tutu- 
ror lucrurilor şi fenomenelor. În această ordine de idei, subliniem că 
chiar structura oricărei opere literare „presupune integrarea elemen- 
telor constitutive (de conţinut și formă) într-un tot închegat (coerent 
la suprafaţa textului ori numai în profunzimile lui), înţeles ca sistem 
al relaţiilor dintre părți” (Eugen Simion). Prin urmare, concentrarea 
atenţiei elevilor asupra fabulei în detrimentul discursului sau, în ex- 
clusivitate, asupra acestuia din urmă, neglijându-se elementele diege- 
zei, neapărat duce la schematism. Dincolo de acest fapt, putem vorbi 
și despre interrelaţiile dintre operă și evenimentul biografic / social, 
dintre operă şi realitatea socială / politică, ce a determinat apariţia tex- 
tului etc. Toate acestea, analizate în procesul receptării textului literar, 
vor contribui, cu siguranţă, la înțelegerea lui. „Analizaţi relaţia lui Ion 
cu părinţii / Ana / Florica / lumea satului / valorile morale / pământul 
etc. Formulaţi o concluzie cu privire la rolul fiecărei părţi în constitui- 
rea destinului personajului / la impactul fiecărei părți neglijate asupra 
lui Ion / Ana”, „În ce măsură scopul pe care și l-a propus Ion este in- 
tegrat cu valorile morale?” — iată câteva întrebări care îi vor ajuta pe 
elevi să înțeleagă relaţia „parte — întreg”. Oferindu-le posibilitatea de a 

gândi la originea lucrurilor (de exemplu, originea unor fapte ieşite din 
comun: DI Goe le numește pe mătuși proaste, Ion o bate pe Ana, Ana 
se sinucide etc.), de a pătrunde cât mai mult în profunzimea lor, ele- 
vii vor înţelege că totul este interconectat. Pentru a descoperi și intui 
firele invizibile dintre lucrurile din universul operei / lumea înconju- 
rătoare, elevii, mai ales la etapa de sinteză / de formulare a concluzii- 
lor, vor fi solicitaţi să mediteze asupra unor concepte-cheie care stau la 
baza creaţiei literare studiate (de exemplu, în cazul romanului Pădurea 
spânzuraţilor de L. Rebreanu ei vor medita la ce înseamnă conceptele 
„datorie”, „patriotism', „credință”, „iubire față de oameni”, „lege” etc. 
și, ulterior, vor reda modul în care înţeleg aceste concepte prin desen, 
gesturi, prin alte mijloace de expresie). Mai mult, în rezultatul inter- 
pretării operei literare elevul va trebui să conştientizeze şi relaţiile sale 
cu mediul în care trăieşte, cu o anumită persoană, cu lumea din jurul 
său, legături care înseamnă adaptare, apartenenţă, înțelegere, respect, 
afecţiune, dragoste („Cum se aplică relația «parte — întreg» în viața 
voastră, la voi înşivă?”)). 


În concluzie menţionăm că nu e suficient să dispui de un potenţial cre- 
ativ de aptitudini, dacă acestea nu sunt orientate strategic, prin moti- 
vaţie și atitudini, către descoperirea și generarea noului cu valoare de 
originalitate. lată de ce lecţiile de literatură e bine să răspundă princi- 
piilor şi cerințelor expuse mai sus. 


Bibliografie | 1. Constantin Parfene, Literatura în şcoală, Editura Uni- 
versităţii „Al. I. Cuza”, Iaşi, 1997, p. 18. 
2. Constantin Parfene, Teorie şi analiză literară, Editura 
Ştiinţifică, București, 1993, p. 68. 
3. Ion Pascadi, Nivele estetice, E.D.P., București, 1972. 
4. Michael ]. Gelb, The How to Think Like Leonardo da 
Vinci/ Dell, First Edition edition, 1999. 

Imaginarul creștin în denumirile 
populare românești de plante ([I1)* 


Departamentul de 
Românistică, Facultatea 
de Litere, Universitatea 
„Alexandru loan Cuza”, laşi. 
Domenii de competenţă: 
lingvistică generală, retorică, 
stilistică şi poetică. Autor 
al volumului Fxpresivitatea 
argoului (2009). Co-editor 
al mai multor volume și 
membru în colectivele 
ştiintifice și redacţionale ale 
unor publicaţii periodice 
precum „lext și discurs 
religios” (lași), „Limba 
Română” (Chișinău), 
„Argotica” (Craiova) și 
„Analele Ştiinţifice ale 
Universităţii «Alexandru loan 

Cuza» din laşi”. 


2.2. Compunerea 


Diversitatea lingvistică a denumirilor de 
plante îi permite cercetătorului să identifice 
aproape orice tip de compunere. Totuşi, nu 
toate tiparele de compunere sunt echilibrat 
reprezentate în vocabularul etnobotanic, iar 
această observaţie înlesnește trasarea unei 
distincţii între realizările centrale, domi- 
nante, prototipice și realizările periferice, 
marginale, neprototipice. Din acest punct de 
vedere, Bejan (1991: 220 ș.u.) consideră că 
în terminologia populară a plantelor, reali- 
zările lexicale paratactice, dezvoltate fie prin 
juxtapunere, fie prin coordonare, sunt rare 
în raport cu realizările hipotactice, dezvolta- 
te prin diverse tipuri de subordonare. Deşi 
compusele hipotactice constituie modelul 
dominant în formarea fitonimelor analitice, 
trebuie arătat că distincţia central — marginal 
se poate valorifica și pentru a demonstra că 
numai unele tipuri de subordonare au ran- 
dament formativ foarte bun în vocabularul 
etnobotanic. Tipurile de compunere cel mai 
bine reprezentate în microvocabularul nu- 
melor de plante cu rezonanţă creştină sunt 
cele dezvoltate prin: 


* Continuare. Partea I în nr. 1, 2014, p. 69-79 şi partea a 
I-a în nr. 4, 2014, p. 121-128. 


ITINERAR LEXICAL M 


A) subordonare acuzativală, realizată după schema [nume + prepozi- 
ţie + nume] sau după schema [nume + adjectiv]; 


B) subordonare genitivală, realizată după schema |nume + nume pro- 
priu] sau după schema [nume + nume]. 


Primul tipar de compunere prin subordonare acuzativală [nume + pre- 
poziţie + nume] este ilustrat de realizări lexicale ai căror constituenți hi- 
potactici indică, de regulă, timpul când planta ajunge la maturitate: cireș 
de Ispas“ (Cerasus avium var. juliana), floare de Paști“ (Anenome nemo- 
rosa), rujă de Rusalii“ (Paeonia officinalis). Vechimea şi stabilitatea de- 
nominativă a acestui tipar lexical-formativ este dovedită de prezenţa în 
primul dicționar al limbii române, Dictionarium valachico-latinum (cca. 
1650), a fitonimelor analitice care îl oglindesc“: măr de Svânt Pietru 
(Chivu 2008: 101), pară de Svântă Mărie (Chivu 2008: 107). Observa- 
ţii asemănătoare” se pot face și asupra compuselor dezvoltate conform 
celui de-al doilea tipar hipotactic acuzatival [nume + adjectiv], schemă 
concretizată în denumiri etnobotanice ai căror constituenți cu rezonan- 
tă creştină indică fie timpul de maturizare: mere sânioneşti”, mere sânti- 
lieşti””, pere sânpetreşti””, pere sântămărești'*, fie habitatul: busuioc mânăs- 
tiresc'S (Dracocephalum moldavicum), garoafă călugărească” (Dianthus 
chartusianorum). Alte compuse codifică informaţii referitoare la miros: 
lemn sfânt” (Santolina chamaecyparissus), sau la mărime și formă: clo- 
pot mânăstiresc'* (Campanula persicifolia). 


Un interes aparte îl suscită unele creaţii lexicale guvernate de scheme 
formative acuzativale marginale, precum treizeci-de-arginți” (Lunaria 
annua) sau curelele de opinci ale Domnului Hristos“ (Triglochin palustre), 
nu doar din cauză că ilustrează existența unor tipare de compunere atipi- 
ce sau exotice, cât mai ales pentru că sunt lexicalizări plastice care oglin- 
desc viziunea poporului asupra unor evenimente biblice și legendare. 


Dacă ne îndreptăm atenţia asupra tiparelor de compunere genitivală, 
două realități lingvistice trebuie numaidecât avute în vedere. În primul 
rând, se cuvine să arătăm că prin numărul compuselor dezvoltate, sche- 
mele formative de tip genitival au caracter prototipic, cel puţin în pri- 
vința denumirilor etnobotanice cu rezonanță creștină. În al doilea rând, 
nu trebuie neglijat faptul că primele lucrări lexicografice românești din 
secolele al XVII-lea și al XVIII-lea par a legitima o ipoteză interesantă, 

anume că, în privinţa denumirilor populare de plante, tiparele acuzati- 
vale aveau, în veacurile trecute, un randament superior celor genitivale, 
din moment ce frecvenţa lor de apariţie este mai pronunțat ilustrată“. În 
clasa fitonimelor compuse după schema genitivală [nume + nume pro- 
priu] intră denumiri cu rezonanţă biblică și creştină referitoare la: 


- Dumnezeu: cămaşa-Domnului® (Convolvulus arvensis); ciucurele- 
Domnului? (Adenostyles alliariae); coroana-lui-Hristos* (Passiflora co- 
erulea); floarea-Domnului** (Aconitum napellus, Delphinium elatum); 
iarba-lui-Dumnezeu* (Artemisia arboratum); inima-Domnului” (Dicen- 
tra spectabilis), lacrimile-lui-Christos** (Briza media, Dicentra spectabi- 
lis); lumânarea-Domnului” (Verbascum phlomoides); mila-Domnului”* 
(Ajuga laxmannii); mușcata-lui-Christos” (Chrysanthemum parthe- 
nium); ochiul-lui-Christos”? (Aster alpinus); påinea-lui-Dumnezeu” (Lac- 
tarius deliciosus); papucul-Domnului”* (Cypripedium calceolus); rugul- 
lui-Dumnezeu” (a species of Rosa); săgeata-lui-Dumnezeu” (Orobanche 
spp.); scaunul-Domnului” (Phlox paniculatus) etc. Foarte plastică și re- 
levantă pentru a sublinia legăturile complexe create între caracteristici- 
le obiective ale plantelor şi perspectiva subiectivă asupra atributelor lor 
este și denumirea floarea Sfintei Treimi” (Viola tricolor). 


- Fecioara Maria: acoperământul-Maicii” (Ficus carica); brâul-Mai- 
cii-Domnului™™® (Phalaris arundinacea); cămaşa-Maicii-Domnului”™ 
(Convolvulus arvensis); ciucurele-Maicii-Domnului™® (Adenostyles 
alliariae); dorul-Maicii-Precista'® (Asplenium trichomanes); floarea- 
Sf-Mării'%* (Aster novae-angliae); iarba-Sf.-Mării'% (Hierochloe aus- 
tralis); inima-Maicii-Domnului!% (Dicentra spectabilis); izma-Mai- 
cii-Precista!” (Tanacetum balsamita); lacrimile-Maicii-Domnului!9 
(Coix lacryma-jobi); lemnul-Maicii-Domnului!” (Artemisia annua, 
Santolina chamaecyparissus); lingura-Maicii-Domnului”? (Cochlearia 
officinalis); mîna-Maicii-Domnului!" (Anastatica hierochuntica); mă- 
tura-Maicii-Precista™? (Artemisia annua); papucul-Maicii-Domnului’® 
(Cypripedium calceolus); păhărelul-Maicii-Domnului!!* (Cladonia 
pixidata) 107; părul-Maicii-Domnului!"S (Adiantum capillus-veneris, 
Artemisia annua); poala-Maicii-Domnului!'S (Convolvulus arvensis); 
poala-Sfintei-Mării!” (Melissa officinalis) etc. 


- sfinți: Sf. Anton: iarba-lui-Antonie!!* (Prunella vulgaris); Sf. Chris- 
tofor: iarba-lui-Cristofor!!” (Actaea spicata); Sf. Gheorghe: floarea- 

Sângiorgiului'” (Corydalis cava), iarba-lui-Sf. Gheorghe!” (Convallaria 
majalis); Sf. Ilie: biciul-lui-Sf. Ilie! (Poa nemoralis); Sf. Ion: floarea- 
lui-Sântion'% (Galium verum), iarba-lui-Sf. Ion™* (Hypericum perfo- 
ratum), pita-lui-Sf. lon'?S (Ceratonia siliqua); Sf. Sofia: iarba-Sf. Sofia 
(Artemisia pontica)!%; Sf. Vasile: buruienile-lui-Sf. Vasile!” (Inula bri- 
tannica) etc. 


- personaje biblice: Adam: palma-lui-Adam'* (Symphytum officinale); 
Aron: barba-lui-Aron!? (Arum maculatum); Avram: lemnul-lui-Avram!* 
(Vitex agnus-catus); Iuda: urechea-ludei!?! (Peziza coccinea, actually 
Sarcoscypha coccinea); Solomon: pecetea-lui-Solomon!* (Polygona- 
tum) etc. 


- sărbători: Paştele: floarea-Paștelui!* (Anemone nemorosa); Rusaliile: 
florile Rusaliilor’™* (Philadephus coronarius). 


Celălalt tipar genitival dominant în formarea unor fitonime analitice cu 
rezonanță creştină [nume + nume] acoperă alte subdomenii, cel mai 
bine reprezentate în dicționarele și enciclopediile etnobotanice româ- 
nești fiind cele referitoare la: 


- diavol: ardeiul-dracului!* (Polygonum hydropiper); banul-diavo- 
lului™ (Thlaspi arvense); barba-dracului!” (Cuscuta epithymum); 
buruiana-dracului'** (Echinops sphaerocephalus); busuiocul-dracu- 
lui! (Galinsoga parviflora); capul-dracului™® (Trifolium pratense); 
căruța-dracului!*! (Eryngium campestre); coada-dracului!” (Potentilla 
anserina); coasta-vrășmașului'* (Asparagus officinalis); cornul-dracu- 
lui!" (Aruncus vulgaris); cuibul-necuratului!** (Veronica chamaedrys); 
dintele-dracului™ (Bidens tripartitus); fasola-dracului™ (Aristolochia 
clematitis); iarba-dracului!“ (Datura stramonium); mușcata-dracu- 
lui™® (Scabiosa atropurpurea, Knautia arvensis); mușcatul-dracului!* 
(Succisa pratensis); puşca-dracului™! (Dianthus carthusianorum); 
spata-dracului!? (Dryopteris filix-mas, Dryopteris spinulosa, Phyllitis 
scolopendrium, Pteridium aquilinum); spinul-dracului'® (Eryngium 
campestre); stupitul-satanei!s* (Russula ermetica) etc. 


- oameni ai bisericii: popa: banul-popii'S* (Lysimachia nummularia); 
barba-popii'S* (Viola tricolor); caii-popii' (Aconitum napellus); ca- 
pul-popii'% (Trifolium pratense); cașii-popii'“ (Globaria gigantea); 
căciula-popii'“ (Euonymus europaeus); căldărușa-popii!! (Nicandra 

physaloides); crucea-popii'? (Abutilon theophrasti); desagii-popii* 
(Aristolochia clematitis); iarba-popilori** (Phalaris arundinacea); 
lingura-popii'*5 (Aristolochia clematitis, Asarum europaeum); săpu- 
nul-popii' (Saponaria officinalis); straița-popii'® (Capsella bursa- 
pastoris) etc.; călugărul: barba-călugărului!“* (Conium maculatum); 
capul-călugărului™®? (Leontodon autumnalis); floarea-călugărului!” 
(Vaccaria pyramidata); potcapul-călugărului™! (Leontopodium alpi- 


num) etc. 


La rigoare, pot fi adăugate și alte subdomenii menite să evidențieze cât 
de complexă este reflectarea imaginarului popular creştin în denumi- 
rile de plante: 


— raiul: cheița-raiuluii? (Commelina communis, Zinnia elegans); floa- 
rea-raiului'S (Allium montanum, Chrysanthemum cinerariifolium, Ge- 
ranium macrorrhizum), iarba-raiului”* (Tanacetum vulgare); masa-ra- 
iului!” (Sedum album); măturoiul-raiului”* (Artemisia annua) etc. 


- crucea: iarba-crucii” (Hypericum perforatum), ziua-crucii™® (Aster 
salignus) etc. 


3. Concluzii 


Descrierea unor denumiri etnobotanice românești cu rezonanță creș- 
tină reliefează, dacă se au în vedere subdomeniile de referință prezen- 
tate, o descoperire importantă, anume că imaginarul botanic popular 
este organizat în jurul unor prototipuri onomasiologice, Dumnezeu, 
Fecioara Maria, sfinții, diavolul, clerul, adică în jurul personajelor tutela- 
re ale creațiilor folclorice româneşti dezvoltate și puse în circulație sub 
influenţa creştinismului. Centralitatea acestor prototipuri denomina- 
tive este dovedită de numărul mare de realizări lexicale create pe baza 
lor. În absenţa unor studii cantitative riguroase, menite să evalueze cu 
acuratețe frecvența unor astfel de prototipuri în vocabularul etnobo- 
tanic românesc, cercetarea empirică a dicționarelor şi enciclopediilor 
etnobotanice românești susține, în datele ei generale, teza formulată 
de Bejan, potrivit căreia lexicalizările unor embleme creștine precum 
drac, Maica Domnului şi popă ocupă o poziţie centrală în vocabularul 
popular al plantelor. Întrucât numele comune de plante nu pot fi des- 

părţite de spiritul viu și creativ al poporului, ceea ce trebuie adăugat 
este că acest statut dominant trebuie corelat cu vastul corpus literar 
popular, în care personajele respective figurează și se încarcă de sim- 
bolism. 


Unul dintre efectele cele mai pregnante ale codificării, în denumirile 
etnobotanice, a unor bogate reprezentări culturale este polarizarea ima- 
ginarului botanic cu rezonanţă creştină: în viziunea dătătorilor de nume, 
lumea vegetală este despărțită în două arii vaste, cea a plantelor bene- 
fice, înzestrate, în chip real sau imaginar, cu atribute pozitive, și cea a 
plantelor malefice, posesoare ale unor atribute negative autentice sau 
închipuite. Consecința firească a acestei polarităţi este dezvoltarea unui 
vocabular etnobotanic structurat. O altă consecință semnificativă a opo- 
ziţiei fundamentale dintre bine și rău este conceptualizarea contrastivă 
a universului supranatural. În timp ce Dumnezeu, Maica Domnului şi 
sfinții sunt înfățișaţi într-o lumină profund omenească, diavolul este mai 
degrabă portretizat ca animal, aspect convergent cu ideologia creștină și, 
mai ales, cu viziunea apocaliptică, prin care se atribuie diavolului statut 
de bestie, fiară ș.a. 


Deosebit de plastice ne par conceptualizarea şi portretizarea fiinţelor 
de sorginte divină după tiparele profunde ale lumii ţărăneşti. Metafora 
conceptuală potrivită pentru a rezuma această configurație a imagina- 
rului colectiv este Divinitatea e o ființă umană. În imaginaţia poporului, 
Dumnezeu, Maica Domnului și sfinții poartă — dacă luăm aminte la 
imagistica propusă prin numele populare de plante - haine” și în- 
călțări'“ tradiționale româneşti și se folosesc de obiecte tipice gospo- 
dăriei tradiționale româneşti!?!. În opoziţie cu aceste note de portret 
conceptual profund umane, imaginarea diavolului se înscrie adesea 
în limitele de cuprindere ale metaforei conceptuale diavolul — o fiară. 
Conform imagisticii conservate în fitonimele populare cu rezonanță 
creştină, diavolului i se atribuie adesea aparenţă animalieră. În viziunea 
poporului, acesta nu trăiește în civilizație, ci în sălbăticia naturală”, 
are aspect înfricoșător'*” și comportament agresiv!**. Această concep- 
tualizare este completată de o alta, diavolul — o ființă umană. În acord 
cu această a doua direcţie de conceptualizare imagistică, dracului i se 
atribuie chip uman, această proiecţie fiind frecvent realizată în mod 
indirect, prin lexicalizări metonimice de tipul pars pro toto'*, sau este 

surprins, tot în manieră indirectă, în acţiuni şi activități specific ome- 
nești, precum mersul cu căruța! sau trasul cu pușca!*. 


Stratul creştin al acestei viziuni asupra universului supranatural nu ne 
împiedică să observăm existența unui substrat imagistic mai vechi, con- 
servat în numele etnobotanice cu rezonanţă precreştină. De fapt, ceea ce 
pare să fi declanșat și catalizat înlocuirea fitonimelor cu orizont imagistic 
păgân cu nume de plante având rezonanţă creştină este izomorfismul 
celor două straturi conceptual-imagistice. Pertinenţa acestei supoziții 
este asigurată de termeni etnobotanici care oglindesc concurența din 
sursele denominative popular-mitologice şi cele creștine. Astfel, nume 
de plante precum busuiocul-sfintelor (Tanacetum balsamita) și iarba- 
sfintelor (Artemisia arboratum) subliniază practica de a atribui ființelor 
supranaturale aparținând mitologiei populare denumiri eufemistice de 


1%. În plus, cele două denumiri au fost dublate de fitonime cu 


tip creştin 
rezonanță explicit creştină, izma-Maicii-Precista (Tanacetum balsamita) 
şi iarba-lui-Dumnezeu (Artemisia arboratum), iar acest proces de con- 
vertire denominativă a afectat atât plantele binefăcătoare, cât şi plantele 
considerate din unghiul atributelor lor negative; de pildă, pentru planta 
Datura stramonium dicționarele etnobotanice înregistrează atât nume 
de sorginte popular-mitologică, cât şi nume cu rezonanţă creștină: mă- 
rul-strigoiului'” 


ceptual și denominativ reliefează temeiurile cultural-ideologice ale isto- 


vs. iarba-dracului. Asemenea schimbări de ordin con- 


ricului lingvistic al plantelor și dimensiunea antropologică a modelului 
empiric, care întreține viaţa terminologiilor populare. 


În sfârșit, este important să punem în valoare relativitatea modelelor 
denominative naive (empirice). Vocabularul popular al plantelor oferă 
posibilitatea de a demonstra că, în interiorul unei culturi, una și aceeași 
realitate capătă, în perioade și regiuni distincte, desemnări multifațetate. 
Ştiut fiind că nici modelul denominativ ştiinţific, nici cel popular nu 
epuizează codificarea integrală a caracteristicilor biologice ale plantelor, 
raportul relativ nume — obiect este istoric dezvoltat din mai multe unghiuri 
de numire. Dacă adoptăm o perspectivă diacronică asupra numirii plan- 
telor, am putea observa că unele din faptele de limbă înregistrate în sin- 
cronia dicționarelor etnobotanice ca echivalențe denominative ne apar, 
în evoluţia cultural-istorică a limbii, drept realizări complementare. De 
exemplu, planta Artemisia annua este denumită în popor lemnul-Mai- 

cii-Domnului, pentru a se semnala că este vorba despre un arbust, mătu- 
ra-Maicii-Precista sau măturoiul-raiului, pentru a se arăta că din crengile 
acestei plante se făceau mături, și părul-Maicii-Domnului, pentru a se evi- 
denția că arbustul are ramuri lungi și subțiri ca firul de păr, cu frunze mici 
şi delicate. În imaginația vie a poporului, aceste caracteristici biologice 
obiective au fost dublate de atribute subiective: aşa cum gospodina îşi 
ține casa curată, tot astfel şi Maica Domnului are grijă de paradis. 


Tot pe seama relativității trebuie puse şi aparentele contraste între de- 
semnări. Planta denumită științific Aristolochia clematitis are, conform 
dicționarelor etnobotanice, reflectări contradictorii, dacă se iau ca reper 
izvoarele semantice ale elementelor constitutive: fasola-dracului, desagii- 
popii, lingura-popii etc. Şi în acest caz, avem de-a face tot cu realizări com- 
plementare, motivate de unghiuri empirice distincte. Prima denumire 
populară sugerează că planta este otrăvitoare și că frunzele ei seamănă cu 
cele de fasole, cel de-al doilea nume codifică informaţii legate de forma 
capsulei cu seminţe, iar ultimul fitonim menţionat atrage atenţia asupra 
formei de linguriţă a florilor. 


Astfel de exemple şi multe altele prezente în vocabularul popular româ- 
nesc al numelor de plante relevă în mod plenar pertinenţa cultural-isto- 
rică a faptelor de limbă, condiţia lor de embleme ale viziunii populare, 
etnocentrice, asupra lumii. 


Note | 


6 Borza 1968: 221. În calendarul creștin ortodox, Înălțarea (Domnului) sau Ispasul este 
sărbătorită la patruzeci de zile după Înviere. 

& Borza 1968: 233. 

S Bejan 1991: 139. În calendarul creştin ortodox, Pogorârea Sfântului Duh, Cinzecimea 
sau Rusaliile, este sărbătorită la cincizeci de zile după Paști. 

s Cercetări bine documentate asupra istoriei culegerii numelor populare româneşti de 
plante au întreprins, între alţii, Borza 1958: 199-219 şi Pop 1930a: 164: 174, Pop 1930b: 
234-244. 

© Vezi, pentru detalii, Chivu 2010: 333-340. 

7 Pentru atestări istorice ale tiparului formativ, vezi Chivu 2008: 107, „pară popească”. 
7 Drăgulescu 2010: 386. Soiul se numește astfel pentru că merele se coc în preajma 
sărbătoririi naşterii sfântului loan Botezătorul. 

? Bejan 1991: 207. Soiul se numește astfel pentru că merele se coc în preajma sărbători- 
rii sfântului Ilie (20 iulie). 

” Drăgulescu 2010: 462. Soiul se numește astfel pentru că perele se coc în preajma săr- 
bătorii sfinților apostoli Petru și Pavel (29 iunie). 

7* Bejan 1991: 207. Soiul se numește astfel pentru că perele se coc în preajma sărbători- 
lor sfintei Marii (15 august, 8 septembrie). 

75 Borza 1986: 214. Numele sugerează că planta este crescută în grădinile mănăstiri- 
lor. 

7 Borza 1986: 237. Lexicograful afirmă că denumirea populară românească este, cel mai 
probabil, un calc lingvistic după germ. Kartăusernelke, o plantă cu flori cultivată în grădi- 
nile așezărilor monastice. 

7 Borza 1968: 250. Drăgulescu 2010: 351 notează că fitonimul românesc este calchiat 
după Heiliges Pochholz, care, la rândul său, ar fi o copie a denumirii ştiinţifice (Santoli- 
na). Acelaşi specialist comentează că determinantul hipotactic sfânt se referă la mirosul 
plăcut al acestei plante aromatice. Quattrocchi (2000/IV: 2380) observă că denumirea 
ştiinţifică Santolina are ca sursă lat. santolina, dezvoltat prin atracţie paronimică din lat. 
santonina, termen ce denumeşte un vechi trib galic, Santoni / Santones, pe al căror terito- 
riu s-ar fi aflat habitatul nativ al plantei „creştinate” ulterior. 

78 Borza 1968: 222. Drăgulescu 2010: 181 notează că, prin analogie cu marile clopote 
mănăstirești, în termenul etnobotanic sunt codificate detalii privind forma şi mărimea 
florilor plantei. 

” Bejan 1991: 113. Drăgulescu 2010: 621 insistă asupra ideii că în imaginarul colectiv al 
românilor fructele plantei sunt asemănate cu forma și mărimea banilor de argint primiţi 
de Iuda pentru a-l trăda pe Iisus. 

2 Borza 1968: 228. Drăgulescu 2010: 224 semnalează existenţa unei legende botanice 
românești prin care se explică transformarea nojiţelor de la opincile lui Dumnezeu în 
frunze ale plantei. 

81 În lista de denumiri etnobotanice extrasă de Borza 1958: 206-208 din lexiconul lui 
Teodor Corbea, numărul compuselor formate după tipare hipotactice acuzativale este 
mai mare decât al celor formate după tipare hipotactice genitivale. Între fitonimele 
analitice formate după tipar genitival există şi câteva cuvinte compuse de interes pen- 
tru tema lucrării de faţă: iarba lui Svtu Ghiorghie (Convallaria majalis), iarba crucei / 
crucii (Polygala comosa), pecetea lui Solomon (Polygonatum officinale), pita lui svântu 
Ioan (Ceratonia siliqua), iarba Mariei Magdalenei (Valeriana celtica), lemnul lui Avram 
(Vitex agnus castus). Prezenţa acestor fitonime în dicționarul lui Corbea este un ar- 
gument în favoarea vechimii și statorniciei imaginarului botanic popular de inspiraţie 
creștină. 

2 Borza 1968: 217. Drăgulescu 2010: 140 notează că numele plantei este explicat prin- 
tr-o legendă botanică potrivit căreia Dumnezeu și-a pus, după o ploaie, cămașa la uscat, 
însă veşmântul s-a micşorat, prefăcându-se în inflorescenţa plantei. 

s Bejan 1991: 112. Drăgulescu 2010: 172 observă că florile plantei seamănă cu niște 
ciucuri. 

* Borza 1968: 225. În imaginarul popular, aspectul florii creează imaginea coroanei de 
spini purtate de Iisus în timpul calvarului, în timp ce staminele ar fi aidoma cuielor fo- 
losite pentru a-l crucifica pe Hristos (cf. Drăgulescu 2010: 202). Conform explicațiilor 
etimologice oferite de Quattrocchi (2000/II1: 1974), imaginarul popular este conservat 
şi în denumirea ştiinţifică: Passiflora < Lat. passio, -nis (a suferi”); „florile simbolizează 
suferința şi crucificarea lui Isus Cristos”. 

s5 Borza 1968: 234. Planta este foarte toxică. 

% Borza 1968: 244. Drăgulescu 2010: 317 propune ca denumirea populară să fie înţelea- 
să drept o referire metaforică la mirosul plăcut al plantei. 

“7 Borza 1968: 249. Comentariile lui Drăgulescu 2010: 334 sugerează că planta are flori 
foarte frumoase, în formă de inimă. 

5 Borza 1968: 249. Denumirea botanică populară este o reprezentare lingvistică suges- 
tivă a calvarului lui Hristos (cf. Drăgulescu 2010: 345). 

% Borza 1968: 253. Drăgulescu 2010: 364 consideră că aspectul de lumânare al plantei 
ar avea, în imaginarul popular, origine divină. 

% Borza 1968: 259. Drăgulescu 2010: 404 afirmă că denumirea etnobotanică este o co- 
pie împrumutată a unei vechi denumiri botanice medievale, gratia Dei, ale cărei rămășițe 
sunt conservate în constituentul generic al binomului ştiinţific Gratiola officinalis. Dato- 
rită asemănării dintre planta medicinală Gratiola officinalis şi Ajuga laxmannii, numele 
celei dintâi a fost folosit pentru a o numi și pe cea de-a doua. 

°! Borza 1968: 262. 

2 Borza 1968: 265. Florile au formă de ochi. 

% Bejan 1991: 111. Unele din părţile plantei sunt comestibile. 

” Borza 1968: 268. În imaginaţia vie a poporului, florile acestor plante seamănă, prin 
formă şi mărime, cu papucii purtaţi de Dumnezeu sau de Maica Domnului (Drăgulescu 
2010: 450). 

% Bejan 1991: 141. 

% Bejan 1991: 114. Drăgulescu 2010: 547 presupune că denumirea populară semna- 
lează proprietăţile curative ale plantei pe care țăranii o foloseau ca remediu împotriva 
junghiurilor, denumite și săgetături. 

” Bejan 1991: 109. În viziunea poporului, frunzele plantei au forma unor scaune folosite 
fie de ființele supranaturale păgâne, fie de cele creştine (Drăgulescu 2010: 556). 

% Drăgulescu 2010: 260. Autorul menţionează existenţa unei legende botanice prin care 
se oferă o explicaţie asupra denumirii populare pe care o are planta cu frumoase flori 
tricolore. 

” Borza 1968: 201. Acest arbore mediteranean de mare rezonanţă biblică (Musselman 
2012: 55) a primit un nume, dat cel mai probabil de călugări şi motivat de asemănarea 
coronamentului cu acoperământul de cap al Maicii Domnului (cf. Drăgulescu 2010: 
26). 

1% Borza 1968: 209. Frunzele lungi şi înguste cu ornamentaţie albă au primit codificare 
lingvistică în denumirea populară (Drăgulescu 2010: 89). 

11 Borza 1968: 217. 

1% Borza 1968: 221. 

1% Borza 1968: 229. Acest fitonim este considerat de Drăgulescu 2010: 233 o corupere 
a denumirii părul-Maicii-Precista. 

104 Borza 1968: 234. Numele acestei plante este motivat, în accepţia lui Drăgulescu 
2010: 260, de perioada de înflorire, Sfânta Marie Mică (8 septembrie). 

1% Borza 1968: 244. Drăgulescu 2010: 321 afirmă că numele popular stă în legătură cu 
mirosul plăcut al plantei. Quattrocchi (2006/11 :1041) sugerează că denumirea ştiinți- 
fică conservă o veche conceptualizare populară, “iarbă sfântă”: Hierochloe < Gr. hyeros 
‘sfânt’ + chloe “iarbă. Cele două tipuri de denumiri, populară și științifică, oglindesc „în- 
trebuințarea plantei în ceremonii religioase” (Quattrocchi 2006/11 : 1041). 

1% Borza 1968: 247. 

1% Borza 1968: 248. Drăgulescu 2010: 337 argumentează că mirosul plăcut motivează 
denumirea etnobotanică. Numele populare din limbile europene pare să aibă ca izvor 
denumirea din latina botanică medievală: herba Divae Mariae. 

1% Borza 1968: 249. Quattrocchi (2000/1: 579) susţine că numele ştiinţific al speciei, 
lacryma-jobi, reprezintă codificarea în latina botanică medievală a unui model denomi- 
nativ care a generat multe denumiri vernaculare: cf. Engl. Jobs tears. 

1% Borza 1968: 250. 

"0 Bejan 1991: 109. Frunzele plantei au aspect de linguriţă (cf. Drăgulescu 2010: 358). 
H1 Borza 1968: 260. Drăgulescu 2010: 396 notează că această plantă, cu habitat nativ în 
deşerturile Egiptului și Siriei, are proprietatea de a se deschide ca o palmă atunci când este 
udată. Simion Florea Marian (2010/I1: 423) consideră că planta a fost naturalizată în țările 
române de călugări, care, de altfel, i-ar fi dat și numele popular. Același autor arată că, în 
folclorul românesc, denumirea populară este explicată printr-o legendă botanică. 

H2 Borza 1968: 258. Drăgulescu 2010: 394 arată că în trecut planta era folosită pentru a 
confecționa mături. 

13 Borza 1968: 267. 

14 Bejan 1991: 107. Forma acestui lichen are aspectul unui pahar de mici dimensiuni. 
us Borza 1968: 268. Planta are ramuri fine şi subţiri, aidoma firelor de păr. Pe baza 
exemplelor date de Quattrocchi (2000/1: 51), se poate concluziona că denumiri popu- 
lare precum engl. Venus” hair sau it. capelvenere pot fi considerate calcuri după codificarea 
ştiinţifică fixată de Linné. Prin urmare, fitonimul popular românesc părul Vinerei ar putea 
fi, de asemenea, un calc după model străin. 

Hé Bejan 1991: 109. Drăgulescu 2010: 493 presupune că florile plantei sunt prin tradiţie 
asociate cu veșmintele Maicii Domnului. 

17 Bejan 1991: 109. Drăgulescu 2010: 493 comentează că multe plante aromatice de- 
numite în popor poala-Sfintei-Mării sunt motivate de credinţa că veșmintele Fecioarei 
au un miros foarte plăcut. Simion Florea-Marian (2010/III: 79) consemnează efectele 
benefice ale întrebuinţării plantei. 

H8 Borza 1968: 244. Drăgulescu 2010: 317 subliniază că această plantă medicinală este, 
la popoarele catolice, pusă sub patronajul Sf. Anton, considerat mare tămăduitor. 

19 Borza 1968: 243. 

1% Borza 1968: 234. Drăgulescu 2010: 260 notează că planta se maturizează în preajma 
sărbătoririi sfântului Gheorghe. 

121 Borza 1968: 244. 

12 Bejan 1991: 105. Drăgulescu 2010: 71 discută asocierea imagistică dintre bici şi iar- 
ba astfel denumită. Această posibilă explicaţie trebuie completată cu o alta, anume că 
seminţele ajung la maturitate în preajma sărbătorii sfântului Ilie. 

'% Borza 1968: 234. Planta înfloreşte în preajma sărbătorii naşterii sfântului Ion. 

14 Borza 1968: 244. 

"5 Bejan 1991: 166. Fructele arbustului sunt comestibile şi se coc în perioada mai-iunie. 
126 Borza 1968: 244. Drăgulescu 2010: 321 notează că aceasta este o plantă aromatică. 
127 Borza 1968: 244. 

' Bejan 1991: 51. Drăgulescu 2010: 446 presupune că denumirea populară este o figu- 
ră de stil fără legătură cu vreuna din caracteristicile şi proprietăţile plantei. 

1% Borza 1968: 205. Quattrocchi (2000/1: 208) demonstrează că denumirea științifică 
are ca sursă etimologică gr. aron ‘plantă cățărătoare’, aşadar diversele denumiri populare 
referitoare la Aron sunt, cel mai probabil, roade ale etimologiei populare. 

1% Borza 1968: 250. Drăgulescu 2010: 352 argumentează că denumirea populară româ- 
nească este un calc lingvistic dezvoltat după un model denominativ a cărui origine tre- 
buie căutată în latina botanică medievală, arbor Abrahe; după acest tipar ştiinţific primi- 
tiv s-a dezvoltat o pletoră de denumiri etnobotanice europene: germ. Ambrahamsbaum, 
rus. Avramovo derevo sau magh. Abrâhâm fája. 

BI Bejan 1991: 57. Drăgulescu 2010: 639 evidenţiază existenţa unei legende botanice 
potrivit căreia după ce Iuda s-a spânzurat de ramura unui copac, una din urechile lui s-a 
lipit de o ramură şi s-a prefăcut în ciupercă. 

12 Borza 1968: 270. Drăgulescu 2010: 471 notează că denumirea populară românească 
este un calc lingvistic după model maghiar, Salamon pecsét, explicaţie propusă mai întâi 
de Borza 1958: 204, 208, care observă că în lexiconul lui Teodor Corbea există nume- 
roase „traduceri” ale unor termeni maghiari din lucrarea lui Molnár Adalberi, Lexicon 
Latino-Graeco-Ungaricum, Hanoviae, 1611. Tot calcuri lingvistice sunt considerate și fi- 
tonime precum lemnul lui D-zeu, pita lui svîntu loan, iarba Mariei Magdalenei, iarba crucii 
şi lemnul lui Avram. 

133 Borza 1968: 234. Planta înfloreşte în preajma Paştilor. Simion Florea Marian (2008/1: 
645£) compilează o listă bogată de denumiri regionale şi menţionează legenda botanică 
care creditează tiparul denominativ etnobotanic. În plus, autorul aminteşte și întrebuin- 
țările terapeutice ale plantei. 

1% Borza 1968: 235. Planta înfloreşte în preajma Rusaliilor. 

155 Borza 1968: 203. Drăgulescu 2010: 42 observă că numele stă în legătură cu gustul 
foarte iute al ardeiului. 

15 Borza 1968: 205. Drăgulescu 2010: 53 arată că denumirea populară reflectă asemă- 
narea dintre aspectul capsulelor cu seminţe şi cel al monedelor. 

1% Borza 1968: 205. După Drăgulescu 2010: 56, această plantă parazită seamănă cu o 
barbă. Constituentul lexical hipotactic semnalează caracterul parazit al plantei. 

1% Borza 1968: 212. Drăgulescu 2010: 112 argumentează că referirea la diavol evidenţi- 
ază atributele negative ale plantei, respectiv înfățișarea dizgrațioasă și prezenţa spinilor. 
Din acest punct de vedere, trebuie arătat că numeroase fitonime analitice care includ 
constituentul drac sau sinonimele acestui termen codifică trăsături negative precum in- 
vaziv, “parazit, tepos’, ‘toxici, urât ş.a. 

19 Borza 1968: 214. Drăgulescu 2010: 122 consideră că buruiana are impact negativ 
asupra culturilor. 

1 Borza 1968: 215. Inflorescenţa trifoiului este asemănată cu un cap de drac încornorat 
(cf. Drăgulescu 2010: 130). 

141 Borza 1968: 217. În denumirea populară sunt codificate două caracteristici ale plan- 
tei: aspectul ei urât, ţepos, şi proprietatea tulpinii de a se desprinde de rădăcină şi de a 
se lăsa purtată de vânt pentru ca semințele să poată fi mai bine împrăștiate (Drăgulescu 
2010: 144). 

1# Borza 1968: 223. Drăgulescu 2010: 183 oferă argumente în sprijinul ipotezei că nu- 
mele popular se datorează unei atracţii paronimice care a transformat denumirea coada 


racului, motivată de aspectul general al plantei („coada de rac”), în denumirea coada dra- 

cului. Totuşi, coada ţepoasă a diavolului prefigurat în imaginarul popular poate la fel de 
bine să fi constituit prototipul denominativ. 

18 Borza 1968: 223. Asemănarea dintre aspectul asparagusului și forma coastelor ome- 
neşti ar fi putut contribui la motivarea acestei denumiri ştiinţifice (Drăgulescu 2010: 
188), dar nu este cu totul greșit să presupunem că şi legenda creării Evei dintr-o coastă 
de diavol ar fi putut favoriza apariția unui asemenea fitonim. 

1 Borza 1968: 224. Drăgulescu 2010: 201 consideră că nici una din caracteristicile 
plantei nu motivează denumirea populară. 

1% Borza 1968: 227. Drăgulescu 2010: 219 menţionează o legendă botanică prin care 
fitonimul popular este explicat. 

1% Borza 1968: 229. Numele popular reflectă forma de dinte a seminţelor care se agaţă 
de vietăţile ce trec pe lângă plantă. 

1 Borza 1968: 231. Drăgulescu 2010: 242 notează că această plantă toxică seamănă la 
aspect cu fasolea. 

1% Borza 1968: 243. Capsulele ţepoase ale plantei conţin seminţe toxice. 

1 Borza 1968: 262. Potrivit imaginaţiei populare, această plantă ar fi fost mușcată de un 
drac (Drăgulescu 2010: 419). 

15 Borza 1968: 262. Drăgulescu 2010: 419 argumentează că denumirea botanică medi- 
evală morbus-diaboli este sursa „copiată” 
popoarelor europene. 

181 Bejan 1991: 115. 

'* Bejan 1991: 56. Drăgulescu 2010: 578 subliniază că denumirea este bazată pe analo- 
gia instituită între frunzele plantei și spata războiului de țesut. 

'55 Bejan 1991: 141. 


154 Bejan 1991: 115. 


155 


de multe denumiri populare prezente în limbile 


Borza 1968: 205. Frunzele cu aspect rotunjit sune asemenea unor monede (cf. Dră- 
gulescu 2010: 53). 

15 Bejan 1991: 48. Cromatica şi aspectul florilor sunt în mod ingenios asemănate cu 
barba lungă a unui venerabil slujitor al bisericii (cf. Drăgulescu 2010: 57). 

17 Borza 1968: 215. Drăgulescu 2010: 124 arată că florile plantei seamănă cu un cap de 
cal, fitonimul analitic fiind, probabil, o referință umoristică la stereotipul comportamen- 
tal al popii-personaj folcloric. 

15 Borza 1968: 215. 

19 Borza 1968: 216. Gigantica ciupercă albă este, în tradiţia etnobotanică românească, 
asemuită cu cașul. 

1% Bejan 1991: 105. Fitonimul reflectă similitudinea dintre inflorescenţa plantei și aco- 
perământul purtat pe cap de preoţi (cf. Drăgulescu 2010: 137). 

161 Borza 1968: 216. Aghiazma este purtată în căldărușe de preoții care vizitează, cu 
diferite ocazii, casele creştinilor, iar acest comportament ritualic pare să fi motivat, în 
imaginaţia populară, asemănarea dintre florile plantei și vasul ritualic întrebuințat de cler 
(cf. Drăgulescu 2010: 138). 

12 Borza 1968: 226. Drăgulescu 2010: 213 notează că fructele acestei plante erau în 
trecut folosite pentru a imprima semnul crucii pe prescuri. 

1% Borza 1968: 229. Fructele plantei au aspect de desagă. 

1% Borza 1968: 244. Drăgulescu 2010: 319 observă că denumirea populară evidenţiază 

prețuirea de care se bucură în popor această plantă ornamentală, aspect probat de seria 
de nume înrudite imagistic: brâul Maicii Domnului, iarba lui Dumnezeu, iarba preoților, 
iarbă frumoasă etc. 

16 Borza 1968: 252. Drăgulescu 2010: 358 consideră că fitonimul trebuie explicat prin 
vechiul obicei preoţesc de a le administra un tratament bolnavilor de febră tifoidă (lân- 
goare). 

1% Bejan 1991: 130. Denumirea punctează proprietăţile saponine ale plantei (cf. Drăgu- 
lescu 2010: 549). 

17 Bejan 1991: 108. Cel mai răspândit nume popular al plantei este traista-ciobanului. 
168 Drăgulescu 2010: 55. Inflorescenţa albă a plantei este asemuită cu barba lungă și albă 
a unui călugăr bătrân. 

1% Borza 1968: 215. Inflorescenţa plantei este asemănată cu acoperământul de cap al 
monahilor. 

170 Borza 1968: 234. Drăgulescu 2010: 256 afirmă că florile plantei se aseamănă cu aco- 
perământul de cap al monahilor. 

11 Bejan 1991: 114. 

172 Borza 1968: 219. Drăgulescu 2010: 156 consideră că numele este o metaforă nemo- 
tivată de caracteristicile biologice ale plantei. 

13 Borza 1968: 234. Conform explicațiilor oferite de Drăgulescu 2010: 260, în timp ce de- 
numirea etnobotanică a plantelor Chrysanthemum cinerariifolium sau Geranium macrorr- 
hizum reflectă proprietăţile aromatice ale specimenelor respective, numele comun al plantei 
Allium montanum este creat, prin atracţie paronomică, de la denumirea floarea aiului. 

174 Borza 1968: 244. Mirosul plăcut al acestei plante aromatice a favorizat răspândirea 
credinţei populare că parfumul plantei este similar celui din grădina raiului (cf. Drăgu- 
lescu 2010: 320). 

175 Borza 1968: 255. Fitonimul pune în valoare analogia dintre aspectul general al plan- 
tei şi obiectele imaginare din rai (Drăgulescu 2010: 373). 

176 Borza 1968: 258. 

17 Borza 1968: 243. Denumirea populară are oglindire folclorică în producţiile popula- 
re care înfăţişează crucificarea lui Hristos. 

178 Bejan 1991: 126. Compusul etnobotanic semnalează că planta înflorește în preajma 
sărbătorii cunoscute în popor drept Ziua Crucii (14 septembrie). 

' brâul-Maicii-Domnului (Phalaris arundinacea); cămașa-Domnului (Convolvulus ar- 
vensis) etc. 

180 curelele de opinci ale Domnului Hristos (Triglochin palustre); papucul-Domnului 
(Cypripedium calceolus) etc. 

181 biciųl-lui-Sf. Ilie (Poa nemoralis); lingura-Maicii-Domnului (Cochlearia officinalis), 
mătura-Maicii-Precista (Artemisia annua); scaunul-Domnului (Phlox paniculatus) etc. 
12 cuibul-necuratului (Veronica chamaedrys). 

183 coada-dracului (Potentilla anserina); cornul-dracului (Aruncus vulgaris). 

1% mușcatul-dracului (Succisa pratensis). 

'% barba-dracului (Cuscuta epithymum). 

13% căruța-dracului (Eryngium campestre). 

197 pușca-dracului (Dianthus carthusianorum). 

188 Străvechi spirite feminine, ielele (Pamfile 2008/II: 254) au denumiri populare eufe- 

mistic-onorifice menite să le trezească bunăvoința: milostivele, doamnele, frumoasele sau 
sfintele. Aceste denumiri sunt irizări lingvistice ale interdicţiei de a invoca numele unei 
fiinţe supranaturale considerate periculoase. 

'% Drăgulescu 2010: 390 notează că denumirea populară ilustrează analogia dintre for- 
ma unui măr şi aspectul de ou al capsulei cu seminţe. 

Anatol EREMIA 
| Dicţionar toponimic (VI)* 


A.E. — dr. hab., cercetător 
conferenţiar, lingvist, 
specialist în onomastică. 
A editat 25 de cărți, cele 
mai recente fiind Dicţionar 
explicativ şi etimologic de 
termeni geografici, Chişinău, 
2006; Dicţionar geografic 
universal, Chişinău, 2008; 
Localitățile Republicii 
Moldova. Ghid informativ 
documentar, 2009. 


Ghindar, numele mai multor locuri de pădure: 
Ghindari, pădure în hotarul satului Morozeni 
(Orhei), Ghindariul, pădurice pe teritoriul sa- 
tului Vatici (Orhei), Valea Ghindarului, vale la 
vest de or. Hâncești. Apelativul ghindar este 
un sinonim al lui stejar, fiind deci o formaţie 
prin derivare cu suf. -ar de la ghindă „fructul 
stejarului”, apărută după același procedeu ca 
şi merar, perjar, vişinar, corespondentele lui 
măr, perj, vişin etc. Compară pasajele: „Ţăra- 
nul nostru... începu să sluțească pădurea cea 
bătrână. Tufari, palteni, ghindari... tăia totul 
de rând” (Gr. Alexandrescu), „Copaci cu tot 
fel de fructe găsi Ionel Vântură-Cenușa în gră- 
dina ceea împărătească: aguţari cu agude, alu- 
nari cu alune, merari cu mere, perjari cu perje, 


ghindari cu ghinde..” (folclor). 


Pe teren onimic, termenul ghindar și-a extins 
sensul, însemnând în arealul său de circulaţie 
poene cu stejari, precum și pădure de stejar, 
aceasta, mai cu seamă, în zona codrilor Lă- 
puşnei şi Orheiului. În terminologia entopică 
îi corespund sinonimele cu sensuri mai mult 
sau mai puțin apropiate: dumbravă, goruniș, 
goruniște, stejăret, stejărie, stejăriș. Local, ghin- 
dar poate avea și forma ghindari. 


leruga, depresiune de teren în hotarul satelor 
din raioanele de nord: Ieruga, vale, Vărăncău 


| * Continuare. Partea I în nr. 4, 2014, p. 129-134. 

(Soroca), Iaruga, vale râpoasă, Nicoreni (Drochia), Iruga, vâlcea, Bise- 
ricani (Glodeni), Iruguța, vâlcea, Cuhneşti (Glodeni). Toponimul are 
la bază termenul entopic ierugă, înregistrat în unele dicționare și în stu- 
diile de specialitate cu forme și semnificații diferite: ierugă „pârâu mai 
mare”, „braţ al unei ape”, „canal prin care se abate apa la moară”, „vână 
de apă”, „izvor latent”, iarugă, iruga „vâlcea lungă și îngustă, adâncă, cu 
coaste prăpăstioase și stâncoase”, „canal, irugă „urmă lăsată de un șuvoi 
de apă”, ierugă „loc uşor adâncit pe coasta unui deal”, „săpătură lungă și 
îngustă făcută pentru irigație”. Cu sensul general „vale scurtă și îngustă; 
vâlcea” la noi a fost înregistrat în mai multe localități din arealul topo- 
nimic Ierugă (raioanele Donduşeni, Fălești, Glodeni, Râșcani, Soroca). 


Termenul entopic e frecvent folosit în operele literare și folclorice: 
„Valea e țesută de irugi și ostroave” (M. Sadoveanu), „S-a oprit trudită 
moara, Doarme apa la irugă” (O. Goga), „Voinicul străbătu cale lun- 
gă, urcând munți și dealuri, cutreierând văi, vâlcele și ierugi, până să 
ajungă la palatul împăratului” (folclor). În terminologia entopică lui îi 
corespund sinonimele: balcă, derea, dolie, dolină, vale, văioagă, văiugă, 
viroagă, vâlcea. 


În limba română, apelativul a pătruns din rusă sau ucraineană, în care 
este explicat prin tcc. jaryk „crăpătură”, „săpătură”, „scurgere”, „trecă- 
toare” Să se compare: v. rus. apyza „râpă”; rus. reg. apye „râpă”, „pârâu 
într-o râpă, „izvor”, „băltoacă”, „vale cu maluri abrupte”, „prăpastie”; 
pol. reg. jaruga „râpă adâncă”, „mlaștină”; slov. jaruga „râpă cu ma- 
luri prăpăstioase” [13, p. 172; 14, p. 255; 15, p. 651-652; 16, vol. IV, 
p. 561]. În limbile slave, termenul apare frecvent și în funcție de nume 
topic: Iarug, laruga, Glubokii Jarug, Kalinovaia Jaruga, Kamennaia Ja- 
ruga, Krasnaia Jaruga. 


Iezer, lacuri în luncile unor râuri mari: Iezerul, lac, Chircani (Cahul), 
Iezărul, lac, Colibaşi (Cahul), lezărul Lat, lac, Cioburciu (Ştefan-Vo- 
dă), lezărcane, lezurcane, lacuri mici, Cotova, Dominteni (Drochia), 
lezărenii Noi, lezărenii Vechi, sate în r-nul Sângerei. Etimonul acestor 
toponime este apelativul iezer, cu sensul general cunoscut „lac natural”, 
„lac de munte adânc”, cuvânt foarte vechi în limba noastră, împrumu- 
tat din slava comună (esepz, esepo — „lac”). Apare menţionat încă la în- 
ceputul sec. al XVI-lea, în anii 1511, 1520, 1534 [17, p. 111]. E utilizat 
în cronici şi în operele literare: „Ce prinzându de veste oastea lui Pătru 

vodă, s-au pornit după dânşii şi la iezerul Ciurbeştilor i-au ajunsu şi pre 
toţi i-au surpat acolo” (Gr. Ureche), „Doi caligrafi trecură în zbor către 
. » Ga as z ` r A 

iezer” (M. Sadoveanu), „Păi aici, puţin mai la vale, e un iezer în munte 
şi pescuim și noi mrene și țipari” (B. Delavrancea). 


În terminologia entopică românească, apelativului iezer îi corespund 
sinonimele: barc, heleșteu, ghiol, lac, rămnic (râmnic), tău. Limbile slave 
dispun de forme şi variante fonetice aproximativ identice din punct de 
vedere semantic: pol. jeziero „lac“; ceh. și slov. jezero „lac”; slc. jazero 
„lac”, „baltă”; bg. esepo „lac”, „heleşteu”; scr. jezero; scr. reg. jezer „baltă', 
„lac”, „heleşteu” [13, p. 62; 15, p. 408]. 


Maşcăuţi, sat în raionul Criuleni, situat pe Răut, la 19 km nord-vest 
de Criuleni şi la 62 km nord-vest de Chișinău. Coordonate geografice: 
471730” lat. N, 29*00'30” long. E. Gospodării individuale: 1535. Po- 
pulaţia: 4420 de locuitori. Este o aşezare veche, existentă încă pe vre- 
mea domniei lui Alexandru cel Bun și Ștefan cel Mare. Prima menţiune 
documentară a satului datează din anul 1436. Prin acest document i 
se întărește lui Oancea logofăt satul Macicăuţi de pe Răut [10, vol. I, 
p. 218-219]. Mărturiile documentare de mai târziu sunt frecvente şi 
bogate în informaţii. În actul din 7 august 1617, se face hotărnicirea 
moşiei satului Mașcăuţi din țin. Orhei și se recunoaște că stăpâni peste 
două părți de ocină sunt Andrei şi Eftimie, „prenepoții Maşcului”. Ca 
repere de hotar sunt arătate numeroase locuri, dintre care: Sărăncuța, 
Săbana, Valea Izvoarelor, Podul lui Aftenie, Pădurea Cotelnicilor, Drumul 
Zăvoaielor, Podul Neculcii, Fricoasa, Fântâna Furilor, Bacota, Huceşca, 
Schitul Albului, Gura Râposului, Culişeuca, Morovaia, Țiganca, Fântâna 
lui Lefter, Fundul Prilejnii, Piscul lui Hariton, Valea lui Stan, Pârâul Fân- 
tânii, Lutniţele Albe, Mormânturile Tătăreşti ş.a. [18, p. 13-16]. Aceste 
nume de locuri sunt deosebit de semnificative, deoarece constitue o 
dovadă a unei vieți românești sedentare, continue şi permanente, în 
zona pomenită. Într-un alt document, din 1618, se vorbeşte de „un vad 
vechi de moară din satul Macicăuţi, vadul cel din jos, unde a fost moara 
lui Macicu” [11, veac. XVII, vol. IV, p. 123]. 


După datele recensământului din 1774, satul avea doar 12 case, cu 12 
familii, dintre care S birnici și 7 rufetaşi [ 19, vol. VII, partea II, p. 417]. 
Următoarele statistici reflectă starea și evoluţia economică și demogra- 
fică a localităţii: 1817 — 175 gospodării, moşia aparținând moşierului 

Alexandru Panaite și răzeșilor, vii, livezi, pădure [2, p. 135]; 1861 - 260 
de ogrăzi, 1250 de locuitori, biserică ortodoxă [20, p. 38]; 1897 — 1418 
locuitori [5, p. 7]; 1904 — 469 de case, 2914 locuitori, școală elemen- 
tară, biserica Sf. Mihail [6, p. 141]; 1930 — 4117 locuitori, dintre care 
3815 români [7, p. 334]; 1970 — 4856 de locuitori [8, p. 168]; 1994 — 
1510 gospodării individuale, 4274 locuitori, dintre care 4257 români 
[9, vol. II, p. 437]. 


Din documente rezultă deci că moșia şi satul aparţineau pe vremuri 
lui Macicu (Mașcu), al cărui nume a și servit ca punct de plecare 
la crearea acestui toponim. Forma iniţială (de origine) a denumirii 
fusese Maukoeyu (Mawuxkosyu), un derivat cu sufixul ucrainean -osyu 
de la Mauko (Mawxo), acesta reprezentând diminutivul în -xo al pre- 
numelui Makcum. Să se compare şi alte formaţii de acest fel: Bacvko 
< Bacuav, Ipuuqoko < Ipuzopiii, Heawmko < Hean, Onemuko < Onekcii, 
Ilauxo < Ilasea (Tasso), Cauro < Onexcandp. Grafiile documen- 
tare Macicu şi Maşcu se explică prin adaptarea fonetică a numelui 
respectiv pe terenul limbii noastre. Aceluiaşi fenomen se datorează 
şi forma actuală a toponimului în discuţie: Mașcăuţi < Maukoeuqu 
(Mauxosyu). 


Ocniţa, este numele mai multor localități din spațiul de la est de Prut: 
Ocnița, oraş, centru raional; Ocniţa, sat în r-nul Ocnița; Ocnița, sat în 
r-nul Camenca; Ocniţa-Răzeși, sat în r-nul Orhei, com. Cucuruzeni; Oc- 
nița-Țărani, sat în r-nul Ocniţa, com. Zorile. Aceste localităţi au vechime 
diferită, dar numele lor provin de la unul şi același cuvânt — ocniță. 


Orașul Ocniţa a luat ființă la sfârșitul sec. al XIX-lea, pe lângă o staţie 
de cale ferată (Bălţi - Drochia - Dondușeni — Secureni — Cernăuţi). 
Este situat la hotarul de nord al Republicii Moldova, dinspre Ucrai- 
na, la 232 km de Chişinău. Coordonate geografice: 48*24'30” lat. N, 
27*29'20” long. E. Atestări documentare: Ocnița-Târg, stație de cale 
ferată, 487 de case, 3240 de locuitori [ 1904, 6, p. 154]; Ocniţa-Gară, 
2676 de locuitori [1930, 7, p. 424]; Ocniţa, 8224 de locuitori [1989, 
21, p. 312]; Ocniţa, 2674 apartamente, case individuale, 11 349 de lo- 
cuitori [1994, 9, vol. III, p. 932]. 


Satul Ocniţa din raionul Ocniţa a fost întemeiat pe locul sau în preajma 
unei așezări mai vechi, care la 1433 se numea Durnești, aceasta fiind 

proprietatea lui Petru Durnea şi a fraţilor săi Ion şi Giurgiu [10, veac. 
XIV-XV, vol. I, p. 166-167]. Din 1620, satul apare menţionat cu nu- 
mele actual Ocnița. Atestări documentare: Grigore Urmeziu schimbă 
o parte din satul Ocniţa pe o parte din satul Medvidca, care aparţinea 
unchiului său lonaşcu Urmeziu [1620, 22, vol. I, p. 363]; lonaşcu Ur- 
meziu vinde o jumătate din satul Ocniţa lui Gavrilaș, mare vornic al 
Ţării de Sus [ 1629, 22, vol. III, p. 222]; Ocniţa, 51 de case, dintre care 
una a preotului Gheorghe și 50 ale țăranilor [1774, 19, vol. VII, partea 
II, p. 151]; Ocniţa, 135 de gospodării, moşia aparţinând căminarului 
Enache Pruncul (550 fălci de pământ arabil, 500 fălci de fâneaţă, 750 
fălci de imaș, 300 fălci de pădure ș.a.), 5 iazuri, 2 mori [1817, 2, p. 24]; 
1607 locuitori [1897, 5, p. 8]; Ocniţa, 380 de case, 1720 de locuitori 
[1904, 6, p. 153-154]; 2704 locuitori, dintre care 2599 români [1930, 
7, p. 220]; 3181 de locuitori [1989, 21, p. 315]; 1219 gospodării in- 
dividuale, 3214 locuitori, dintre care 3096 români [1994, 9, vol. III, 
p. 956]. 


Satul Ocniţa din raionul Camenca este situat pe valea râului Ocniţa, 
afluent pe stânga al Nistrului, la satul Cuzmin. Coordonate geografice: 
48*07'30” lat. N, 28*38' long. E. Apare notat pe hărțile din sec. XIX- 
XX. Atestări documentare: Ocniţa, sat în r-nul Camenca, 1348 de locu- 
itori în 1959 şi 1223 de locuitori în 1970 [8, p. 123]; 1099 de locuitori 
în 1979 şi 985 de locuitori în 1989 [21, p. 157]; 1010 locuitori în 1996. 


Ocniţa-Răzeși este un sat din raionul Orhei, situat pe valea râului 
Cogâlnic, la 14 km N de Orhei și la 60 km N de Chișinău. Coordonate 
geografice: 47*28' lat. N, 28*43 long. E. Satul Ocniţa-Țărani (Orhei) 
este situat pe aceeași vale a râului Cogâlnic, la 2 km E de Ocnița-Răzeși, 
localitate foarte veche, în sec. al XVI-lea aflându-se pe moșia răzeşilor 
din Brăviceni. Iniţial, acest ultim sat s-a numit Ocna, după cum reiese 
dintr-un document din 1559, când este dăruit de domnul Moldovei 
Mănăstirii „Sf. Sava” din Iaşi [11, veacul XVI, vol. II, p. 124]. Ocnița- 
Țărani a luat fiinţă în a doua jumătate a sec. al XIX-lea, după împroprie- 
tărirea țăranilor în anul 1864. Atestări documentare: 1614 — este men- 
ţionat un Necula cămăraș de Ocna [12, p. 52]; 1654 — prăvalul Ocnii 
şi apa Ocnii [12, p. 99]; 1724 — Ocna, sat pe Cogâlnic [12, p. 190]; 
1774 — Ocna, sat în ţin. Orhei, ocolul Câmpurilor [19, vol. VII, partea 
II, p. 470]; 1777 - izvorul Ocna, pe Cogâlnic, în hotarul moşiei Brâvi- 

ceni [12, p. 270]; 1875 — Ocnița, sat în jud. Orhei, volostea Brăviceni, 
37 de case, 136 de locuitori [4, p. 43]; 1904 — Ocnita, sat în jud. Or- 
hei, volostea Ciocâlteni, se compune din două cătune, așezate pe valea 
Cogâlnicului, cu 46 de case şi 470 de locuitori [6, p. 154]; 1930 - Oc- 
nița-Răzeși, sat în jud. Orhei, plasa Ciocâlteni, 370 de locuitori români, 
şi Ocniţa-Ţărani, sat cu aceeași subordonare teritorial-administrativă, 
134 de locuitori, dintre care 129 români [7, p. 332]; 1989 — Ocnița- 
Răzeși, 398 de locuitori, şi Ocniţa-Țărani, 77 de locuitori [21, p. 332]; 
1994 — Ocniţa-Răzeși, 161 de gospodării individuale, 427 de locui- 
tori, şi Ocniţa-Ţărani, 28 de gospodării individuale, 71 de locuitori [9, 
vol. III, p. 1017-1018]. 


Dicţionarele înregistrează apelativele ocnă şi ocniță. Primul, explicat 
prin „mină de sare”, „mină” în general, este considerat un împrumut 
sud-slav (cf. bg. oxno „gaură”, „mină”; scr. okno „ochi de geam”, „mină”), 
al doilea - prin „firidă, nișă”, „deschizătură într-un zid; ferestruică”, 
„groapă adâncă; hrubă', fiind dedus din ocnă cu suf. -iță. Dintre sem- 
nificaţiile menţionate la analiza etimologiei toponimelor pot fi luate 
în considerare „mină” pentru ocnă și „groapă adâncă; hrubă” pentru 
ocniţă. În terminologia entopică însă ocnă mai poate însemna și „izvor”, 
precum și „groapă adâncă”, „râpă”, „hârtop cu pante abrupte”. Acest 
ultim sens îl are la origine microtoponimul Ocna din hotarul satului 
Butuceni (Orhei). Regional apelativul ocniță apare şi cu înțelesul de 
„izvor; fântână”. Această accepţie o are cuvântul în graiul multor sate 
din raioanele Orhei (Cucuruzeni, Ocniţa-Răzeși, Ocniţa-Ţărani, Us- 
tia) şi Rezina (Bușăuca, Cuizăuca, Otac). Izvoare cu denumirea Ocna 
se găsesc pe teritoriul satelor Echimăuţi, Minceni, Horodişte (Rezina). 
Local, pentru ocnă, a fost înregistrat și sensul de „ochi de apă; mlaștină”. 
Informatorii din Ocniţa-Răzeşi ne-au dat următoarele explicaţii: „La 
noi ocnă se cheamă un izvor mare, cu apă limpede, bună de băut. Dacă-i 
un izvor mai micușor, îi zicem ocniță. Tot ocnă se cheamă şi un ochi de 
apă, mlăștinos. Așa ocnă mare am avut mai la vale de sat, dar s-a uscat”. 
În această ordine de idei, să se compare informaţiile documentare din 
1654 şi 1775 referitoare la „apa Ocnii” şi „izvorul Ocna”. Informatorii 
din satul vecin Ustia ne-au comunicat: „Pe-a răzeșilor era un ochi de 
apă cât o fățare, cât o ogradă, care se chema Ocna. Primprejur creștea 
stuh, pănășiță, ţipirig, dar de la o vreme a prins a se mâli și s-a uscat”. 

Prin urmare, oiconimele Ocnița-Răzeși şi Ocniţa-Ţărani au la bază, ca 
prim element de compunere, termenul hidrografic ocniță cu sensul „iz- 
vor mic”, „mic ochi de apă”, dezvoltat din entopicul ocnă „izvor”, „ochi 
de apă; mlaștină”, În vorbirea populaţiei locale atât apelativul, cât și to- 
ponimul sunt rostite cu accentul pe sufix, nu pe temă — ocniță, Ocnița 
(asemenea diminutivelor cană — căniță, fată — fetița, poartă — portiță)), 
ceea ce dovedește, o dată în plus, că ambele cuvinte sunt creaţii lexicale 
românești. Cât despre determinativele Răzeși şi Ţărani, acestea evocă 
starea socială de altădată a locuitorilor din satele respective. 

Dinu POŞTARENCU 


Repunerea în drepturi a limbii 
române (1917-1918) (III)* 


D.P. — doc 


Drept al A.Ș. 
ştiinţific superi 
de compe 
modernă a Basar 
localităţilor, 


or în istorie, 
Institutul de Istorie, Stat și 


„cercetător 
or. Domenii 
ență: istoria 
abiei, istoria 
genealogie. 


Dintre lucrări 


e publicate: 


Străzile Chişinăului. Denumiri 
vechi și actuale (1998), 

O istorie a Basarabiei în date și 
documente (1998), Anexarea 


Basarabiei la 


Imperiul Rus 


(2006), Contribuţii la istoria 
modernă a Basarabiei (2005) 


etc. 


Aruncând o privire sumară asupra acestor 
prescrieri enumerate în proiect (e vorba des- 
pre un proiect de lege propus în Sfatul Ţării 
din partea fracțiunii minorităților naţionale 
pe S februarie 1917 ca reacţie la tendința 
românilor basarabeni de a repune în drep- 
turi limba lor maternă), se poate cu ușurință 
constata că autorii respectivei inițiative le- 
gislative urmăreau scopul să menţină în con- 
tinuare situaţia lingvistică existentă în Basa- 
rabia, adică prezenţa la toate nivelurile vieții 
publice doar a limbii ruse, așa cum a fost sub 
dominaţia țaristă, pe când statutul oficial al 
limbii române era formal. K. Misirkov, unul 
dintre inițiatorii acestui proiect, solicita să i 
se acorde statut oficial limbii ruse, deși nici 
măcar nu era rus de naționalitate. În plus, nu 
era originar din Basarabia, stabilit de curând 
în provincie. lar asemenea persoane erau 
destul de multe. 


După ce K. Misirkov le-a adus la cunoștință 
deputaţilor cele 11 articole ale proiectului de 
lege și apoi Pan. Halippa, care prezida şedinţa, 
a propus asistenţei să se pronunțe pe margi- 
nea proiectului, deputatul Constantin Bivol, 
luând cuvântul, a declarat în limba română că, 


* Continuare. Partea I în nr. 1, 2014, p. 196-204, şi par- 
tea a Il-a în nr. 4, 2014, p. 178-184. 

din punctul său de vedere, nu era cazul să fie pusă în discuţie chesti- 
unea abordată în proiect, deoarece nimeni nu împiedică minoritățile 
naţionale să vorbească în limba maternă, dar, întrucât s-a pus proble- 
ma, ea trebuie rezolvată. Însă, pe parcursul rezolvării chestiunii, a men- 
ţionat în continuare C. Bivol, este necesar să nu se scape din vedere că 
toţi locuitorii de pe teritoriul Republicii Moldovenești, din stimă față 
de moldoveni, sunt datori să înveţe limba română“. 


Deputaţii nevorbitori de limba română i-au cerut lui Constantin Bivol 
să-şi traducă mesajul în limba rusă, dânsul însă a refuzat şi atunci Pan. 
Halippa a declarat că deputaţii sunt liberi să cuvânteze în acea limbă, 
în care doresc. Deşi a tradus discursul oratorului, Pan. Halippa a ținut 
să accentueze că și el, în calitatea sa de preşedinte, nu este obligat să 
traducă în limba rusă, întrucât deputaţii care au solicitat să li se tălmă- 
cească au trebuit, între timp, să înveţe limba română. 


Conţinutul proiectului a încins spiritele, determinându-i pe mai mulți 
deputaţi să ia atitudine. O polemică aparte a stârnit informaţia statis- 
tică privind proporţia moldovenilor în raport cu celelalte etnii conlo- 
cuitoare din Basarabia, pe care deputaţii moldoveni au numit-o ironic 
„statistica lui Misirkov”. De bună seamă, K. Misirkov opera cu datele 
referitoare la structura etnică a recensământului populaţiei din 1897, 
care, așa cum s-a afirmat într-o serie de studii critice asupra acestui re- 
censământ, în mod intenţionat falsifica datele prin intervenţia puterii 
autocrate, iar deputaţii moldoveni au recurs la o altă informaţie oficia- 
lă, ce indica ponderea românilor basarabeni. 


Întrebat de Vladimir Bogos câte limbi oficiale sunt în Bulgaria, rapor- 
torul a răspuns că situaţia din Republica Moldovenească diferă de cea 
din Bulgaria, unde bulgarii întrunesc 80% din totalul populaţiei, iar ce- 
lelalte etnii — 20%. 


Cu toate acestea, situaţia etnică din Bulgaria nu se deosebea cu mult de 
cea din Basarabia, dacă luăm în considerare datele oficiale prezentate 
în publicaţiile ruseşti de până la 1917, potrivit cărora românii basara- 
beni reprezentau 70-80% din populaţia Basarabiei. 


În acest context, deputatul Robert von Lesch (german rus, după cum 
a indicat în chestionarul de membru al Sfatului Țării?) s-a arătat ne- 
dumerit de faptul că se insistă ca limba română să fie declarată oficială, 

relatând, drept dovadă, următoarea situaţie: „La 26 ianuarie, el a primit 
un document în rusește, cu doar patru rânduri de cuvinte, și nicidecum 
nu a putut găsi un traducător pentru a-l traduce în limba literară mol- 
dovenească. EI a apelat la moldovenii instruiți şi aceştia s-au dovedit a 
fi neputincioşi” *. 


Replica i-a dat-o deputatul Timofei Silistraru”*: „Până acum, limba 
noastră nu s-a studiat, din care cauză nimeni nu a fost în stare să tradu- 
că documentul”. Apoi a intervenit deputatul Vasile Gafencu, cu studii 
făcute în școala primară din satul său natal Sângerei și într-o școală de 
electricieni din Kronştadt, fost marinar, care, susținând replica colegu- 
lui de fracțiune, a declarat: „Până la revoluţie ni se ordona să vorbim 
rusește și arhiereii, dacă nu vorbeam rusește, ne numeau măgari. Aici 
nu erau nici şcoli ruseşti, nici moldovenești. lată de ce limba moldove- 
nească nu este puternică în ţară”. 


În cele din urmă, punctul de vedere al Blocului Moldovenesc ma- 
joritar l-a exprimat cu fermitate Anton Crihan: „Nimeni dintre noi, 
moldovenii, nu doreşte să impună limba moldovenească națiunilor 
mici, deoarece prea bine ţinem minte vremurile trecute şi ne amin- 
tim cu câtă greutate se însușea limba. În viitor, dar cu atât mai mult 
acum, nimănui nu-i vom impune limba moldovenească. Dorim doar 
atât, şi D-voastră nu puteţi să nu fiți de acord cu noi: în Republica 
Moldovenească trebuie să se vorbească limba moldovenească. Eu nu 
sunt statistician, iar dacă Misirkov zice că noi alcătuim 50%, atunci 
aceasta este statistica lui. Oricine înțelege care era scopul statisti- 
cii rusești. Ea avea interesul să reducă numărul bulgarilor, ucraine- 
nilor şi aşa mai departe. Datorită acestei tendenţiozități, uneori se 
întâmpla că moldovenii erau prefăcuţi în ruși, bineînţeles, în mod 
artificial”. Opinând în continuare asupra cifrei ce indică ponderea 
moldovenilor, A. Crihan a remarcat: „Noi, moldovenii, nu afirmăm 
că suntem exact 70%, dar spunem că statistica rusească nu este co- 
rectă. S-ar putea ca noi, moldovenii, să fim într-un număr mai mare 
de 70%”. În partea finală a discursului său, dorind să sublinieze încă 
o dată hotărârea nestrămutată a deputaţilor moldoveni de a nu face 
niciun compromis în privința limbii, oratorul a adăugat, adresându- 
se oponenților: „Domnilor, D-voastră nu ne-aţi înțeles. Nimeni nu 
are de gând să impună limba moldovenească. Noi dorim numai ca 

anume ea, dar nu limba rusă, să fie limbă oficială. Însă aceasta nu 
înseamnă că noi privăm pe cineva de limba maternă și obligăm ca în 
şcoli să fie învățată limba noastră. În ceea ce priveşte corespondenţa, 
apoi ea, desigur, în mod oficial, trebuie să decurgă în limba moldo- 
venească, dar în cazul când va fi adresată bulgarilor, atunci paralel cu 
textul moldovenesc va fi și cel în limba bulgară, la fel se va proceda și 
în cazul când ea va fi adresată germanilor etc’. Propunând ca proiec- 
tul de lege să fie transmis unei comisii legislative, ce urma să fie creată 
în vederea examinării acestui proiect, A. Crihan a declarat în mod 
categoric: „Comisia va trebui să țină minte un singur lucru, și anume: 
limba rusă nu va fi limbă oficială a Republicii Moldoveneşti”. 


La sfârșitul dezbaterilor asupra proiectului de lege prezentat de K. Mi- 
sirkov, membrii Sfatului Țării au adoptat propunerea ca această comi- 
sie legislativă să fie constituită din 14 deputați moldoveni și şapte din 
partea etniilor conlocuitoare”. Chiar dacă a început să activeze, așa 
cum se afirmă în istoriografie“, comisia respectivă, pe cât se înţelege, 
nu şi-a definitivat munca. La drept vorbind, activitatea ei devenea inu- 
tilă, căci evenimentele ulterioare evoluau, inevitabil, în direcţia realiză- 
rii unirii Basarabiei cu România. 


În aceste circumstanţe au început să intervină schimbări în politica de 
cadre, care căpăta o orientare naţională, favorabilă românilor basara- 
beni, ceea ce crea, evident, condiţiile necesare pentru ca limba română 
să revină în sfera administrativă. Astfel, ministrul Afacerilor Interne al 
Republicii Moldovenești, Vladimir Cristi, a dat publicităţii o dispozi- 
ţie de a sa din 8 februarie 1918 cu următorul conţinut: „În interesul 
serviciului și al populaţiei, ordon tuturor secțiilor Ministerului Aface- 
rilor Interne să ia drept directivă obligaţia ca în cazurile când îmi vor fi 
prezentate pentru aprobare solicitările persoanelor care sunt angajate 
în diferite posturi din cadrul ministerului, aceste posturi să fie acorda- 
te exclusiv originarilor din Republica Moldovenească și, cu precădere, 
celor care posedă limba moldovenească”*. Vladimir Cristi aplica deja 
acest principiu. Prin ordinul din 6 februarie 1918, el l-a numit pe Vasile 
Grigore Secară în funcţia de adjunct al comisarului județului Soroca, 
abilitându-l să execute temporar îndatoririle comisarului județului So- 
roca, iar pe Ioan loan Neamţu - în calitate de al doilea adjunct al comi- 
sarului județului Soroca“. 

Între timp, limba română devenea obiect de studiu nu numai în școa- 
lă, dar şi pentru funcționari. Bunăoară, la 16 februarie 1918, același 
ministru Vladimir Cristi a emis următorul ordin: „Cunoașterea insu- 
ficientă a limbii moldovenești de către o anumită parte a funcționari- 
lor din cadrul Ministerului Afacerilor Interne, condus de mine, a pus 
problema cu privire la necesitatea de a studia limba naţională, necesară 
în contextul raporturilor cu populaţia republicii și a instituţiilor sale, 
din acest motiv am considerat necesar de a institui pe lângă Ministerul 
Afacerilor Interne cursuri de limba moldovenească, cu durata de trei 
luni, pentru funcționarii ministerului care doresc să înveţe limba mol- 
dovenească”*. Potrivit ordinului, cursurile respective urmau să încea- 
pă înainte de 1 martie 1918. 


Iniţiative similare au fost întreprinse şi în cadrul altor instituţii. La 4 
martie 1918, Comisia Şcolară Moldovenească i-a adus la cunoștință 
şefului Departamentului Sanitar, Gh. Tudor: „În şedinţa sa din 14 fe- 
bruarie a.c., Comisia Şcolară Moldovenească de pe lângă Ministerul 
Învățământului Public a soluționat solicitarea D-voastră de a permi- 
te deschiderea, pe cont propriu, a cursurilor serale de limba moldo- 
venească pentru funcționarii Departamentului pe care îl conduceţi și 
pentru alții, numindu-l ca lector pe V. Semachi din Bucovina. A fost 
luată în vedere şi rugămintea D-voastră referitoare la programa după 
care cursiștii pot fi supuşi unui examen, pentru a le acorda o diplo- 
mă corespunzătoare de audiere a cursurilor”. Concomitent, Gh. Tudor 
mai era înștiințat că Ministerul Învățământului Public, prin hotărârea 
din 23 februarie, a permis deschiderea cursurilor serale de studiere a 
limbii române în cadrul acestui departament”. 


Problema învățării de către funcționarii ruşi sau, în caz contrar, înlocu- 
irea acestora, se impunea în mod imperios. 


În cele din urmă, climatul favorabil evoluării mișcării de eliberare naţi- 
onală a românilor din stânga Prutului, ce s-a creat în urma Revoluţiei 
ruse din februarie 1917, evenimentele social-politice, ce s-au produs în 
Basarabia pe parcursul anului 1917 şi începutul anului 1918, intrarea 
trupelor române în Basarabia, stabilirea pe plan internaţional a unor 
raporturi militaro-politice benefice provinciei româneşti dintre Prut şi 
Nistru au constituit un concurs de circumstanţe istorice care au dat po- 
sibilitate forului legislativ al Basarabiei — Sfatul Țării, în cadrul ședinței 


LECȚIILE ISTORIEI EEJ 


memorabile din 27 martie / 9 aprilie 1918, să voteze cu majoritate de 
voturi unirea Basarabiei cu România, îndeplinindu-se, astfel, năzuinţa 
firească a românilor basarabeni de a reveni la vatra strămoşească. Din 
acest moment, pentru întregul spaţiu dintre Prut şi Nistru a început 
o nouă etapă de dezvoltare a vieţii social-politice şi culturale — cea a 
administrării românești, realizată în limba țării şi oportună prosperării 
naţionale, după 112 ani de dominație a autocrației imperiale ruse. 


Aşadar, pe parcursul dominaţiei ţariste în Basarabia, marginalizarea 
limbii române a durat până la declanșarea evenimentelor social-politi- 
ce de importanţă capitală din anii 1917-1918, când, pas cu pas, graţie 
mișcării de eliberare națională a românilor basarabeni, limba română a 
revenit în cadrul sistemului administrativ al provinciei. 


Note | 3 Ibidem. 
37 I. Colesnic, Sfatul Ţării. Enciclopedie, p. 199. 
33 Camya Llopuii (sacedanue S pespasa), p. 4. 
3 Potrivit surselor consultate de I. Ţurcanu și V. Popo- 
vschi, a vorbit T. Silistraru, pe când în reportajul C$amy4 
Llapuii (sacedanue S espaas), p. 4, din care am citat mai 
sus, este redat greșit numele de familie al acestui deputat: 
Străistaru. Deputat cu numele de familie Străistaru nu a 
existat. 
% Cgamya Hopuŭ (3acedanue S fespana), în „Charya 
Ilspuiă”, nr. 29 din 8 februarie 1918, p. 4; I. Ţurcanu, Uni- 
rea Basarabiei cu România, p. 112. 
+ Ibidem. 
* Cpamya Llopuii (3acedanue S pespasa), nr. 29 din 8 fe- 
bruarie 1918, p. 4; V. Popovschi, Din activitatea Sfatului 
Țării, p. 140-141. 
% V. Popovschi, Din activitatea Sfatului Țării, p. 141. 
+ „Carya Llapuiă”, nr. 30 din 9 februarie 1918, p. 1. 
+5 „Charya Llapniă”, nr. 30 din 9 februarie 1918, p. 1. 
+5 ANRM, F. 727, inv. 2, d. 108, f. 89. 
47 ANRM, E. 2108, inv. 1, d. 5, £. 7. 

Ocuparea şi anexarea peninsulei ucrainene 
Crimeea, în martie 2014, sunt exemplele cele 
mai recente și elocvente ce ilustrează politici- 
le expansioniste ale Moscovei, care nu ezită să 
pună în aplicare operațiuni militare sub pre- 
textul protejării etnicilor ruși şi a intereselor 
supreme „de readucere” a teritoriilor pierdute 
în sânul „lumii ruse” (pycckuii mup). Luând în 
considerare analogiile istorice, constatăm că 
Federaţia Rusă acționează în secolul XXI pre- 
cum Imperiul Rusiei în secolele XVIII-XIX, 
când îşi argumenta expansiunea prin misiunea 
de „eliberare” de sub jugul păgân al popoarelor 


din spaţiul caucazian și sud-estul Europei. 


Totodată, modalitatea executării „fără salve 
de tun” a acestei acțiuni agresive este simila- 
ră unor anexări de teritorii, obţinute pe cale 
„paşnică,, în ajunul celui de-al Doilea Război 
Mondial: celebrul Anschluss, când Austria a 
fost anexată la Germania de către Hitler, la 
13 martie 1938; anexarea de către Germania, 
în 1939, a Sudettenlandului, Boemiei și Mo- 
raviei — regiuni ale fostei Cehoslovacii; ca ur- 
mare a prevederilor pactului de neagresiune 
sovieto-german (faimosul tratat Ribbentrop- 
Molotov de la 23 august 1939), în consecința 
ultimatumurilor din septembrie și octombrie 
1939, Estonia, Letonia şi Lituania au fost in- 
vadate de trupe sovietice și anexate (transfor- 

mate în republici sovietice, în august 1940) până în anul 1991; Basara- 
bia, parte a României, de asemenea a fost anexată de către U.R.S.S., în 
iunie 1940. Anexarea acestor state și teritorii a avut loc când se credea 
că tratatele internaționale și alianțele politico-militare stau la „straja se- 
curităţii” colective și regionale, garantându-se pacea. 


Reputatul istoric român Neagu Djuvara afirma recent că: „Nu există 
istorie definitivă, există doar teorii, iar istoricii pot găsi întotdeauna 
explicaţii noi pentru faptele istorice care au fost deja interpretate în 
repetate rânduri. Nu numai cantitatea și calitatea vestigiilor cu care lu- 
crează istoricul se modifică de la o generaţie la alta, ci mai ales felul 
în care înţelegem trecutul” (în volumul Trecutul este viu. Filip-Lucian 
Iorga în dialog cu Neagu Djuvara, din seria „Portrete în dialog”, Editura 
Humanitas, 2014)!. 


Însă, reieşind ad literam din supoziţia citată mai sus, am putea crede 
că se poate argumenta și îndreptăţi orice agresiune și anexare, fie din 
trecutul secular sau cel actual. Pentru a nu cădea, din nou, într-o amne- 
zie colectivă, e cazul să înţelegem adecvat trecutul istoric care, pe bună 
dreptate, mai „este viu” şi ar trebui să discernem exemplele oferite din 
abundență de istoria relaţiilor internaționale — mai mult sau mai puţin 
îndepărtată —, punând în frunte primatul dreptului poporului la Liber- 
tate și Independenţă. 


Cea mai mare greşeală este să spui şi chiar să crezi că cel din urmă răz- 
boi care a fost pe pământul tău este, într-adevăr, „ultimul. Un bun po- 
litician, care are cunoștințe istorice, ar trebui permanent să ia în calcul 
că acea „ultimă” conflagrație poate oricând să devină penultima. Iar răz- 
boiul de pe Nistru, din 1992, s-a terminat doar cu „pacificarea ambelor 
maluri”, dar nu și cu soluţionarea definitivă a diferendului, prin împă- 
carea părților...”. Marcând 22 de ani de la desfăşurarea acestor tragice 
evenimente, este cazul să ne punem un șir de întrebări ce ţin atât de 
trecutul istoric, cât şi de viitorul nostru. A fost oare acel război Pen- 
tru Apărarea Patriei — din 1992 — „ultimul război” purtat pe pământul 
nostru? Cine poate garanta astăzi „neutralitatea” și pacea Republicii 
Moldova? Este oare un caz ieșit din comun anexarea unui teritoriu su- 
veran de către Rusia? Suntem noi oare în stare să prognozăm evoluția 
expansiunii colosului din Est? 

Iată de ce avem convingerea că, pentru elucidarea Formulei dominați- 
ei imperiale a Rusiei, este absolut necesar să se abordeze de pe poziţii 
ştiinţifice şi să se efectueze o cercetare complexă a acestui fenomen 
tragic şi plin de mister, precum a fost ultimul război purtat pe pământul 
Moldovei, în secolul XX, reevaluând, totodată, şirul tuturor războaie- 
lor întreprinse de Rusia pe teritoriul nostru național. 


Aruncând o privire retrospectivă asupra istoriei civilizației umane, prin 
prisma conflictologiei, constatăm că studierea istoriei „artei războiului”, 

precum și a „războiului” ca instituţie dezvoltată, permite a elucida atât 
schimbările de ordin tehnic, social și economic, cât şi a mutaţiilor de 
frontieră în cadrul cercetării istoriei universale. Iar influenţa celor mai 
numeroase şi de lungă durată războaie, purtate cândva pe teritoriul Ță- 
rilor Române - celor ruso-austro-turce — în care Rusia a jucat, tradiți- 
onal, rolul „eliberatorului”, a fost incontestabilă din punctul de vedere 
al impactului acestora asupra unităţii teritoriale a românilor.” Ele au 
alcătuit o adevărată „epopee” militară, cu implicaţii de ordin po- 
litico-administrativ, diplomatic, economic, cultural, al mentalităților 
etc., în istoria politică şi a relaţiilor internaţionale din sud-estul conti- 
nentului Europei de la sfârșitul secolului al XVII-lea până la începutul 
secolului al XX-lea. 


În acest context, anul 1711 marchează acel rubicon când pentru pri- 
ma dată un împărat (ţarul Petru 1) al Rusiei a trecut Nistrul și a pășit 
în fruntea armatei rusești pe teritoriul Țării Moldovei. Începând din 
1711, când trupele ruseşti şi-au făcut pentru prima data apariția pe pă- 
mânt românesc, şi până în 1944 acestea au invadat teritoriul nostru de 
12 ori. Iar dacă vom lua în calcul și războiul de la Nistru, când, în 1992, 
armata rusă (adică ofițerii și armele din dotarea Armatei a 14-a) a par- 
ticipat la acțiuni militare împotriva Republicii Moldova, atunci această 
cifră se estimează la 13 invazii. Pe parcursul a 525 de ani (1368-1893) 
Rusia a purtat războaie timp de 353 de ani, practic două treimi din tot 
parcursul istoric. După moartea lui Petru I (1672-1725) Rusia a fost 
în stare de beligeranță 160 de ani, dintre care 98 de ani au alcătuit răz- 
boaiele duse cu Turcia, Crimeea, Iranul şi în Caucaz (direcția sudică)". 


Din păcate, astăzi în geopolitică nu mai contează cine a „descălecat” sau 
a fost „primul într-o regiune sau alta, căci are „drepturi” doar acel care 
a intrat „ultimul” pe un anumit teritoriu şi posedă destule forțe pentru 
a-l anexa și stăpâni. Iar politica actuală a Rusiei plonjează direct nu în 
secolul XX, ci în secolul XVIII — dorind să rezolve pe cale armată sau 
diplomatică anexarea Crimeei, ieşirea la Nistru şi Dunăre, ocupând tot 
țărmul Nord Pontic, la fel ca în timpurile Ecaterinei II (1762-1796). 


Volens-nolens, impactul trecutului asupra prezentului este simţit şi as- 
tăzi în geopolitica contemporană care, deși se şi preocupă, conform de- 
finiţiei lui Gallois, „de administrarea politică a teritoriului aşa cum este 


el organizat, fără să se aibă în vedere deplasarea frontierelor”*, totuși, 

drept condiţie sine qua non a analizei politice (în sensul definiţiei date 
de S. Tămaş)”, are nevoie de cercetarea, cunoașterea și aplicarea tutu- 
ror factorilor semnalaţi în istoria raporturilor internaţionale din epo- 
cile precedente, necesare pentru înțelegerea adecvată a stării statelor și 
societăţilor din epoca contemporană în debutul mileniului trei. 


Politectonica lumii (după Cline)’ s-a schimbat radical în ultimele două 
secole, dar unul dintre protagoniștii principali care influențează poziția 
geopolitică (după V. Cucu a spaţiului românesc din centrul și sud-es- 
tul Europei a rămas același — Rusia (care s-a afirmat plenar ca mare pu- 
tere continentală încă în sec. al XVIII-lea). Câteva secole despart epoca 
împăraţilor ruși, care și-au stabilit capitala imperiului la St. Petersburg, 
de liderii actuali ai Kremlinului, dar constantă rămâne tendinţa Rusiei 
de a controla teritoriul nord-pontic. În orice caz, până astăzi istoria a 
confirmat supoziţia profetică a geopoliticii lui S. Mehedinţi: „Meridi- 
anul istoriei se mută iarăși spre răsărit”!0, În acest context, ponderea 
geostrategică a Ţărilor Române a fost și rămâne statornică. 


Vom menţiona că impactul raporturilor internaționale asupra Princi- 
patelor Române este legat de apariţia şi dezvoltarea Problemei Orienta- 
le'!. Punctele de reper ale fazelor dezvoltării Problemei Orientale rămân, 
incontestabil, anii: 1699 (Tratatul de la Carloviţ) — 1711 (Campania 
de la Prut) — 1774 (Tratatul de la Kuciuk-Kainargi) — 1783 (Anexa- 
rea Crimeei) — 1792 (Tratatul de la Iaşi) — 1812 (Tratatul de la Bucu- 
reşti)... 


Cu părere de rău, politica marilor puteri la adresa Moldovei și Țării Ro- 
mânești în această perioadă continua să se bazeze, în fond, pe dreptul 
celui mai puternic, prevalând, mai ales, din partea Imperiului Rusiei, 
argumentul forţei şi nu forța argumentului. Dihotomia: state puternice — 
state slabe sau țări independente — țări dependente poate fi considerată 
una dintre axele principale ale raporturilor internaționale și, în general, 
universale ale dezvoltării istorice a societății umane. Astfel, evoluţia si- 
tuaţiei politice a Principatelor Române în cadrul relaţiilor internaţio- 
nale a fost determinată, în mare măsură, și de factori geopolitici. 


Bazându-ne pe supoziţia că esența geopoliticii rezidă în controlul 
asupra spațiului” (în primul rând, politic, militar, economic etc.), vom 
menţiona că Principatele se aflau pe parcursul sec. al XVIII-lea într-un 

câmp încrucișat, adică erau într-un spațiu la care pretindeau mai multe 
imperii: otoman, țarist, habsburgic. Țările Române, deși alcătuiau, de 
fapt, fără nici un echivoc, conform terminologiei geopolitice”, un câmp 
endemic, adică un teritoriu pe care comunitatea naţională s-a constitu- 
it ca atare și care în procesul formării s-a aflat sub controlul său, erau 
considerate ca fiind incluse, conform unui șir de tratate internaţionale, 
în așa-zisul câmp total al Porții Otomane. Adică, se aflau sub suzerani- 
tatea totală a otomanilor, supuşi multiplelor forme de control: politic, 
militar, comercial, logistic ş.a.!*. Însă acest teritoriu era disputat din ce în 
ce mai mult atât de unele puteri limitrofe (Austria, Rusia — vecină de 
la 1792), care întreprindeau o expansiune directă asupra posesiunilor 
otomane, cât și de altele mai îndepărtate (Franţa), care, neavând căi de 
comunicaţii directe cu Principatele Române, încercau să-și stabilească 
aici un punct de reper geopolitic, fapt ce a provocat adevărate cutremure 
politice (folosind expresia lui Mehedinţi)'S atât la 1774-1775, 1791- 
1792, dar, mai ales, la 1812, deoarece Principatele, în calitatea lor de 
zonă de interferență, au fost un măr al discordiei pentru imperiile rivale. 


Vom aminti, în acest context, că comisarul francez Joseph Parant 
(1773-1806), relatându-i lui Talleyrand, în mod special, despre Mol- 
dova, la sfârşitul anului 1805, menţionă că atunci când „invincibilul 
împărat” francez deţine în mâinile sale soarta Europei întregi, iar sta- 
tele continentului deveniseră „elemente ale marilor combinări” na- 
poleoniene, „micul Principat al Moldovei”, în care diplomatul francez 
„avea onoarea să-şi aibă reședința”, „ar putea, de asemenea, să suscite 
un anumit interes şi să reclame numaidecât atenţia” Franţei'S. Chiar 
dacă poporul de rând „era absolut pasiv”, totuşi unii boieri, care nu 
doar se manifestau, pur și simplu, „prieteni”, ci, în general, entuziaști 
chiar ai „numelui francez”, erau gata să se arunce în braţele unei „puteri 
protectoare, dezinteresate”, spre deosebire de cea actuală (Rusia), sub 
tutela căreia se afla Moldova. Aspiraţiile autohtone constând, în fond, 
în restabilirea „vechilor privilegii și restituirea Bucovinei...” ". Astfel, 
dacă la începutul secolului al XIX-lea moldovenii doreau să-și recapete 
Bucovina răpită, apoi la începutul secolului al XXI-lea noi încă nu pier- 
dem speranţa să redobândim Transnistria ocupată. 


Revenim, în această ordine de idei, la Anul 1774, considerat drept în- 
ceputul unor schimbări calitative în raporturile Principatelor Române 

cu Sublima Poartă, favorizându-se, astfel, creşterea rolului acestora pe 
arena internațională. Totodată, Poarta acceptase dreptul Rusiei de a 
„vorbi în favoarea lor” După Pacea de la Kuciuk-Kainargi (iulie 1774), 
Rusia, devenind protectorul Moldovei, şi, în general, al creştinilor orto- 
docşi din Imperiul otoman, reieșind din interesele sale politice, inter- 
venea pe lângă Poartă în favoarea Principatelor. 'Toate acestea n-au pu- 
tut să nu inspire anumite speranţe, contribuind la creşterea influenței 
politico-ideologice a Rusiei în Principate. 


Referindu-se la aceste aspecte ale problemei influenței Rusiei în sud- 
estul Europei, istoricii au constatat că „influenţa rușilor în principate, 
după tratatul de la Iași, a fost foarte mare. Acum începe a se accentua şi 
mai mult influența rusească foarte puternică, mai ales, în Moldova”'*. 
Despre influenţa predominantă a Rusiei la acea vreme relatează și vi- 
ceconsulul francez de la Iaşi, Joseph Parant (în iunie 1798): „Ruşii au 
cucerit în aceste țări toate spiritele și aceasta nu este de mirare; religia — 
un mijloc întotdeauna eficient, ce stă alături de ignoranță, a deschis 
toate inimile”. În continuare, el menţiona că anume preoții greci, ca 
agenți secreţi ai Rusiei în Imperiul otoman, prin predicile lor, insuflă 
dragostea față de moscoviți şi ura față de musulmani, fapt ce, firește, 
îi determină pe greci, și mai cu seamă pe grecul din Moldova („Grec 
moldave”), să vadă în fiecare rus un prieten natural, un frate („un ami 
naturel, un frère”). Aceasta se referă însă, după cum susținea diploma- 
tul francez, mai puțin la țărani, căci „dragostea lor nu este generală”, 
deoarece ruşii au provocat „unele nemulțămiri și amăgeli, ce au servit 
drept exemplu pentru alții”'?, fapt ce demonstrează, încă o dată, im- 
portanţa factorului religios. Deoarece, după cum s-a mai scris deja, până 
în secolul al XIX-lea — numit pentru șirul revoluțiilor sale de emancipa- 
re, secolul naţiunilor — în mentalitatea politică, ideologică și psihologică 
principiului religios i-a revenit rolul predominant față de cel național”. 


Într-o monografie specială, Șt. Lemny a arătat ce importanță capătă 
„patria” în ideologia politică românească, mai cu seamă în ultimele de- 
cenii ale sec. al XVIII-lea”!. În această epocă, implicarea individului în 
viața politică, fapt de cultură încep a fi judecate după folosul pe care 
îl aduc Patriei. Apare noţiunea de „bun sau rău patriot”, care nu avea 
încă sensul contemporan, ci acel de „pământean, autohton”. Odată cu 
constituirea și consolidarea conștiinței naţionale și a deosebirii etnice, 

ideile comunităţii religioase au fost depășite și inlocuite cu principiile 
naţionale. Astfel, aceste schimbări remarcabile au survenit către sfârşi- 
tul sec. al XVIII-lea, când s-a produs evoluţia de la „conștiința ortodo- 
xă” la conștiința națională”. 


Expansionismul politic țarist înainta „mână în mână” cu un expansio- 
nism bisericesc, pravoslavnic, oastea moschicească aducând în furgoa- 
nele ei pravoslavia rusească, cu rânduielile sale de acasă și cu vlădicii 
gata să „regularisească” treburile Bisericii autohtone, și chiar țara în- 
treagă, după calapodul moscovit”?. 


La 1775 s-a produs un grav rapt teritorial al Moldovei, când Austria, în 
urma unei înţelegeri cu Poarta (pentru serviciile făcute pe lângă Rusia) 
a ocupat nordul țării (10.442 km?), numit ulterior Bucovina. Poarta ac- 
cepta, prin convenţia de la 7 mai 1775, această anexare, care s-a produs 
în mod conștient și cu consimțământul Rusiei. 


Conjunctura internaționala de la sfârșitul anilor '70 - începutul 
anilor '80 ai sec. al XVIII-lea, favorabilă Rusiei, precum și victoriile 
obținute în ultimul război cu turcii (1768-1774), au dat naștere, în 
mediul cercurilor guvernamentale ale imperiului, unor largi planuri 
expansioniste. Calculele Ecaterinei II privind împărţirea posesiu- 
nilor otomane au fost dezvăluite în timpul întrevederilor ei cu Iosif 
(Joseph) al II-lea la începutul anilor '80, fiind formulate și disputate 
în continuare de către împărăteasa rusă în faimoasa ei corespondență 
cu împăratul Austriei”. 


Este vorba de vestitul „Proiect grecesc”, ce prevedea crearea, în urma 
distrugerii otomanilor şi alungării lor din Europa, a unui Imperiu Grec 
(„Oriental”), în frunte cu nepotul Ecaterinei II — marele duce Con- 
stantin Pavlovici — şi transformarea Moldovei şi Țării Românești într- 
un stat pseudoindependent — Dacia, al cărui suveran trebuia să fie de 
religie ortodoxă şi cu domnie ereditară (preconizându-se candidatura 
lui Gr. Potemkin). Granițele noului stat al Daciei urmau să fie marcate 
de Nistru, Marea Neagră, Bucovina, Olt şi Dunăre, până la vărsare. Tot- 
odată, Dunărea urma să delimiteze hotarele dintre noul Imperiu Grec 
(ce ar include și insulele Arhipelagului) și Dacia. În septembrie 1782 
Ecaterina II se „limita” a dori doar alipirea la Rusia a cetăţii Oceakov și 
a pământurilor cuprinse între Bug și Nistru”. 

Astfel, obținând undă verde din partea Austriei, Rusia a rezolvat iniţial 
o parte din planurile urzite. Pentru Ecaterina II mult mai stringentă s-a 
dovedit a fi, la începutul anilor optzeci ai sec. al XVIII-lea, „problema 
Crimeei”, care, fiind declarată, cu puţin timp înainte (1774), indepen- 
dentă, a şi fost anexată, în aprilie 1783, de către Gr. Potemkin la Rusia. 


După anexare, populaţia tătară a emigrat în valuri către Imperiul 
Otoman. Dacă la 1770 în peninsulă trăiau peste jumătate de mili- 
on de tătari, după 10 ani de ocupaţie rusească, recensământul din 
1793 mai numără în Crimeea o populaţie de doar 127.800, dintre 
care 87% tătari”. 


Atestând că rolul Rusiei în raporturile internaţionale din sud-estul Eu- 
ropei, în general, şi, în Principate, în special, a fost către începutul sec. al 
XIX-lea predominant, vom scoate în evidenţă etapele de realizare a aces- 
tei politici. Astfel, considerăm că algoritmul politicii externe a Rusiei în 
ecuația Problemei Orientale poate fi exprimat prin următoarea formulă, 
care nu este o expresie matematică tipică, ci, mai mult, un silogism: 


A (Influență politică predominantă) 
B (Cvasiindependenţă sau pseudoindependență) 


C (Anexare totală sau parțială): 


ppp A>B>C- Dominaţie imperială. 
m+d 

Unde F, F!, F’ sunt factorii externi și interni, care influenţează procesul 
dat. Această formulă a Dominaţiei Imperiului Rusiei asupra ţărilor din 
calea expansiunii sale are la bază, practic, permanent, elementul acţi- 
unii militare violente — „m” (războaiele ruso-turce), conjugat cu cel al 
luptei diplomatice — „d”. Formula dată a expansiunii ruse putea fi aplica- 
tă în forma ei deplină: prin cele 3 etape (A, B, C) și asupra Moldovei, 
aşa cum s-a aplicat și în „cazul Crimeei” în sec. al XVIII-lea (culminând 
la 1783 până la „D” - Dominația Imperiului Rusiei). Dar evoluţia rapidă 
a raportului de forțe pe arena internaţională — ascensiunea Franţei na- 
poleoniene ș.a. — a înaintat, la 1812, în fața Curţii de la St. Petersburg 
realizarea parțială a planurilor sale agresive (anexarea Moldovei dintre 
Prut şi Nistru), adică direct de la etapa „A” la „C”, omițându-se etapa 
intermediară — „B”, cea a Cvasiindependenţei Moldovei (spre deosebire 
de cazul Crimeei)”. 

De remarcat că pentru diplomaţia europeană această strategie a poli- 
ticii externe a Rusiei în raporturile internaționale din sud-estul Eu- 
ropei (pe care noi am redat-o prin formula de mai sus) n-a prezentat 
un secret. Fapt confirmat şi de documentele diplomatice de epocă. 
Diplomatul francez Roux, de exemplu, raporta, la 5 februarie 1806, 
Ministrului de Externe al Franţei despre discuţia avută la Constan- 
tinopol, în care el a evidenţiat că politica Rusiei în ultimii 50 de ani 
demonstrează agresivitatea ei la adresa Porții. „Independenţa” Prin- 
cipatelor Române, pentru care St. Petersburgul luptă, este o ficțiune, 
doar o etapă pentru anexarea lor ulterioară. Exemplu elocvent ne 
poate servi Crimeea”, care a fost la început declarată „independen- 
tă” — la 1774, sub cârma dinastiei hanilor Ghirei, ca, în 1783, să fie 
anexată total Rusiei. 


Până la reanexarea din 18 martie 2014 a peninsulei Crimeea, zona cos- 
tieră a Mării Negre era repartizată astfel: Ucraina — 36,6%, Turcia — 
33,2%, Rusia — 9,4%, Georgia — 8,1%, Bulgaria - 6,7%, România — 
6%. După ocuparea Crimeei, de către Rusia lui VI. Putin, Marea Azov 
devine, practic, închisă de ruşi. Astfel, ocupând fără luptă peninsula, 
la fel ca și în 1783, Rusia şi-a extins teritoriul de coastă maritimă din 
contul Ucrainei, concurând de acum încolo doar cu Turcia. 


Marea Neagră, reprezentând miza europeană pentru realizarea punţii 
euroasiatice, devine, ca şi pe timpul Ecaterinei II, un bazin al confruntă- 
rii, în care marile puteri, asociate în alianţe politico-militare, sunt che- 
mate să se confrunte cu expansiunea rusă în încercarea de refacere a 
unui nou Imperiu Oriental (alias sovietic). 


Rezumând cele enunțate sumar cu privire la situația geopolitică a Mol- 
dovei în contextul Problemei Orientale la cumpăna sec. XVIII-XIX, e 
necesar de a evidenția următoarele concluzii: 


* Ponderea geopolitică a Principatului Moldovei a căpătat în epoca 
Ecaterinei II o valoare considerabilă, sub impactul situaţiei geostrate- 
gice la hotarul a trei imperii: otoman, habsburgic şi țarist; iar în actu- 
alul coraport de forțe pe segmentul geografic al Prutului — ca hotar al 
UE - rolul Republicii Moldova va spori considerabil. 


* Expansiunea Imperiului Rusiei în sud-estul Europei a avut câteva faze 
deosebite: de la influență politică predominantă la cea a acțiunilor mi- 

litare deschise asupra Porții Otomane (inclusiv a statelor din cadrul 
Imperiului Otoman), în care locul şi rolul Principatelor a fost deosebit 
de important, în calitate de obiecte de partaj teritorial; Republica Mol- 
dova, devenind independentă, și fiind încă din 1991-1992 un subiect 
al agresiunii militare, este actualmente un impediment în calea noilor 
extinderi expansioniste rusești. 


* Crizele Problemei Orientale au determinat permanent agravarea pozi- 
ţiei internaţionale a Principatelor de la nord de Dunăre, iar criza ucrai- 
neană va determina accelerarea schimbării statutului de „neutralitate” 
al Republicii Moldova pe harta politică a Europei şi în cadrul corapor- 
tului de forțe ale marilor puteri. 


* Rivalitatea marilor puteri europene la Dunărea de Jos le permitea 
domnilor Moldovei să profite, în anumite circumstanţe, de internați- 
onalizarea acestor dispute politico-diplomatice, pentru a-şi consolida 
propriile poziţii; iar în prezent — disputa cu Federaţia Rusă în bazinul 
Pontic poate să ne acorde o şansă unică pentru definitivarea vectorului 
proeuropean al Republicii Moldova sau chiar izbânda reunificării cu 
România. 


Note [| 

Dorin CIMPOEŞU 


Pagini de istorie recentă a Armeniei 
(2002-2005) (1) 


În timpurile moderne, Armenia a devenit 
stat independent, la 28 mai 1918, în condi- 
ţiile schimbărilor produse de Primul Război 
Mondial şi revoluţia bolşevică rusă. Existen- 
ţa acestuia a fost de numai doi ani, după care 
Armenia a fost salvată de armata roșie în faţa 
pericolului turcesc și încorporată în imperiul 


D.C. — prof. univ. dr. în 
istorie, Academia „Al. |. Cuza”, 
Bucureşti, autor, printre 
altele, al volumelor 
Guvernarea de centru-dreapta 
în Basarabia (Republica 
Moldova) 1998-1999 (2009); tropolă, prin declararea Independenţei, la 21 
Restauraţia comunistă septembrie 1991, dar de facto a rămas în sfera 
sovietică în Republica de influenţă rusă, devenind singurul cap de 
Moldova (2008); Republica 
Moldova, între România şi 
Rusia (Premiul Salonului 
nternaţional de Carte, tre aceasta a Acordului de asociere cu U.E., la 27 
Chişinău, ediţia a XIX-a, iunie 2014. 
2010). Specialist în Istoria 
contemporană a României, Prezenţa militară rusă pe teritoriul armean 
inclusiv a Basarabiei (1918 - încă din perioada totalitar-sovietică, parte- 
prezent), profesor de Istoria 
contemporană a românilor şi 
Istoria instituţiilor româneşti 
contemporane. conflictului Nagorno Kharabakh, dependența 
de resursele energetice rusești, precum și de 


totalitar sovietic. 


După peste şaptezeci de ani de captivitate so- 
vietică, Armenia s-a desprins de jure de Me- 


pod al Federaţiei Ruse în Caucazul de Sud, 
după defectarea Georgiei și semnarea de că- 


neriatul strategic armeano-rus, apartenența 
la CSI, rolul jucat de Rusia în reglementarea 


piața muncii şi cea economică rusă sunt fac- 
tori determinanțţi, care au făcut ca Armenia să 
accepte în mod mai mult sau mai puţin tacit 
un statut de vasalitate față de Moscova, con- 
trar intereselor sale naţionale. Acest lucru s-a 

văzut cel mai recent, când Erevanul nu a fost capabil să dea curs aspi- 
raţiilor europene ale poporului armean, retrăgându-se din procesul de 
asociere la U.E., cu ocazia reuniunii de la Vilnius, din 28-29 noiembrie 
2013, în urma sfatului primit din partea președintelui rus, Vladimir 
Putin. 


De altfel, la nivelul populaţiei de rând există inoculată în mentalitatea 
colectivă ideea că Armenia își datorează existenţa sa statală Rusiei, pre- 
cum și temerea că, fără sprijinul Moscovei, ar fi înghițită de Turcia și 
Azerbaidjan. 


Armenia nu a cunoscut niciodată în istoria sa regimul democratic par- 
lamentar, ci doar democraţia populară de tip totalitar sovietic, trecând 
direct şi brusc din Evul Mediu în perioada modernă, după încorpora- 
rea sa în Uniunea Sovietică, așa cum s-a întâmplat cu majoritatea repu- 
blicilor din componenţa acesteia. 


Pe de altă parte, nici desprinderea de imperiul sovietic, în anul 1991, 
nu s-a făcut printr-o revoluţie, fie ea şi de catifea, care să producă o 
schimbare radicală de regim politic. Cu toate că Partidul Comunist din 
Armenia (PC.A.) a fost desființat, activiștii de partid și membrii aces- 
tuia s-au regrupat în noile formaţiuni politice, care au fost înființate la 
scurt timp. De o societate civilă în adevăratul sens al cuvântului, cu o 
gândire democratică, nici nu putea fi vorba. Acest lucru a fost valabil 
pentru toate țările ex-sovietice. 


Ca urmare, puterea a fost transferată din mâinile nomenclaturii sovie- 
tice centrale în cele ale nomenclaturii totalitare locale, din fiecare fostă 
republică unională. 


Din aceste cauze și în lipsa unei experienţe istorice democratice ante- 
rioare regimului totalitar comunist, elita conducătoare din Armenia, 
puternic legată de trecutul sovietic apropiat, a început drumul lung și 
anevoios al tranziţiei spre edificarea unui regim democratic parlamentar, 
sub atenta supraveghere a organismelor europene specializate în con- 
strucţia statului de drept, îndeosebi a Consiliului Europei şi OSCE, mai 
ales după obținerea calității de membru al celei dintâi, în anul 2001. 


Drept consecință, reformele democratice au avansat destul de greu, 
deoarece mentalitățile vechi, de sorginte totalitară, au format o adevă- 

rată rezistență în calea acestora, greu de înlăturat. În același timp însă 
a început să se dezvolte societatea civilă şi să pătrundă valorile demo- 
cratice occidentale în Armenia, inclusiv prin intermediul diasporei ar- 
mene din vestul Europei şi SUA, care a devenit tot mai interesată şi s-a 
implicat din ce în ce mai mult în transformarea democratică a țării de 
origine. 


Acest proces a schimbat raportul de forţe din societate, determinând, 
la începutul anilor 2000, o confruntare puternică între reprezentanţii 
nomenclaturii neocomuniste şi cei ai forțelor democratice şi ai socie- 
tăţii civile. 

În prima jumătate a anului 2003, climatul politic din Armenia avea 
să devină incendiar, fiind determinat de declanșarea şi desfășurarea 
campaniilor electorale pentru alegerile prezidenţiale (19 februarie / 
S martie) și cele parlamentare (25 mai), care au dominat viaţa politică 
internă, precum și de rezultatele contestate ale acestora. 


În cursa pentru alegerea unui nou preşedinte au fost înregistrați 11 
candidați, principalii favoriţi fiind Robert Kocharian, șeful statului în 
exercițiu, Stepan Demirchyan, preşedintele Partidului Poporului, şi 
Artashes Geghamian, liderul Partidului „Unitatea Naţională”, ultimii 
doi reprezentând opoziţia. 


Procesul electoral a avut loc într-o atmosferă de teamă și teroare, după 
asasinatul politic, din 28 decembrie 2002, căruia i-a căzut victimă Ti- 
gran Naghdalian, preşedintele Televiziunii publice armene. 


Robert Kocharian, considerat potenţialul câștigător, dispunea de re- 
surse administrative semnificative, conferite de așa-zisul „efect al pute- 
rii”, precum şi de susținerea a peste 10 formaţiuni politice și organizaţii 
obşteşti, între care Partidul Republican, de guvernământ, condus de 
premierul Andranik Margharian și Federaţia Revoluționară Armeană, 
cel mai vechi partid, de orientare naţionalist-extremistă, cu filiale în 
diaspora armeană. Pe plan extern, preşedintele avea sprijinul Rusiei, 
singurul aliat strategic al Armeniei, lucru rezultat cu prilejul vizitei sale 
la Moscova în plină campanie electorală (16-18 ianuarie 2003), care a 
reprezentat un semnal important dat electoratului armean, în majori- 
tate pro-rus și nostalgic al vremurilor sovietice. 

Opoziția a început pregătirile pentru alegerile prezidenţiale încă din 
vara anului 2002, negocierile dintre formațiunile politice ale aceste- 
ia ducând la crearea unei coaliţii electorale, cunoscută sub numele de 
„alianţa celor 16”, constituită la 3 septembrie 2002. Orgoliile unor li- 
deri politici şi doctrinele total diferite ale partidelor componente au 
reprezentat principalele obstacole în desemnarea unui candidat unic 
pentru confruntarea electorală prezidențială. Ca urmare, opoziţia s-a 
prezentat la alegeri cu doi candidaţi, cei mai bine cotaţi în sondajele 
de opinie, în jurul cărora au coagulat mai multe forțe politice, creând, 
practic, doi poli electorali. 


Tactica opoziţiei a fost de a-l împiedica pe Robert Kocharian să câștige 
alegerile din primul tur, fiind convinsă că, în turul al doilea, candidatul 
său cel mai bine plasat va obţine victoria. 


Alegerile prezidenţiale din 2003 au reprezentat al patrulea scrutin 
electoral de la declararea Independenţei, în septembrie 1991, şi pri- 
mul de după admiterea Armeniei în Consiliul Europei, în ianuarie 
2001. O altă semnificaţie a acestora rezida în faptul că au fost prima 
confruntare electorală care a avut loc după valul de asasinate cărora 
le-au căzut victime figuri politice importante ale ţării, cel mai cunos- 
cut fiind atacul terorist din clădirea Parlamentului, comis la 27 oc- 
tombrie 1999". 


Alegerile au constituit şi un important test privind progresul prac- 
ticilor democratice în Armenia, întrucât alegerile prezidenţiale 
anterioare au fost fraudate de serioase nereguli, nerespectându-se 
standardele internaționale în materie. Gravele încălcări au fost sesi- 
zate de OSCE/ODIHR (în 1996 şi 1998) şi au constat în: lipsa de 
acuratețe a listelor de vot, nereguli în organizarea alegerilor, abuz 
în folosirea resurselor statului, implicarea cadrelor militare în pro- 
cesul de votare, prezenţa unor persoane neautorizate în secţiile de 
votare în timpul numărării buletinelor de vot, discrepanțe în pro- 
cesele-verbale. 


În consecinţă, şi-au anunţat prezenţa peste 1.000 de observatori străini 
şi câteva mii locali, care au monitorizat atât campania electorală, cât şi 
alegerile propriu-zise. 

Rezultatele alegerilor prezidențiale 


În primul tur, niciunul dintre candidaţi nu a obţinut majoritatea nece- 
sară. La 20 februarie 2003, C.E.C. a anunţat rezultatele preliminare ale 
alegerilor prezidenţiale. Datele oficiale au arătat că, din cele 1.418.811 
de voturi exprimate, preşedintele R. Kocharian a obținut 707.155, 
respectiv 49,84%, cu puţin sub majoritatea necesară pentru a câşti- 
ga din primul tur, în timp ce adversarul său cel mai puternic, Stepan 
Demirchyan, a primit 400.846 de voturi favorabile, ceea ce însemna 
28,25%. Rezultatele oficiale definitive au fost anunţate cinci zile mai 
târziu, arătând că procentajul şefului statului a scăzut uşor la 49,48%, 
iar cel al contracandidatului său la 28,22%, fără a schimba situaţia în 
cursa prezidenţială. 


Pe baza acestor rezultate, C.E.C. a anunţat cel de-al doilea tur, între 
primii doi câştigători, pentru data de S martie. 


Rezultatele preliminare ale celui de-al doilea tur, anunţate de C.E.C. 
la 6 martie 2003, au arătat că R. Kocharian a câștigat alegerile cu 
1.044.801 (67,52%) de voturi, în timp ce Stepan Demirchyan a obţi- 
nut 503.136 de voturi (32,48%). Rezultatele oficiale definitive au fost 
date publicităţii cinci zile mai târziu, însă acestea nu au modificat sem- 
nificativ procentajul. 


Alegerile din al doilea tur au arătat, ca și în primul tur, că au fost comise 
mai multe greșeli și nereguli în timpul votării. De exemplu, au existat 
72 de secţii de votare în care s-au raportat mai multe buletine de vot 
în urne decât au fost distribuite votanţilor. Rezultatele oficiale dintr-o 
secţie de votare au fost diferite de cele din procesul-verbal primit de că- 
tre observatorii străini după numărarea voturilor, cu toate că nu a avut 
loc o renumărare ulterioară a buletinelor de vot. Din cele 71 de secţii 
de votare în care observatorii străini au constatat că erau mai multe 
buletine decât votanţi în urnele de vot, în turul al doilea, Kocharian a 
câştigat cu o largă majoritate în 69. 


Alegerile parlamentare și referendumul constituţional 


I. La 25 mai 2003, au fost programate alegeri parlamentare, la termen. 
Acestea încheiau un ciclu electoral complet, care a început cu alegerile 

locale din 22 octombrie 2002 şi a continuat cu cele prezidenţiale, din 
19 februarie / 05 martie 2003. Precedentele alegeri legislative au avut 
loc în luna octombrie 19992. 


Adunarea Naţională, Parlamentul Armeniei, are o structură unicame- 
rală şi este formată din 131 de deputaţi. Conform prevederilor Codu- 
lui electoral, 75 de deputaţi sunt aleşi prin sistemul proporţional, iar 56 
prin cel majoritar. 


Comisia Electorală Centrală a înregistrat 21 de partide și blocuri elec- 
torale care s-au înscris în cursa electorală. Campania electorală a fost 
declanșată oficial la 21 aprilie și s-a încheiat cu 48 de ore înainte de 
data alegerilor. 


Din cei 21 de concurenţi electorali, doar 4 sau 6 partide şi blocuri 
aveau şanse reale să depășească pragul electoral de 5% şi să acceadă în 
viitorul Parlament. 


Lupta efectivă avea să se dea între partidele politice pro-prezidenţiale 
și cele din opoziţie. De remarcat că, după câştigarea celui de-al doilea 
mandat, preşedintele Robert Kocharian, era interesat ca partidele care 
l-au susținut (Partidul Republican, Federaţia Revoluționară Armeană, 
„Tara Legii” și Partidul Liberal Democrat) să câştige alegerile şi să for- 
meze acea majoritate parlamentară care să asigure stabilitatea politică 
internă și realizarea programului său electoral. 


Comparativ cu puterea, majoritatea partidelor politice din opoziție 
participau pentru prima dată în istoria recentă a alegerilor parlamen- 
tare din Armenia într-un bloc electoral unic, cunoscut sub numele 
„Dreptate” („Ardarutiun”). 


Coloana vertebrală a acestuia a fost formată din ex-candidatul prezi- 
denţial Stepan Demirchian, preşedintele Partidului Poporului, Aram 
Sargsian, liderul Partidului „Republica”, Vazgen Manukian, preşedinte- 
le Uniunii Naţional-Democratice, şi Aram Sarkisian, preşedintele Par- 
tidului Democrat. Din bloc mai făceau parte alte opt partide mai mici, 
ca pondere şi influenţă la electorat. 


Prezenţa opoziţiei în Parlament avea să fie cel mai semnificativ eveni- 
ment care a avut loc, în ultimii zece ani, în Armenia, deoarece până în 
2003 nu a existat o opoziţie parlamentară. 


LECȚIILE ISTORIEI 


Nemulţumite de situația negativă înregistrată la alegerile preziden- 
ţiale, organismele internaţionale și, îndeosebi OSCE/ODIHR și 
Consiliul Europei, au manifestat o atenţie mult mai sporită față de 
confruntarea electorală din 25 mai. Astfel, a fost mărit apreciabil nu- 
mărul observatorilor străini şi interni, s-au făcut demersuri serioase 
pentru înlăturarea neregulilor constatate la precedentul scrutin și 
s-au acordat noi ajutoare pentru confecționarea de urne de vot trans- 
parente suplimentare. 


II. Concomitent cu alegerile parlamentare de la 25 mai 2003, a fost 
organizat și un referendum privind revizuirea Constituţiei Armeniei, 
adoptată în 19955. 


Proiectul de amendamente constituționale, prezentat ca inițiativă 
legislativă a președintelui, a fost adoptat în unanimitate de Aduna- 
rea Naţională într-o ședință specială. Acesta prevedea, în principal, 
următoarele schimbări: garantarea statului de drept; separarea şi 
echilibrul puterilor în stat; reducerea numărului de deputaţi de la 
131 la 101; obligativitatea ca prim-ministrul și membrii guvernului 
să fie cetățeni ai Armeniei; independenţa puterii judecătorești; ex- 
tinderea atribuţiilor Curţii Constituţionale; dizolvarea Parlamen- 
tului de către preşedinte, în cazul unei inactivități îndelungate a 
corpului legislativ; dreptul Parlamentului de a face declaraţii poli- 
tice, de care fusese privat din 1990; încetarea prerogativelor preșe- 
dintelui de şef al puterii executive, rămânând doar cu cele specifice 
instituției prezidenţiale. 


Deputaţii din grupurile și fracțiunile Adunării Naţionale aveau apre- 
cieri diferite privind pachetul de reforme constituționale. Astfel, cele 
pro-prezidenţiale considerau că acestea reprezentau „un serios pas îna- 
inte”, În timp ce opoziţia se opunea noii reforme constituționale și ce- 
rea populaţiei să voteze împotriva referendumului preconizat. 


Comisia de la Veneţia a Consiliului Europei a cooperat eficient cu gru- 
pul de experți în problemele legate de pachetul de modificări ale Con- 
stituției, însă a constatat că între prima varianta și cea finală, supusă 
referendumului, existau diferențe considerabile, în special la capitolul 
ce privea drepturile şi prerogativele preşedintelui. 

Rezultatele alegerilor parlamentare 
și ale referendumului constituţional 
I. La 31 mai 2003, Comisia Electorală Centrală (C.E.C.) a dat publici- 


tății rezultatele definitive ale alegerilor parlamentare și ale referendu- 
mului constituțional”. 


Potrivit acestora, doar şase forțe politice au reușit să depășească pragul 
electoral prin sistemul proporțional şi să acceadă în noul Parlament. În 
baza rezultatelor obținute, cele 75 de mandate au fost repartizate astfel: 


- Partidul Republican — 23 (31,18%); 

- Blocul „Dreptate” — 14 (18,03%); 

- Partidul „Ţara Legii” — 12 (16,38%); 

— Federaţia Revoluționară Armeană — 11 (15,15%); 
— Partidul „Unitatea Naţională” — 9 (11,65%); 

— Partidul Unit Muncitoresc — 6 (7,61%). 


Prin sistemul majoritar, din cele 56 de mandate au fost ocupate 54, în 
două circumscripţii electorale alegerile fiind repetate, din cauza nume- 
roaselor nereguli constatate. 


Partidul Republican și Partidul „Ţara Legii” au reușit să obțină 9, re- 
spectiv 6 mandate şi prin sistemul majoritar, restul revenind candida- 
ţilor independenți. 

Conform datelor C.E.C., la alegeri au participat 1.234.546 de alegători 
din totalul de 2.442.062 persoane cu drept de vot. 


C.E.C. a înregistrat 56 de plângeri privind desfășurarea votării pentru 
ambele sisteme de alegeri, care au fost supuse analizei și soluționării. 


II. În ceea ce priveşte referendumul constituțional, C.E.C. a comunicat 
următoarele rezultate: 

— au participat la urne 1.216.581 alegători din 2.334.993 persoane cu 
drept de vot; 

- 563.205 au votat pentru amendamentele constituționale, iar 550.668 
împotrivă; 

- pentru a fi valabil referendumul trebuiau să voteze 2/3, respectiv 
750.000 de alegători din totalul persoanelor înscrise pe liste. 


LECȚIILE ISTORIEI 


În urma acestor rezultate, amendamentele constituţionale au fost res- 
pinse prin referendum popular, ceea ce a reprezentat un mare eșec po- 
litic pentru preşedintele Robert Kocharian și forțele care îl sprijineau. 


Formarea noilor structuri ale puterii 
şi învestirea noului Guvern 


La 12 iunie 2003, a fost convocat noul Parlament (Adunarea Naţiona- 
lă), de legislatura a treia, al Armeniei‘. 


În urma negocierilor purtate între Partidul Republican, câştigătorul 
alegerilor, Partidul „Ţara Legii” și Federaţia Revoluționară Armeană, 
toate de orientare pro-prezidenţială, la 11 iunie 2003 a fost semnat 
Memorandumul de constituire a coaliției politice, care avea să condu- 
că Armenia în următorii patru anif. 


Conform prevederilor Memorandumului, posturile pentru conduce- 
rea Adunării Naţionale (Parlamentul), au fost repartizate astfel: 


- Preşedinte — reprezentantul Partidului „Ţara Legii” (Arthur Baghda- 
sarian); 
- Vicepreşedinţi — reprezentanţii Partidului Republican și Federaţiei 
Revoluţionare Armene (Tigran Torosian, respectiv, Vahan Hovhan- 
nissian). 


Preşedintele noului Parlament, Arthur Baghdasarian, a fost ales cu 92 
de voturi pentru și 6 împotrivă, iar vicepreşedinţii Tigran Torosian și 
Vahan Hovhannissian au obținut 95 de voturi pentru, respectiv 84. 


La 20 iunie 2003, Parlamentul a validat noul Cabinet de miniștri al Ar- 
meniei şi programul de guvernare al acestuia pentru următorii patru ani”. 


A valida este impropriu spus, deoarece nu a avut loc un adevărat vot 
de încredere. Potrivit Constituţiei, premierul desemnat prezintă lista 
Guvernului și programul de guvernare Parlamentului și dacă, în 24 de 
ore, acestea nu sunt contestate de cel puţin 1/2 din numărul total de 
deputaţi, se consideră aprobate, ceea ce s-a și întâmplat. 


Opoziția, reprezentată de grupurile parlamentare ale Blocului „Drep- 
tate” şi Partidului „Unitatea Naţională”, nu a participat la şedinţa Adu- 
nării Naţionale de învestire a noului Guvern. 

Componenţa noului cabinet și repartiția portofoliilor nu au fost mo- 
dificate fundamental. O analiză comparată cu structura cabinetului 
precedent releva faptul că cea mai mare parte a miniștrilor (11 din 16) 
nu a fost schimbată, menţinându-se în post inclusiv prim-ministrul, 
Andranik Margarian. Cu alte cuvinte, noua putere de la Erevan era, de 
fapt, cea veche. 


Premierul Andranik Margarian a prezentat Programul de guvernare 
pentru următorii patru ani, care constituia o sinteză a platformei elec- 
torale a preşedintelui Robert Kocharian, precum și a programelor din 
campania electorală ale celor 3 partide care au format Guvernul de co- 
aliție:. 


Programul Guvernului a fost vehement contestat și considerat o „ruşi- 
ne” de către opoziţie, deputaţii acesteia relevând că domeniile princi- 
pale ale economiei fuseseră lăsate în afara guvernării. 


Note | 

1 Republic of Armenia, Presidential elections, 19 Fe- 
bruary and § March 2003, OSCE/ODIHR Election Ob- 
servation Mission, Final Report Warsaw, 28 April 2003, 
29 p. 

? AMAF, Infograma Ambasadei României la Erevan, 
nr. 339, din 15 mai 2003, filele 1-5. 

3 AMAF, Infograma Ambasadei României la Erevan, 
nr. 344, din 22 mai 2003, filele 1-3. 

* AMAF, Infograma Ambasadei României la Erevan, 
nr. 347, din 2 iunie 2003, filele 1-2. 

5 AMAE, Infograma Ambasadei României la Erevan, 
nr. 351, din 10 iunie 2003, filele 1-3. 

é AMAF, Infograma Ambasadei României la Erevan, 
nr. 357, din 18 iunie 2003, fila 1. 

7 AMAF, Infograma Ambasadei României la Erevan, 
nr. 361, din 24 iunie 2003, filele 1-2. 

3 AMAE, Infograma Ambasadei României la Erevan, 
nr. 369, din 4iulie 2003, fila 1. 

Universitari români în Scoţia 


N.F. — prof. univ. dr, lati 
Membru al Societăţii de 
Studii Clasice din România, 
al Societăţii de Ştiinţe 
Filologice din România şi 
Société de Linguisti 
Romane din Franţa. Decan 
al Facultăţii de Litere 
(1996-2000), prorector al 
Universităţii de Nord Baia 
Mare (1993-1996, 2004- 
2008). Volume: Limba latină 
(1986), Paronimia în limba 
română (1993), Ghid practic 
pentru predarea şi învățarea 
limbii latine (1994), Dicţionar 
de paronime (1996), Sintaxa 
limbii române (2002), 
Vocabularul limbii române 
(2004), Terminologia 
corpului uman în limba 
română (2005), Între 
lingvistică şi filologie (2011) 
ş.a. 


În zilele de 25-29 august 2014, a avut loc, la 
Universitatea din Glasgow, Scoţia, Cel de-al 
25-lea Congres Internaţional de Științe Ono- 
mastice (ICOS), organizat de Societatea 
Internaţională de Ştiinţe Onomastice (The In- 
ternational Council of Onomastic Sciences). 
Universitatea din Glasgow a fost întemeiată în 
anul 1451, de când și-a păstrat vestitul motto 
latin (Via, Veritas, Vita), pentru ca în prezent 
să fie în topul primelor 50 de universităţi din 
lume. 


La această manifestare ştiinţifică au luat parte 
peste 250 de participanţi din 41 de țări: Africa 
de Sud, Algeria, Anglia, Austria, Azerbaidjan, 
Belgia, Brazilia, Bulgaria, Canada, Cehia, Co- 
reea, Danemarca, Elveţia, Estonia, Finlanda, 
Franţa, Germania, Irlanda, Islanda, Israel, Ita- 
lia, Japonia, Kazahstan, Kuweit, Letonia, Li- 
tuania, Luxemburg, Mexic, Norvegia, Noua 
Zeelandă, Olanda, Oman, Polonia, Româ- 
nia, Rusia, Singapore, Spania, Statele Unite, 
Suedia, Ucraina, Ungaria. România a avut 4 
reprezentanți, toţi din Baia Mare: Daiana Fe- 
lecan, Oliviu Felecan, Alina Bugheșiu și Geor- 
geta Rus. 


Lucrările susținute în una din limbile oficiale ale 
Congresului, engleză, franceză și germană, au 
fost repartizate, potrivit cu tematica abordată, 
în următoarele secțiuni: Toponomastică, An- 

troponomastică, So- 
cioonomastică, Te- 
oria și metodologia 


cercetării, Onomasti- 
că literară, Nume co- 
merciale, Alte nume. 


Cât despre ICOS,j 

precizăm că a fost 
fondată de către Co- 
mitetul Internaţional 
de Ştiinţe Onomasti- 


Universitatea din Glasgow 


ce (Comité Interna- 

tional des Sciences Onomastiques), la cel de-al treilea Congres, care a 
avut loc la Bruxelles în anul 1949, deși problema s-a pus și la congresele 
anterioare (Paris, 1938, prezidat de lingvistul francez Albert Dauzat, şi 
1947). 


Potrivit primului statut (cf. „Onoma”, nr. 1, p. 22-25), obiectivele ICOS 
au fost „promovarea, reprezentarea şi coordonarea ştiinţelor onomas- 
tice la nivel internaţional, într-un context interdisciplinar, și organiza- 
rea de Congrese Mondiale, la intervale rezonabile”. 


Ca urmare, s-a stabilit ca societatea să publice o revistă de specialitate, 
idee materializată în 1950 prin „Onoma”. În privinţa congreselor s-a 
convenit ca acestea să aibă loc din trei în trei ani — o regulă care a fost 
respectată aproape fără abatere, cu excepţia Congresului de la Am- 
sterdam din 1963, care a avut loc la numai doi ani de la cel precedent, 
Florenţa 1961. Așadar, după Congresul de constituire a societății, 
Bruxelles (1949), celelalte oraşe-gazdă au fost: Uppsala (1952), Sa- 
lamanca (1955), Miinchen (1958), Florenţa (1961), Amsterdam 
(1963), Londra (1966), Viena (1969), Sofia (1972), Berna (1975), 
Cracovia (1978), Ann Arbor (1981), Leipzig (1984), Québec (1987), 
Helsinki (1990), Trier (1993), Aberdeen (1996), Santiago de Com- 
postela (1999), Uppsala (2002), Pisa (2005), Toronto (2008), Barce- 
lona (2011), Glasgow (2014). 


ICOS a crescut rapid şi a devenit recunoscută la nivel internațional ca 
o organizaţie de cea mai înaltă ținută științifică. Prin urmare, s-a simţit 

şi nevoia de remodelare a conducerii acesteia, ceea ce s-a înfăptuit la 
congresele din anii următori: 1990 (Helsinki), 1993 (Trier, când so- 
cietatea a primit un nume nou, The International Council of Onomastic 
Sciences | Consiliul Internaţional de Ştiinţe onomastice]), 1996 (Aberde- 
en), 2002 (Uppsala). 


Dacă la început președintele avea un mandat mai lung, din 1996 
acesta poate ocupa postul doar pentru 3 ani, delimitați de organiza- 
rea / desfășurarea congresului - prof. Robert Rentenaar (Amster- 
dam), prof. Isolde Hausner (Vienna), Dr. Mats Wahlberg (Uppsala), 
prof. Maria Giovanna Arcamone (Pisa), prof. Sheila Embleton (To- 
ronto), prof. Carole Hough (Glasgow) —, în timp ce membrii ceilalți 
pot fi aleși și pentru un al doilea mandat. 


Pentru perioada următoare, 2014-2017, noul Comitet executiv este 
format din: preşedinte: Milan Harvalik (Cehia); vicepreședinți: Lidia 
Becker (Germania) şi Richard Coates (Anglia); secretar: Carol Léo- 
nard (Canada); trezorier: Staffan Nyström (Suedia); secretar asistent 
şi ofițer web: Guy Puzey (Scoţia); membri: Alice Crook (Scoţia), Emi- 
lia Aldrin (Suedia), Oliviu Felecan (România), Nobuhle Hlongwa 
(Africa de Sud), Paula Sjöblom (Finlanda), Valeria Tóth (Ungaria) 
(v. http://www.icosweb.net/index.php/icos-boards/articles/directors. 
html). 


Aşa cum se vede, este pentru prima dată când un român, conf. univ. dr. 
hab. Oliviu Felecan, face parte din Comitetul de conducere al acestei 
societăți științifice internaționale, ales prin votul secret al membrilor. 
La propunerea sa, prima întâlnire oficială a membrilor comitetului 
va avea loc la Baia Mare, în septembrie 2015, cu ocazia Conferinţei 
Internaţionale de Onomastică „Numele și Numirea” (ICONN 3), or- 
ganizată în orașul maramureșean. 

Citiţi revista noastră și în 2015 


În 2015 revista „Limba Română” apare bimestrial, format carte cu un volum 
de 192 de pagini, inclusiv 16 color. 
În Republica Moldova abonamentele pot fi perfectate la toate oficiile poștale. 
Indice de abonament - PM7707$. 
Preţul unui număr — 30 de lei. 
Preţul abonamentului anual — 180 de lei. 
În ţările din CSI şi Europa, inclusiv România: preţul unui număr — 6 EURO, 
abonament pentru 1 an - 32 EURO. 
În alte țări: preţul unui număr - 8 EURO, abonament pentru 1 an — 36 
EURO. 
Cititorii din străinătate se pot abona la revista „Limba Română” astfel: 
- la redacţie, achitând în valută sau echivalentul în lei moldovenești al abo- 
namentului; 
- prin virament la 
Revista „Limba Romana” SRL, c/f 1004600045323, 
Banca Comercială Română, Chișinău S.A., 
CodRNCBMD2XXXX, Cont 222409100100172 RON 

Cont 2224501295 EURO 
Redacţia revistei „Limba Română” trebuie informată asupra plăţii efectua- 
te, trimițându-se la adresa pentru corespondenţă (limbaromanachisinau2 
gmail.com) o copie după dispoziţia de plată bancară, cu indicarea numerelor 
de revistă abonate și a adresei poştale complete a abonatului. 


Margareta Curtescu, care nu s-a grăbit să-şi 
încredinţeze versurile tiparului, construieşte 
o identitate lirică mizând pe un partizanat 
accentuat al sincerităţii, scrierea vieţii fiind 
efectuată în condiţiile dificile ale 
echilibristicii între viaţă şi literatură. În cazul 
poetei bălțene, ca şi al majorităţii autorilor de 
la începutul secolului al XXI-lea, contează 
aşa-numita „textualizare” a existenţei, sau 
texistenţă (Linda Hutcheon), caracteristică 
postmodernităţii. 


Ana BANTOS 


iarna mieilor 


la opt fără un sfert cu paşi mărunți trec pe strada 
puşkin printre fulgii obezi lovind pieziş în asfalt a venit 
şi iarna micilor ar fi zis mama odată demult când 
aşteptam pe la geamuri aproape de sfinți primăvara cu 
pâlculeţe de iarbă şi flori mărunte 


merg printre ochiuri de noroi şi lespezi de gheaţă pe 
lângă victoriabank şi scuarul cu bustul lui taras 
grigorievici şevcenko printre târgoveţii care-şi desfac 
marfa direct pe trotuar pe lângă afişe cu pavel stratan 
înveliţi în blănuri trecătorii par miei firavi şi umezi 

şi această grabă matinală şi acest mers într-un singur 
sens şi glasul soneriei de la ora opt şi prelegerea despre 
cântarea româniei şi cafeaua din pauza mare şi această 
zi mirosind a miel cu botul jilav de lapte 


nimic nu voi omite din poemul ce se adună sfios în 
jurul trupului meu 


Margareta CURTESCU 

